
Această carte minunată o am scos eu 
întâiaşi-dată la lumină de pe o scrisoare 
Latinească cu mâna, pentru care sfârşit, mi-a 
lăsat-o Domnul Miler sfetnicul de Colegie. Iară 
chipul cu care a dat el de dânsa, se poate 
vedea la Prefaţa lui. Scrisoarea aceia este 
Latinească, iară eu am socotit a fi de folos ca să 
o dau să se tălmăcească în limba nemţească, 
ca să poată fi de trebuinţă şi acelora carii nu ştiu 
limba Latinească. Deci D. loan Ludovig 
Redslov iscusitul Profesor a corpului Cadeţilor 
de aice, au săvârşit această tălmăcire şi 
alăturând-o cu amăruntul cu izvodul cel 
Latinesc, sânt răspunzător pentru adevărul ei. 

Bişing. Berlin 1769. 

Prefaţă 

Dimitrie Cantemiro dinioară Domn Sau 
Gospodariul Moldaviei este îndestul de 
cunoscut din Istoria care o a făcutei pentru 
împărăţiea turcească şi din scrisoarea vieţii lui 
care este adaosă la acea istorie. 

învăţătura lui cea mare şi ştiinţa limbilor celor 



multe, covârşeşte pre toate acele ce este de a 
se cere dela un Beizade carele n'au învăţat 
aiurea nicăiri, decât numai la Ţarigrad dela 
Grecii cei de acolo. 

însă trebue să arătăm că Dimitrie dă cu totul 
o altă idee despre vredniciile Grecilor acelora, 
decât obişnueşte a se gândi pentru dânşii— unul 
dintr'aceştia, Atanasie (nu Anastasie) 
Conduida, din ostrovul Corfus, pentru care 
pomeneşte Dimitrie la acel loc că ia învăţat pre 
copii săi, mai pe urmă cu adevărat s'au 
cunoscut în Rusia om foarte învăţat; şi Petru cel 
mare l'au făcut întâi Egumen la Mănăstirea 
Tolscoi nu departe de laroslav şi mădulariu 
Sinodului. După aceia s'a făcut Arhimandrit la 
mănăstirea Spascoi la laroslav, apoi 
Arhiepiscop la Vologda. şi pe urmă Arhiepiscop 
la Suzdal unde a şi murit la Octombrie în 10, 
anul 1737. 

Dimitrie după ce şi-a scăpat Domnia şi a fost 
dăruit de împăratul Petru cu moşii bune în 
Ucraina şi prin prejurul Moscovei, şi-a petrecut 
vremea mai mult cu învăţătura, isprăvind acolo 
multe scrieri pe care le-a fost început la Ţarigrad 
şi o scrisoare pentru religia turcească a scris-o 
din nou, având la aceasta poruncă dela 
împăratul, care s'a tipărit în limba Rusească în 
Petersburg la 1722, cu titlul Sistemul sau starea 



religiei Turceşti, coală în două, în 379 feţe-. 
Vrednică este de a se tălmăci în fieşte care 
limbă, căci cuprinde în sine atâtea lucruri nouă 
şi necunoscute, în cât nu se găseşte aseminea 
nici un istoric care a scris despre aceasta. 

Din scrisoarea vieţii sale, aflăm că el a 
alcătuit o carte morală în dialog sub titlul: 
Lumea şi Sufletul, în limba Moldovenească. 

Iară pentru oarecare manuscripte care să se 
fi pierdut în marea Caspică la sfărâmarea 
corăbiei, poate să fie îndoeală; însă aceasta o 
vom lăsa nehotărâtă. între celelalte scrieri care 
au rămas de dânsul la moartea sa, se vede a nu 
fi adevărată, acea pentru cântările turceşti, 
pentrucă însuşi Dimitrie dă pentru dânsa o 
nădejde prea cu 'ndoială la viaţa lui Selim I, 
Nota 0 din istoria împărăţiei turceşti. 

Scrisoarea vieţii lui pomeneşte, c'arfi fost 
mădulariu a Academiei învăţaţilor din Berlin, 
însă la istoria aceştii academii este netrecut. Şi 
fiindcă lexiconul cel de învăţătură a lui Jexerîl 
arată a fi el Director a academiei din Peterburg, 
zicând c'arfi multe adăogiri ale lui în izvoadele 
acestei academii, aceasta este o rătăcire 
vederată, căci când s'a făcut academia 
Peterburgului, era mort Domnul Cantimir. Iară 
aceia ce se găseşte de dânsul la izvoadele 



aceştii academii, se cuprinde numai într'acea 
scrisoare a lui, pentru zidul cel vestit dela 
Derbent, care a fost de trebuinţă răposatului 
profesor Baer, la descrierea muntelui Caucazul, 
în cartea cea dintâi a lucrărilor academiei. 

Baer ar fi tipărit şi istoria împărăţiei turceşti a 
Domnului Cantimir, dacă nu l'arfi împedicat 
ducerea la ţara Englezească a lui Antioh fiului 
celui mai tânăra lui Dimitrie căci Antioh a luat-o 
cu sine, ca să o dea în tipar acolo, însă în loc de 
latineşte a tipărit-o englizeşte, de pe care s'a dat 
mai la urmă şi'n tipar franţez şi nemţesc. 

Şi măcar că 'ntru aceste tălmăciri, nu s'a 
pomenit nimic de aceia a profesorului Baer, 
însă tot se văd întru dânsele adăogirile lui pe la 
margini osebite de celelalte prin stelişoare; şi 
scrisoarea vieţii încă se vede mai mult a fi 
alcătuită de dânsul. 

Tălmăcirile acelea pot să fie prea bune, însă 
tot se poate să fie intrat întru dânsele niscaiva 
greşale şi pentru aceia aş dori ca stăpânitorul 
ast de acum al scrierii cei vechi latineşti, să 
voiască a o da în tipariu, măcar de o vor socoti 
cineva a fi de prisos, pentru celelalte tălmăciri 
ce s'au făcut. Iară cei iubitori de istorii, fără de 
îndoeală vor fi într'un gând cu mine. 

Acum să pomenesc şi de scrierea aceia a 



Domnului Cantemircare ne-a îndemnat spre 
această prefaţă, adecă Descrierea Moldovei, un 
lucru care nu poate lesne să se răsplătească de 
către geografi, căci ea luminează prea frumos 
istoria, obiceiurile vechi, împreună şi toată 
închipuirea ţării. 

Eu cunosc scrierea aceasta aproape de 40 
ani, căci Beizade Antioh învăţa pe atuncea la 
Academia împăraţilor de aicea şi Ivan llinschii 
odineoară Logofăt al Domnului Dimitrie, a fost 
unul din tălmăcitorii ei şi mie mi se pare c'am 
auzit atuncea, cum că izvodul l'arfi fost alcătuit 
Dimitrie în limba Moldovinească şi apoi acel 
llinschii l'arfi prefăcut în limba Latinească. 
Beizade Antioh a luat Descrierea Moldaviei, ca 
şi istoria turcească şi o a adus cu sineşi la anul 
1732 la Englitera şi de acolo la Francia. 

După ce a murit Beizade Antioh şi rămasele 
sale s'au vândut, aflându-se atuncea la Paris 
Graf Tomson, un ginere a lui Berhave celui 
mare, a cumpărat scrierile bătrânului Cantemir, 
pricinuind prin aceia de a rămas Rusiei. Pentru 
că după moartea lui le-a dăruit soţia sa 
unchiului ei Avram Raab Berhave, carele a fost 
odinioară Profesor la Academia învăţaţilor de 
aici şi dela acesta le-a luat prin moştenire 
domnul Cruze sfetnicul de poliţie şi medic al 
împăratului. 



Un om adevărat învăţat, este mulţămitsă se 
arate obştei cu slujbă prin o îndeletnicire de 
acest fel. 

Deci cu acest chip şi domnul Cruze mi-a 
dăruit mie Descrierea Moldovei, dându-mi 
volnicie nehotărâtă, ca să lucrez cu dânsa 
dupre cum voiu socoti. 

Şi s'arfi căzut ca să împodobesc acest lucru 
şi cu oarecare adăogire dela istorici Leşeşti, 
Ungureşti şi Turceşti, încă şi din istoria cea 
turcească a Domnului nostru Dimitrie, dar îmi 
lipseşte vremea trebuincioasă la aceasta. 

G. F. Miler. Petersburg 1764. 

Prescurtare din viaţa Principelui 
Dimitrie Cantemir 

Prinţul Dimitrie Cantemir s'a născut la anul 
1673 Octomvrie 26, când tatăl său Constantin 
era numai Serdar la Orhei. La 1684 numindu-se 
Constantin Cantemir Domn Moldaviei. si 
urmând a trimite zălog pre unul din fiii săi la 
Poarta Otomană (după cum se obişnuia atunci), 
el a trimis pre Antioh fiul său cel mai mare 
împreună cu alţi şase tineri fii de boeri. După 
trei ani l'a schimbat fratele său Dimitrie rămâind 



la Constantinopoli până la 1691 când iarăşi l'a 
schimbat Antioh. 

în cursul vremii cât s'a aflat acolo, el s'a 
ocupat cu limba şi mai ales cu muzica 
turcească pre care a adus-o la o deplinire de 
care era cu totul lipsită, căci el fu cel dintâi ce a 
regulat notele turceşti. 

în anul următor a întovărăşit cu tatăl său pre 
Seraschierul Deldabon în campania dela 
Soroca. 

La 14 Martie 1693, murind tatăl său, boierii 
care făgăduiseră murindului părinte că vor 
alege Domn pre Dimitrie, n'a putut izbuti, căci 
Poarta numi pre un altul, iar Dimitrie fu chemat 
la Constantinopoli. La 1700, s'a însurat cu 
Casandra fata lui Şerban Cantacuzin care 
fusese Domn în ţara românească şi din 
căsătoria aceasta i s'a născut o fiică. 

Curând mazilindu-se Antioh, s'a înturnat şi 
Dimitrie cu dânsul la Ţarigrad, unde s'a făcut 
părinte a patru feciori şi a patru fete. 

Aici a rămas până la anul 1710, când Petru I 
al Rusiei a declarat război Turciei. La 
asemenea. împrejurare, Poarta găsi de cuviinţă 
a numi pre Dimitrie domn Moldaviei, căci 
domnul ce era Nicolai Mavrocordat, deşi om 



învăţat şi în favor la Turci, nu avea experienţa 
ce se cere la vreme de război. 

Cantemir primi domnia mai mult prin 
îndemnul lui DebletGirei hanul Tătarilor 
prietenul său, câştigând făgăduinţa marelui vizir 
Baltagi-Mohamet că nu i se vor cere dările 
acele mari ce se obişnuiau la numirea 
Domnilor. Făgăduinţa însă nu se ţinu, căci abia 
sosise el în capitala sa cu cea mai mare grabă, 
când şi primi poruncă să trimită îndată banii 
pentru domnie şi să facă pod peste Dunăre 
pentru trecerea oştilor turceşti. 

Acestea îl supărară într'atâta, încât îndată a şi 
intrat în trataţie cu un doctor grec numit Policala 
pre care-l trimisese Petru şi au încheiat un tratat 
care încuviinţându-l şi întărindu-l acest monarh 
la Luţcîn Polonia în 13 Aprilie 1711, i s'au şi 
trimis cu un înadins. 

în urma acestei convenţii, Cantemir înştiinţa 
pre Petru de toate cele ce se urmau, prelungind 
pre cât putea facerea podului şi îndemnând pre 
Ţarul a veni cât mai curând. Amăgit însă de 
Brâncoveanul, domnul Valahiei şi duşmanul 
Cantemireştilor, Petru sosi prea târziu, când nu 
mai putu opri trecerea Turcilor. 

Ostile ruseşti tăbărâră pe Prut, iar împăratul 
vizită laşii în luna lui Iunie, unde boierii şi tot 



norodul îl primiră cu consideraţia şi respectul ce 
se cuvenea unui aşa mare monarh. Ţarul se 
zăbovi în laşi două zile şi apoi se înturnară în 
tabăra sa. 

Campania dela Prute prea cunoscută pentru 
ca să o mai spunem aici, îndestul că Petru cel 
mare silit a încheia pace, refuză hotărâtor de a 
da Turcilor, ce-l ceria, pe domnul Moldaviei ce 
era în lagărul său. 

Cantemir împreună cu vreo mie Moldoveni, 
ce voiră a se deştera pentru dânsul, întovărăşi 
pre împăratul în Rusia. Petru se arătă 
recunoscător şi generos. Prin un uric cu data 
din 1 August dela Movilă numi pre Dimitrie şi 
urmaşii săi Cnezi Ruseşti cu titlul de Prea 
înălţaţi şi Prea luminaţi, îi hărăzi o însemnătoare 
pensie şi îl dărui cu mari moşii în Ucraina şi cu 
mari privilegii, căci, lucru nepilduit încă, îi lăsă 
dreptul de viaţă şi moarte asupra Moldovenilor 
ce-l urmaseră. în acelaş an, ei se şi aşezară cu 
toţii în Harcov. 

Aici petrecu Cantemir până la 1713, 
ocupându-se de literatură, când se duse la 
Moscova, unde bolnăvindu-se soţia sa 
Casandra, se şi săvârşi din viaţă la 12 Mai nea 
vând încă treizeci ani. Ea fu înmormântată într'o 
mănăstire grecească din Moscova, la care soţul 
ei contribui mult spre zidirea unei biserici 



frumoase. 



La 1714 chiemat fiind la Petersburg, Ţarul 
primi în gvardiea sa pre Şerban al treilea fiu al 
lui Cantemir. Aici zăbovi până la 1 71 5 când 
Petru întreprinse o călătorie în Europa, iar el se 
înturnă la moşiile sale unde sfârşi istoria 
împărăţiei Otomane, pre care a fost începută la 
Ţarigrad. 

La 1718 întovărăşind pre Ţarul la Petersburg, 
se însură de al doilea cu fiica Cneazului 
Trubeţcoi, când îşi schimbă şi portul, luând 
costumul franţez. La serbarea cununiei lui, au 
asistat împăratul, împărăteasa şi toată 
nobilimea curţii şi la această ocazie fu numit 
sfetnic de taină, dăruindu-i Petru şi o sabie de 
mare preţ. 

în anul următor ş'a dus la Petersburg şi copii, 
afară de fiica sa Smaragda care fiind bolnavă 
de oftigă, a şi murit la 4 Iulie în al 
şeaptesprezecelea an al vârstei sale. Noua sa 
soţie însă a îndeplinit acea lipsă născând la 8 
Noemvrie o altă fată, căriia a fost cumătră 
împăratul şi împărăteasa, numind-o tot 
Smaragda. 

La 1720 primi poruncă să întovărăşească pre 
Ţarul la Persia, împreună cu Graful Tolstoi şi 
amiralul Apraxin. în campania aceasta, Apraxin 



avea grija oştilor, iarCantemirşi Tolstoi a 
trebilor politice, alcătuindu-se din aceşti trei 
sfatul de taină al împăratului. 

Mergând cu împăratul până la Colomna ce 
este la gura apei Moscova unde se varsă în 
Oca, de acolo au intrat în corabie şi au mers la 
Astrahan unde au sosit la 4 Iulie 1 721 . Dela 
Colomna însă a început a simţi o durere la 
rărunchi împreună cu nişte friguri ascunse care-l 
aducea uneori într'atâta slăbiciune, încât era silit 
să nu se scoale din pat câte trei, patru zile. La 
August simţindu se mai bine s'a dus dela 
Astrahan după Ţarul la Persia într'o fregată cu 
douăzeci tunuri; şi toată oastea trecând peste 
apă cu împăratul, au ajuns în puţine zile la locul 
unde s'a zidit apoi cetatea St. Cruci. Cantemir 
mergând de acolo cu Petru pe uscat până la 
Derbent, ş-au trimis fregata înainte cu oamenii 
şi lucrurile sale. 

O grozavă furtună însă aruncă corabia într'un 
scruntar unde, afară de oameni, se perdură 
toate alte lucruri, între care şi multe scrieri ale 
sale. Slăbiciunea sa însă mergea sporind şi 
boala sa se văzu că era o curgere de ud, la care 
nu puteau medicii, să-i facă nici o uşurinţă. 
Atunci el îşi făcu testamentul şi îl încredinţă 
împăratului, pre care îl numi Epitrop copiilor săi. 

înturnându-se la Astrahan şi simţindu-se 



ceva mai în putere, îşi ceru voe dela Ţarul ca să 
se ducă la moşiile sale, unde ajungând în luna 
lui Martie, îşi petrecea vremea cu trebile casnice 
şi cu zidirea unei biserici pre care a închinat-o 
St. Dimitrie, dar reapucându-l boala se săvârşi 
din viaţă în 21 August 1723, fiind în vârstă de 40 
ani, 7 luni şi 5 zile. 

El avu cu soţia dintâi şease feciori şi două 
fete, iar cu cea a doua, numai o fată. Una din 
fete şi doi feciori muriră, încă trăind el; şi aşa-i 
rămaseră două fete Măria şi Smaragda şi patru 
feciori Matei, Constantin, Şerban şi Antioh. 
Acest din urmă fiind trimis ambasador al 
împărătesei Elisabetei lângă regele George, a 
luat cu dânsul şi istoria Latină a tatălui său 
despre împărăţia Otomană, care s'a tradus şi s'a 
tipărit mai întâi Englezeşte şi apoi franţuzeşte şi 
nemţeşte. 

Dimitrie era la stat de mijloc, mai mult slab 
decât gras; pururea vesel, vorba sa era foarte 
blândă şi plăcută. Se scula dimineaţa şi se 
ocupa de literatură până la amiazăzi când 
prânzia; pe urmă după obiceiul meridional 
dormia puţin după masă şi apoi iar se apuca de 
cetit şi scris. A trebuit însă să-şi mai schimbe 
felul traiului după ce s'a făcut sfetnicul lui Petru 
cel mare şi ş-a luat o soţie tânără. Grăia 
turceşte, persieneşte, arabeşte, greceşte, 



latineşte, italieneşte, ruseşte şi româneşte; şi 
înţelegea foarte bine limba elenică, slavonă şi 
franţeză. Se îndeletnicia mai mult de istorie deşi 
iubia filosofia şi matematicile. Arhitectura îi 
plăcea mult şi bisericile făcute în trei sate ale 
sale dovedesc gustul său în această artă, căci 
ele fiind de croiala sa sunt de un stil graţios şi 
original. Cele mai multe din scrierile sale sunt 
cunoscute şi preţuite în lumea învăţată; şi fără 
nici o îndoială, el poate lua loc între cei întâi 
liraţi ce au existat pe la sfârşitul secolului XVII şi 
începutul celui al XVIII. Pentru Moldavi însă el 
trebui să fie îndoit scump şi ca domnitor şi ca 
istoric. Deşi domnia lui fu scurtă şi viforoasă, 
totuş a arătat îndestulă înţelepciune şi chibzuire 
în cârmuirea trebilor ţării. Ca autor el fu cel întâi 
ce a dat idei lămurite istorice şi statistice asupra 
Moldaviei. 

Chiar când sosi vestea morţii lui la 
Petersburg, rezidentul împăratului Nemţesc de 
acolo primise diploma prin care Cantemir se 
numia Prinţ de Imperia Romană. 

C. Negruzzi. 1851 Ianuarie 1. 



Partea geografică 



CAP. I. Despre numirile vechi şi cea de astăzi 
a Moldovei 

Toată ţara pe care o numim astăzi Moldova, 
împreună cu ţinuturile învecinate de către apus, 
au fost dintr'un început stăpânite de cuceritorii 
celor trei părţi ale lumei, Sciţii, dar fără să aibe 
locuinţe statornice, ci strămutându-se, după 
datina lor, dintr'un locîntr'altul. După mai multe 
numiri ce deteră acestorţări, hoardele lor care 
urmau unele după altele, Grecii chiemară pe 
locuitorii ţării, când Geţi, când Daci; în fine, sub 
stăpânirea Romanilor, le ziseră Daci peste tot. 
Iar după ce Decebal regele acestora, fu învins 
prin vitejia lui Nerva Traian, Dacii fiind toţi, parte 
stinşi, parte răspândiţi în toate părţile, toată ţara 
lor fu prefăcută în provincie romană, dată 
cetăţenilor romani şi împărţită în trei părţi, 
numite: Ripense, Mediterana şi Alpestre. Decea 
dintâi ţinea o parte a ţărei ungureşti şi ţărei 
româneşti, Transilvania se numea Mediterana şi 
în fine, partea cea mai mare a Moldovei noastre 
dintre Dunăre şi Prut, împreună cu marginile 
învecinate ţării româneşti, Alpestre. Iar după ce 
mai la urmă începu să scadă domnia 
Romanilor, Moldova fu adesea călcată de 



barbari, de Sarmaţi, Huni şi Goţi şi coloniile 
romane se văzură nevoite a se trage la munţi şi 
a-şi căuta scăparea în contra furiei barbarilor în 
partea muntoasă, în Maramureş. Apăraţi aci prin 
greutatea locurilor în curs de câteva secole, 
trăind sub legile şi domnii lor, în fine, văzând cât 
crescuse numărul locuitorilor, Dragoş, fiul lui 
Bogdan, îşi propuse să treacă munţii spre 
răsărit sub chip de vânătoare, însoţit de vreo 
300 oameni. în această călătorie dete din 
întâmplare peste un bou sălbatic, căruia 
Moldovenii îi zic bour, şi luându-l la goană, 
descinse la poalele munţilor. Iar o tânără căţea 
de vânat ce avea, pe care o iubea foarte mult şi- 
i zicea Molda repezindu-se asupra fiarei, 
aceasta se aruncă în valurile unei ape 
curgătoare, unde vânătorii o uciseră cu săgeţile 
lor, iar căţeaua ce o urmărea cu fuga şi 'n apă, 
se 'necă în repedele ei unde. în memoria 
acestei întâmplări, Dragoş numi râul Moldova; 
locul unde se întâmplase aceasta, dete numele 
gintei sale Roman; iar capul bourului voi să 
rămână semn al noului său principat. 

Cercetând apoi locurile cele mai apropiate şi 
descoperind acolo câmpuri mănoase, cu râuri 
adăpate, oraşe, cetăţi întărite, dar lipsite de 
locuitori, spune toate acestea compatrioţilor săi 
şi-i invită să ocupe un pământ atât de fertil. 



Nu fără multă voie bună urmează tinerimea 
română pe Domnul său, trece munţii în cete 
numeroase, se aşează în aceste locuri aflate cu 
acest chip minunat şi se 'nchină lui Dragoş 
aflătorul lor, ca celui dintâi Domn al acestor 
locuri. 

Astfel, această ţară intrând iarăşi în 
stăpânirea vechilor ei posesori, pierzând 
domnia Romei, perdu şi numele roman şi dacic 
şi dela râul Moldova se numi Moldova, atât de 
străini cât şi de indigeni. Dar numirea aceasta 
încă nu rămase pretutindeni. Căci Turcii, intrând 
adeseaori în Moldova pentru ţările vecine ce 
ocupară în Europa, pe Moldoveni îi numiră la 
început Ak Ulach-. 

Iar după ce Bogdan, închină ţara conform 
ultimei voinţi a părintelui său, Ştefan-cel-Mare, 
Otomanii, după datina ce au de a da ţărilor 
numele domnitorilor săi, numiră pe Moldoveni 
Bogdanii, iar vechea numire rămase până azi în 
limba Tătarilor. De altă parte, vecinii Poloni şi 
Ruşi numesc pe Moldoveni Valachi, adică 
Italieni, iar pe Români, Munteni, adică oameni 
de peste munte. 



CAP. II. Despre situaţiunea Moldovei, 
marginele ei cele vechi şi cele de astăzi şi 
despre clima ei 



Moldova se 'ntinde în lat dela gradul 44°, 54', 
până la 48° şi 51'. 

Lungimea ei nu este determinată, dar cei mai 
mulţi partea ei occidentală care atinge 
Transilvania, o aşează la 45°, 39', iar cealaltă 
extremitate, care formează, un unghiu ascuţit 
lângă Alba lulia sau Cetatea Albă, cum o 
numesc locuitorii, la 53°, 22', precum se poate 
vedea din chartă. Dealtmintrea, fiindcă o parte a 
ţărei, cea despre Transilvania, e muntoasă, iar 
ceeace se întinde spre Ucraina Poloniei, spre 
Basarabia şi spre Dunăre, e şes, clima nu 
pretutindeni este aceeaşi. în partea muntelui 
suflă vântul mai rece, dar şi mai sănătos, iar în 
partea câmpului, mai cald, dar mai puţin 
princios sănătăţii. Cu toate acestea însă 
Moldova nu cunoaşte multe boale, zic aceasta 
în asemănare cu alte ţări mai călduroase; câte 
odată, dar rar, e cercetată de pestă şi de friguri 
rele. Experienţa a arătat că pesta nu se naşte 
din viţierea aerului, ci observăm că ea pătrunde 
'n ţările noastre, uneori din Polonia, unde mai 
aspru domneşte, alte ori prin rasele egiptene şi 
constantinopolitane care debarcă în portul 
Galaţi. Frigurile rele d'aici sunt de altă natură ca 
în celelalte părţi ale Europei. în genere sunt 
foarte tari şi aproape pestilenţiale, aşa încât cei 
prinşi de friguri mai toţi mor a treia zi, rari care o 
duc şeapte zile şi prea puţini se reînsănătoşesc. 



Şi atât este de lipicioasă această boală, încât 
locuitorii mai mult se tem de dânsa decât de 
ciumă şi se feresc şi de amicii cei mai intimi 
prinşi de această boală. Dacă locuitorii nu 
ajung adânci bătrâneţe, cauza nu poate fi alta, 
decât ori repezile schimbări ale temperaturii ori 
traiul vieţii, ori vreo slăbiciune firească a 
puterilor. Prea rare ori vei găsi om de 
şeaptezeci de ani, d'abia vreunul de optzeci. 
Dar viaţa şi-o petrec mai mult cu sănătate, şi 
astfel scurtimea vieţei le este compensată că, 
atât cât au de trăit, trăesc mulţumiţi şi nesupăraţi 
de boalele care răpesc cea mai mare parte a 
fericirii omeneşti. Afară de aceasta, ţăranii ajung 
la o etate mai înaintată, decât nobilii şi cei 
crescuţi în desfătări şi 'n moliciune. 

Cutremurile de pământ, care turbură plăcerile 
mai tutulor ţărilor călduroase, se simt arare ori, 
şi nici că s'a auzit vreodată, ca vreun oraş sau 
munte să se fi risipit sau cufundat din cauza 
cutremurului. 




Moldova n'a avut totdeauna aceleaşi margini, 
ci când mai întinse, când mai strimte, după cum 



şi ţara creştea sau scădea. în fine, ŞtefanVodă 
numit cel Mare, a pus ţării marginile pe care le 
păstrează până astăzi. Spre miază-zi totdeauna 
s'a 'ntins până la Dunăre, cea mai mare apă a 
Europei şi mai departe până la gura ei, aproape 
de Chilia se varsă în Marea Neagră. Spre 
răsărit, marginea cea veche a ţărei era marea 
Neagră, dar în timpii din urmă după ce Turcii 
luară cu armele Basarabia şi Benderul, ţara fu 
împuţinată de această parte. Astăzi marginea 
Moldovei o formează Prutul dela gura sa până 
la satul lui Traian, iar de aci, valul lui Traian, 
care e dus prin apa Botnei şi 'n linie dreaptă 
până la gura Bâcului, unde se varsă în Nistru, 
precum se vede clar în chartă. Spre miază- 
noapte şi răsărit, râul Nistru (Tyras), căruia 
Turcii îi zic Turla, desparte Moldova de Polonia 
şi de Tătarii de Ociacov. Mai înainte ţârmul 
Nistrului numai până la Hotin era al 
Moldovenilor şi de acolo o linie dreaptă trasă 
prin râurile: Prut şi Cirimişu forma marginea 
ţărei în acea parte; dar în urmă provincia ce 
zace despre Podolia până la gurile râului 
Serafineşti, fu supusă Moldovei prin bărbăţia lui 
Ştefan-cel-Mare şi astfel aceste ape unite între 
sine, adică Nistrul, Serafineşti, Colacinul şi 
Cirimuşul închid Moldova despre miază-noapte, 
unde este Câmpulung rutean-. Despre apus 
Moldova astăzi e cu mult mai întinsă decât era 
odinioară. Pentru că înainte de timpurile lui 



Ştefan-cel-Mare, toţi munţii de care e încinsă, 
erau ai Transilvaniei şi ţara era îngustă despre 
această parte. Dar prin puterea acestui Domn, 
care bătuse în câteva rânduri pe regele Matiaş 
al Ungariei, Transilvanii respinşi se văzură 
nevoiţi a-şi căuta prin învoeli scăparea de loviri 
mai grele. După aceste învoeli tot şirul munţilor 
cari despart aceste două ţări s'au dat sub 
puterea Moldovei, adică toată partea de loc care 
zace între văile apelor care curg în Moldova. 

Se trase deci o linie dela sorgintea apei 
Cirimuşului prin sorgintea râurilor Suceavei, 
Bistriţei şi a Trotoşului până la rîul Milcov şi 
această linie s'a decis a fi marginea 
despărţitoare a acestor două ţări. 

Mai înainte Şiretul şi Trotuşul despărţea 
Moldova de ţara românească, dar apoi prin 
bărbăţia lui Ştefan-cel-Mare, judeţul Putnei se 
aduase Moldovei, aşa încât astăzi rîuleţul 
Milcov şi Şiret despart aceste două ţări. 

La partea despre miazăzi sta margine 
Dunărea. 

înăuntrul acestor margini Moldova coprinde 
cale de 237 ore sau 71 1 milliarie italiene, calcul 
ce oricine uşor poate face consultând alăturata 
chartă geografică. Iar mai înainte, până a nu fi 
Basarabia ocupată de oştire turcească şi 



tătărască, coprinderea Moldovei era de 247 ore 
şi 822 mii. 

Moldova se 'nvecineşte la apus cu 
Transilvanii şi cu Românii, la miază-noapte cu 
Polonii, la miazăzi cu Turcii. 

Cu toţi aceştia aveau a se lupta ager 
Moldovenii, pe când îşi apărau încă libertatea. 
Despre aceste lupte iată cum vorbeşte un 
scriitor polon demn de credinţă: „Aceşti 
Moldoveni prin natura, datinele şi limba lor nu 
diferă mult de Italieni, sunt oameni feroci, dar de 
o mare virtute, nici este vr'un alt neam, care 
având o ţară aşa de mică, să se lupte pentru 
gloria resbelului cu atâta bărbăţie, cu aţâţi 
inimici deodată, ori că aceştia îi fac resbel, ori 
că se apără contra lor". Mai adaogă apoi zicând: 
„Ei sunt aşa de viteji, în cât cu toate aceste 
neamuri cu care se mărginesc, în acelaşi timp 
făcu resbel neîncetat şi eşiră învingători, 
pentrucă Ştefan care pe timpul părinţilor noştri 
domnia în Dacia, bătu şi învinse într'un mare 
resbel, mai în aceiaşi vară, pe Baiazet Turcul, 
pe Matia Ungurul şi pe Ion Albert Polonul". 
(Ovichoviu, annol 5 an. 1552). 

Dar mai în urmă după ce ţara Moldovei căzu 
sub puterea Turcilor, nu mai fu cercată de alte 
rezbele, afară de acelea îndreptate in contra 
Turcilor, având cu aceştia aceiaşi amici şi 



aceiaşi inimici. Numai Tătarii Nogai, cărora 
Turcii le dedeseră Basarabia spre locuire, 
devastară Moldova prin desele lor incursiuni 
şi'n mijlocul păcei, aducând-o în mizeria în care 
se află şi astăzi. 

CAP. III. Despre apele Moldovei 

De abia vei găsi în vreo altă ţară atât de 
mărginită, precum este Moldova, atâtea ape 
împodobite cu atâtea jocuri ale naturei ca 
acestea. 

Moldova numără patru ape mai mari şi 
navigabile: Dunărea, Nistrul, Prutul şi Şiretul. 

Dunărea deşi spală numai o mică parte a 
ţării supusă astăzi domnului Moldovei, dartot 
aduce ţării cele mai mare foloase. Căci afară de 
aceea că vasele neguţătoreşti a mai multor 
neamuri pot să vină pe Dunăre şi să debarce la 
Galaţi aduce Moldovenilor îndemânarea de a-şi 
trimete marfa- pe Prut la Constanţi nopol şi la 
alte cetăţi de pe lângă Marea Neagră, de unde 
nu scot puţin profit. Despre undele şi bunurile ei 
cele ascunse, trecem într'adins, fiindcă au vorbit 
pe larg despre acestea aceia ce au descris 
Germania şi Ungaria mai nainte de noi. 

în Dunăre se varsă Prutul, odinioară 



Hierasus-, el vine din munţii Transilvaniei, 
Carpaţii celor vechi, cari despart această ţară 
de Polonia şi taie toată Moldova prin mijlocul ei. 
Apa Prutului este cea mai sănătoasă din câte 
cunoaştem, însă cam turbure din cauza mâlului 
ce poartă cu sine; iar puind-o într'un vas de 
sticlă, mâlul se aşează la fund şi apa rămâne 
limpede şi curată. Când eram în Moldova, am 
făcut însumi încercare şi am aflat că o măsură 
de 100 drame apă de această, este cu 30 
drame mai uşoară decât o cantitate egală de 
apă luată din alte râuri. 

Şiretul, râul propriu al Moldovei, se naşte din 
cele mai depărtate margini ale ţărei despre 
Polonia, curgând spre miazăzi, se varsă în 
Dunăre prin două guri. Râu destul de lat şi 
profund, dar fiind pretutindenea înconjurat de 
păduri şi de munţi, iar în unele locuri împedicat 
de vaduri, încă nu e pretutindeni navigabil. 

Spre miazăzi mare parte a Moldovei este 
adăpată de Nistru- râu aşa de cunoscut, încât 
găsesc de prisos a mai vorbi de dânsul. Caută 
însă a se aduce aminte că Turcii pe acest râu 
transportă toată proviziunea şi cele pentru 
resbel din Constantinopol prin Marea Neagră la 
Bender, odinioară şi la Cameniţia, astăzi la 
Hotin. Apa Nistrului e limpede, dar grea şi 
sănătăţei foarte vătămătoare. La Cetatea Albă 



se varsă în Marea Neagră. 

Pe lângă acestea mai sunt şi alte ape mai 
mici care adapă Moldova: Bârladul care curge 
în ţinutul Tecucilor, despre răsărit spre apus şi 
se uneşte cu Şiretul la satul Şerbăneşti. N'am 
putut afla vechiul nume al acestui rău. Suceava 
care dete nume Suceavei, odinioară capitală a 
ţărei. Moldova, al cărui nume l-am arătat de 
unde vine. Bistriţa curge din Alpii Transilvaniei 
şi este atât de repede, încât cele mai mari pietre 
le surpă din munte şi le duce cu sine. Trotoşul, 
cu apa tot atât de repede; sorgintea lui nu e 
departe de a Bistriţei. în Prut se varsă Cirimuşul, 
care formează marginea între Moldova şi 
Polonia. Mai jos de acesta se varsă Jijia. Iar în 
Nistru se varsă râul Reutul, care lângă Orchei 
formează o prea frumoasă insulă, şi Botna, care 
pe jumătate este a tătarilor de Budjac. 

Pâraie Moldova are nenumărate. Vom 
însemna aci numai cele mai însemnate, al căror 
nume l-am putut afla. 

Se varsă în Şiret, Bănila, Molniţa, Somuşiul 
cel mare şi cel mic, Valea neagră, Faraon, 
Răcătău, Gerul Şahului, Milcovul şi Putna, cari 
aceste două din urmă unindu-se poartă numele 
de Sireţelul. 



Pe Suceava o măresc Suceviţa, Solea şi 



Soloneţu. 

în Moldova se varsă: Homorul, Slatina, 
Risca, Neamţul, Topologul, Valea albă şi altele. 

Cu Bistriţa se uneşte Crăcăul. 

în Trotoş se varsă Tăslăul sărat şi celalt 
Tăslău, Oituzul, Caşinul, Valea seacă şi Valea 
rea. 

Bârladul se adaugă cu Bârlădeţul, 
Sacoveţiul, Vilna, Rebricea, Vasluiul, 
Vasluieţul, Racova, Crasna, Lohanul, Docolina, 
Hobalna, Horiata, Smila, Tutova, Berheciu, 
Zeletinul, Oorodul. 

Cirimuşul se naşte din Cirimuşul alb şi negru 
şi din Putila. 

în Jijia se varsă Siubana, Sitna, Miletinul, 
Bahluiul, Bahluieţul, Sârca. 

Prutul duce cu sine, Colacinul, Cosmanul, 
Cuciurul, Ciuhurul, Basieul, Corovia, Caminca, 
Căldăruşa, Jijia, Gârla mare, Dele, Valea mare, 
Valea Bratuleni, Mojna, Nirnova, Călmăţui, 
Lăpuşna, Strâmba, Sărata de răsărit şi cea de 
apus, Chighieciu, Larga şi Slanul. 



în Nistru se varsă Serafinetul, a cărui gură 



formează cel din urmă unghiu al Moldovei spre 
miazăzi, Ciorna Ichielul, Băcoveţiul, Isnoveţiul 
şi Bâcul. 

în Răut se varsă, Soloneţiul, Ciulucul cel 
mare şi mic, Dobruja, Cula şi Cogălnicul. 

Acestea în Moldova. 

în Basarabia, Cahulul, Saicea şi lalpuchul 
măresc Dunărea, Cogălnicul, Nistru. 

Din acestea numai lalpuchul curge 
necontenit, iar celelalte două sunt ape mai mult 
stătătoare decât curgătoare; de asemenea şi 
Cogălnicul nu are sorginţi, ci numai atunci se 
poate numi pârâu când se umple de ploile de 
toamnă, iar peste vară este sec şi uscat şi ca un 
şanţ la vedere, pentru aceia vitele tătarilor din 
Budjac adesea pier din cauza lipsei de apă. 

Precum râuri, de asemenea nu lipsesc lacuri 
(bălţi) în Moldova. 

Dintre mai multe lacuri parte naturale, parte 
artificiale, merită a fi însemnate mai cu seamă 
următoarele cinci. 

Lacul Brateşu-, între Prut şi Şiret, lângă 
Galaţi; lăţimea lui este de un milliariu şi 
jumătate italian, lungimea de două milliarie. Nu 



are sorginţi, ci numai o gârlă mică şi nu prea 
adâncă, numită Pruteţu, care atunci când Prutu 
creşte prin ploi, se adapă dintr'însul. Altădată 
gârla rămâne uscată şi aduce lacului putrejune. 
Iar primăvara când Dunărea creşte prin topirea 
omătului, nu numai împinge Prutul înapoi, ci 
umple şi lacul cu apă proaspătă şi cu peşte, pe 
care locuitorii îi prind fără osteneală, după ce 
apa scade. 

Lacul Orcheiului, lângă oraşul Orcheiu, se 
formează din apele Răutu şi Cula, şease 
milliarie de lung şi două de lat. Lungimea şi 
lăţimea lui o măreşte un iez, făcut de Vasile 
voevod Al bănit cu scop de a opri ape şi a face 
mori, cari aduc mari venituri. în mijlocul lacului 
este o insulă, nu prea mare, dar care odinioară 
era împodobită cu vii frumoase şi alte deosebite 
fructe. 

Lacul Dorohoiului, numit astfel dela urbea 
vecină cu acel aş nume, nu departe de 
sorgintea Jijiei, demn de memorat pentru 
mulţimea peştilor ce are. 

Lacul Colacinul, la marginea Poloniei, demn 
de a fi însemnat mai cu seamă pentru aceea, că 
din laturea lui boreală şi cea australă curg două 
râuri, Colacinul şi Serafineţiul, care formează 
marginele Moldovei şi Poloniei între Nistru şi 
între Prut. 



Cel din urmă şi cel mai celebru este lacul lui 
Ovidiu, numit de locuitori Lacul Ovidiului- 
aproape de Acherman, odinioară Alba lulia, în 
Basarabia, ilustrat cu acest nume, pentrucă în 
apropierea lui se zice a ti fost exilat cunoscutul 
poet roman Ovidiu—. 

El se varsă în Nistru, nu departe de gura 
acestuia, pe o gârlă strâmtă, dar împresurată de 
atâtea şi atât de întinse mlaştini, în cât peste 
două milliarie italiene în lat nu poţi trece cu 
piciorul. Are un pod peste dânsa, de o 
construcţie foarte veche, precum arată îndestul 
atât tăria lucrului, cât şi mărimea pietrelordin 
care e făcut. 

Toate aceste până aci descrise ape 
curgătoare şi stătătoare sunt pline de peşti 
frumoşi şi mai ales pâraiele ce curg din munţi, 
au păstrăvii cei mai cu gust, lostoatie şi lipeni. 
Acest peşte la zilele de post se aduce totd auna 
viu pe cai, pentru masa domnească. 

Băi, ape acide si minerale, Moldova n'are, ori 
nu le-a descoperit încă, poate pentru că crede 
că apa Prutului este destulă doftorie contra 
tutulor boalelor. 

CAP. IV. Despre ţinuturile şi târgurile cele de 



acum ale Moldovei 



Odinioară Moldova se împărţea în trei părţi: 
în ţara de jos, ţara de sus şi Basarabia, în care 
se numărau peste tot 23 ţinuturi mai mici. Iar 
după ce a căzut Basarabia prin trădarea lui 
Aron Vodă, au rămas Domnilor Moldovei numai 
19 ţinuturi şi nici acestea întregi. 

Ţara de jos cuprinde 12 ţinuturi mai mici. 

în mijloc este: 

1 . Ţinutul laşilor. Aici este urbea laşi, lângă 
apa Bahluiul, cu patru milliarie mai sus de 
vărsarea lui în Prut. Aici e scaunul ţării pe care 
Va mutat Ştefan Voevod din Suceava, pentru ca 
să poată apăra ţara mai bine din mijlocul ei 
contra năvălirii Turcilor şi Tătarilor, observând 
că-i venea mai cu greu a face aceasta din 
Suceava, atât de departe de marginele 
barbarilor. Mai nainte de aceasta era un sat 
prost, în care abia se aşezaseră vre-o trei sau 
patru ţărani; avea şi o moară, în care era un 
morar bătrân, numit Ion, căruia îi zicea şi lassi. 
Numele acestui om a voit Domnul alt păstreze 
urbea ce a făcut dânsul, în care a zidit mai întâi 
o biserică care astăzi e catedrală, închinată 
Sfântului Nicolae şi după aceia şi alte palate 
pentru sine şi, pentru boerii săi. Iar Radu Vodă 



a înconjurat laşii cu ziduri, alţii l-au înfrumuseţat 
cu alte ornamente şi edificii publice, aşa în cât 
şi astăzi numără mai mult de, 40 de biserici, atât 
de peatră cât şi de lemn, cea mai mare parte 
prea frumos lucrate. Mai nainte cu 50 de ani 
numărându-se, s'au găsit 12 mii case private, 
iar apoi, arzând de mai multe ori şi pustiindu-se 
prin năvălirile Tătarilor şi Polonilor, de abia a 
rămas a treia parte nemistuit. Osebit de curtea, 
domnească, care trage la sine veniturile din 
toată ţara, şade acolo şi mitropolitul ţării, măcar 
că nu are numele de mitropolit, al laşilor, ci al, 
Sucevei, vechiul scaun al ţării, iar în laşi nu e în 
adevăr decât protopopia, precum mai jos se va 
arăta mai pre larg. 

Cu acest ţinut se mărgineşte la miazăzi. 

2. Ţinutul Cârligăturei, în care nu e nimic de 
însemnat, afară de Târgul-Frumos, opt ore dela 
laşi spre Suceava, tot lângă apa Bahluiului. în 
acest târg se află o casă domnească, peste care 
e pus un pârcălab. 

Mai încolo spre apus se întinde: 

3. Ţinutul Romanului, cel dintâi în care s'au 
aşezat cetele Romanilor carii s'au întors din 
Transilvania în urma năvălirilor lui Bathie, 
dându-i numele lor cel vechiu. Aci e Romanul, 
Bonfiniu îl numeşte Forum Romanorum, târg şi 



scaun archiepiscopal, la confluenţa Moldovei şi 
Şiretului. Doi pârcălabi se rânduesc dela 
domnie asupra acestui târg. Mulţi susţin că aici 
s'au aşezat mai întâi pământenii noştri reîntorşi. 
Dar nu toţi sunt de această părere, pentru că nu 
departe de acolo se vede alt loc, pe malul 
răsăritean al Şiretului, numit de locuitori 
Smedorova, si aci cred unii c'arfi fost întemeiată 
cea dintâi şi mai mare urbe. Adevărul este, că 
aceasta a fostînoită mai târziu de Ştefan cel 
Mare şi pusă iarăşi în vechea ei splendoare, dar 
după câteva decenii de ani Petru Vodă Rareş, 
nu se ştie din ce cauză, a risipit-o iarăşi şi pe 
locuitori i-a strămutat la Roman. 

Cu aceasta se mărgineşte spre răsărit sub 
ţinutul laşilor şi al Cârligăturei. 

4. Ţinutul Vasluiului. în acest ţinut este 
Vasluiul, 12 ore dela laşi, pe drumul Dunărei, la 
gura apei Vasluiu, unde se varsă în Bârlad; era 
câte odată scaun domnesc, unde şi acum sunt 
casele de faţă. După ce domnia s'a aşezat la 
laşi, la Vaslui se rândui un pârcălab. 

Spre miazăzi se întinde de-a lungul: 

5. Ţinutul Tutovei, numit aşa dela apa 
Tutova, care curge prin mijlocul lui. Scaunul 
ţinutului este Bârladul lângă apa cu acelaş 
nume. Bârladul era odată mare iar acum e căzut 



şi lipsit de toate frumuseţile. Acesta este 
scaunul vornicului ţării de jos, dar fiind el 
pururea pe lângă curte, se rânduesc în locu-i 
doi alţi vornici mai mici. 

Un milliariu de loc mai jos la acelaşi mal se 
văd rămăşiţele unei cetăţi foarte vechi, ce se 
zice astăzi Cetate de pământ. Dar nu s'a aflat 
nici o temelie de casă, nici vre un alt monument, 
din care să se poată cunoaşte bine de cine să fi 
fost zidită, că nu este alta decât un zid de 
pământ, de unde poate nu fără cuvânt credem, 
c'acele zidiri vor fi fost făcute în timpurile vechi 
de către locuitorii ţării, spre a respinge 
invaziunile Tătarilor. 

6. Ţinutul Tecuciului, se mărgineşte despre 
apus cu Bârladul; ţinut mare, dar n'are alt nimic 
însemnat, decât micul târg Tecuciu, lângă apa 
Bârladului, opt ore dela Bârlad pe drumul 
Galaţilor. Nu are ziduri; aici şed doi pârcălabi. 

în malul Şiretului spre apus este: 

7. Ţinutul Putnei, se vede că-şi are numele 
dela apa Putnei—. Aici este Focşanii, târguşor 
lângă râul Milcov la marginile ţării româneşti. 
Starostele de aici administra ţinutul. Adjudul, 
târguşor puţin însemnat pe Şiret în sus. La 
piciorul muntelui Vrancei, nu departe de Mira, 
mănăstire întemeiată de principele Constantin 



Cantemir, se văd ruinele unei cetăţi foarte vechi, 
dar nu s'a putut afla vre-o urmă, nici de timpul 
zidirei nici al ziditorului. Locul se chiamă astăzi 
Crăciuna. La celălalt mal al Şiretului, la mijloc 
între Şiret, Dunăre şi Prut, este: 

8. Ţinutul Covurluiului, care se chiamă aşa 
dela şanţul Covurluiu, care deşi se 'ntinde pe un 
spaţiu de opt ore, e mai mult uscat decât cu apă. 
Aci merită atenţiune târgul Galaţi, care deşi e de 
o structură şi mărime puţin însemnată, dar e 
piaţa cea mai celebră pe toată Dunărea. Aci 
debarcă de două şi de trei ori pe fiecare an, 
vase, nu numai din locurile vecine ale Mărei 
Negre, din Crimeea, Trapezunt, Sinope, 
Constantinopole, dar şi din Egipt şi din însuşi 
Barbaria şi se 'ntorc încărcate cu lemne din 
Moldova, stejar, corn, brad, cum şi cu miere, 
ceară, unt şi bucate, din care nu puţin folos scot 
toţi locuitorii Moldovei. Nu departe de Galaţi, la 
gura Şiretului despre răsărit se vede ruinele 
unei cetăţi vechi, care astăzi locuitorii o numesc 
Ghierghina. Cum c'această cetate a fost 
întemeiată pe timpul lui Traian, ne încredinţează 
monetele descoperite acolo în timpul nostru dar 
şi o marmură c'următoare inscripţiune: 

IMP. CAESARI. DIV. FILIO. NERVAE. 
TRAIANO. AUGUSTO. GERM. DACICO. 
PONT. MAX. FEL. B. DICT. XVI. IMP. VI. 



CONS. VII. P. P. CALPURNIO. PUBLIO. 
MARCO. C. AURELIO. RUFO.^ 



Deasupra acestuia pe Prut este: 

9. Ţinutul Fălciului în care e Fălciu, târg 
frumos lângă Prut. Cum că aici a şezut 
odinioară Taifalii, mă încredinţează urmele unei 
cetăţi vechi, ce am descoperit eu însumi nu 
departe d'acolo; căci cetind eu odată într'o 
scrisoare cu mâna din istoria lui Erodot, cum că 
neamul acel războinic al Taifalilor ar fi locuit pe 
Prut cale de trei zile dela Dunăre, şi ar fi zidit şi 
o cetate foarte mare; şi neputând eu a găsi nici 
într'un ţinut rămăşiţele ei, am trimis vreo câţiva 
oameni cari ştia bine părţile locurilor, ca să 
caute în pădurile cele de pe lângă Prut, doar vor 
putea afla niscaiva semne din care să se poată 
vedea luminat, pentru starea cea mai adevărată 
a cetăţei aceia. Şi viind ei înapoi au povestit, că 
în pădurile cele mai dese despre apus în 
cuprinsul de cinci mile italieneşti dealungul 
apei, ar fi găsit temelii de ziduri şi turnuri zidite 
cu pietre arse, care măcar că pe câmpul acel 
dinprejur de acolo nu se mai găsesc alte 
rămăşiţe, dar tot au semn de vreo ocolire mare. 
Osebit de aceasta se mai întăreşte chibzuirea 
mea şi cu numirea aceasta de acum a ţinutului 
acestuia, căci asemănarea adeveream să se fi 
izvodit Falciei din Taifalica. 



Mai sus înăuntrul ţinutului este Huşu, un 
târguşormic, dar scaun episcopal, însemnat 
numai prin resbelul în care Petru cel mare, 
autocratul Rusiei, cu o mică oştire a susţinut şi 
respins cu tărie patru zile dearândul, mai ades 
repeţitele atacuri ale Turcilor, în anul 171 1 . Nu 
departe de acest loc se vede o movilă mare 
făcută de mână de om, care o numesc Tătarii 
Chan Tepesi, iar locuitorii movila Rabâii. încât 
pentru origina ei sunt deosebite păreri. Unii zic 
că Moldovenii ar fi ucis aci pe un oarecare 
Chan al Tătarilor cu toată oştirea sa şi că întru 
aducerea aminte s'arfi ridicat această movilă; 
alţii spun că o regină a Sciţilor, anume Rabâia, 
sculându-se contra Sciţilor ce locuiau atunci în 
Moldova şi ajungând cu oastea până aci, ar fi 
perit, şi aci ar fi îngropat-o ai săi. Care este 
adevărul, nu pot spune într'o istorie atât de 
întunecată. 

Cu acest ţinut se mărgineşte la miazănoapte. 

10. Ţinutul Lăpuşnei. De acesta se ţinea 
odinioară Tighina, Turcii îi zic Benderu, care 
mai înainte încă era foarte întărită, iar Turcii o 
întăria acum şi mai mult la Nistru; în timpurile 
noastre a fost loc de scăpare al regelui Suediei 
în fuga sa după bătălia dela Pultava. Turcii 
până a nu li se supune, adesea dar în deşert 
bătură această cetate, dar ceeace nu putură cu 



forţa câştigară în urmă prin frauda şi perfidia lui 
Aron Vodă, căruia Moldovenii, îi ziseră şi 
tiranul, pentru că fiind scos din ţară pentru 
cruzimea şi tirania cu care se purta, a fugit la 
împăratul turcesc şi-i promise că de-l va 
readuce în domnie, îi va da Tighina cea de 
atâtea ori cerută împreună cu 12 sate şi i-o va 
da pentru totdeauna. Plăcând sultanului acest 
dar, pe Aron îl puse iarăşi în domnie, iar pentru 
preţul ostenelei sale luă cea dintâi cetate a ţării 
si mai mare întăritură a ei contra Polonilor si a 
Tătarilor. 

Astfel astăzi Lăpuşna este locul cel mai de 
frunte al ţinutului, la râul cu acelaş nume. Doi 
pârcălabi rânduiţi de domn îngrijesc de trebile 
ţinutului. Apoi Chişineul, lângă apa Bâcu, 
târguleţ de puţină importanţă. Nu departe de aci 
se vede un şir de petre foarte mari, aşezate în 
linie dreaptă, ca şi cum ar fi puse într'adins de 
mână de om. însă atât mărimea pietrelor, cât şi 
lungimea şirului, nu ne lasă a crede aceasta. 
Pentrucă unele dintr'ânsele sunt în patru colţuri 
de câte trei şi patru coţi de mari şi şirul lor se 
întinde peste Nistru până în Crimeea. în limba 
ţării se cheamă Chieile Bâcului şi prostimea 
crede că este o lucrare a celor necuraţi, cari i-ar 
fi conjuraţi să astupe apa Bâcului. Cu adevărat 
este că, mai mulţi domni au cercat să astupe 
albia acestei ape, care curge o bună bucată 



printre munţi, vrând a preface în baltă locurile de 
acolo, cari nu sunt bune decât pentru fâneţe, dar 
acest lucru niciodată nu s'a putut împlini. 

Din sus de acesta pe Nistru zace: 

1 1 . Ţinutul Orcheiului. Poartă acest nume 
dela târgul Orchei, lângă apa Răutul, târg nu 
mare, dar frumos şi având cu îndestulare toate 
cele necesare vieţei omeneşti. Nutriment 
deajuns îi da lacul Orcheiului, nu departe de 
târg spre răsărit şi frumoasa insulă ce a format 
într'însul şi despre care vorbirăm mai pe larg 
mai sus la Cap. III—. 

Ţinutul cel mai de pe urmă ce este pe 
canalul Nistrului, o bucată bună de cale, e: 

12. Ţinutul Sorocei. Scaunul lui este Soroca, 
odinioară Alchionia, lângă Nistru, sub deal pe 
un şes. Soroca e mică, dar după timpul în care a 
fost zidită, foarte tare. Are un zid cu patru 
unghiuri, foarte tare şi apărat de turnuri foarte 
înalte, zidit cu bicasie, de cari sunt pline 
dealurile dimprejur. Partea de sus a acestui 
ţinut nu se poate cultiva pentru lipsa de lemne şi 
apă şi acesta este unicul, dar nu atât de mare 
deşertai Moldovei. în chartele geografice cele 
bune e şi însemnată această parte de loc ca 
deşert. După perderea Tighinei, această cetate 
nefiind de puţină importanţă în contra Polonilor, 



domnul aşeză acolo doi prefecţi militari. 

Ţara de sus coprinde şeapte ţinuturi mai 
mici: 

1 . Ţinutul Hotinului, care se întinde pe din 
sus de al Sorocei, pe lângă Nistru, spre 
miazănoapte. Aici este Hotinul, cetate pe Nistru 
de către Cameniţia, ce se numără între cele mai 
mari cetăţi ale Moldovei. Aceasta era mai 
'nainte întărită despre apus cu ziduri înalte şi 
şanţuri adânci, iar despre răsărit natura însăşi o 
întărise prin râpa cea repede a Nistrului şi prin 
stâncile ei, dar în cel din urmă resbel ce avură 
Ruşii cu Turcii, luând aceştia cetatea la 1712, 
dărâmară zidurilor de partea dincoace, iar de 
cealaltă parte atât o întăriră cu noui lucrări după 
datina de acum, lărgindu-o mai mult de 
jumătate, încât astăzi merită a se numi cea mai 
frumoasă şi mai tare între cetăţile Moldovei. 
Când era sub ascultarea domnilor Moldovei, 
paza ei era încredinţată unui comandant 
deosebit, iar de când au luat-o Turcii, o guverna 
un paşe turcesc contra încredinţărilor de pace 
ce legaseră cu Polonii, că niciodată să nu se 
aşeze în cetăţile Moldovei oştire turcească. 

Spre apus urmează: 

2. Ţinutul Dorohoiului, în care este 
Dorohoiul, târg puţin însemnat, nu departe de 



sorginţile Jijiei. Aici e scaunul Vornicului din 
ţara de sus, care fiind pururea ocupat la curte, e 
înlocuit prin doi Vornici mai mici. 

Ştefăneşti, târguşor lângă Prut, în care Turcii, 
curăţind râul, se zice că ar fi făcut un stabiliment 
naval şi o magazie pentru oştirea din Hotin. 

Mai în jos: 

3. Ţinutul Hârlăului. Aici e Hârlăul, târguşor 
mic, pe care îl administra un deosebit pârcălab. 
Târgul Cotnarii este renumit pentru viile sale 
care întrec pe celelalte toate. Administraţiunea 
lui e încredinţată marelui paharnic. Locuitorii 
catolici au aici o biserică de peatră prea frumos 
zidită. 

Târgul Botoşani, ale cărui venituri şi ale 
părţilor lui dimprejur le trăgea doamna, iar 
pentru strângerea lor e rânduit un deosebit 
cămăraş. 

Aceste ţinuturi le încinge ca o coroană: 

4. Ţinutul Cernăuţilor, care se întinde 
dealungul marginelor Poloniei. Târgul cel mai 
însemnate Cernăuţi, pe malul de miazănoapte 
al Prutului, administraţiunea lui e încredinţată 
marelui spătar. Aproape de satul Cozmin, lângă 
apa Cuciurul, nu departe de vărsarea ei în Prut, 



se văd ruinele unei cetăţi foarte vechi, dar cu 
toate cercetările ce am făcut, n'am putut afla 
vreo urmă de întemeietorii ei. 

Pe malul Şiretului spre apus urmează: 

5. Ţinutul Suceavei, în care însemnat este 
Suceava, odinioară capitala Moldovei, scaunul 
domniei şi al mitropolitului, iar astăzi mai toată 
zace în ruine. Ea e situată lângă apa Suceava, 
dela care şi oraşul s'a numit aşa, pe un deal 
neted, împresurată cu ziduri înalte şi şanţuri—. 
Suceava avea pe valea dealului o suburbie 
foarte întinsă. Afară de curtea domnească şi 
casele boierilor, se numărau aici patruzeci de 
biserici de piatră, mai multe de lemn, 14 mii 
case private, cari toate au căzut după 
strămutarea scaunului domnesc. Astăzi stă sub 
îngrijirea Hatmanului. 

Nu departe de Suceava, lângă apele 
Suceava şi Şiretul, în cotul Şiretului, unde 
acesta se întoarce spre miazăzi, este Rădăuţii, 
târg şi scaun episcopesc. 

Aproape din jos este: 

6. Ţinutul Neamţului, care se întinde o bucată 
bună între apele Moldova şi Bistriţa. Aci este 
Neamţul, cetate pe un deal înalt lângă apa cu 
acest nume, care din fire este aşa de tare, încât 



poate să înfrunte cu mândrie orice atac ostil. Ea 
a fost împresurată de mai multe ori, dar luată 
numai de două ori, odată de Turci sub imperiul 
lui Suleiman şi odată în timpurile noastre de 
loan Sobiesky, regele Poloniei şi nici atunci n'ar 
fi luat-o dacă puţinii Moldoveni ce erau într'însa, 
după oîmpresurare de mai multe zile n'ar fi fost 
siliţi să se închine Polonilor. Mai nainte era 
împrejurată cu două ziduri şi avea numai o 
poartă, iar după aceia Turcii stricând zidul cel 
pe din afară, a rămas acum Moldovenilor numai 
cel din năuntru. Până a nu fi Moldova supusă 
Turcilor, la vreo întâmplare de resbel, Domnii îşi 
trimtea copii şi visteria acolo ca într'o cetate 
nebiruită. încă şi acum este pentru locuitori la 
ori şi ce timp de resmeriţă un loc foarte sigur de 
scăpare. Pentru aceia şi Domnii mai nainte au 
zidit într'însa case mari, cari şi acum se pot 
vedea, dar nu au purtarea de grije ce li se cade. 
Drept dincolo de apa Bistriţei este târgul Piatra. 

în fine: 

7. Ţinutul Bacăului, peste care este un 
vornic, cu scaunul la Bacău, târg situat într'o 
insulă a râului Bistriţa, vestit pentru abondenţa 
merelor şi altor fructe. Are şi un episcop catolic, 
care se numeşte de Bacău, pentrucă în 
ţinuturile de pe lângă munte sunt mulţi supuşi 
Moldoveni, numiţi catolici după naţionalitatea şi 



religiunea lor, pe cari i-a aşezat acolo Ştefan 
Vodă, după ce a biruit pe Matiaş regele 
unguresc şi i-a împărţit pe la boierii săi. Este de 
însemnat satul Cantemireştii din ţinutul Roman, 
numit Faraoni, ai cărui locuitori mai bine de 200 
familii sunt toţi catolici şi au o biserică de piatră 
foarte veche. Ocna şi Trotoşul lângă apa 
Trotoşiu târguri renumite pentru salinele 
excelente ce se găsesc împrejurul lor. Pe aici e 
intrarea cea mai largă din Moldova în 
Transilvania. 

Basarabia. Basarabia era odată a treia parte 
a Moldovei. Tot pământul ei este şes, n'are 
dealuri, nici codri, se adapă numai cu lalpugul, 
care curge necontenit; neavând râuri nici 
fântâni, ca să scape de lipsa de apă, locuitorii 
sunt nevoiţi a săpa puţuri foarte adânci şi în loc 
de lemne se folosesc cu balega vitelor, cu 
aceasta dupăce o usucă la soare îşi încălzesc 
colibele. Această parte de ţară fu subjugată de 
Turci înainte de a li se supune toată Moldova. 
Astăzi nu mai stă sub domnia Moldovei, cu 
toate că oraşele şi satele de pe lângă Dunăre 
până în ziua de astăzi sunt pline de Moldoveni 
care urmează legea creştină şi rabdă tirania 
Turcilor şi Tătarilor. Ceilalţi locuitori sunt parte 
Tătari, parte Turci, supuşi ascultărei 
Serascherului. Basarabia se împarte astăzi în 
patru ţinuturi: al Budjacului, Achermanului, al 



Chiliei şi Ismail ului . 



în mijlocul acestei părţi de pământ este: 

1 . Budjacul— care s'a dat spre locuinţă 
Tătarilor de Nogaia, carii se zic unii de Budjac, 
alţii de Belgrad, pentru ca pe la anul 1568 dela 
naşterea Domnului, chanul Crimeei cercând, 
din ordinul lui Selim II, să împreuneze Donul cu 
Volga, mai bine de treizeci de mii familii de 
Tătari Nogai, din cei ce erau supuşi imperiului 
rusesc, se desfăcură de Ruşi şi se retraseră în 
Crimeea. Dar fiindcă în această peninsulă nu 
încăpeau, li se dete alt loc de aşezare în ţinutul 
Budjacului. în curgerea timpului, mai venind 
apoi şi alte mai multe familii din Nogaia, aşa se 
înmulţiră aceşti Tătari, încât astăzi mai că nu 
sunt mai puţini la număr decât celealte oarde 
scitice. Se împart în două: Orak-ugli şi Orumbet- 
ugli şi-şi păstrează geneologiile cu îngrijire. 
După datina lor părintească, viaţa şi-o petrece 
pe câmpu liber: târguri n'au, afară de Causiani 
lângă râul Botna, care atinge prea puţin acest 
pământ. Dar cum că această provincie se 
bucura odinioară de oraşe destul de frumoase, 
se vede lămurit din ruinele vechilor zidiri ce se 
găsesc pe ici şi pe colea, între alte ruinele unei 
prea vechi cetăţi la malul Nistrului, care se 
chiamă astăzi Tartarpunar, adică ţinutul 
Tătarilor. Aceste ruine se află deasupra pe o 



stâncă foarte înaltă, din al cărui picior curge o 
sorginte foarte limpede. Darnici o inscripţiune 
nici altă urmă de cine ar fi întemeiată nu s'a 
putut descoperi. Nu departe de gura lalpugului 
însă se găsesc urme unei cetăţi mai vechi, care 
de comun se chiamă Tint. Ştefan cel Mare o 
ridicase din ruine, iar după aceia Turcii o 
asemănară pământului, încât astăzi de abia i se 
poate arăta locul unde a fost. Din ruinele ei se 
ridică un alt târg în dreptul celui vechi, care 
înfloreşte şi astăzi şi se chiamă Tobacu, lângă 
Marea Neagră, poate în locul unde era vechiul 
Aepoliu. 

2. Ţinutul Achermanului. Aici e Achermanul, 
locuitorii îi zic Cetatea Albă, Romanii îi zicea 
Alba-lulia, Grecii Moncastron, Polonii Bielograd, 
pe ţărmul Mărei Negre, cetate destul de mare şi 
foarte întărită. Când ţinea de Moldova, o 
guverna marele logofăt, astăzi o guvernă un 
Aga de ianiceri. în timpul din urmă s'a renumit 
prin Sfântul Ion cel nou, care a suferit moarte şi 
marţi ru sub tirania turcească. Rămăşiţele 
acestuia făcătoare de minuni împreună cu alte 
odoare dăruite din îndurarea Domnilor, le-a luat 
şi le-a dus în Moldova loan Sobiesky, regele 
Poloniei, pe când se lăuda că el se oştia pentru 
biserică şi pentru Crist, dându-i ajutoare băneşti 
papa dela Roma. 



Mai jos pe ţărmul Dunărei se întinde: 

3. Ţinutul Chiliei. Aici e cetatea cea de frunte 
Chilia—, odinioară Lycostomon, la gura 
septentrională a Dunărei, numită tot astfel de 
corăbieri greci, pentru cât se pare că-şi varsă 
apa ca dintr'o gură de lup. Ea nu este aşa de 
mare, dar e o piaţă celebră, cercetată nu numai 
de vasele cetăţilor maritime de prin prejur, dar şi 
de altele mai depărtate, dela Egipt, Veneţia şi 
Ragusa cari se încărca de aci cu ceară şi cu pei 
crude de boi. 

Locuitorii sunt nu numai Turci, ci şi Evrei, 
Creştini, Armeni şi alţii de alte naţiuni pe cari toţi 
îi administra un Nasir. Pe timpul împărăţiei lui 
Suleiman Moldovenii o au prefăcut în cenuşe şi 
de atunci n'a mai putut ajunge la strălucirea ei 
de mai nainte. 

Pe ţărmu Dunărei din lăuntru este: 

4. Ţinutul Ismailului. Aci merită a însemna: 

Ismailul, căruia Moldovenii îi zicea odinioară 
Smilu, cetate care nu e de despreţuit, cu oaste 
turcească comandată de un Mutecveli. 

Cartalu, la Dunăre, unde se varsă lalpugul, în 
dreptul Isaccei, întăritură nu prea însemnată. La 
171 1 , când avură Turcii rezbel cu Ruşii, aci 



făcură un pod peste Dunăre spre a trece oştirea 
în Moldova. Pentru paza cetăţii e rânduit un 
comandant numit Dijdar. 

Reni, cum îi zicea Moldovenii, iar Turcii îi zic 
Timarova, cetate de aceiaşi ordine, nu departe 
de gura Prutului în Dunăre. Deşi sta sub 
puterea turcească, nu se afla aci nici un turc; 
ostaşii toţi sunt creştini, toţi Moldoveni, prefectul 
lor, tot creştin, numit Besliagasi, sta sub paşa 
dela Silistra, care totd'auna e seraschieriu. 

Acestea erau mai toate cetăţile şi oraşele 
Moldaviei, care înfloria pe când erau libere şi 
apoi au căzut prin tirania cea nedreaptă şi 
inimica înflorirei lucrului public. Despre 
întemeietorii lor, tac istoricii vechi şi noi, 
inscripţiuni şi monumente însă nu se 
descopere. Nici o urmă din care să se poată 
vedea timpul sau poporul ce le-au întemeiat, 
nici o inscripţiune pe ziduri, afară numai când 
vre-un principe le-a restaurat. Numai Suceava 
are în zidurile ei o peatră mare, în care sunt 
săpate şapte turnuri, acoperite c'o coroană 
imperială, pe care o ţin doi lei. Afară de aceasta, 
se mai vede în temelia turnurilor o peatră, în 
care stau doi peşti solzoşi, cu capetele în jos şi 
cu coadele în sus, şi sub dânşii, capul unui 
bour, iar în coarnele acestuia o stea cu şease 
raze. Fiind însă că capul de bour s'a aşezat ca 



stemă a ţării numai după a doua venire a 
Romanilor în Moldavia, precum arătarăm la 
Cap. I, se înţelege că acea peatră încă arată 
mai mult înnoirea zidurilor, decât întemeiarea 
lor. Apoi toţi istoricii noştri suntîntr'un cuvânt, 
cum că Moldovenii, când se întoarseră din 
Maramureş în vechia lor patrie, au găsit oraşe şi 
cetăţi deşarte de locuitori, de unde se vede că 
întemeierea datează din timpuri mai depărtate. 
Aceasta se mai probează şi prin modul structurii 
zidurilor în cele mai multe cetăţi, cari nu 
seamănă decât a architectum romană, afară de 
prea puţine de care arătarăm mai sus că sunt 
făcute mai în urmă spre apărare în contra 
incursiunilor tătare. Dar partea cea mai de frunte 
sunt mărturiile celor mai buni istorici romani din 
cari se vede că, împăratul Traian a adus în 
Dacia mari colonii romane şi următorul său 
Adrian, cedând barbarilor mai multe provincii 
orientale, a fost oprit de-a părăsi Dacia numai 
de frică să nu fie nimicite de barbari acele 
colonii. Adauge apoi monumentul sempitern al 
acestui lucru adică Valul împăratului Traian, 
care până 'n ziua de astăzi păstrează numele 
întemeietorului său, despre care mă mir cum de 
nu memorează nici unul din vechii sau marii 
istorici. Aceasta, după cum l'am văzut eu 
însumi, începe cu două şanţuri dela 
Petrovaradinu în Ungaria şi de aci până la 
munţii Demarcapu, adică până la Poarta de fer, 



se întinde apoi ca un simplu şanţ prin toată 
România şi Moldova, tăia prin Prut la satul lui 
Traian, prin Botna la târgul Causiani şi trecând 
prin toată Tataria se termina la apa Donului. 
Până astăzi are o adâncime de 12 coţi, de unde 
nu fără cuvânt putem culege, că spaţiul valului 
când s'a făcut, va fi fost încă pe atât de lat şi 
profund. Care aşa fiind, nu se poate admite de 
loc aceia ce voim unii să afirme—, că oraşele 
Moldovei ar fi fost întemeiate de Genuesi. 
Pentru că oştirea romană care de-a pururea se 
afla acolo asediată în mare număr, n'arfi putut 
sta fără oraşe şi fără acoperământ şi nici se 
poate crede că Genuesii, cari numai pentru 
negoţ venia de se aşeza la mare, ar fi pătruns în 
interiorul Moldovei şi că ar fi întemeiat oraşe în 
locuri ce servesc mai mult pentru agricultură 
decât pentru comerţ. Iar dacă ar susţine cineva 
că ele ar fi întemeiate de Dacii cei vechi, pe 
când lucrurile lorînfloriau pe timpul domniei lui 
Decebal şi că după aceea le-au ocupat 
Romanii şi au aşezat într'însele colonii, noi unii 
n'am cuteza să contrazicem. 



CAP. V. Despre munţii şi minerele Moldovei 

Despre apus, unde Transilvania se 
mărgineşte cu România, Moldova mai peste tot 
e împresurată cu munţi înalţi, de unde Romanii 
o numia şi Dacia muntoasă; iar cealaltă parte a 
ei despre răsărit, are câmpii foarte 
producătoare. Munţii suntînvescuţi din fire cu 
arbori fructiferi şi pomi, care pe aiurea caută a-i 
produce prin artă. Printre munţi curg pâraele 
cele mai limpezi, care se varsă din sus cu sunet 
desfătat şi aseamănă aceste părţi de loc cu cele 
mai frumoase grădini. Câmpiile dau cu 
îndestulare semănături pe care aerul rece al 
muntelui nu le lasă a creşte. 

Muntele cel mai înalt este Ciahlăul, care de 
era cunoscut celor vechi, nu era să fie mai puţin 
celebru în fabulele lor, decât Olimpul, Pindul 
sau Pelia. El se află în ţinutul Neamţului, nu 
departe de sorgintea Tăslăului; mijlocul lui 
totd'auna e acoperit de zăpadă, iar vârful lui nici 
odată, pentrucă pare a fi mai înalt decât norii cei 
de zăpadă. 

Din piscul lui, care se înălţa foarte în foma 
unui turn, se vărsa un pârâu foarte limpede şi cu 
mare sunet se repede peste stânci în Tăslău. în 
mijlocul muntelui se vede o statuă de peatră, 



foarte veche, de cinci coţi înnaltă, care 
reprezintă o babă înconjurată de 20 oi; dintru a 
căreia parte firească curge necontenit un izvor 
de apă şi cu greu poate cineva să 'nţeleagă, 
dacă natura şi-a arătat în acest monument 
jocurile sale, sau dacă s'a lucrat astfel prin 
mâna vreunui maestru iscusit. Pentrucă această 
statuă n'are o bază pe care să fie aşezată, ci e 
'mpreună crescută cu restul stâncei, iar 
pântecele şi spatele îi sunt libere, şi măcar de 
s'ar admite că crăpăturile s'arfi uns cu oarecare 
var artificios, precum înşine nu negăm că 
asemeni descoperiri ale celor vechi se vor fi 
perdutîn cursul timpului, dartotul nu poate 
lesne să se înţeleagă, în ce chip acel canal s'a 
adus prin picior în partea naturei, pentrucă 
prinprejur nicăeri nu se văd urme de fântână 
sau vre-o albie de apă. Se poate cu adevărat să 
fi servit păgânilor pentru cultul idolilor, ai cărui 
închinători erau obişnuiţi ori prin mijloace fireşti, 
ori prin farmece a face lucruri care să aducă 
minuni şi cugetări de dumnezeire pentru 
prostimea cea lesne credincioasă. 

înnălţimea cea mare a muntelui se poate 
cunoaşte din aceea, că el tocmai dela 
Acherman, care cetate este de 60 de ceasuri 
depărtate de dânsul la vreme limpede, la 
apunerea soarelui, se poate vedea tot şi aşa de 
curat ca când ar fi aproape, care lucru cu greu 



se poate zice pentru alţi munţi, până şi pentru 
cele mai vestite piscuri, după cum socotesc eu. 

Pre dealurile de prinprejur, se găsesc 
prăbuşite în petre, urme de cai, de câini şi de 
paseri, asemenea ca când ar fi trecut pe acolo 
vreodată o călărime mare. Locuitorii povestesc 
pentru acest lucru multe basme, însă cercătorii 
naturii cei poftitori de ştiinţă, să ispitească 
adevărul acestui lucru. 

Mai este încă şi altă întinsoare de munte, ce 
se numeşte de locuitori Ercul, spre miazănoapte 
la apa Cirimuşul, în cotul unde se împreună 
hotarul Moldovei cu al ţării Leşeşti şi al 
Ardealului, carele pentru înnălţime nu este de a 
se asemăna cu celălalt. Iară pentru alt osebit 
fenomen firesc, care pre aiurea nu s'a mai 
văzut, este iarăşi de a se socoti. 

Adecă: locuitorii culeg roua care cade pre 
frunzele buruenilor, mai nainte de a răsări 
soarele şi puind-o într'un vas, găsesc pe 
deasupra apei plutind cel mai frumos unt, care 
nici la miros, nici la floare, nici la gust, nu are 
osebire de untul celălalt, dar nu este preste tot 
anul, ci numai trei luni, Martie, Aprilie şi Mai. 
Untul acesta are în sine atâta putere de hrană, 
în cât când suie oile la munte, întru acea vreme 
se 'năduşe de multa grăsime. Pentru aceia 
păstorii cari ştiu, îşi opresc turmele lor în lunile 



acelea, numai la poalele muntelui. 

Munţii noştri nu au lipsă nici de acele daruri, 
care aduc munţii, adecă metaluri. însă mai 
înainte n'au îngăduit săparea lor, atâta 
îndestularea domnilor, cât şi lipsa de băeaşi. 
Iară spre vremile noastre, au împedicat-o ştiuta 
lăcomie a Turcilor, şi frica, că de vor umbla 
săpând vor perde împreună cu ţara încă 
osteneala, şi rodul ei. Dar cum că munţii nu sunt 
săraci de acest fel de comori, ne adeverează 
pâraele care curg din trânşii. Pentrucă acelea 
fiind înguste şi umplându-se de multe ori cu apă 
de ploae, sau cu topirea omătului, se varsă din 
gârla lor şi după ce scad iarăşi, remâne apoi pre 
locul acela unde au vărsat, nişte nisip, în care 
se găsesc mulţime de grăunţe de cel mai curat 
aur. Pre care le strâng ţiganii şi curăţindu-le, 
scot atâta aur dintr'însele, încât pot să aducă 
Domniei în tot anul în loc de bir, câte 1 600 
dramuri. Pe malul Nistrului în ţinutul Hotinului, 
nu departe de cetate, se găsesc gurile de fier 
însuşi din fire făcute, care sunt aşa de rotunde, 
încât fără de a le mai lucra poate cineva să 
împuşte cu dânsele. însă materia lor este atâta 
de proastă, încât la nimic nu poate să slujească, 
până a nu se topi în foc; şi mai înainte până a 
nu se lua Hotinul, le căra cu grămădire la 
Cameniţa. Iară în vremea de acum gândesc că 
cu greu vor lăsa Turcii, ca spre stricăciunea lor 



să le strângă Leşii şi să le aibă cu îndestulare la 
război. 

în ţinutul Bacăului nu departe de târgul 
Trotuşul, sunt ocne foarte bogate de sare, care 
n'au trebuinţă de nici un meşteşug pentru 
curăţit, căci săpând pământul de un cot sau doi 
de adânc, se găseşte sare prea curată, care se 
prevede ca cristalul şi nu este amestecată cu 
pământ nici cât de puţin; şi aceste ocne nici 
odinioară, nu i-au sfârşit, măcar deşi lucrează 
într'ânsele multe sute de oameni, pentrucă în tot 
locul unde se tae drobii cei de sare, lasă într'un 
loc şi într'altul, stâlpii de acest cristal de sare, ca 
să sprijinească pământul boltiturilor şi să aibă 
loc de a se lăţi vinele acele noui; şi aşa apoi 
boitele acestea, atâta se umplu de sare până în 
douăzeci de ani; încât nici se cunosc că au fost 
deşertate vre odată; şi se găsesc într'însele 
uneori peşti împreună crescuţi, cari n'au 
deosebire de peştii cei fireşti cari se află prin 
pâraele de prin prejur. 

Şi într'alte locuri se mai găsesc multe ocne 
de acestea, însă domnii au oprit să nu se 
destupe, pentrucă nu fiind prea multă sare să-i 
scază preţul, fiindcă acele ce se lucrează ajung 
în destul pentru trebuinţă. 

încă şi dealuri întregi sunt în Moldova, care 
se văd a fi pline de sare, luându-se faţa 



pământului deasupra lor. 

Dela această sare nu numai Domniea, ci şi 
toata ţara are mare folos; osebit de locuitori, vin 
şi dela Bugeag şi dela Crim, încă şi dintre alte 
ţări mai depărtate şi o cară în toţi anii cu 
corăbiile. 

Silitra o fac mai în tot locul, pentrucă 
pământul Moldovei este negru şi silitricios. 

Pre Tăzlăul sărat nu departe de satul 
Moineşti, în ţinutul Bacăului, curge dintr'un izvor 
păcură cu apă amestecată, cu care se slujesc 
ţăranii pentru unsul carelor şi zic, că de s'ar 
putea scurge bine de apă, ar fi cu mult mai bună 
pentru trebuinţa casei decât dohotul. 

CAP. VI. Despre câmpiile şi pădurile 
Moldovei 

Câmpii Moldovei cari sunt lăudaţi pentru 
rodirea lor, atât de istorici cei vechi, cât şi de cei 
noi, întrec cu mult bunătăţile munţilor pentru 
care am vorbit mai sus; căci aceia cari sunt în 
mijlocul celor mai multe ţinuturi, ce sunt 
despărţite cu dealurile şi apele Moldovei, măcar 
de nu-i mai grijeşte nimenea, dar tot îşi dau 
rodirea lor la toţi. Semănăturile care nu se pot 
semăna la munte pentru răceală, cresc atâta de 



frumos pre câmpii aceşti netezi, încât grâul în 
anii cei bine roditori, îşi dă sămânţa sa 
locuitorilor cu douăzeci şi patru de părţi mai 
mult, secara cu treizeci de părţi, orzul cu 
şasezeci de părţi, iar mălaiul de nu va vedea 
cineva însuşi, cu greu va crede, căci asemenea 
îşi dă sămânţa sa cu trei sute de părţi mai mult 
decât semănătura. 

Pentru ovăz nu este Moldova aşa roditoare, 
ca pentru celelalte semănături şi nici este 
obicinuit până la atâta, pentrucă caii se hrănesc 
cu orz în loc de ovăz. Mălaiul creşte atâta de 
frumos în ţara de jos, cât este cu putinţă, pentru 
aceea au şi ţăranii acest proverb: „Că mălaiul în 
ţara de jos şi merile în ţara de sus, n'au coajă". 
Pre acesta măcinându-l ei, îl frământă şi-l fac 
pâine şi-l mănâncă mai vârtos cu unt, când este 
cald. 

Nu livezi se găsesc pe câmpii aceştia ci 
chiar păduri întregi cu copaci roditori. Acestea 
cresc din fire la munte, iară la câmp se hultuesc 
şi pentru aceia sunt şi mai cu gust; şi 
îndestularea poamelor este aşa de mare, încât 
Leşii când avea în vremile vechi să meargă cu 
oaste la Moldova, credea că n'au trebuinţă de 
altă zaharea, zicând: că poamele care sunt cu 
îndestulare în ţară, le-ar fi deajuns pentru toată 
oastea. însă ei prin aşa mare lăcomie ce aveau 



la acestea, îşi pricinuiau de multe ori boale lor, 
prin care mai tare au căzut, decât de armele 
vrăjmaşilor şi apoi s'au şi învăţata se păzi mai 
bine de dânsele. Viile cele de frunte, ce sunt o 
bucată bună de loc, între Cotnari şi între 
Dunăre, întrec pe toate celelalte bunătăţi ale 
ţării; căci ele atâta sunt de bogate, încât numai 
un pogon dă câte patru şi cinci sute vedre de 
vin. 

Şi vinul cel mai bun, se face la Cotnari, un 
târg în ţinutul Hârlăului, iară afară din ţară nu 
este cunoscut, căci dacă îl scot din ţară şi-l duc 
pe apă, sau pe uscat şi n'au vasele purtare 
bună de grijă, apoi îşi perde puterea sa. Iar eu 
fără de aceea îndrăsnesc al socoti a fi cel mai 
bun decât toate celelalte vinuri ale Europei, încă 
şi însuşi decât cel de Tocaia; că ţiindu-l cineva 
trei ani în pivniţă adâncă şi boltită, după cum 
este obiceiul la noi în ţară, apoi întru al patrulea 
an, dobândeşte acel fel de putere, încât arde ca 
rachiul, şi cel mai mare beţiv, abia este vrednic 
să bea trei pahare să nu se îmbete; încă nu 
aduce durere de cap şi floarea lui este osebită 
de ale altor vinuri, căci este verde şi de ce se 
învecheşte, se şi mai înverzeşte. 

De acolo spre miazănoapte, nu mai sunt alte 
vii care să poată face vin mai bun, căci în partea 
muntelui Cotnarii despre miazănoapte încă nici 



un strugur măcar nu se coace, despre cum de 
multe ori s'au ispitit; şi se vede că firea 
îndărăptând celorlalte ţinuturi rodirea vinului, ş'a 
arătat puterile sale numai la acest loc. După 
vinul acesta, se socoteşte a fi mai bun, acela 
care se face la Huşi, în ţinutul Fălciului; al 
treilea, cel dela Odobeşti în ţinutul Putnei spre 
Milcov; al patrulea al Nicoreştilorîn ţinutul 
Tecuciului pe Şiret; al cincelea cel dela Greceni 
în ţinutul Tutovei pe Berheciu; şi al şaselea acel 
din viile dela Costeşti totdintr'un acest ţinut; 
osebit de alte locuri cu vii mai proaste, pe care 
le trec acum cu vederea. 

Aceste podgorii nu slujesc numai pentru 
trebuinţa locuitorilor, ci încă preţul cel mic al 
vinului, trage la sine şi pre neguţătorii Ruseşti, 
Leşeşti, Căzăceşti şi Ardeleneşti; ba încă şi pre 
cei Ungureşti; şi duc pre tot anul în ţările lor 
mulţime de vin, măcar deşi nu întrece cu 
bunătatea pre al lor. Basarabia mai înainte până 
când era a Moldovenilor, încă nu avea vii slabe, 
iară după ce au începută o stăpâni Turcii, 
hulitorii de vin, au căzut şi acelea şi acum 
numai cât îşi ţin creştinii cari locuescîn ţinutul 
Chiliei şi al Ismailului vreo câteva vii, din care 
de abia scot atâta vin, cât le este pentru 
trebuinţa lor. 

Cu codrii încă este Moldova foarte 



îmbogăţită, al cărora lemn nu este numai pentru 
cherestea şi pentru foc, ci şi copaci aducători de 
roadă îndestulă. 

Lucrătorii de corăbii, caută mai vârtos stejari 
Moldoveneşti şi îi laudă a fi mai buni pentru 
corăbii, decât tot celălalt lemn, şi mai tare 
împotriva cariului. încă ei au înţeles la acest 
lemn, că de nu curăţă bine coaja lui cea albă ce 
este pre dedesupt şi se întâmplă de rămâne cât 
de puţină, apoi în scurtă vreme pricinueşte tot 
lemnului, borte de cari; iară curăţindu-i bine 
peliţa aceasta, acest lemn nici peste o sută de 
ani, nu-l vatămă nici vremile, nici aerul, nici apa. 

Doi codrii au fost la Moldoveni mai vestiţi 
decât toţi ceilalţi, adică al Cotnariului şi al 
Tigheciului. 

Al Cotnariului este aproape de târgul 
acestuiaşi nume şi nu s'au făcut din fire, ci 
însuşi sârguinţa locuitorilor l'au clădit; căci pe 
vremile lui Ştefan Voevod celui mare, era acolo 
numai un câmp mare gol, iară după aceea, Leşii 
cu o oaste mare aşezându-se cu tabăra pre 
câmpul acela şi strâmtorându-i Ştefan Voevod i- 
au bătut şi le-au robit tabăra şi luându-i pe fugă, 
pre cei mai mulţi i-a oborât şi preste douăzeci 
de mii a prins robi, dintru care cei mai mulţi era 
boieri. Şi apoi pentru rescumpărarea lor 
îndemnându-l Craiul Leşesc cu o sumă de bani, 



n'au primit-o el, pentrucă nu era iubitor de 
argint, ci a voit mai vârtos să-şi facă aşa un 
semn de biruinţă, care să-i vestească vitejiile 
sale şi în veacurile cele viitoare. Şi pentru acest 
sfârşit, a înjugat el pre toţi Leşii la plug şi a 
poruncit de a arat tot câmpul acela, pre care s'a 
întâmplat războiul, care este de două mile de 
lung şi de o milă de lat şi a semănat pre dânsul 
ghinda care era gătită pentru acea trebuinţă, din 
care au crescut acum păduri în destul de largi şi 
de fruumoase, care se numesc Dumbrăvile 
Roşii, pentrucă s'au udat cu sângile Leşilor; iară 
Lesii le numesc Bucovina si niciodată nu 
pomenesc fără de lacrămi pentru acest loc. 

Alt codru dincolo de Prut, la hotarul 
Basarabiei, ce se chiamă Tigheciu, cuprinde în 
lăuntru mai la treizeci de mile Italieneşti şi este 
pentru Moldoveni apărarea cea mai tare în 
potriva Sciţilor, cari de multeori l'a năpădit dar 
nici odată nu l'a avut. Şi măcar că copacii întru 
dânsul sunt foarte înalţi, dar stau foarte deşi 
unul de altul, încât nici pedestraşi nu poate să 
străbată printr'însul, afară numai pe poteci, care 
sunt ştiute numai de locuitori. 

Mai înainte se număra pre acolea preste 12 
mii de locuitori, cari era ostaşii cei mai viteji în 
toată Moldova; iară acum după războaele şi 
căderile cele multe de abia au rămas două mii. 



Aceşti oameni au cu Tătarii megieşi dela 
Bugeag, o învoeală, ca pre tot anul să le dee o 
sumă de grinzi, pentrucă în Basarabia mai 
totdeauna este lipsă de lemn; şi această 
învoială o păzesc şi până în ziua de astăzi 
foarte. însă când voesc Tătari să calce preste 
tocmeală şi să iee lemn mai mult, care de multe 
ori să şi întâmplă, atuncea aceşti locuitori de pre 
acolo, se apără cu mâna înarmată, izbutind de 
multe ori biruinţă. 

CAP. VII. Despre fiarele cele sălbatice şi 
dobitoacele cele domestice 

Despre fiarele care sunt în Moldova 
asemenea ca şi în celelalte ţări de prin prejur, 
nu este treaba noastră ca să facem o descriere 
aşa lungă, pentru că noi, nu ne-am apucat ca să 
arătăm turmele cele ce umblă prin codrii adică; 
cerbii, ciute, căpioare, vulpi, râşi şi lupi; ci 
numai ca să povestim pentru dânsele ce am 
aflat cu osebire la aceste fiare Moldoveneşti. Şi 
aşa îmi aduc aminte, că la noi sunt trei soiuri de 
oi, acele de munte, de Soroca şi cele sălbatice; 
dar nu se ştie bine, câte şi de mari turme de oi 
se află la munte; pentru că toate părţile 
Moldovei despre apus, care nu sunt aşa bune 
pentru semănături, slujesc pentru păşunea oilor, 
cu care se ţin mai vârtos locuitorii de pre acolo. 
Pentru aceea Beiliccii dau la Tarigrad pre tot 



anul oi de acestea, ce se numesc în limba 
turcească, Chivirdoc, mai mult de şasezeci mii, 
pentru cuhnea Sultanului; pentru că carnea lor 
se socoteşte de Turci mai mult decât toată altă 
carne, atât pentru gustul ei cel bun, cât şi pentru 
uşurinţa mistuitului. în trei locuri se găseşte 
deosebit bună păşune; în Câmpu-lung Rusesc 
spre Putila, în Câmpu-lung Moldovenesc pre 
Moldova şi pe muntele Vrancea în ţinutul 
Putnei. 

La câmp sunt oile cu mult mai mari, însă mai 
puţine decât la munte; şi dintre acestea sunt de 
a se socoti deosebit, acelea ce sunt în ţinutul 
Sorocei că toate au câte o coastă mai mult 
decât celelalte şi câttrăesc ele, nu o pierd. Iară 
trecându-le într'alt ţinut, fată miei la al treilea an 
numai cu acelea coaste, obişnuite, şi asemenea 
şi alte ori de pre aiurea, aducându-le într'acest 
ţinut, fată miei câte cu o coastă mai mult. 

Decât acestea sunt mai cu mult deosebite 
oile cele sălbatice, care cu greu se vor găsi şi 
pre la alte locuri. Buza lor cea deasupra 
spânzură în jos de două degete mari, pentru 
aceea sunt nevoite ca să pască mergând 
îndărăt; şi grumazul lor este ţapăn fără de 
încheetură, pentru aceea nu pot să-şi întoarcă 
capul nici în dreapta, nici în stânga, şi picioarele 
lor sunt scurte, însă atâta de grabnice, încât nici 



câinii când le gonesc mai nu pot să le ajungă; şi 
adulmecarea lor este atâta de aspră, încât de o 
milă nemţească departe adulmecă pre 
vânătoriu, sau pre fiara care vine cu vântul 
asupra lor. Iară când vin asupra lor împotriva 
vântului, nu pot să-i adulmece până când le 
prind. 

Oamenii locuitori de pre lângă munte, au boi 
mici, iară cei din partea câmpului, au cirezi mari 
de boi prea frumoşi, pre cari îi dau prin ţara 
Leşească la Danţig pre tot anul mai mult de 
patruzeci de mii, şi de acolo îi vând prin ţările de 
prin prejur, în loc de boi Leşeşti şi în Moldova se 
cumpără perechea de boi câte cu 5 şi iarna încă 
şi câte cu 3 taleri nemţeşti, iară în Danţig îi vând 
şi cu câte 40 — 50 taleri, şi boii cei mai graşi şi 
mai buni se găsesc pre pârâul Sărat în ţinutul 
Fălciului, şi pre pârâul Bascul în ţinutul 
Cernăuţului pentru c'acolo este câmpul foarte 
sărat şi iarba foarte bună şi îngrăşitoare. Şi 
atâta sunt de mulţi acolo, încât nu numai că sunt 
cu îndestulare pentru chivernisirea locuitorilor; 
ci încă îşi pot plăti cu dânşii şi birul şi dările cele 
grele, care le iau Turcii dela dânşii. 

Pe amândouă malurile Nistrului se ivesc câte 
odată bivoli, dar se vede că nu sunt de loc, ci 
sunt trecuţi din Podolia şi din ţara Tătărească 
preste Nistru când îngheaţă, din pricina 



vânturilor despre miazănoapte ce bat iarna în 
părţile acelea. 

Pre munţii despre apus se află o fiară, care 
mai că a-şi adeveri că este a Moldovei şi se 
numeşte de locuitori Zimbru. La mărime se 
aseamănă cu boul domestic, însă capul lui este 
mai mic grumajul lungăreţ, pântecile vitoan şi 
mai înalt la ciolane, coarnele supţi ri crescute 
drepte în sus şi vârfurile lor cele foarte ascuţite 
sunt puţin întoarse în afară. O fiară sălbatică şi 
grabnică şi asemenea ca şi căprioarele se 
poate urca pre stăncele cele oable; pentru 
aceea cu greu se poate prinde cu alt chip, fără 
numai cu puşca. Şi aceasta este fiara a căriea 
cap l'au luat stemă ţărei Dragoş Voevod 
Domnul cel dintâi al Moldovei. 

Râmătorii în ţinutul Orheiului la satul Tohatin, 
între apele Ichilul şi Răuţul, nu sunt cu copitele 
despicate, ci întregi şi mai ca şi la cai şi 
râmătoarele care le aduc acolo din alte părţi, al 
treilea an încă fată prăsilă asemenea cu 
copitele întregi şi aceasta nu se întâmplă numai 
celor domestici, ci şi celor sălbatici cari se 
plodesc mulţime prin stuhurile ce sunt pre lângă 
Nistru. 

Caii Moldoveneşti în partea muntelui sunt 
mici, şi la făptură asemenea celor Ruseşti, însă 
foarte vârtoşi şi trainici la muncă şi la copite aşa 



de tari încât n'au trebuinţă de a fi potcoviţi, 
măcar de au a merge ori şi la ce drumuri grele. 

Iară în partea câmpului sunt caii mai mari şi 
mai frumoşi la făptură, potriviţi la ciolane, mai 
grabnici şi mai trainici şi nu sunt iubiţi numai de 
Leşi şi de Ungari, ci şi de Turci, cari au şi 
proverb: Agem dilberi, Bogdan— bargiri 
meşhurdir, adică: un tânăr persesc şi un cal 
Moldovinesc, sunt mai slăviţi decât toţi ceilalţi. 

împrejurul hotarelor Moldovei se mai găsesc 
încă şi herghelii mari de cai sălbatici, cari nu 
sunt cu nimic alt osebiţi de cei domestici, ci 
numai că sunt mai mici şi copitele de o palmă 
de late, vârtoase şi rotunde. Pe aceştia îi 
cumpără Tătarii de Bugeag şi îi ţin ori pentru 
ospeţe, ori pentru slujba casii. Căci despre 
toamnă când este vre-o parte de acelea 
adăpate cu ploi necontenite, prefăcându-se ca o 
mlaştină, atuncea hotărăsc ei o zi şi locul unde 
să se adune şi toate câmpiile cele de prin prejur 
le umplu de chiote şi de zberete. Deci caii când 
aud chiotele care răsună din toate părţile de pe 
câmpii, fug împrăştiaţi într'o parte şi într'alta şi 
nu găsesc nici un loc să fie fără de vuet; şi apoi 
cu acest chip îi mână în mijlocul vre unui şes de 
acelea mlăştinoase, pe care îl numesc Ghioler, 
de unde ei pentru copitele lor cele late nu pot să 
mai fugă, ci rămân acolo înglodaţi; şi aşa îi ucid 



apoi Tătarii cu săgeţile şi cu suliţele şi îi prind 
pe o seamă şi vii şi îi împărţesc între dânşii 
după plăcerea lor. 

Pentru alte fiare de care sunt plini codrii 
noştri, nu voiu zice acum nimic, adecă: pentru 
rîşi şi pentru şderi şi pentru vulpi, a cărora blane 
slujesc foarte mult împotriva frigului. 

Iar pentru albine voiu zice măcar cât de puţin, 
căci aceia ce am înţeles pentru economia lor, 
nu este neplăcut şi nici este la toţi cunoscut. 
Locuitorii au dela dânsele mare dobândă, 
pentru că toate câmpiile în toate locurile sunt 
pline de cele mai frumoase şi mai desfătate flori; 
şi pădurile încă le dau neîncetat materie pentru 
ceară şi pentru miere; şi ar avea şi mai mare 
dobândă, când ar cuteza să ţie pe toţi roii care 
roiesc ele în toţi anii, însă în legea ţării este oprit 
ca orişicine să nu ţie mai mulţi stupi decât 
sufere locul său, ca nu cumva mulţimea lor să 
zâhăească pe megieşi. Osebit de fagurii cei 
obişnuiţi de miere şi de ceară mai fac albinele 
moldoveneşti încă şi altsoiu de ceară cam 
neagră prea mirositoare, dar nu pun miere 
într'ânsa, ci o aşează numai împotriva lucirii 
soarelui; pentru aceia prisăcarii, când prind câte 
un roiu cu matca lui, apoi fac în vasul în care îl 
pun o bortă şi tn multe locuri crestături, şi ele 
mai nainte de a 'ncepe să lucreze altceva, 



astupă borţile şi crestăturile cu ceară d'aceasta 
neagră, pentrucă ele nu pot să lucreze, fără 
numai la întuneric şi apoi după aceia încep a 
lucra. Pe această ceară o scot prisăcarii la 
vreme cu mierea şi o vând mai scump, pentrucă 
miroase mai ca şi ambra şi stă împotriva razelor 
soarelui. 

S'au înţeles că roii cari sunt aproape de alţii, 
când se întâlnesc unul cu altul prin văzduh 
încep război cumplit şi nu încetează până când 
partea cea biruită este nevoită a scăpa cu fuga, 
şi de acolo înainte partea cea biruitoare, nu-şi 
mai strânge miere de pe flori, ci merge în toate 
zilele la ştiubeiul celei biruite şi îi ia mierea cea 
gătită, pentrucă ea nu se poate apăra. Ş'apoi 
văzând prisăcariul că albinele lui lucrează cu 
sârguinţă şi spor, nu fac nimic, atuncea el pe 
toate albinele care le găseşte în ştiubeiul acela 
le stropeşte cu cridă muiată în apă şi a doua zi 
merge la megieşul său pe ale căruia albine are 
presus şi îi arată petele cele albe şi îl sileşte să- 
i împlinească paguba. 

Se mai găseşte încă în Moldova şi pe hotarul 
Pocuţiei, o pasere ce se numeşte de locuitori, 
Ierunca, şi de Leşi, Gluşca, adecă surdă, şi este 
asemenea cucoşului de gotcă, însă mai mic şi 
de fire nătângă şi surdă; şi dacă găseşte vr'un 
vânător şi o sută într'un copac, pe toate le poate 



împuşca pe rând şi celelalte privesc cum cade 
una după alta. Carnea lor este foarte gingaşe şi 
albă şi 'ntrece cu gustul ei cel bun pe 
potârniche, încă şi pe fasan. 



Partea politică 



CAP. I. Despre ocârmuirea stăpânirii 
Moldoveneşti 

Cela ce voeşte să facă o descriere politică 
pentru Moldova, trebue după cum gândesc, întâi 
să cerceteze chipul şi mijlocirea cu care se 
ocârmueşte, pentrucă aflăm, că încă şi oamenii 
cei mai învăţaţi au greşit în descrierea ei. 

Mărturiile cele lumina te ale istoricilor celor 
vechi, nici de cum nu ne lasă să fim la îndoială 
cum că toată Dacia, când era încă a Romanilor, 
nu numai că s'a ocârmuit de stăpânitorii 
Româneşti, ci încă şi despre legile lor; iar după 
căderea Monarhiei, ne mai trimiţând Romanii 
întru dânsa nici oşti, nici ocârmuitori; şi bejenarii 
Romaneşti ne mai putând suferi năvălirile cele 
multe ale barbarilor, pentrucă nu avea nici 
ostaşi, nici ocârmuitori, se vede că au fost 
nevoiţi ca să-şi pue loru'şi stăpânitorii dintre 
dânşii, după pilda vecinilor lor; însă închipuirea 
stăpânirii aceştia nu se înţelege luminat, 
pentrucă istoria tutulor popoarelor de pe vremile 
acelea este întunecată, ci numai aceasta este 
ştiut, că locuitorii Moldoveni, cari venise dela 
Italeia şi după aceea ş'au căutat scăparea lor 



prin munţi, pentru năvălirile Sciţilor şi a 
barbarilor, au avut însuşi Craii sau Domnitorii 
lor. Dela Crai se trage loan cel Românesc, 
carele a fost aşa de vestit, precum arată Nechita 
Honieat şi tatăl lui Dragoş I, carele a sfătuit pe 
strămoşii noştri să se întoarcă iarăşi înapoi în 
patria lor cea veche, primind şi dregătoria 
domniei sale dela cel ce a venit în Moldova 
după dânsul. 

Ai săi următori au ocârmuit cu atâta de mare 
socotinţă stăpânirea care o dobândea ei prin 
alegerea boerilor, încât, măcar că pentru 
puterea şi mărirea ţării nu era asemenea cu cei 
mai mulţi principi creştineşti, dar nici unii 
dintr'aceeia nu avea a porunci nimica asupra 
supuşilor lor. 

Pompele împărăteşti cu care se slăvesc stă- 
pânitorii cei mai mari, nu le lipsia lor nici una şi 
în ţară nu avea pe nimeni asupra lor afară 
numai de Dumnezeu şi legea şi nici la o stă- 
pânire străină nu era nici închinaţi, nici supuşi. 
Războiul, pacea, viaţa, moartea şi averea 
tutulor supuşilor lor era numai la însuşi voia lor 
şi la toate aceste avea să poruncească după 
plăcerea lor, fără de a avea ei împotrivire dela 
cineva, măcar de urma cu dreptate sau cu 
strâmbătate. 

încă şi împăratul grecesc loan Paleologul, pe 



vremea soborului dela Florenţia a dăruit lui 
Alexandru celui bun coroana Crăească 
împreună cu numele de Despot. Şi a pricinuit 
acestui domn ridicarea vrăjmaşului asupra lui, 
pentru care fiind el nevoit să-şi isbândească 
împotriva vrăjmaşului aceluia, a poruncit de a 
apuca tot neamul arme în mâini; şi cu acest chip 
nu numai că s'a păzit şi s'a apărat Moldova 
numai singură de către năpădirea megieşilor ei, 
ci încă şi de către tulburarea Turcilor, lăţindu-se 
încă şi hotarele mult mai înăuntru în ţările 
vrăjmaşilor ei, adică în vremea stăpănirei lui 
Ştefan V, celui mare—. însă stăpânirea lui a fost 
o prea scurtare de vreme pentru Moldova, întru 
care a stâmpit de a mai creşte; şi a început când 
şi când a scădea, până când a căzut mai la 
urmă în stările cele mai sereimane întru care o 
vedem acum. Căci subt Bogdan un fiu al său, 
de odată s'a stins raza cea de frunte a slavei 
Moldoveneşti, voia de a mai face răsboi şi a 
lega pace, jurând el împăratului turcesc 
jurământul credinţei, făgăduindu-i să plătească 
pe tot anul patru mii de galbeni semn de 
închinăciune. Iară o bucată de vreme tot a 
rămas o umbră a slavei ei vechi şi se părea că 
republica ar fi mai mult supt paza Turcilor decât 
sub supunerea lor; poate pentrucă Turcii nu 
voia să tulbere cugetele cele ce încă nu era de 
tot plecate a le supuşilor lor celor noi şi purta 
frică că de-i vor purta ca pe nişte robi le vor fi la 



vedere vrăjmaşi şi rescolnici; iar apoi după ce 
s'a stins neamul cel vechi al Drăgoşeştilor cu 
Ştefan VIII, fiul lui Petru Voevod Rareş, apoi 
lăcomia de cinste a celor mai mari cari-i făcea 
gâlceavă pentru stăpânire, a dat prilej Turcilor 
ca să mai mărească birul Moldoviei şi să o mai 
prade încă şi de slobezenia care mai avea până 
atunci. Şi mai după vreme a ridicat de tot şi 
puterea de a mai alege pe Domn, pe care o mai 
avea boerii, trimiţând în scaunul acesta pe alţi 
domni străini cari li se părea lor, pe cari îi scotea 
şi apoi iarăşi îi punea; amestecând aşa una cu 
alta, încât a căzut la urmă subt Otomani puterile 
cele mai înalte, care le avea domnii mai înainte. 

Aici nu se poate să nu zicem, că şi o seamă 
din cei străini lacomi de cinste, nu au fost pri- 
cină la această stricăciune, cari numai ca să 
aibă nume de domni, nu socotea întru nimic a 
tăgădui Turcilor orice şi a se lipsi de toate ale 
lor şi apoi neputând trăi numai din dările cele 
obicinuite, se afla siliţi ca să stârnească alte 
chipuri de sarcini şi să le arunce asupra ţării. 

Şi într'acestchip Moldova care îşi luase asu- 
praşi întâi numai un jug singur şi nu prea greu, a 
fost silită pe urmă să-l poarte îndoit, atât de la 
Turci, cât şi dela domnii cei străini. Şi ca să zic 
de toate pe scurt; înţelepţii împăraţi ai Turcilor, 
ş'au oprit pentru dânşii în vremile aceste 



tulburate toate acele ce au socotit că le sunt 
trebuincioase; iar aceia de unde n'avea ei să 
nădăjduiască nici o dobândă, a lăsat-o dom- 
nilor, ca să mulţumească cât de puţin cugetele 
cele iubitoare de cinste a le acelor ce voia să se 
facă domni. 

Puterea de a începe război şi a face pace, a 
lega alianţii şi a trimite soli cu trebuinţa 
republicei pe la stăpânirile de prin prejur, s'a 
oprit stăpânitorilor Moldovei; însă li s'a îngăduit 
toată volnicia şi mai tot aceiaşi putere care avea 
ei şi mai înainte, a pune legi, a pedepsi pe 
supuşii lor, a face boeri, sau şi a le lua boeria, a 
arunca biruri încă şi a pune arhierei împreună şi 
altele de acestea. 

Puterea lor nu este numai asupra boieri mei 
şi a locuitorilor Moldoveni, ci încă şi asupra 
Turcilor neguţători şi alţii ori şi din ce stare ar fi 
când se află în ţară şi viaţa şi moartea lor este în 
mâinile Domnilor; şi judecând ei pe cineva spre 
moarte, spre bătae, surgunire sau spre perderea 
tutulor moşiilor, măcar şi cu strâmbătate şi 
tirănie, apoi aceea cărora le pasă (adică le este 
milă) pentru acel judecat, numai că pot să se 
roage pentru dânsul cu ruga, sau prin scrisoare; 
iară de a se împotrivi judecăţei Domneşti, 
nimeni nu cutează. 

Aşijderea şi când voeşte Domnia să 



sloboadă pe vreunul carele este judecat la 
moarte de toată obştea, nici atuncea nu poate 
nimeni să steie împotrivă şi luându-l Domnia 
supt apărarea sa, nu-l pot omorî cu sila, şi toate 
dregătoriile cele ostăşeşti şi politiceşti spânzură 
numai din singura voia sa; le dă celor iubiţi ai 
săi şi le ia dela aceia cari îi sunt urâţi; şi la 
împărţirea lor nu are să caute nici după un 
canon; şi voind să facă şi pe un ţăran Logofăt 
mare, care este boeriea cea mai mare a 
Moldovei, nimenea nu cutează să vorbească de 
faţă împotrivă; aşa şi când voeşte să lipsească 
dintr'una ea aceasta de unul măcar şi din 
neamul cel mai de frunte, îndată acela trebue să 
se supue hotărîrei Domneşti. 

Asemenea putere are nu numai asupra celor 
mai de jos a Clerului bisericesc, ci încă şi asu- 
pra Mitropolitului şi a celorlalţi Arhierei, Ar- 
himandriţi şi Egumeni şi asupra tutulorce sunt 
de tagma bisericească; şi când fac vreun rău, 
sau dau vreo sminteală unui mirean, sau cugetă 
ceva împotriva Domniei, sau a ocupaţiei, 
atuncea şi fără de învoiala Patriarhului din 
Ţarigrad, neîmpedicat poate să-i scoaţă din dre- 
gătoria lor, afară de a-i lipsi de darul hirotoniei şi 
cerând trebuinţa, poate încă şi cu moarte să-i 
pedepsească. 

Partea bisericească îşi alege singură pe păs- 



torii cei noi, însă atuncea când îi chiamă 
Domnia la aceasta, la care se cere şi 
îngăduirea Domnească, adică dă celui nou 
ales, un toiag păstoresc, cu însuşi mâna sa, 
care putere a luat-o Papii cu meşteşug dela 
împăraţii Romaneşti, şi nici unul din prinţipii 
creştineşti n'o are mai mult afară numai singur 
împăratul Rusesc. 

Acestea sunt puterile Domnilor Moldoveneşti 
asupra supuşilor lor, cari nu li s'au lăsat numai 
dela poarta Otomanicească, ci încă li s'au întărit 
şi prin hrisoavele altor împăraţi mulţi, încă 
asupra moşiilor locuitorilor nu le-au lăsat nici o 
volnicie de aceste, căci când voeşte Domnia ca 
să arunce pe ţară niscai sarcini grele, măcar că 
nu poate nimenea să i le abată fără de 
primejdia vieţii, dartot este silit de curtea 
Turcească ca să deie samă pentru asupririle lui; 
şi mai ales atuncea are să aştepte şi mai mare 
pedeapsă, când îl pârăşte cineva la Vizirul 
pentru vărsare de sânge nevinovat (măcar că 
nu-l pot pârî); şi când se jeluşte toată ţara, 
pentru sarcinele cele prea mari, apoi atuncea 
de multeori, îl pedepseşte cu surgunire sau cu 
răpirea tutulor moşiilor sale. Iară pedeapsa mor- 
ţii ş'o pricinuesc Domnii numai prin răscoală şi 
prin apărare de a nu plăti împăratului birul de 
preste an. însă nici această încuetoare nu este 
îndestul de tare de a nu se putea strica, căci 



dacă s'a făcut el prieten bun primit şi prin daruri, 
cu Vizirul, cu Cihaia şi cu Tefterdarul şi cu alte 
obraze de aceste care au îndrăsneală către 
împăratul, apoi n'are să se teamă nici de pâra 
boerilor nici încă şi de toată ţara, căci un 
advocat la curtea Turcească le ia toate asupra 
sa, să-l apere, când poate ca să arăte cu 
iscusinţă îndreptarea pricinii aceia acelui 
despre partea lui. 

Şi într'acestchip se apasă Moldova foarte 
greu cu tirania Turcească, însă tot poate Dom- 
nia să săvârşească orice voeşte fără de frică şi 
nimenea nu cutează să-i stea împotrivă fără de 
a aştepta pedeapsă. 

Iară de a nu ţinea în seamă poruncile ce- 
loralalţi mai dinainte Domni, sau de a aduce 
iarăşi din nou înaintea Divanului, pricinile cele 
hotărâte de dânşii, îl opreşte mai mult obiceiul 
ţărei, decât vreo lege careva; pentru aceea, 
măcar de a şi fostoarecari Domni în Moldova, 
cari au tras iarăşi la cămara lor moşiile cele 
dăruite de Domnii cei mai dinainte de dânşii, cu 
cuvânt c'ar fi fost dăruite la oameni nevrednici, 
dar de către obstie nici odată nu s'au ţinut în 
seamă, nici s'a îngăduit şi oamenii acei asupriţi, 
totdeauna au dobândit dreptate şi întoarcerea 
moşiilor dela Domnul cel următor. 



CAP. II. Despre alegerea Domnitorilor 



Fiindcă am vorbit de puterea Domnilor Mol- 
dovineşti, cere orânduiala ca să scriem oareşi 
ce mai pe larg şi pentru alegerea lor cea veche 
şi cea de acum. Lenevirea celor ce au fost mai 
înainte de noi, cărora le sta mai mult la inimă să 
facă fapte bune, decât să scrie, este vinovată la 
aceasta, de nu putem spune nimica cu 
adeverinţă pentru vremile cele dintâi ale nea- 
mului nostru; iară dacă se vor ţinea în seamă 
prepusurile, atuncea poate că nu se zice fără de 
cale, cum că Domnia Moldovenească a fost 
moştenitoare în vremile vechi şi cum că puterea 
alegerei n'a aflat loc fără numai atuncea când 
era stins de tot neamul Domnesc. Şi osebit de 
temeiul acesta, cumcă la toate popoarele cele 
de frunte ale Europei a fost tot acestaşi obicei 
pe vremile acele, se mai întăreşte zicerea 
aceasta şi prin arătarea aceasta care nu este 
grea adică catastihul Domnilor celor dintâi care 
arată luminat, că rars'a pus în stăpânire altul 
strein, până când mai era vreo stâlpare de 
neamul celui mai dinainte; şi ca să se poată 
vedea mai bine aceasta, socotesc că nu va fi de 
prisos ca să arat aici de rând pe toţi Domnii Mol- 
dovei, până pe vremile noastre. 

Domnul cel dintâi carele după năvălirea lui 
Batie, a agonisit iarăşi strălucirea cea mai 



dinainte a Moldovei a fost: 

1 . Dragoş şi măcar că hronografiile noastre 
nu arată pentru ştiinţa neamului său, daria noi 
se zice necontenit, că a fost din neamul cel 
vechiu al crailor Moldovineşti, şi a avut tată pe 
Bogdan fiul lui loan, dela carele toţi Domnii 
obişnuesc a-şi pune la iscălitură numele loan. 

Şi cuvântul acesta este mai uşor de a se 
adeveri şi pentru aceasta, căci cu greu este de 
a se crede, că altul din neam mai prost, ar fi 
putut cu o tovărăşie aşa mare să meargă la 
vânat, carele a dat prilej la descoperirea Mol- 
dovei şi ar fi putut îndemna pe ceilalţi patrioţi ai 
săi, ca să vie după dânsul. Următor după 
dânsul la scaunul domnesc a fost fiul său: 

2. Sas. După dânsul fiul lui, 

3. Lascu. După Lascu: 

4. Bogdan I, cu poroclea Muşat, fiul lui Lascu. 

5. Petru I, un fiu al lui Bogdan Muşat, şi 
pentrucă a murit fără de a avea copii a urmat 
fratele tatălui său: 

6. Roman I, fiul lui Lascu si frate cu Musat. Si 
după moartea lui, sau pentru nevârsta lui 
Alexandru fiul său, sau în vre-o răscoală a a 



ales pe: 

7. Ştefan II, după carele a urmat: 

8. Petru al ll-lea, şi după dânsul: 

9. Ştefan al ll-lea, fratele lui Petru şi fiu al lui 
Ştefan I. 

10. luga, care a gonit cu sila din Domnie pe 
Ştefan II, dar nici el nu a purtat mult stăpânirea 
sa cea cu nedreptul, căci încă până a nu împlini 
anul, l'au împins: 

1 1 . Alexandru I, cu poroclea cel bun, fiul lui 
Roman I, dela locul ce-l răpise cu nedreptul. Şi 
aşa prin aceasta iarăşi s'a pus neamul Dra- 
goşesc la loc, în dregătoria cea mai dinainte. 
Acesta este, carele a făcut cunoscut numele 
Moldovenilor care era puţin cunoscut pre la alte 
ţări, adecă prin aceasta, că a trimis pe Mitro- 
politul şi sol moldovenesc la soborul dela Flo- 
renţia şi prin apărare statornică a învăţăturii cei 
lămurite s'a învrednicit de a luat dela loan 
Paleologul împăratul răsăritului, numele de 
Despot cinstindu-l şi cu coroana Crăească. 
După dânsul a urmat fiul său: 

12. Ilie I, şi după acesta fratele său, 



13. Ştefan III, fiul lui Alexandru I. Acesta a 



fost cel întâiu carele s'a făcut Domn în urma 
fratelui său spre paguba Beizadelei, care în 
urmă de multe ori s'a întâmplat. La această 
pricină a fost nimic alt vinovat, decât numai 
acesta, că fiind Alexandru depărtat de scaunul 
Domniei, cu alegerea lui Ştefan I, nu a putut cu 
alt chip să ajungă în dregătorie, fără numai prin 
alegerea boerilor şi apoi de acolea au dobândit 
boerii Moldovei mai mare volnicie la alegerea 
Domnilor decât aveau ei mai înainte; însă cu 
hotărâre de a nu cuteza să aleagă pe altul, fără 
numai din neamul Domnesc, dacă mai era ci- 
neva. Tot această rânduială se păzia mai 
înainte, de aceia şi cu alegerea Crailor Leşeşti 
şi în vremea de acum cu alegerea Sultanului 
turcesc şi a Hanului de Cram. După acesta a 
luat Domnia: 

14. Roman al ll-lea, fiul lui llie I, şi după 
moartea lui, s'a pus: 

15. Petru al lll-lea, un fiu al lui Ştefan al lll-lea 
şi-a avut următor pe fiul său: 

16. Ştefan al IV-lea, după acesta s'a pus: 

17. Alexandru al ll-lea, un fiu al lui llie I, şi 
frate lui Roman al ll-lea, după dânsul fiul său: 

18. Bogdan al ll-lea şi după acesta a urmat 
fratele său: 



19. Petru al IV -lea, ce s'a zis Aron, un fiu al 
lui Alexandru al ll-lea, după moartea acestuia a 
ajuns în Domnie: 

20. Ştefan al V-lea, cu poroclea cel Mare, fiul 
lui Bogdan al ll-lea. Acesta a fost un domn cu 
totul vrednic de laudă şi apărător viteaz patriei 
sale de către toate năpădirile vrăjmaşilor săi, ori 
din care parte se ridica; după dânsul a urmat fiul 
său: 

21 . Bogdan al lll-lea, ce se zice Chiorul 
pentru o patimă ce avea la ochiu. Acesta a 
închinat Moldova Turcilor, pricinuind ei starea 
cea mai ticăloasă în care se află acum şi după 
ce a murit, s'a pus în domnie fiul său: 

22. Ştefan al Vl-lea, cel tânăr; şi murind el şi 
neavând copii, a urmat în locul său: 

23. Petru al V-lea, căruia îi zicea Rareş, sau 
Majă, un fiu afară de cununie al lui Ştefan al V- 
lea, dintru a căruia alegere se vede luminat, cât 
de cu luare aminte, păzia boerii Moldovei 
odinioară urmarea moştenitoare a Domnilor, 
căci ivirea acestui Petru era la toţi necunoscută, 
ori pentrucă tatăl său s'a ruşinat cu fiul său cel 
afară de cununie, sau pentrucă n'a voit să dee 
pricină, ca după moartea sa să se stârnească 
sfadă şi gâlceavă. Şi însuşi Petru carele nu ştia 



nimic de neamul său cel de frunte atât a fost 
sărăcit, în cât era nevoit ca să-şi agonisească 
hrana cu vânzarea de peşte, ce se zice la Mol- 
doveni măjerie, care i-a şi pricinuit lui numele 
acesta. Şi apoi după moartea lui Ştefan al VI- 
lea, gândind că s'a stins nemul cel slăvit al 
Drăgoşeştilor, s'a adunat toţi boerii ca să facă 
alegere nouă; atuncia s'a arătat şi muma 
acestui Petru şi a scos un hrisov dela Ştefan cel 
Mare, în care o arăta el pe dânsa a fi slobodă de 
bir, şi pe Petru fiul ei îl arăta a fi drept fiu al său. 
Şi după acest hrisov, au fost toţi plecaţi, fără de 
a se mai sfătui ca să ridice în scaun pe Petru, ca 
pe fiul Domnului lor şi a-l chema în Domnie dela 
pescărie. Iară mai pe urmă l-a lipsit din 
dregătorie Suleiman împăratul turcesc, 
vinovăţindu-l c'arfi aprins Chilia şi a pus în locul 
lui pe: 

24. Ştefan al Vll-lea, carele s'a arătat pe sine 
a fi strănepot lui Alexandru al ll-lea şi subt acest 
nume a ajuns cererea, sa şi a boerilor Moldovei 
la împăratul turcesc. 

însă în scurtă vreme l'au ucis boerii care se 
sfătuesc asupra lui şi au chemat la scaun, iarăşi 
pe Petru al V-a Rareş şi apoi murind el a lăsat 
domnia fiului său: 

25. Ilie al lll-lea, şi ne având acesta copil, i-a 
urmat fratele său: 



26. Ştefan al Vlll-a, asemenea fiul lui Petru al 
V-a şi acestuia încă s'a întâmplat de nu a avut 
copii şi murind a făcut sfârşit neamului 
Dragoşesc, atât celui ales, cât şi celui neales a 
căruia apunere s'a făcut cea mai mare pricină a 
toate întâmplările cele nenorocite, la care a 
ajuns Moldova după aceia; căci nefiind nici unul 
să întreacă pe ceilalţi cu vrednicia neamului şi 
să poată supune sub ascultare pre urzitorii 
neodihuirilor, apoi toată ţara s'a răsvrătitşi s'a 
umplut de răscolnici. 

Iară Turcii răbda bucuroşi neodihuirile aceste 
din lăuntru, pentrucă ei au cunoscut că vor 
putea purta mai lesne după cheful lor pre Mol- 
doveni, dacă vor fi slabi, decât dacă vor fi uniţi 
şi tari şi aşa în vreme de câteva vreme de vreo 
câteva luni, pe mulţi ia ales şi i-a scos, până 
când la urmă, prin învoiala celor mai înţelepţi, 
s'a ales şi s'a pus domn din osebite familii. 

27. Petru, stolnicul răposatului Ştefan, iară la 
ungere a dobândit numele de Alexandru al III 
Lăpuşneanu; însă altă parte a adus asupra lui în 
scaun pe: 

28. loan Despot, ce se numeşte de istoricii 
noştri mai vârtos Riţer, un om viclean şi bârfitor, 
care a scos pe Alexandru cu ajutorul Turcesc. 
Şi apoi fiindcă cei mai mulţi cugetau cu reu 



asupra lui, ispitindu-se de multe ori să-l şi 
otrăviască, s'a făcut că ar fi murit şi a dat în locul 
lui alt chip asemenuia lui ca să-l îngroape; iar el 
a fugit în ţara Leşească, ca să cunoască mai cu 
amănuntul gândurile lor. 

După ducerea lui, au chemat Moldovenii de 
al doilea pe Alexandru al lll-a Lăpuşneanul; 
însă această bucurie nu a ţinut atâta că viind 
Despot înapoi din ţara Leşească, l-a gonit prea 
lesne cu ajutorul oştilor sale pe care i le-a întărit 
Leşii. Şi apoi după moartea lui, a luat 
stăpânirea cu sila: 

29. Ştefan al IX-a Tomşa, hatmanul lui 
Despot; însă Moldovenii cari în scurtă vreme se 
supăraseră cu stăpânirea lui cea cu nedreptul, 
au chemat de a treia oară din ţara Leşească pe 
al lor drept domn Alexandru al lll-a şi biruind cu 
războiu pe Ştefan, l-a prins şi la pedepsit cu 
moarte; şi după aşa multe întâmplări schimbate, 
a gustatei la urmă odihnă şi a murit în scaun. 
Moşiile şi domnia a lăsat-o clironomului şi fiului 
său: 

30. Bogdan al IV-a, şi ne având acesta copii, 
au ales boerii pe: 

31 . Ion Armanul, carele s'a chemat aşa pen- 
trucă el în postul sfinţ. Apostoli a mâncat carne 
după obiceiul Armenesc. 



El a fost un om foarte învăţat în limba gre- 
cească şi latinească şi a fost tovarăş la şcoală 
cu acel vestit dascăl grecesc loan Lascar, a că- 
ruia răvaşe trimise la dânsul stau şi acum în 
cartea Cruzii, ce se numeşte Turcogreţia; pen- 
trucă el a voit să iasă de sub stăpânirea 
turcească, străduindu-se după slobozenie, 
pentru aceia l-au prins turcii cu vicleşug şi l-au 
rupt în două bucăţi cu cămilele şi au pus în locul 
lui pe: 

32. Petru al Vl-a Şchiopul,, fiul lui Mircea al 
ll-a, domn din ţara Românească. însă boerii 
n'au voit să se lese a fi stăpâniţi de străini şi au 
lucrat de l-au scos Turcii, şi au pus în locul lui 
pe: 

33. lancul, ce a fost născut din părinţi Sas, 
acesta nu ştiu cu ce meştaşug a sfătuit pe cei 
mai mulţi, zicând că ar fi din neamul Drago- 
şeştilor, însă apoi pentru curvia şi străşnicia sa, 
s'a făcut la toţi uricios şi l-au ucis boerii care 
s'au sfătuit asupra lui şi au pus Turcii în locul lui 
de al doilea pe: Petru Şchiopul, carele văzându- 
se pe sine în turburări necontenite şi iubind mai 
vârtos odihna decât slava a lepădat domnia de 
bună voe şi s'a la Ardeal. Scaunul cel părăsit de 
dânsul l-a dobândit prin alegerea boerilor: 



34. Aron, un om straşnic şi sălbatec, pe ca- 



rele l-au isgonit Moldovenii pentru tirania lui. 
însă Turcii dându-le el Benderul l-au pus iarăşi 
în scaun şi după moartea lui a stăpânit o bucată 
de vreme: 

35. Ştefan al X-a Răsvan, şi după dânsul au 
ales boeri pe: 

36. Eremia Movilă, şi după moartea lui, fra- 
tele său: 

37. Simion Movilă, şi după moartea lui a avut 
Moldova trei domni dintr'o tulpină pe: 

38. Mihail I, fiul lui Simion Movilă, pe: 

39. Constantin I, şi: 

40. Bogdan al V-a, fraţi, fii ai lui Eremia 
Movilă, însă apoi începând ei isnoave şi vrând 
ca să dea ţara Leşilor, i-au isgonit boerii, pen- 
trucă boerii nădăjduia prea puţină pază dela 
Leşi, şi apoi ei pentru credinţa aceia, fără de 
osteneală, au dobândit dela Turci, întărirea 
celui ales de dânşii. 

41 . Ştefan XI Tomşevit, pentru carele credea 
că ar din neamul lui Ştefan IX. După acesta a 
urmat: 



42. Gaspar, născut Italian, carele a fost mai 



nainte Dragoman la Poarta Otomană şi l'au pus 
Turcii cu sila domn în Moldova şi apoi vrând el 
să aducă în Moldova legea papistăşească, l'au 
isgonit boierii şi au pus Turcii în locul lui, pe: 

43. Radul I, carele fusese mai înainte domn 
în ţara Românească şi avea porecla Lungul şi 
după moartea lui, a urmat: 

44. Miron I Barnoschii, leah şi pentru slujbele 
sale cele multe, s'a primit între boerimea 
Moldovei, şi prin alegerea celor mai mari, a 
ajuns şi în stăpânirea Domniei. în vremea 
acestuea a căzut în mâna Turcilor toată volnicia 
alegerei Domnilor, care încă o avea boerii până 
atuncea, cu însuşi voia lor; că stârnindu-se 
răsboi între Leşi şi între Turci, acest Miron a 
trecut la Leşi şi a pricinuit prin aceea o 
groaznică năvălire a Tătarilor în Moldova. Şi 
pentru aceea boerii ca să numai pătimească şi 
altă dată vreo întâmplare ca aceea, ş'au lăsat la 
Turci toată volnicia alegerii, însă cu acest chip: 
ca să fie din neam domnesc şi supus credinţei 
pravoslavnice; şi aşa dupre aşezământul 
acesta, au trimis turcii domn, tăind pe 
Barnovschi, pe: 

45. Alexandru al IV llieaş, socotind că ar fi 
din neamul lui Ştefan VI, şi după moartea lui, 
pe: 



46. Moisi I, un fiu al Simion Movilă şi îm- 
potriva obiceiului l'a cinstit cu trei tuiuri; însă 
după moartea acestuia, rupându-se toate legă- 
turile aşezămintelor şi a obiceiurilor, prea rara 
datei dregătoria aceasta, pe la fiii domnilor şi 
încă şi mai rar pe la alţi pământeni, ci mai 
adeseori au dat-o celor străini şi într'acestaş 
chip, împotriva voii boierilor, numai singur prin 
bani mulţi a luat domniea dela Turci: 

47. Vasile I, dela Epir sau Albania, carele se 
chema Lupul, însă la ungere a dobândit numele 
acesta, jugul lui l'au purtat supuşii săi, cu 
îndestulă răbdare mulţi ani, însă în urmă totuşi 
l'au gonit şi au pus în locul lui pe: 

48. Ştefan XII Burdujea, dobândind-ei şi dela 
Turci întărire la alegerea lui. Şi trecând acesta 
la Leşi, au pus Turcii pe: 

49. Gheorghie Ghica I Albanit, ce a fost 
Capuchihaea lui Ştefan la Curtea Turcească şi 
după aceea numindu-l domn în ţara 
Românească, a numit Turcii pe: 

50. Ştefan al XIII, fiul lui Vasile Albanitul şi 
după moartea acestuia au ales boierii pe: 

51. Eustaţie I Dabija, dându-i şi Turcii în- 
tărire. După acesta a urmat: 



52. Ilie III, fiul lui Alexandru IV llieş, cu voia 
Turcilor; iar la urmă l-au scos iarăşi ei, şi în locul 
lui s'a pus: 

53. Duca I, un Grec carele era din neam 
prost, dar prin vrednicia sa, nu ş'a agonisit 
numai domnia Moldovei, ci şi soţie pe fiica lui 
Eustaţie Dabija; însă după stăpânirea de şase 
luni l'au scos din domnie şi în locul lui au pus 
Turcii iarăşi pe Ilie III. Acesta a fost cel dintâi, pe 
carele după scoaterea din domnie, iarăşi l'au 
făcut Turcii domn, care după aceea de multe ori 
s'a întâmplat; căci apoi îndată după dânsul au 
pus ei iarăşi pe Duca, de a doua oară domn în 
Moldova şi apoi părându-l Moldovenii, l'au scos 
încă pe drum mergând la războiu la Cameniţă şi 
în locul lui au ales boerii pe: 

54. Ştefan XIX dela Petrecaic, pre carele şi 
Turcii l'au întărit, şi apoi tocmai când se lovea 
ostile la Hotin a trecut la Leşi. Şi a dobândit 
Domnia: 

55. Dumitraşc I Cantacuzino, pe carele l'a 
fost gonit din ţara românească şi făcea la 
Ţarigrad neguţătorie cu pietre scumpe şi a 
dăruit Sultanului cişmea de argint lucrată foarte 
cu meşteşug; însă pe urmă l'a scos şi au pus 
Turcii în locul lui, pe: 



56. Antonie I Roset, un boier din Ţarigrad, 



carele era Capuchehaea Moldovenească. După 
dânsul a urmat iarăşi Duca Grecul, pe carele 
l'au pus Turcii domn de a treia oară şi robindu-l 
Leşii, au pus Turcii de al doilea pre Dumitraşc 
Cantacuzino, şi urându-l boerii pentru tiraniea 
lui, au dobândit ei dela Poarta Turcească voe 
ca singuri ei să'şi aleagă domn şi aşa au ales el 
pre tatăl nostru: 

57. Constantin II Cantimircel bătrân şi după 
moartea lui care s'a întâmplat la anul 1693, 
Martie 23 au ales boerii in scaun pe fiul său cel 
mai tânăr: 

58. Dimitrie II Cantemir, şi s'a şi uns în laşi de 
doi Patriarhi, iară pentru că n'a putut ajunge 
întărire şi dela Poarta Otomană a fost nevoit să 
facă loc lui: 

59. Constantin III, un fiu al lui Duca, pe carele 
Turcii cu sila l'au îndesat Moldovenilor şi prin 
rugămintea boerilor iarăşi l'au scos, şi au pus în 
locul lui, pe: 

60. Antioh I Cantemir, fiul cel mai mare a lui 
Constantin II; însă Domnia a fost dat-o Sultanul 
atuncea lui Dimitrie Cantemir şi el a dăruit-o 
fratelui său. Apoi Constantin Brâncoveanu 
carele prin banii lui cei mulţi, ştiind cum să 
vâneze pe lacomul Vizir, l'a scos pe dânsul 
după ce a domnit cinci ani şi a adus in locul lui 



iarăşi pe ginerele său: 

Constantin III, fiul lui Duca, puindu-să de a 
doua oară Domn in Moldova; însă şi acesta 
după doi ani şi jumătate, pârându-l boierii l'au 
scos şi-au rânduit Turcii în locul lui, iarăşi pe 
Antioh Cantemir, a căruia mazilie o a dobândit 
Constantin Brâncoveanul, vrăjmaşul cel de 
moarte al neamului Cantemiresc, tot prin chel- 
tuirea vistieriilor sale, dupre obiceiul său şi în 
locul lui au trimis pe: 

61 . Mi hai I II Racoviţă, ce avea soţie pe Safta 
fiica lui Constantin Cantemir şi fiind vinovăţitde 
către Seraschierul dela Silistra c'arfi nesupus, 
l'au scos Turcii îndată după aceea şi au pus pe: 

62. Nicolae I Mavrocordat, carele era 
atuncea dragoman mare, la curtea 
împărătească următoriu fiind la acea dregătorie 
tatălui său celui vestit Alexandru Mavrocordat. 
Iară apoi stricându-se pacea între Ruşi şi Poarta 
Otomană şi socotindu-l pe dânsul a fi mai bun 
scriitor decât ostaş; l'au scos din domnie şi au 
pus în locul lui de al doilea pe Dimitrie 
Cantemir, carele pentru voea unor lucruri 
folositoare a lăsat toată cinstea şi îndămânarea 
şi s'a întors cu oastea sa către partea 
creştinească şi în locul lui a venit iarăşi: 

Nicolae Mavrocordat, pe carele foarte îl iubia 



Turcii, pentru credinţa sa şi a tătâne-su şi prin 
această credinţă învrednicindu-se el apoi şi de 
Domniea ţării Româneşti, a pus în Moldova 
iarăşi pe Mihail Racoviţă, la anul 1713. 

Noi ne-am văzut a fi nevoiţi ca să vorbim aşa 
pe larg întru această materie, fiindcă se vedea, 
că mai pe scurt nu s'arfi putut lesne aduce cu 
înţelegere înaintea ochilor celor plecaţi asupra 
cetirii, schimbările aceste osebite ale stării 
Moldovenilor. 

Iară acum de va voi cetitorul să caute de- 
scrierea aceasta care am făcut-o pentru Domnii 
patriei noastre, va înţelege fără de osteneală: 

1 . Că dela Dragoş întemeietorul Moldovei şi 
până la Ştefan cel mare, cât a fost Moldova 
slobodă, totdeauna s'a păzit moştenirea în 
Domnie. 

2. Că acest obiceiu s'a păzit şi sub 
stăpânirea turcească, întocma nesmintit, cât a 
fost neamul Dragoşesc. 

3. Că de când s'a stins neamul Dragoşesc şi 
până pe vremea Movileştilor, au lăsat boierii 
toată volniciea alegerii Domnilor. 

4. Că Moldovenii, totdeauna şi-au pus Domn 
pe unul din fii sau rudenia celui răposat. 



5. Că după loan Armanul carele a umblat să 
iasă de sub stăpânirea Turcească şi după 
prodosia lui Aron, au tras Turcii asupra lor întâi 
numai întărirea, iară apoi şi alegerea, însă aşa, 
cât la altul strein, nu se deschidea lesne drumul 
la stăpânirea Moldovei, decât numai celor de 
neam domnesc. 

6. Că dupa răscoala lui Miron Barnovschi, nu 
numai c'a eşit această lege din obiceiu, ci încă 
şi dregătoria Domniei au vândut-o Turcii pe la 
alţii streini ca un negoţ eftin. 

Pe toate acestea le vom arăta mai pe larg 
când vom afla vreme să scriem Istoriceşte 
întâmplările patriei noastre, dela început până 
pe vremile de faţă. 

CAP. III. Despre obiceiurile cele vechi şi cele 
noi, la punerea Domnilor 

După ce am arătat pentru acele care mai 
înainte vreme, cum şi în vremea de acum se 
socotea a fi vrednic pentru stăpânirea Moldovei; 
socot că este de cuviinţă să spunem ceva şi 
pentru ţerimoniile care se făcea mai înainte în 
vremile vechi la punerea Domnilor. 

în vremea celor şase Domni dintâi, până a nu 
se ridica urmarea cea moştinitoare la scaun a 



stăpânitorilor Moldovei, cu alegerea lui Ştefan I, 
care o avea ei până atuncea, nu au prea avut 
loc obiceiurile cele politice, sau nici cum n'au 
încăput; căci moşteanul Domniei carele să ştia 
încă până ce trăia tatăl, sau fratele său, nu avea 
trebuinţă de nimica la suirea în scaun, fără 
numai ce'l vestea la iveală. Iară apoi după 
aceea, de când s'a cerut sfatul boierilor la 
alegerea Domnilor, s'au introdus mai multe 
obiceiuri şi ţerimonii la punerea lor. Că îndată 
după moartea lui Roman I, Domnul cel al şea- 
selea după descălecarea Moldovei, pentru ne- 
vrâsta fiului său Alexandru celui bun, carele era 
prea slab de a putea goni înapoi pe vrăjmaşii 
cari năpădise în Moldova din toate părţile, 
pentru acea au socotit boerii a fi mai bine ca 
să'şi aleagă un Domn mai harnic şi oştean bun, 
decât să pue în vâsla republicei un copil şi 
pentru nepriceperea lui să li să întâmple vreo 
mare primejdie. 

Această putere care o avea atuncea toţi boe- 
rii, au lăsat-o mai la urmă (din pricina tulbu- 
rărilor, care le pricinuia de multe ori mulţimea 
alegătorilor), numai celor şapte boeri mari ai 
stărei dintâi, adecă: Logofătului mare, amân- 
doror Vornicilor, Hatmanului, Postelnicului, 
Spătarului mare şi Paharnicului mare; pentru 
ale cărora slujbe vom arăta mai jos la capul VI. 



Aceştia îndată după ce muria Domnul, obiş- 
nuia de se aduna în divan şi deschidea testa- 
mentul Domnului celui răposat. Şi dacă nu era 
nimenea însemnat întru dânsul să fie Domn, 
apoi ei cu sfatul lor îşi alegea Domn, însă nu'l 
vestea la iveală; iară dacă era însemnat vreunul 
din fii Domnului în dieta tatălui său să fie Domn, 
apoi şi obrazele cele alegătoare trebuia să 
rămâe la acel cuvânt, ne mai fiind volnici să 
facă altă alegere. Şi isprăvindu-se aceasta, 
purta grijă pentru îngroparea mortului şi trupul 
lui, dacă făcuse vreo biserică până ce a trăit, îl 
punea întru dânsa; iară dacă nu, apoi îl punea 
într'altă biserică mare şi după îngropare, toţi 
boerii şi curtenii împreună cu slujitorii cei de 
oaste se întorcea dela biserică înapoi la curte, 
cu mare tăcere şi cu strae jalnice şi feţe 
mâhnite. Şi boerii după aceea îndată intra în 
divanul cel mare şi se aşează tot întru aceleaşi 
scaune şi locuri, care le avea până ce trăia 
Domnul; iară cetele ostaşilor, atâta de mult cât 
putea se întindea rând în curte, cu pustele şi 
steagurile întoarse şi aştepta punerea Domnului 
celui nou. La aceasta obişnuia acela carele era 
să fie Domn, dacă era vreunul din fii celui 
răposat, de sta la scaunul tatălui său cu strae 
jalnice; iară dacă era ales dintre boieri, apoi 
rămânea nemişcat la locul său cel mai dinainte. 
Şi după ce era toate acestea aşezate, apoi întâi 
curma Mitropolitul tăcere şi făcea cuvânt de 



laudă pentru Domnul cel mort şi se jeluia pentru 
moartea lui în numele republicei. După aceea 
citia Logofătul cel mare la adunare cu glas 
testamentul mortului; pentru că dacă se 
întâmplă, după cum se obişnuia de multeori, să 
fie însemnat în diată următoriu la scaun fratele 
cel mai mic, înaintea celui mare, să ştie fieşte 
carele, că nu s'a făcut cu voea celor alegători, ci 
s'a făcut cu voia mortului. 

Tot acelaş logofăt mare întâi după cetire, se 
apropia de Domnul cel nou şi dacă era din 
neamul celui mort, apoi îi arăta întâi că şi lui i-ar 
fi împreună tânguire pentru moartea tatălui sau 
a fratelui său; şi apoi îi arăta că ar fi el hotărît şi 
ales prin testamentul răposatului ca să fie 
Domn; şi-l ruga în numele tuturor breslelor 
Moldovei, ca cât a fi cu putinţă de îngrabă să 
intre în stăpânire şi pe dânşii să voiască ai 
stăpâni cu dreptate, ca pe supuşii şi slugele 
sale cele credincioase. 

După aceia, trebuia Domnul cel nou să stea 
cu capul gol şi cu puţine cuvinte să respunză şi 
să se tânguească pentru întâmplarea aceea c'a 
perdut republica pe un Domn aşa bun şi să 
arate că el măcar că nu este destul de vrednic a 
purta sarcina ţării; însă trebue să se plece atât 
poruncii tatălui său, sau a fratelui său, cât şi la 
voea a toată republica; şi pentru aceia voeşte 



ca să ia dregătoria aceea înbietă şi să 
stăpânească pe supuşii săi cu toată dreptatea, 
dragostea şi mila. 

După aceea îndată se scula toată adunarea 
dimpreună cu Mitropolitul şi cu partea biseri- 
cească şi-l petrecea cu mare alai până la bise- 
rica cea mare şi la uşa bisericei îi eşia întru 
întâmpinare Mitropolitul, purtându-i înainte două 
făclii şi îl cădia şi îi întindea sfânta cruce şi 
Evanghelia de o săruta şi-şi arăta evlavia sa; 
după aceia intra în biserică şi 'ngenuchea la 
altar drept uşa cea împărătească şi-şi răzema 
capul de sfântul pristol, iar Mitropolitul îi punea 
omoforul pe cap şi-i cetea cu glas rugăciunea 
care obişnueşte să se cetească la încoronoarea 
împăraţilor pravoslavnici şi apoi îl ungea pe 
frunte cu sfântul mir. După săvârşirea acestor 
ţeremonii, se scula Domnul în picioare şi săruta 
atât sfântul pristol, cât şi sfintele icoane cu 
evlavie şi eşind deacolea în mijlocul bisericei, îi 
pune Mitropolitul pe cap o coroană de aur 
împodobită cu multe pietre scumpe şi cântând 
cântăreţii „Cade-să să te fericim"; îl lua Mitro- 
politul de subţioara dreaptă şi Postelnicul cel 
mare de subţioara stângă şi-l ridica într'un 
scaun cu trei trepte ce este de-a dreapta în 
biserică şi la acea vreme se slobozea toate 
tunurile câte era şi muzica începea a cânta. 



După săvârşirea liturghiei, îl îmbrăca în priv- 
dorul bisericei cu caftan Domnesc şi îndată toţi 
boerii după lepădarea straelor celor jalnice ce 
le avea până atuncea îmbracă alte strae vesele 
şi strălucitoare; şi după aceste încăleca Domnul 
iarăşi pe armăsar şi se întorcea la curte sub 
petrecerea atât a Mitropolitului, cât şi a tot sfatul; 
şi la intrarea în sala cea mare se suia pe 
scaunul Domnesc. La această ţeremonie obiş- 
nuia Hatmanul dea dreapta şi Postelnicul cel 
mare dea stânga de-i ducea poalele caftanului. 
După dânsul urma Mitropolitul şi tot sfatul şi 
fieşte carele după rândueala sa, se aşează pe 
la scaunele lor. Şi apoi mergea întâi Mitropolitul 
şi-i săruta mâna; şi'n scurtă vorbă, îl heritisea 
poftindu-i noroc la stăpânire şi-l încredinţa că va 
fi rugător către Dumnezeu pentru dânsul şi să 
ruga lui, ca să fie şi el apărat împreună cu tot 
clerul bisericesc. Apoi se întorcea cătră tot 
poporul, îl blagoslovea şi-l sfătuia, ca să fie cu 
credinţă spre Domnul lor. 

După Mitropolitul urma Arhiereii şi cealaltă 
parte bisericească a Moldovei, arătându-şi şi 
aceştia cinstea lor cătră Domnul cel nou. Apoi 
mergea şi Logofătul cel mare cu ceilalţi boeri şi- 
i sărută mâna. 



După săvârşirea acestor ţeremonii, se scula 
Domnul din scaun şi cu capul gol mulţumea la 



toţi pentru cugetări le cele bune ce arăta către 
dânsul şi făgăduia patriei milă, dreptate şi apă- 
rare. Şi după aceste cuvinte, îi lua Spătarul cel 
mare coroana de pe cap, şi el după ce se ducea 
toţi boerii, intra în cabinetul său cel din lăuntru. 

Tot acest fel de ţeremonii arăta jupânesele 
boerilorşi Doamnei lui Vodă (dacă avea), în 
sala Doamnei, iar încoronării nu era ea părtaşă 
duhovniceşte. Ea încă avea strană în biserică, 
însă oareştece mai jos decât strana Domnului ei 
şi în sala ei unde toate jupânesele boerilor avea 
locuri ştiute după boieriea bărbaţilor lor, purta şi 
ea coroana totîntr'acelaş chip ca şi a bărbatului 
ei, care se poate vedea pe la portretele cele 
vechi. 

într'acestaş chip se urma odinioară la pu- 
nerea Domnilor în Moldova. 

Iar după ce a căzut toate în neorândueală cu 
stăpânirea cea silnică a Turcilor, luând dela 
boeri şi volniciea de a-şi alege Domni, de 
aceea acum se păzeşte cu totul altă urmare la 
alegerea unui Domn Moldovenesc, că îndată 
făcându-se înştiinţare Vizirului c'a murit Domnul 
Moldovei, sau când Vizirul a hotărât ca să-l 
scoată având ură asupra lui, sau făcând el vreo 
greşală; apoi el căută pe alt Domn nou dintre fiii 
Domnilor, sau alţi boeri din Ţarigrad şi la 
vremea de pace făgădueşte el Domnia numai la 



unii ca aceia cari îi dau lui bani mai mulţi; iar la 
vremea de război, numai pe acela îl face Domn 
carele este cunoscuta fi mai credincios şi mai 
viteaz, şi dacă se învoeşte el cu Domnul acel 
nou, pentru darurile şi pentru alte tocmele şi ia 
dela dânsul scrisoarea pentru plătirea banilor, 
apoi îşi arată socotinţa sa împăratului, cu o 
scrisoare ce se numeşte Talhis, cu aceste 
cuvinte: 

„(Cutare) Domn, stăpânitorul acest de acum 
al Moldovei, asupreşte prea tare pe supuşii îm- 
părăţiei tale, încât boerii ţării, ca să scape din 
tiraniea lui sunt siliţi să fugă prin alte ţări de prin 
prejur şi unii se nevoesc a veni şi aicea, ca să 
ceară într'ajutor mila împărăţiei tale de către un 
domn aşa straşnic". Iară dacă nu poate să-l 
vinovăţească cu aceasta; apoi fie adevărat, ori 
neadevărat, zice, că se apară a nu plăti birul, 
sau că ar fi leneş la împlinirea poruncilor, sau îi 
aruncă, altă vină pentru care este vrednic de a 
se scoate din domnie. Şi mai adaogă zicând: 
„Şi fiindcă acesta este cu totul împotriva 
împărăţiei tale, şi a folosului ţării, pentru aceea 
dacă va plăcea şi împărăţiei tale, eu am socotit 
a fi de folos, ca să se scoată mai sus pomenitul 
domn şi'n locul lui să se pue (cutare), pe care 
eu îl cunosc şi-l ştiu, că este om drept, 
credincios, bun şi vrednic de mila aceasta". 



Şi dacă se învoeşte împăratul la pricina 
aceasta şi dacă nu stă împotriva vizirului nici 
Chizlar-agasi, nici alt slujitor de curte, atuncea 
obicinueşte împăratul a scrie aşa însuşi cu 
mâna sa, adecă: „Munge binge amiel oluna", 
adecă să fie precum scrie mai sus. După ce 
primeşte vizirul îngăduirea aceasta a 
împăratului, apoi chiamă noaptea la curte pe 
domnul cel nou, dacă este ca să se isprăvească 
lucrul pe taină, şi dacă poartă frică, că dacă va 
oblici domnul acel ce este să se scoată, pentru 
nenorocirea lui, să nu fugă la vreo stăpânire 
creştinească. Iară dacă nu este de a purta frică 
pentru unele ca aceste, apoi îl chiamă ziua la 
curte şi Chihaia bei al Vizirului îl primeşte cu 
toată cinstea şi-l duce în cabinetul său ce-l are 
în curtea Vizirului şi-l pofteşte să şează şi 
heretisindu-l din partea sa îi arată pricina pentru 
care l'a chemat, care după obiceiul curţii aşa 
trebue să se poftorească, măcar de este şi ştiută 
de cel ce este să se pue domn şi-i zice: „Că 
măriea sa Vizirul pentru vrednicia tatălui său, 
sau a sa şi pentru slujbele cele credincioase 
care a făcut Porţii, a arătat împăratului şi l-a 
îndemnat pentru acestea, de a poruncit ca să-l 
orânduească domn în Moldova şi-l sfătueşte ca 
să se poarte cu vrednicie în dregătoria aceasta 
şi prin slujbe credincioase să se arate bărbat şi 
să se păzească ca nu cumva prin lenevire, sau 
necredinţa lui, să fie Vizirul ruşinat înaintea 



împăratului". 



Şi după ce îi vorbeşte toate aceste, ese Chi- 
haea şi merge în cabinetul Vizirului şi-i spune 
cum că, chematul acela carele este să se pue 
domn în Moldova, ar fi venit acolea şi aşteaptă 
poruncile Măriei sale. Atuncea Vizirul îndată, 
dacă nu are altă treabă, porunceşte lui Capigilar 
Chehai-agasi, sau celui mai dintâi dela perdea, 
ca să aducă în lăuntru pe domnul cel nou şi 
aducându-l, aşteaptă puţin în sala cea dinainte 
şi nu intră în divan sau Orţagasi, până când nu 
sunt tocmiţi în rând toţi slujitorii Vizirului şi 
oamenii lui cei dela cămară pe de amândouă 
părţile în sală fieşte carele după starea sa; şi 
atuncea merge înlăuntru şi sărută mâna 
Vizirului carele şade între perini după obiceiul 
turcesc şi Chihaia stă de-a dreapta lui. Şi după 
ce-i sărută mâna păşeşte puţin înapoi şi rămâne 
stând de-a dreapta, iară Vizirul ridicându-şi 
capul său şi posomorându-şi faţa; îl heretiseşte 
cu politică şi-i zice: „Hoş gheeldi Bei", adică 
bine ai venit Domnule. „Prea înălţatul, prea 
dreptul şi prea milostivul împăratul nostru, 
oblicind cum că domnul acela carele a stătut 
până acum în Moldova, s'a arătat leneş la 
împlinirea poruncilor sale şi a asuprit pe supuşii 
săi; a poruncit ca să fie scos din dregătoria sa; 
şi eu l'am rugat ca să te pue pe tine în locul 
aceluia, fiindcă te ştiu că eşti om de treabă şi 



cinstit şi credincios Porţii; şi întru tot prea 
puternicul împărat a ascultat rugămintea mea şi 
s'a milostivit asupra ta de ţi-a încredinţat domnia 
Moldovei. Deci acum, datoria ta este, ca să te 
arăţi cunoscător prin credinţă către o milă aşa 
mare împărătească ce ţi s'a făcut. Şi pe vrăjmaşi 
şi pe prieteni să-i aibi uniţi cu noi şi pe supuşii 
tăi să-i stăpâneşti cu blândeţe; pe cei drepţi să-i 
aperi şi pe făcătorii de rău să nu-i treci cu 
vederea; cu veniturile domniei cele după lege şi 
după obiceiu să fii mulţumit şi pe supuşii tăi cu 
nimica să nu-i asupreşti cu sila; iară birul şi 
darurile care eşti îndatorit a le da împăratului să 
le trimeţi la curte la vremea ştiută şi de vei urma 
tu acestea, apoi cât vei trăi, vei gustă mila 
împărătească; iară de vei face împotrivă, apoi 
ştiut să-ţi fie că sfârşitul tău într'alt chip nu va fi, 
decât nenorocit". Atuncea domnul dacă ştie 
limba turcească, răspunde însuşi la cuvintele 
Vizirului; iară dacă nu ştie, apoi răspunde prin 
Dragomanul cel mare al curţii şi mulţumeşte 
pentru împărăteasca facere de bine care l'a 
întâmpinat nefiind el vrednic; şi se făgădueşte 
că va urma poruncilor trimese şi toată puterea 
lui încă şi viaţa o va jertfi bucuros la slujba 
împăratului; şi se roagă ca să nu-şi întoarcă 
împăratul mila sa de către dânsul. 

Iară CapigilarChihagasi aduce din porunca 
Vizirului un caftan şi întâi îl dă domnului de îl 



sărută şi apoi îl îmbracă cu dânsul peste 
celelalte strae; şi după ce l'a îmbrăcat se 
apropie de Vizirul a doua oară şi-i sărută mâna 
şi poala straiului şi-i aduce înainte pe Capu 
Chihagasi a lui ce-l întovărăşeşte şi se roagă 
Vizirului ca să-l primească şi pe acela supt 
apărarea sa şi dacă îl primeşte Vizirul apoi îi 
răspunde: Nehoş; adică prea bine, şi apoi îm- 
bracă şi pe acel Capu Chihagasi cu un caftan 
mai prost. 

După săvârşirea acestor cerimonii, sărută 
domnul de a treia oară mâna Vizirului şi ese din 
divan fără de a mai zice vreun cuvânt şi merge 
în cabinetul lui Chihaia şi îndată după aceea 
merge şi Chihaia după dânsul tot acoloşi îl 
heretiseşte pentru dregătoria sa cea nouă, îi dă 
cafea şi şerbet şi vorbeşte cu dânsul pentru ale 
Domniei, sau pentru alte lucruri. 

Şi până când şed la vorbă, găteşte Imirahorul 
sau comitul Vizirului un cal, prea frumos 
împodobindu-l, şi Baş Ceauş cu 24 de Ceauşi 
şi cu 4 Ceatiri de ai Vizirului pedeştri şi alţi 
Agaleri sau slugi mari de ai Vizirului de curte şi 
Icigaleri sau slugi de casă, aşteaptă eşirea 
Domnului. Şi îndată ce ie Chihaea înştiinţare, 
cumcă toate acestea sunt gătite cu rânduială 
porunceşte de aduc înlăuntru mirodenii şi afumă 
cu dânsele pe Domnul, care la Turci este un 



semn, că trebue să purceagă; după aceea 
sărută Domnul mâna lui Chihaia şi eşind 
încalică pe cal şi ese afară din curtea Vizirului 
mergându-i înainte patru Alai ceauşi cu această 
rânduială, adică: înaintea lui merg atâţia 
Ceauşi, câţi cere el, cu Ceauşilar Emini; după 
aceea urmează Agalerii Vizirului, şi Iceagalerii 
şi după aceşti urmează el înconjurat de patru 
Ceatiri, carii merg doi înaintea calului şi cei doi 
pe de amândouă părţile de îi ţin picioarele; în 
urmă mai aproape de dânsul, vine Capu- 
chihaea al său şi după aceea boerii din 
Moldova dacă sunt faţă, sau alţi Greci boieri din 
Ţarigrad, cari sunt rudenii sau prieteni cu Dom- 
nul acela; şi aşa cu acest fel de alai ese din 
curtea Vizirului, pe poarta Bacce-Capu ce se 
zicea mai înainte Hricopile şi ese din cetate 
afară şi merge drept la biserica cea mare a 
Patriarhului din Ţarigrad şi văzându-l ori şi cine 
trecând, fie Turc, sau Creştin trebue să se 
scoale pe picioare, măcar de şeade la lucru, 
să'şi pue mâinele pe piept cruciş una peste alta 
şi să'şi plece capul în jos. încă şi când trece pe 
la poartă, trebue pe toate strajele inicerilor să le 
aşeze în rând căpitanii lorsă'l heritisească când 
trece, asemenea ca şi pe Vizirul, adică îşi 
pleacă capetele şi mâinile drepte le pun la piept 
şi slobod în jos poalele cele de dinainte ale 
straiului. Şi această mai de pe urmă, este la 
dânşii un semn de cinstea cea mai mare, prin 



care dau a înţelege, că ei într'atâta îl cinstesc pe 
dânsul, încât stau înaintea lui cu picioarele 
acoperite şi nu într'altchip, fără numai din 
porunca lui se vor mişca de pe la locurile lor; şi 
cu această petrecere ajungând el la biserica 
Patriarhiei, rămân Turcii stând la uliţă, iară el 
intră în ograda bisericii şi descalică la scară, 
adică o peatră care este pusă mai vârtos pentru 
acest lucru şi Ceauşii strigă cuvintele aceste 
obişnuite: 

Hacteala Padişahumuze Vebei Efendimuze 
cioc ilar umurler virsum devlet ile cioc iasa. 
Adică dreptul şi prea înaltul Dumnezeu să dea 
împăratului nostru şi Voevodului Domnului 
nostru, viaţă îndelungată şi să trăiască, mulţi ani 
fericiţi. 

La poarta cea dinafară despre uliţă, îi viu 
întru întâmpinare preoţi cei de mirai Patriarhiei 
şi la scara cea de mai sus pomenită, Mitropoliţii 
şi Arhiereii şi alţi bărbaţi bisericeşti carii pot să 
fie de faţă la vremea aceea; iară mai la urmă 
întâmpină Patriarhul la uşa bisericii pe Domnul 
şi-l blagosloveşte cu semnul sfintei cruci şi 
merge în biserică cântându-i cântăreţii 
Patriarhului: Cuvine-se cu adevărat; şi în 
mijlocul bisericii se însemnează spre altar cu 
semnul crucii şi sărutând icoanele sfinţilor, să 
sue în strana aceea care este făcută pentru 



Domnul Moldovei şi păşind în treapta cea mai 
de jos a stranei, ceteşte întâiul diacon ecteniea 
întru care îl pomineşte pe dânsul şi după ec- 
tenie intră Patriarhul în altar îmbrăcat cu sfin- 
ţitele vestminte, împreună cu patru Mitropoliţi 
sau mai mulţi şi Domnul încă merge în altar 
după Patriarh şi plecându-şi genunchile îşi ra- 
zemă capul de sfântul pristol şi Patriarhul pu- 
indu-i omoforul pe cap, îi ceteşte rugăciunea 
care se obişnuia a se ceti odinioară la 
încoronarea împăraţilor Greci şi ungându-l cu 
sfânt mir se scoală pe picioare şi merge înapoi 
la strana sa, cântându-i cântăreţii Polihronu şi 
apoi să sue şi Patriarhul în strana sa şi 
porunceşte ca să fie tăcere şi face Domnului 
aceluia cuvânt de laudă în scurt şi îl sfătueşte 
să fie cu frica lui Dumnezeu şi apărător bisericii. 
După cuvânt urmează Polihronu pentru 
Patriarhul şi atuncea vine Domnul şi Patriarhul 
în mijlocul bisericii; iară Patriarhul îl întăreşte pe 
dânsul cu împărtăşirea blagosloveniei şi el 
sărută mâna Patriarhului; şi la eşirea din 
biserică, îl petrece Patriarhul până la scara sus 
pomenită şi sărutându-se unul pe altul, încalică 
el pe cal şi dinaintea ogrăzii bisericii îl primesc 
Turcii petrecătorii săi şi de acolo se întoarce 
înapoi la palatul său, tot cu aceeaşi orânduială 
cu care a fost venit strigându-i Ceauşii de multe 
ori. Şi dacă ajunge acolo, pofteşte la sine numai 
pe căpitanii petrecătorii or şi le dă dulceţi şi 



cafea şi le împărţeşte bacşişul obişnuit; după 
aceea heretisindu-l ei împreună cu oamenii lor, 
se întorc înapoi la curtea Vizirului. 

A doua zi vine Patriarhul cu Mitropoliţii şi 
după aceea toată boerimea care se află la Ţa- 
rigrad şi heretisesc pe Domnul cel nou; şi obiş- 
nuescîncă şi solii împăraţilor şi ai republicelor 
creştineşti de'l heretisesc însuşi ei, sau prin 
Dragomanii lor, mai ales, dacă au mai dinainte 
cunoştinţă cu dânsul. 

în celelalte zile se zăboveşte el cu plătirea 
banilor cu care este dator pentru luarea 
Domniei şi cu bacşişurile care le-au pus 
Otomanii cu nume de pişuriş adică, dar de bună 
voie, însă vederatîl asupresc cu dânsele dupre 
nesăţioasa lor lăcomie. 

Şi după ce plăteşte acei bani pe jumătate, 
apoi îi trimit semnele Domniei două tuiuri şi un 
steag, care se chiamă în limba lor sângeac, mai 
cu multă pompă, decât la punerea unui Vizir de 
aceia cari se cinstesc câte cu trei tuiuri, 
pentrucă acestora li se dă fără de nici o slavă, 
dela Miralem-Aga carele le are sub stăpânirea 
sa, iar unui Domn de Moldova sau de ţara 
Românească, le trimite cu mare alai prin toată 
cetatea până la curtea sa. Căci la vremea cea 
hotărîtă, ceauşii şi slugile Vizirului cari au fost 
petrecut pre Domn la biserică, se adună foarte 



dimineaţă în ziua aceia la Miralem-Aga, adecă 
la acela ce păzeşte steagurile împărăteşti, care 
nu este mică boerie la curtea împărătească, şi 
înţelegind Domnul că s'au adunat toţi aceia 
acolo, apoi trimete şi el pe Capu chihaielele 
sale şi pe boerii cari sunt de faţă îmbrăcaţi 
foarte şi mai ales cu cai împodobiţi frumos şi 
merg pe la Babihumaiulu sau poarta cea mare 
care este în afară la curtea împărătească, şi 
după ce sosesc acolo, îi primeşte Miralem-Aga 
cu mare cinste şi îndată ce aduce acolo 
tubulhanaoa sau muzica împărătească care 
este orânduită pentru Domn şi începând 
tubulhanaua aceasta a cânta tot felul de cântări 
care se obişnuesc la Turci; tot alaiul ese cu 
orânduiala sa din curtea împărătească, făcând 
începutul Ciauşii tot doi câte doi; după aceştia 
urmează Agalerii Vizirului tot cu aceleaşi strae 
cu care se îmbracă şi când merg în divanul 
Sultanului, după aceştia vine Capuchihaia a 
Domnului cu boerii Moldovineşti şi mai pe urmă 
Miralem-Aga c'un steag şi două tuiuri şi cu 
tubulhanaoa înapoia lui; şi cu această 
rândueală merg prin toată cetatea şi toate 
străjile, fie unde ar fi, încă şi aceia din curtea 
Vizirului, trebue să se tocmească în rând la uliţă 
şi slobozindu-şi în jos poalele straelor, să-şi 
puie mâinele cruciş pe piept şi într'acestaşi chip 
să cinstească semnele împărăteşti. 



Şi aşa sosind la curtea domnească iese 
Domnul cu curtezenii dinaintea palatului său, 
întru întâmpinarea acelui purtător de steag, şi 
Miralem-Aga îi dă lui sângeacul şi tuiurile cu 
capul plecat, împreună cu această urare: Allah 
teala mubarec eiliie— , adecă: Dumnezeu să-ţi 
dee noroc la aceasta. Iar el iea sângeacul în 
mână şi îl sărută cu cinste, şi îl dă Sângectarului 
său sau Stegarului său, să poarte grijă pentru 
dânsul şi apoi pofteşte la sineşi pe Miralem-Aga 
în sala cea mare sau divan şi dându-i dulceţi, 
cafea şi alte după obiceiul turcesc, îl îmbracă cu 
o blană de samur şi-i dă bacşişul cel obişnuit. 
Atuncea Miralem-Aga cu slugile curţii se 
întoarce înapoi la palatul împărătesc, iar 
tubulhanaoa rămâne la Domn şi cânta pe toată 
ziua neubet sau semn de strajă câte trei ceasuri 
înainte de apunerea soarelui, care vreme se 
zice la Turcii ichindi, însă cinstea aceasta o au 
numai Domnii de Moldova şi de ţara 
Românească, iar Paşii nici unul în vremea care 
se află în Ţarigrad, nu poate să aibă această 
muzică ostăşească. 

Şi aşa săvârşind el toate trebile care are să 
le hotărască cu curtea şi plătind toţi banii cu 
carii este dator, arată Vizirului prin Cihaia, cum 
că nimic nu-l împedică dela intrarea în stăpâ- 
nirea Domniei şi se roagă ca să iasă înaintea 
împăratului şi să aibă voie de purces şi după ce 



se hotărăşte ziua aceia care alta nu obişnueşte 
să fie, decât numai Duminica sau Marţa, căci 
întru aceste zile se face divan înaintea Sul- 
tanului, după aşezământul lui Suleiman. 

Apoi în ziua aceia foarte de dimineaţă se 
adună la divan, Vizirul, Mufti şi Cadileschiarii, 
ceilalţi Viziri, lenicer-Agasi, Silahdar-Agasi şi 
alţi cari după dregătoria lor au intrare slobodă şi 
judecă pricinile jăluitorilor, la care ascultă şi 
împăratul în dosul unor parcane, sau cafas aurit 
şi judecata această ţine patru ceasuri, până 
când numai este nimene să mai jeluiască. 

După isprăvirea divanului se porunceşte 
domnului, ca să stea drept în rând cu boierii săi 
dela uşa divanului celui dinafară în Cubea şi 
până la uşa cu care se închide Cubeaoa cea 
din lăuntru şi apoi sculându-se Vizirul cel mare 
dela locul său merge la împăratul cu ceilalţi 
Viziri şi cu Cadilischierii când trec îşi pleacă 
domnul capul către Vizirul cel mare şi la ceilalţi 
Viziri şi intrând ei la împăratul, îl înştiinţează 
Vizirul pentru pricinile ce s'au judecat în divan, 
sau pentru alte trebi ale obştei şi după aceea îi 
spune că sluga sa domnul Moldovei se roagă 
ca să aibă voie a merge în domnia lui; şi dacă îi 
dă Sultanul voie de purces, apoi îi spune 
Capugilar Chihaiasi ceeace a hotărît Sultanul şi 
Muhţur-Agasi porunceşte ca să-i pue pe cap o 



Cucă lucrată foarte cu meşteşug de pene de 
struţi, însă Cuca aceasta este mai vârtos o po- 
doabă a Enicerilor, iară pentru că şi domnii se 
socotesc între cetile Enicerilor, pentru aceea li 
se dă şi lor această podoabă, care nu poate 
nimenea altul să li o pue pe cap, fără numai 
Muhţur-Aga, pe carele atâta îl socotesc, ca când 
ar avea sub sineşi pe toate cetile Enicerilor, 
numai pentru că este peste straja cea din curtea 
Vizirului. 

Şi într'acest chip fiind el împodobit, îl îmbracă 
şi Tefderdar-başa cu un caftan, dând şi boierilor 
lui 27 caftane mai proaste; şi apoi îl duc în 
lăuntru doi Capugi-başa ţiindu-l vârtos de supt 
subsiori, împreună şi pe alţi patru boieri mai de 
frunte ce sunt cu dânsul; şi viind la uşa diva- 
nului, îl silesc acei ce îl duc ca să-şi plece capul 
până la pământ; şi după aceia încă de două ori 
păşind câte trei paşi rămâne stând drept în 
mijlocul divanului fiindcă nu este prea mare. Iar 
împăratul din scaunul său arată Vizirului carele 
stă deadreapta sa cu mâinile puse crucişi una 
preste alta şi-i zice ca să spue Domnului 
ceeace are de spus; iar Vizirul plecându-se 
până la pământ înaintea Sultanului, vorbeşte 
către Domn aceste cuvinte: „Fiindcă credinţa şi 
buna cuviinţa ta, s'a făcut cunoscută Măriei sale 
împăratului nostru, carele este scăparea a toată 
lumea, pentru aceia el s'a milostivit asupra ta, şi 



'ţi-a dat domnia Moldovei, deci tu şi de acum 
înainte să fii credincios slujind cu dreptate şi să 
fii ascultător poruncilor lui celor sfinte, cărora 
toată lumea se supune şi să rămâi cu această 
evlavie către dânsul, iar pe supuşii lui să-i aperi 
şi să-i stăpâneşti cu blândeţe şi cu sârguinţă, să 
aibi purtare de grijă a privighia la toate 
iznoavele vrăjmaşilor, trimiţând în toată vremea 
înştiinţări sigure pentru unele ca acelea, având 
purtare de grije pentru acestea din toată puterea 
ta şi apoi prea bine ştii ce ai să aştepţi, iară 
lenevindu-te la acestea nu te vei putea îndrepta 
cu disvinovăţiri deşerte". 

Atuncea Domnul dacă ştie limba Turcească 
răspunde în scurt aşa: „eu pe capul meu mă 
făgăduesc că voesc a jertfi toată puterea mea la 
slujbele prea cinstitului şi prea milostivului 
împăratului meu, numai de nu-şi va întoarce faţa 
sa cea milostivă ele către mine, sluga sa cea 
nevrednică". 

Şi după ce zice aceste cuvinte, îl scot Capigi- 
başii iarăşi afară din divan tot cu aceiaşi ţe- 
rimonie cu care a intrat, însă cu dosul înainte, 
pentrucă nu este slobod să arate dosul către 
Sultan. 

Şi în vremea aceea găteşte un cal arabesc 
Buiuc imirahor sau Comisul cel mare al împă- 
ratului, împodobindu-l cu raft de aur bătut cu 



pietre scumpe şi cu harşa cusută cu aur şi cu 
argint şi de a stânga cu o spată şi de a dreapta 
cu buzdugan, iară doi Idiccii sau slugi dela 
grajdul împărătesc ţin calul în poarta curţii şi pe 
lângă dânsul stau doi Chiulahlii cu comanace 
albe pe capete şi doi alergători cu strae de fir, 
cu comanace de argint şi poleite cu aur, ce sunt 
făcute în chip de pahare. 

Şi aşa eşind Domnul, încalecă pe cal şi aş- 
teaptă venirea Vizirului şi porunceşte boierilor 
săi ca să stea în rând dea stânga lui şi apoi se 
închină la Vizirul cel mare şi la ceilalţi Viziri cu 
plecarea capului şi cu mâinile la piept, 
mulţămindu-i şi ei cu plecarea capului şi apoi 
ducându-se aceştia înapoi pe la palaturile lor, 
ese şi el din curte şi merge drept la biserica cea 
mare, tot cu tovărăşiea aceia cu care a şi venit 
şi cu muzica de oaste sub petrecerea Paicilor şi 
a Chiulahliilor împărăteşti şi se primeşte de 
cătră Patriarhul şi de cătră ceialalţi bărbaţi 
bisericeşti, tot cu aceiaşi pompă şi ţerimonie 
precum am scris mai sus, iară Cuca o ia de pe 
cap la intrarea în biserică şi nu o pune până 
când nu ese şi eşind din biserică, merge drept 
la palatul său, şi acolo îl duc în divan Agalerii 
aceia carii l'au petrecut şi luându-şi bacşişurile 
lor, se întorc înapoi la curte, iară paicii şi 
Chiulahlii rămân la dânsul şi'l petrec până în 
laşi care este scaunul şi oraşul cel de căpetenie 



al Moldovei. 



A doua zi îi trimete Reiz Efendi sau Logofătul 
cel mare al împăratului, Hrisovul Domniei scris 
foarte cu meşteşug cu litere de aur şi'i hotărăşte 
să purceadă la scaun, cu cât se va putea mai în 
grabă, pentru că niciun Domn după ce merge 
înaintea împăratului, nu poate să rămâe la 
Ţarigrad mai mult de o săptămână. 

La purcederea lui îi dă împăratul un 
Schimne-Agasi, care se înţelege acela ce sue 
pe Domn în scaun şi dregătoriea aceasta se dă 
numai la slugile cele mai din lăuntru, adică lui 
Capigilar Chihagasi, perdelegiului sau 
Portarului celui mare, Imerahorului celui mare, 
sau celui de al doilea, adică Comisari 
împărăteşti şi nu prea rar şi Silahdariului şi 
Ciohadarului, cari sunt întâi între slugile cele 
mai din lăuntru ale curţii: însă aceşti doi nici 
odinioară nu obişnuesc a petrece însuşi pe 
Domn, pentru trebuinţele lor cele mari ce au la 
Curte, ce trimit pe alţii în locul lor. 

I să mai trimete lui şi un Capigi-başa, cu 
patru Capigii mai mici şi patru Ciauşi, doi 
Chiulahlii, doi Ciatiri şi doi Paici împărăteşti şi o 
ciată de muzicanţi, de care are şi Vizirul. 

Şi după ce se săvârşesc aceste toate, apoi 
cu o zi înainte de purcederea sa din Ţarigrad, 



se roagă Vizirului ca să-i dee voie să meargă 
să-şi eie ziua bună dela dânsul; şi dobândind 
voe, merge la curtea Vizirului cu Capu-Chihaea 
a lui şi cu boierii şi sosind el acolo, îl duce Chi- 
haia în cabinetul Vizirului şi Vizirul îl sfătueşte 
iarăşi ca să fie cu credinţă şi'i aduce aminte 
pentru cele ce l'au învăţat mai nainte şi altele 
pentru care cere trebuinţa ca să'i arate, iară el îi 
răspunde după cum cere trebuinţa şi-i re- 
comendueşte pe Capu Chihaialelile sale şi pe 
sineşi însuşi şi sfârşind vorba îi sărută mâna şi 
atuncea îl slobode Vizirul dela sine cu aceste 
cuvinte: 

„Eu te voiu vedea, urmează bărbăteşte şi vi- 
tejeşte şi Dumnezeu să-ţi deie noroc şi sănătate 
şi să-ţi fie la toate întru ajutor". 

După aceia porunceşte de'l îmbracă c'un 
Caftan care se chiamă iţuncaftan, sau caftan de 
purcedere şi săvârşindu-să şi aceasta, merge 
după aceia la Chihaia şi-şi ia zioa bună dela 
dânsul şi la urmă încalică pe cal şi merge înapoi 
la palatul său, sau pre la ceialalţi Viziri; ca să se 
închine şi acelora, însă aceasta se obişnueşte a 
fi mai de multeori noaptea decât zioa, pentru ca 
să nu pricinuească Vizirului vreun prepus, că'şi 
caută lui şi alte răgele sau că le şi are. 

A doua zi ese din cetate foarte încet şi merge 
cu mare pompă şi tovărăşie sub strigarea Ciau- 



şilor, care se obişnueşte totdeauna la 
încălecare şi la descălecare, precum am zis mai 
sus şi 'nainte merg călăraşii de Moldova, dacă 
suntatuncea de faţă şi steagul îl duc înainte; 
după aceştia urmează o muzică creştinească cu 
pauce şi cu trâmbeţe; după aceştia un steag 
alb, care este semn de pace şi de supunere, 
între cele două tuiuri care i se dau lui dela 
Poartă; după acestea urmează Capu- 
Chihaialele Domnului şi alţi boieri de Ţarigrad, 
pe cari îi împresoară două rânduri de Ciauşi pre 
de amândouă părţile; după acestea vin 
pohodnicii Domneşti de care nu poate să aibă 
mai mulţi decât şapte ca şi alţi Viziri şi sunt 
împodobiţi cu harşele de mare preţ şi pre de 
amândouă părţile sunt împreunaţi de şase Satiri 
Domneşti, şi după dânşii doi Satiri împărăteşti, 
după cari urmează şi Domnul îmbrăcat cu 
turban Domnesc. 

Capul calului său îl acoper doi paici împă- 
răteşti şi scările le ţin doi ledeclii, puţin mai 
înapoia lui de a stânga, care este partea cea 
mai cinstită la Turci, merge Schimni-Agasi, şi de 
a dreapta Sângeac-Agasi, sau acel ce poartă 
de grijă pentru steaguri, iară denapoia lui sunt 
slugile sale dela cămară, şi după dânşii vechilii 
lui Sângeac-Agasi cu trei steaguri roşii şi 
steagul cel din mijloc are în vârful lui luna 
jumătate, iară celelalte două numai câte un 



bumb poleit; după acestea, vine o ceată de 
Mehteri sau muzicanţi Turceşti, cari cu pauce 
mari şi cu trâmbiţe fac muzică răsunătoare, iară 
mai pe urmă sunt slugile lui Schimne-Agasi şi 
ale lui Sângeac-Agasi şi alţii mai proşti care 
trebue să meargă de'mpreună. 

Şi cu această orândueală merge alaiul încet 
până la conacul cel dintâi, care nu este departe 
de zidurile Cetăţii cei mari. Iară apoi la drum de 
acolo înainte, nu se pot păzi aşa bine toate 
ţerimoniile acestea, fără numai când intră în 
vreun târg, sau oraş, atuncea iarăşi se bate 
meterhaneaoa şi se face strigarea cea obişnuită 
a Ciauşilor şi altele şi la drum totdeauna trebue 
să meargă înainte până la al doilea conac, doi 
Ciauşi şi o slugă Domnească, ca să orân- 
duească sălaş şi să facă gătire pentru bucate, 
care toate se fac după voia şi după cerirea 
Domnului; că într'acea vreme, din porunca îm- 
păratului trebue toţi să asculte de dânsul ca 
când ar fi însuşi Vizirul. Şi dacă se arată vre un 
Turc cu necuviinţă, sau nu voeşte să asculte de 
porunca lui, atuncea Domnul poate prin Beşli- 
Agasi al său să-l pedepsească după vina lui, 
sau dacă voeşte să fie mai lin cu dânsul, apoi îl 
dă pe mâna stăpânului său ca să-l 
pedepsească. 

Şi'ntr'acestchip ajungând el la Galaţi, oraşul 



Moldovei cel dintâi despre Ţarigrad, îl întâmpină 
acolea toţi boierii de ţara de jos, şi unii încă şi 
din ţara de sus, cari sunt mai pe aproape, şi'l 
petrec până în laşi şi pe drum încă fiind el 
cercetează pentru supuşii săi, le ascultă jalobile 
şi le hotărăşte pricinile. 

O milă de loc din laşi afară îi ese întru 
întâmpinare Caimacamii, cari sunt puşi de 
dânsul încă dela Ţarigrad prin scrisoare, 
împreună cu ceialalţi boieri, ostaşi şi târgoveţi, 
pe care îi lasă de'i sărută mâna sau poala, 
călare fiind el şi intră în oraş tot cu asemenea 
pompă şi ţerimonie, precum au eşit din Ţarigrad 
şi descalecă la biserica cea mare a sfântului 
Nicolae şi 'n ograda bisericei îi ese întru 
întâmpinare Mitropolitul, şi ceilalţi bărbaţi 
Duhovniceşti cu smerenie şi îl duc în biserică, 
păzind tot aceleaşi obiceiuri bisericeşti, precum 
am arătat mai sus şi după săvârşirea slujbei 
Dumnezeeşti, eşind din biserică se primeşte 
iarăşi de cătră tovărăşiea sa cea Turcească, ce 
a fost rămas stând la uliţă, făcându-i obişnuita 
strigare şi muzică şi cu petrecerea aceia merge 
la Curtea Domnească. 

Şi sosind acolo, îndată îl ia Schimne-Agasi, 
şi'l duce în divanul cel mare, şi rămâne stând 
lângă scaunul Domnesc, ce este aşezat acolo 
şi este cu trei trepte; şi după ce se aşează toţi 



boierii pe la locurile lor, se lasă în Divan şi 
ceilalţi dregători de oaste şi neguţătorii cei mai 
bogaţi din laşi şi apoi se porunceşte să fie tă- 
cere. Şi Schimni-Agasi scoate porunca împără- 
tească care se zice: hiuchim ferman, şi o dă să 

0 cetească secretarul, adecă Divan Efendesi, 
un Turc pe carele îl ţine Domnul cu bună leafă 
în slujba sa. 

Acest ferman obişnueşte a se scrie cu aceste 
cuvinte: „Aleşilor şi vrednicilor Boieri şi Arhierei, 
pedestraşi şi călăraşi şi voi toate slugile şi 
supuşii mei, sfârşitul vostru să fie fericit. Sosind 
la voi puternica poruncă prea luminatei noastre 
măriri căreia toată lumea este ascultătoare, să 
ştiţi că în anul (N) luna (N), mila noastră cea 
nemărginită a văzut credinţa şi slujbele cele 
făcute cu dreptate, ale prea alesului vrednicului 
Domn, dintru poporul care crede în Isus, şi din 
neamul Nazareilor şi l'am cunoscut a fi 
destoinic şi vrednic de milostivirea, de mila şi 
de ajutorul nostru, pentru aceea l'am miluit şi 
l'am pus Domn în Moldova şi i-am poruncit pre 
cu înţeles, ca să poarte grijă părinteşte pentru 
boieri, ori şi din care stare ar fi, pentru mazilii 
cari sunt prin ţinuturi şi pentru toţi supuşii lui, să- 

1 apere şi să fie plecat asupra lor şi poruncile 
noastre să le plinească cu bucurie şi toate 
slujbele noastre să le săvârşească cu credinţă 
şi cu dreptate. Iar vouă vă poruncesc ca să-i fiţi 



ascultători în toate lucrurile şi să vă supuneţi lui 
şi ceeace vă va porunci el vouă din porunca 
noastră, să faceţi cu sârguinţă fără de zăbavă. 
Iar carele se va arăta cu necuviinţă şi cu 
împrotrivire, şi se va feri, de la ascultarea 
poruncilor lui, atunci el pre unul ca acela, ori din 
ce stare ar fi, poate să-i pedepsească răutăţile 
lui cu sabia sau cu alte pedepse precum îi va 
plăcea lui. Deci pentru aceasta voi, pe acest de 
sus pomenit, să-l cunoaşteţi vouă stăpân şi 
Domn, carele este pus şi orânduit vouă dela 
noi. Şi vă păziţi a nu gândi într'alt chip, sau să 
urmaţi împrotrivă; ci vă încredeţi semnului 
nostru celui cu totul prea sfânt, (adecă Tura, sau 
iscălitura împărătească) aceasta să ştiţi. Dată în 
Ţarigrad, anul (N) luna (N)". 

Şi apoi după ce se ceteşte aceasta de către 
Divan-Efendisi, tălmăcind tălmaciul fieştecare 
fras unul după altul: răspundjoţi boerii c'un 
cuvânt toţi odată: să fie voia împăratului. 
Atuncea Schimne-Agasi îmbracă pe Domn, c'un 
caftan ce-l aduce cu sine şi-l ridică în scaun cu 
mâna cea dreaptă, slobozindu-se tunurile întru 
acea clipeală şi făcând Ciauşii obişnuita 
strigare. 

Şi într'acestchip fiind el întărit în scaunul 
său, porunceşte de îmbracă pre Schimne-Agasi 
c'o blană de samur, iar pe Divan-Efendesi şi pe 



Postelnicul cel mare, numai câte c'un caftan 
obişnuit. 

După isprăvirea obiceiurilor acestora, începe 
întâi Mitropolitul să-i vorbească în scurt, pof- 
tindu-i noroc la stăpânire şi îi sărută mâna şi 
blagoslovindu-l, sărută şi el mâna Mitropolitului. 
După aceasta vin Arhiereii şi alţi boieri de 
starea întâi ca să-i sărute mâna şi poala. Şi 
numele lor le spune Postelnicul cel mare, cu 
aceste cuvinte: sluga Măriei tale (N) sărută prea 
cinstita poala caftanului Măriei tale. Asemenea 
slujbă face şi Postelnicul al doilea, boierilor 
celor de starea a doua si Postelnicul al treilea, 
boierilor stării a treia. După boieri urmează 
dregătorii de oaste fiecare dupre starea sa, cum 
şi neguţitorilorşi alţi orăşeni cinstiţi din laşi. 

După aceasta intră Domnul în cabinetul său 
cel din lăuntru, iar pe Schimne-Agasi îl duce 
Perdelegiul sau Portarul cel mare cu mare alai 
la gazda care e gătită. 

A doua zi se adună iarăşi boieri la Divan şi 
aşezându-se pe la locurile lor, iase Domnul 
mergându-i înainte Postelniceii şi merge din 
sala cea mare în cea mică adică în spătărie—. 
Şi aşezându-se el acolea în scaun, chiamă 
Postelnicul pretaţi boierii celor trei stări, adecă 
fieştecare Postelnic starea sa. Şi apropiindu-se 



de dânsul fieştecare boier dupre starea sa, el 
sau îi scoate pre dânşii din slujbă, sau iarăşi îi 
înoeşte, sau îi înalţă dintr'o boerie mai mică 
într'alta mai mare, iar să scoată pe vre unul dintr' 
o boerie mai mare şi să-l pue într'alta mai mică, 
nu îngădueşte obiceiul pământului, fără numai 
atuncea când primeşte cineva de buna voia sa. 
însă la alte pricini poate să urmeze cu dânşii 
dupre plăcerea sa, asemenea ca când n'ar avea 
asupra lui pre nimenea în lume. 

Şi după ce aşază pe toate dupre voia sa şi 
pune în orândueală republica ce i s'a 
încredinţat, trimete iarăşi înapoi la Ţarigrad pre 
Schimne-Agasi şi pre celelalte slugi împărăteşti, 
cinstindu-i cu multe daruri şi scoţându-i din oraş 
cu mare slavă, petrecându-i însuşi ca la o mie 
de paşi din oraş şi de acolo le dă un boier ca 
să-i petreacă până la Galaţi, iar el se întoarce 
înapoi în laşi. 

CAP. IV. Despre întărirea sau înoirea 
Domnilor 

într'acest chip precum am arătat mai sus, se 
da Domnilor Moldovei stăpânirea de la Poarta 
Otomană care măcar că se vede a fi prea bună, 
însă atâta este de nestatornică, încât neavând 
ei cele mai tari legături, nici gândesc când le 
cade din mâini; căci cu ce chip se arată Oto- 



manii asupra Moldovenilor, au arătatei îndestul 
de luminat, încât cu dreptate să zice pentru 
dânşii acest proverb: că ei nu gonesc pe epure 
cu câinii, ci cu carul; nici pe cal nu caută să-l 
amăgească cu traista deşartă. 

Căci ei au socotit a fi mult mai bine ca să 
'mblânzască întâi cu măgulire pe taurul cel ne- 
înduplecat al Moldovei, a căruia sălbătăcire de 
multe ori o cunoscuse ei spre paguba lor, decât 
să înduplece turburarea lui cu sila; pentrucă ei 
au nădăjduit că după vreme îşi va lepăda 
sălbăticirea sa, şi mai slăbind din putere, lesne 
îl vor putea strânge în chingi. 

Deci cu acest scop n'au scăzutei lui Bogdan 
al lll-lea, fiul lui Ştefan cel Mare, nici un obiceiu 
al slavei, după ce a închinat el ţara sa Portei 
Otomane; ce mai vârtos i-au întărit legile ţării 
politice şi bisericeşti şi i-au lăsat toate semnele 
acele de mărirea Domnească ale ţării şi au fost 
mulţemiţi să plătească ei curţii pe tot anul patru 
mii de galbeni, ca un semn de închinăciune şi 
după moartea lui Bogdan, alegând boerii domn 
pe fiul său Ştefan VI, ca pe un drept moştenitor 
al Domniei ce era, l'au cinstit Otomanii şi mai 
mult: pentru că Sultanul i-a trimes lui sol pe 
comisul cel mare şi l'a heretisit poftindu-i noroc 
mult la intrarea în Domnie şi iau trimis Tuiuri, un 
singeac, turban şi caftan Domnesc şi un 



armăsar împătrătesc. 

Celorlalţi următori ai săi li s'au mai îngreuiat 
dajdiea, iar din obiceiurile mărirei n'au cutezat 
Otomanii să smintească nimic, sau să nu 
primească alegerea vre unui Domn. Până ce au 
găsitei vreme cu 'prilej în zilele lui loan 
Armanul, de au mai împuţinat slobozeniile cele 
vechi şi au aruncat în ţară alte sarcini noui 
nepomenite. Căci acest loan apucându-se să 
facă oarecare iznoave şi dobândindu-l ei în 
mâinile lor cu vicleşug, l'au pedepsit cu moarte 
călcând parola ce au dat; şi aşa au început ei 
deaicea să puie ţării alte legături mai cu tărie, 
hotărând că dacă nu îşi va cere Domnul întărire 
Domniei dela Poartă, apoi să se pedepsească 
ca un vrăjmaş al împărăţiei. 

Deci într'acest chip fiind Moldova lipsită din 
puterea ei şi văzând Turcii că ea numai poate 
sta împotriva însărcinărilor lor, îndată după 
aceea sub stăpânirea lui Miron Barnovschi au 
început să facă alte obiceiuri cu care au însăr- 
cinat pe Domni ca să meargă ei însuşi la curte 
să iee semnele Domniei şi la fiecare trei ani, să 
meargă la înalta Poartă să se arate înaintea 
împăratului. Şi pentru ca să se păzească 
acestea mai cu amănuntul, pentru aceea de 
multe ori au schimbatei pe Domni şi i-au scos 
din stăpânire; prin care atâta s'au spăimântat 



Domnii, încât nu numai că se 'ndeletnicesc 
bucuroşi ca să meargă la curte, după ce trece 
un an, sau doi, ca să-şi ceară înoirea Domniei, 
ca o milă împărătească; ci încă şi de frica 
lăcomiei Vizirului, cer de bună voie fermanul 
înoirii; care lesne se dă Domnului, numai dacă 
n'are Vizirul vre un prepus la credinţa lui, sau 
dacă nu face altul îmbiere cu vre o sumă mare 
de bani. Şi atuncea Vizirul dă Sultanului un 
talhiş cu aceste cuvinte: „Fiindcă (N) Domnul 
acest de acum al Moldovei, s'au arătat atâţia ani 
cu credinţă în stăpânirea sa, şi nici de 
răpunerea vieţii sau a moşiilor sale nu s'au ferit 
în slujbile împăratului şi dajdiea obişnuită o au 
plătit în toţi anii deplin la norocita Poartă 
Otomană. Şi osebit de acestea pre boeri şi pre 
ceilalţi locuitori ai Moldovei, i-au stăpânit cu 
atâta bunătate şi dreptate, în cât ei prin 
necontenite jalbe arată, că sunt mulţămiţi cu 
stăpânirea lui şi să roagă Măririi tale, ca să 
binevoeşti a-i înoi Domnia lui; pentru aceea, eu 
îl socotesc pre dânsul a fi vrednic de mila 
împărăţiei tale şi aştept porunca cea prea înaltă 
a Mărirei tale". 

Scrisoarea aceasta o duce Talhişciul la îm- 
păratul după obiceiul turcesc şi după ce scrie 
împăratul dedesupt cuvintele aceste obişnuite: 
„Amel oluna"; adecă: „să fie precum scrie", apoi 
o trimite tot cu acel Talhişciu, iarăşi înapoi la 



Vizinul. însă Vizirul măcar c'a dobândit voie 
dela Sultanul ca să înoească pe Domn în stă- 
pânirea sa; iară pentru ca să poată scurge bani 
mai mulţi, se arată ca când n'arfi isprăvit nimic 
cu Sultanul despre acea treabă. însă şi Chihaea 
cu tăcerea sa stă întru ajutor lăcomiei Vizirului 
şi chiamă la sine pe Capuchihaelele Domnului 
şi zice cătră dânşii: cumcă prin şoptiturile şi 
zavistiile altor slugi împărăteşti, s'au arătat 
Sultanul mai puţin plecat la aceasta, decât avea 
ei nădejde; şi curmcă Măriea sa Vizirul a făcut 
de vreo câteva ori aducere aminte împăratului 
pentru pricina aceasta şi încă tot n'au luat 
răspuns deplin. Atunci Capuchihaielele văzând 
primejdiea Domnului lor ce le stă înainte, se 
aruncă la picioarele lui Chihaea şi-l roagă pe 
dânsul, ca cât ar fi prin putinţă în tot chipul să 
stea pentru Domnul lor, făgăduind la urmă că'i 
vor mai mări darurile cele obişnuite, ce sunt 
pentru dânsul şi pentru Vizirul. Şi într'acest chip 
joacă pe pielea bieţilor Moldoveni lăcomia de 
cinste şi lăcomia de argint. 

Şi tot aşa urmează, până când le 
îndestulează mândriea care îi stăpâneşte, 
împreună şi lăcomia banilor. 

Şi la urmă învoindu-se amândouă părţile şi 
unindu-se la toate şi înţelegând Chihaia cumcă 
nu mai are nimic să mai scurgă, apoi sloboade 



dela sine pe Chihaiele; dându-le nădejde că le 
va merge bine treaba. 

Şi a doua zi trimete la dânşii pe o slugă a 
Vizirului, care încă nu se întoarce înapoi cu 
mâna deşartă şi le dă de ştire, cumcă Vizirul au 
dobândit la urmă voie dela împăratul ca să 
înoească în stăpânire pe Domnul lor şi le po- 
runceşte să vie la curte. Şi după ce vin ei la 
curte, merg întâi la Chihaea şi după aceia intră 
la Vizirul şi le arată că s'a milostivit împăratul 
asupra Domnului lor şi după aceia îi îmbracă 
câte c'un caftan după obiceiul lor. După vreo 
câteva zile trimete Vizirul la Domn pe Capugilar 
chihagasi, sau pe altă slugă din curte, cu 
hrisovul cel nou al Domniei şi cu Hin chim 
Ferman, ca să i le aducă lui la scaun. Şi hri- 
sovul obişnuesc să-l facă asemenea ca şi acela 
pe care îl dau Domnilor când îi pun întâi în 
scaun, numai cât în locul cuvintelor acestora: 
„Că din mila şi milostivirea noastră ţi-am dăruit 
Domnica", zice: „Că din mila noastră ţi s'a înoit 
şi ţi s'a şi întărit Domniea". 

Iară porunca aceia sau Hiuchim Ferman, 
este într'acestaşi chip: „Pre alesule dintre 
Domni poporului celui ce crede în Isus şi prea 
vrednicule dintre cei mai mari ai neamului 
Nazarinesc, Domnule stăpânitorde acum al 
Moldovei (N) ajungând la tine acest ferm an al 



nostru, să ştii c'atât slujbele tale cele credin- 
cioase le-am văzut, cât şi pentru credinţa ta cea 
tare ce ai către noi, am înţeles cunoscându-te în 
tot chipul că eşti vrednic de mila şi milostivirea 
noastră, pentru aceia am dat poruncă ca să-ţi 
înoiască şi să-ţi întărească Domniea Moldovei, 
puindu-te în stăpânire şi dându-ţi putere deplin, 
asupra Moldovenilor supuşi împărăţiei noastre: 
către cari să te arăţi cu dragoste ca şi pân'acum 
şi pe boieri şi pe fieştecarele locuitor ori şi de ce 
stare ar fi, să-i păzeşti şi să-i aperi; şi ca să nu 
te leneveşti a arăta fără de zăbavă Porţii 
noastre cei întru totul prea luminate, nevoia şi 
greutăţile şi toate asupririle lor şi să fii gata a 
împlini poruncile împărăţiei noastre care ţi se 
vortrimete, puindu-ţi pentru noi toată virtutea ta 
cea cu poala ridicată—; şi haraciul Moldovei de 
preste an să-l trimiţi deplin la vremea hotărâtă la 
vistieriea noastră; şi te păzeşte să nu gândeşti 
sau să urmezi întru alt chip şi crede iscăliturii 
noastre cei sfinte. 

Dat la Ţarigrad anul (N), luna (N)". într'acest 
ferman mai adaoge şi Vizirul o scrisoare, cu 
care înştiinţează el pe Domn, zicând că el prin 
rugămintea şi regelăcul său, i-au dobândit la 
urmă înoirea Domniei din mila împărătească. 

Şi luând Capigi-başa scrisorile aceste, vine 
cu poşta până în laşi şi ajungând la Galaţi tri- 



mete om inainte ca să înştiinţeze pe Domn 
pentru venirea lui şi pentru ziua aceea în care 
să intre în laşi. 

într'acea zi iese întru întâmpinarea lui 
Domnul cu toată curtea sa, o mie de paşi din 
oraş afară şi întâlnindu-se amândoi, se închină 
unul la altul de călare şi merg alăturea Capigi- 
başa de a dreapta care se înţelege la Turci 
scara cea mai mică. întorcându-se amândoi în 
oraş, înaintea Domnului merge o slugă de a lui 
Capigi-başa, carele duce în mâinile sale 
fermanul împărătesc învălitîntr'o basma albă şi 
caftanul Domnesc pe braţile sale: iar înapoi vine 
o ceată de Mehteri împărăteşti şi Ceauşii fac 
când şi când obicinuita strigare; şi cu această 
orânduială sosind ei la curte şi aşezându-se 
Domnul în scaunul său, cu toţi boierii în sala 
cea mare, scoate Capigi-başa fermanul, şi îl dă 
în mâinile lui, iară el îl dă lui Divan Efendisi ca 
să-l cetească, care aseminea toate se urmează 
ca şi la punerea Domnilor, precum am scris mai 
sus. 

Osebit de înoirea aceasta care se face după 
fieştecare trei ani şi se numeşte Mucarerul cel 
mare; se mai face încă şi altă înoire pe tot anul, 
care se chiamă Mucarerul cel mic, la care se 
face cu mult mai puţină cheltueală, decât la 
aceea, care vom arăta mai jos; însă la aceasta, 



nu se înoeşte hrisovul Domniei, ci se trimete 
numai ferman nou, c'o slugă de a Vizirului din 
starea de mijloc, căreia i se dă şi bacşiş mai 
puţin. 



CAP. V. Despre scoaterea sau maziliea 
Domnilor 

Fiindcă am vorbit pentru punirea şi pentru 
înoirea Domnilor Moldovei, cu dreptate poate să 
ceară dela noi cetitorul cel poftitor de ştiinţă, să 
spunem şi pentru maziliea lor. 

Deci vom rămâne la acea orândueală ce am 
arătat mai sus şi din izvoarele care le avem 
înaintea ochilor, vom ispiti cu amăruntul, obi- 
ceiurile ce se urma în vremile vechi, cum şi 
într'aceste de acum, la scoaterea Domnilor. 

în veacurile cele dintâi întru care a început 
Moldova să fie Domnie deosebită, nu se scotea 
Domnii nici decum din stăpânire şi nici putea 
niminea să-i scoată; pentru că ei stăpânea fără 
hotar asupra supuşilor săi, ca nişte împăraţi, 
fiindcă puterea lor era moştenitoare, iar nu o 
dobândea prin alegerea boierilor măcar că isto- 
ricii arată că unii din stăpânitorii Moldoveni au 
fost isgoniţi din scaun; însă aceastea s'a făcut 
prin tulburările cele din lăuntru, iară nu de altă 
silă străină, căci Moldovenii nu voia a şti naş- 
terea cea dintâi, care pricinueşte pe la stăpâ- 
nirile Europei tulburările cete mai mari; şi nici 
legile pământului nu îngăduea să împărţească 
fraţii Domniea între sine şi era numai în voia 



părintească ca să lase în dieată următor la 
scaun după moartea sa, pe acela din fii săi, pe 
carele îl voia el. Iar când se întâmpla vreodată 
să-l împedice vreo moarte grabnică hotărîrea 
această părintească, sau când vreo lăcomie ne- 
măsurată a cinstii, a fiilor Domnului celui mort, 
stârnea gâlceavă pentru luarea Domniei, 
atuncea într'alt chip nu putea să fie, ci trebuia să 
se scoale cu război şi apoi acela lua Domniea, 
căruia slujea norocul de biruia; iar cel biruit 
dacă putea să scape, fugea la Ardeal sau în 
ţara Leşească, căci în ţările acestea avea 
Domnii moşii şi aştepta acolo până ce găsea 
vreme cu prilej, de'şi înmulţia puterea şi-şi 
întărea oastea. Şi dintr'aceasta s'a pricinuit de 
adeverează atât istoricii cei Leşeşti, cât şi cei 
Ungureşti, îndemnându-se unul dela altul, 
zicând că Domnii Moldoveneşti le-ar fi fost 
supuşi, numind supunere, aceea care nu era 
alta decât oarecare aşezământuri de pace. 

Osebit de aceasta s'a mai întâmplat câte 
odată la unii din Domni de i-au scos boierii din 
scaun pentru tiraniea, sau pentru alte năravuri 
rele, pedepsindu-i câte odată şi cu moartea. 

Iar afară de aceste, nu era alt chip cu care 
putea să se lipsească Domnii de stăpânire; ci 
acela carele apuca să dobândească Sceptrul în 
mâni, îl şi ţinea fără nici-o împotrivire până la 



sfârşitul vieţii sale. 

Această orândueală s'a călcat întâi în zilele 
lui Petru V Rareş, fiul cel afară de cununie al lui 
Ştefan celui mare, izgonindu-l din scaun 
împăratul Suleiman, zicând c'arfi aprins el ce- 
tatea Chiliea; şi încă trăind el, au pus în locul 
său, pe Ştefan al III, carele s'a arătat pe sine că 
este strănepotul lui Alexandru I. Şi asemenea 
s'a întâmplat aceasta şi cu Petru VI Şchiopul, că 
alegându-l boierii Domn, după moartea cea 
straşnică a lui loan Armanul, l-au scos Turcii din 
scaun îndată după aceia; însă căindu-se ei 
pentru dânsul, în scurt după aceea, l-au pus 
iarăşi în stăpânire. 

Iar a tăea capetele Domnilor, obicinuia Turcii 
foarte rar şi mai ales numai la vreo răscoală de 
faţă când făcea vreunul, până ce a căzut 
puterea alegerei în mâinele lor, după fuga lui 
Miron Barnovschi, puind în stăpânire după plă- 
cerea lor pe llie III, fiul lui Alexandru IV; căci 
după aceea n'a avut nici unul nenorocirea 
aceea ca să fie ucis în scaun, fără numai Eu- 
staţie Dabija şi tatăl nostru Constantin 
Cantemir. Cela ce are poftă să cerceteze mai cu 
amăruntul pricina aceasta, caute dacă va voi la 
cap. II, la catastihul Domnilor. 

Scoaterea sau maziliea Domnilor Moldovei 
se urmează mai într'acestaş chip. Când hotă- 



răşte Vizirul ca să scoată pe Domn din scaun şi 
dobândind la aceasta voe dela împăratul prin 
Talhiş, atuncea foarte se păzeşte la taină şi nu 
spune nimănui ca să ştie, fără numai Domnul 
acel nou ca nu cumva să oblicească Capu-Chi- 
haielele Domnului celui din scaun şi să-l în- 
ştiinţeze; pentru aceea, porunceşte Chihaea al 
Vizirului Domnului celui nou, să vie la curte 
noaptea îmbrăcat în alte strae şi viind îi 
porunceşte ca să-şi pue caimacami şi să le po- 
runcească, ca să facă aceea ce este să se 
urmeze din porunca împăratului şi isprăvindu-se 
aceasta, orândueşte Vizirul pe un Capigi-başa 
ca să aducă Domnului fermanul şi să-l ducă pe 
dânsul la Ţarigrad; iară Domnul cel nou trimete 
cu Capigi-başa pe unul din slugile sale, cu 
cărţile şi cu poruncile sale către caimacami c'o 
scrisoare osebită către toată boerimea. Iară lui 
Capigibaşa, i se mai dau şi alte două fermanuri 
împărăteşti unul către Domn şi altul către 
Caimacami acei orânduiţi de Domnul cel nou. 
Fermanul acela care este către Domn, 
obişnueşte să fie cu aceste cuvinte: „Pre 
alesule dintre Domnii cei ce cred în Mesia şi 
mai vrednic dintre cei mai mari din poporul lui 
Isus; (pentru că Domnilor celor maziliţi li se dă 
tot acelaş titlu, ca şi celor stăpânitori); carele ai 
fost mai nainte Domn al Moldovei, sfârşitul tău 
să fie fericit. Ajungând la tine porunca întru tot 
prea luminatei împărăteştii noastre măriri, căreia 



toată lumea este ascultătoare, să-ţi fie ştiut; că 
tu prin trândăvirea ta la slujbele noastre şi prin 
lenevirea la împlinirea poruncilor măririi noastre 
cei împărăteşti, te-ai făcut vinovat a tot felul de 
pedepse şi canonisiri (Câte odată se adaogă şi 
pedepse de moarte). însă fiindcă îndurarea şi 
mila noastră este nemărginită asupra ta; pentru 
aceea am poruncit ca să ţi se ia domnia şi în 
locul tău să se pue pe (N); deci tu fără a mai 
zăbovi un ceas, sau o clipeală, să te ridici cu 
toată casa ta, cu slugile şi cu averea şi să vii la 
pragul Porţii împărăţiei noastre, ci-i întru tot 
luminate. Şi te fereşte să nu gândeşti sau să 
urmezi într'altchip. Şi crede iscăliturei noastre 
cei sfiinte. Dată la Ţarigrad: anul (N) luna (N)". 
Iară fermanul cel ce este către caimacami, este 
cu aceste cuvinte alcătuit: „Aleşilor dintre boerii 
poporului Mesiei, sfârşitul vostru să fie bun; 
ajungând la voi termenul acesta al împărăteştei 
noastre măriri, să ştiţi că ne-am înştiinţat, cum 
că (N) Domnul vostru acest de acum, s'a purtat 
leneş la împlinirea poruncilor noastre şi slujbele 
noastre nu le bagă în seamă şi n'are purtare de 
grijă pentru popor şi pentru boeri ne apărând 
precum se cade pre supuşii noştrii, nefăcându- 
le lor dreptate, ci mai vârtos îi asupreşte şi-i 
scurge în tot chipul. Şi dintr'aceasta, 
milostivindu-se asupra voastră, mila noastră 
cea nemărginită, am poruncit ca să-l scoată din 
stăpânirea Domniei şi să-l aducă la prea 



luminata Poarta împărăţiei noastre. Deci voi să 
ascultaţi de fermanul acesta al nostru şi prea 
pomenitul Domn ce l'am scos din stăpânire, să-l 
daţi cu toată casa sa, slugile şi averea în 
mâinele lui Capigi-başa al nostru, ce l-am 
trimes acolo pentru această pricină. însă vă 
păziţi, să nu vă arătaţi către dânsul nici unul cu 
necuviinţă sau să luaţi cât de puţin din averea 
lui. Osebit de aceasta, să împliniţi fără de 
apărare, toate acelea care vă va porunci vouă 
din porunca noastră, Domnul nostru cest nou 
(N) şi vă păziţi să nu gândiţi, sau să faceţi într'alt 
chip. Şi credeţi peceţii noastre ce[le]i cu totul 
prea sfiinte". 

„Dată la Ţarigrad, anul (N) luna (N)". 

Şi dacă au Turcii frică să nu facă Domnul 
vreo răscoală, înţelegând pentru maziliea sa, 
sau să nu fugă pre la stăpânirile cele creştineşti 
de prin prejur, atuncea dau poruncă Se- 
raschierului de Babadag, sau Paşii de Bendir, 
ca să dea lui Capigi-başa vreo câţiva ostaşi cu 
carii să poată apuca pre Domn şi cu bună strajă 
să-l trimită la Ţarigrad. 

Iară dacă sunt toate liniştite în toate părţile şi 
nu este pricină la mijloc, pentru care să facă 
Domnul; apoi vine la laşi numai singur Capigi- 
başa cu poştă menzil şi cu acele două 
fermanuri, cu atâta grăbire încât îi este prin 



putinţă şi pre cale tăinueşte pricina pentru care 
este trimis, mai vârtos după ce soseşte la Galaţi, 
care este oraşul cel dintâiu al Moldovei de cătră 
Turcia şi pentru ca să apuce pre Domn fără de 
veste zice că este trimes cu altă poruncă. 

Şi aşa îşi întocmeşte mersul său, în cât po- 
triveştesă sosească în laşi mai nainte de 
amiază-zi, la care vreme toţi boerii se află 
adunaţi la Curte. Şi aşa sosind el, merge drept 
la curtea Domnească şi intrând în divan 
heritiseşte acolo pe boerii ce sunt adunaţi şi dă 
fermanul în mâinile Caimacamilor, care sunt 
orânduiţi de Domnul cel nou, pre carii îi arată lui 
cu degetul o slugă a Domnului celui nou, carele 
este trimis cu dânsul, îmbrăcat în strae turceşti 
şi când le dă el lor fermanul, le zice aşa: 
„Domnul vostru este scos din stăpânire, deci să 
ascultaţi poruncile Domnului nou". 

Şi apoi heretisindu-i în numele Domnului 
celui nou şi acea slugă a sa le dă scrisoarea şi 
porunca stăpânului său şi la urmă adunându-se 
toţi boerii în Spătărie, intră şi Capigibaşa acolo, 
viind Domnul până la uşe întru întâmpinarea lui 
şi închinându-se puţin unul altuia porunceşte 
Domnului Capigi-başa, ca să se suie în scaunul 
său, fiindcă are să-i vestească o poruncă 
împărătească. Iară Domnul este ascultător la 
aceasta, măcar deşi pricepe din urmările 



acestea, că va să-i facă mazilie şi se aşează în 
scaun nezicând alt nimic, de cât numai aceasta: 
„Fie porunca prea milostivului şi întru tot prea 
luminatului împărat". 

Şi după aceia scoate Capigi başa fermanul, 
şi-l dă lui, eară el aducându-l la gură şi la frunte 
dupre obiceiu, îl dă lui Divan Efendisi ca să-l 
cetească; şi în vremea cetirei se scoală Domnul 
pe picioare şi Capigi başa, împreună cu toţi 
boerii şi după cetirea fermanului, ia Capigi-başa 
pre Domn de subţioară şi-l coboară din scaun, 
aşezându-l lângă dânsul într'alt scaun mai jos; 
după aceea se întoarce Domnul către Capigi- 
başa şi-i zice aşa: „Că el este împăratului dator 
cu nemărginită mulţemire, pentrucă n'a voit să 
piarză până în sfârşit pre sluga sa cea 
netrebnică; ci voeşte să-l înveţe numai prin 
pedeapsă lină. Şi cum că el toate acelea ce 
sunt hotărâte pentru dânsul, le aşteaptă plecat 
şi-şi cunoaşte vina sa; însă nu se 
desnădăjdueşte cu totul de mila împărătească". 

încă şi altele ca acestea, care socoteşte el că 
sunt pentru gustul Turcilor şi isprăvindu-şi el 
vorba, îl lasă Capigi-başa în seama boerilor pe 
trei zile şi le porunceşte, ca în cât ar fi prin 
putinţă mai curând să facă gătire pentru trăsuri 
şi pentru alte lucruri ce sunt trebuincioase la 
drum şi orânduind el acestea, merge d'acolo la 



gazda care este gătită pentru dânsul de Cai- 
macami, iară Domnul rămâne în curtea sa trei 
zile. După aceia având toată puterea 
domnească ca şi mai 'nainte, îi dau boerii tot 
aceiaş cinste ca şi când era în scaun, şi 
îndrăznind cineva să se arate către dânsul cu 
necuviinţă, sau cât de puţin nebăgător de 
seamă, poate să zdrobească ciolanele aceluia 
cu topuzul sau buzduganul ce i s'a dat lui de la 
Sultanul, când au intrat în stăpânire; încă şi cu 
sabiea sa spinticând pre vreun boier, măcar şi 
din cei mai mari (însă numai însuşi cu mâna sa), 
nici de către împăratul nu se socoteşte a fi 
greşală. Pentru că Turcii au acest proverb: „O 
piatră care a fost pusă vreodată în vreo zidire, 
rămâne tot piatră de zidit şi poate să vie o 
vreme, întru care va fi iarăşi de trebuinţă la vreo 
zidire". 

în cuprinderea acestor trei zile, acei ce sunt 
orânduiţi Caimacami poartă grije pentru cai, 
trăsuri şi alte ce sunt trebuincioase la drum, 
pentru rădicarea Domnului şi trecând zilele 
acestea cu vade, purcede Domnul din laşi către 
Ţarigrad, cu toată curtea, familia şi averea sa, 
dintre care nimenea nu cutează dinaintea ochi- 
lor lui să ieie măcar preţ de un ban şi iese din 
curte pe poarta cea mică ce este de către 
amiazăzi şi toţi boerii şi dregătorii de oaste, îl 
petrec o milă de loc din oraş şi descălecând de 



pre cai, îi sărută mâna cu mare cinste şi se 
despărţesc luându'şi voie de la dânsul 
asemenea ca şi când ar fi şezând în scaun. Iară 
el le mulţumeşte pentru cinstea care i-au arătat 
şi pentru petreci rea ce au avut cu dânşii şi-i 
sfătueşte cu politică dupre obiceiu, ca să fie 
ascultători la poruncile împăratului, şi a 
Domnului celui nou şi după aceia se întorc 
boerii iarăşi înapoi la laşi, iară pentru dânsul 
lasă doi petrecători ca să-i poarte grije pentru 
conac şi pentru gătirea mesei. 

într'această călătorie, se păzeşte Capigi- 
başa ca să nu se întâlnească Domnul cel nou, 
cu acest mazîlit. Iară întâmplându-se una ca 
aceasta, apoi acela încunjură pre cestălaltşi-i 
face loc şi după ce trece Dunărea dincolo, are 
voie ca să trimeată înainte la Ţarigrad pre unii 
din slugile sale la Viziriul şi pre la alţi prieteni 
buni, dacă are, ca să înduplece pre slugile cele 
mai mari dela poartă. 

Şi dacă ştiu ei cum vor sătura lăcomia de 
bani acelor mai mari ce sunt în vâslă, atuncia ei 
prea lesne dobândesc poruncă cătră Capigi- 
başa, ca să aducă pre Domn la palatul său. Iară 
dacă nu pot scoate porunca aceia apoi 
ajungând Capigi-başa la cetate cu Domnul, aş- 
teaptă cu tăcere până când face înştiinţare cu 
unul din slugile sale lui Chiaia, zicând că a 



adus pre Domn până acolo şi aşteaptă porunca 
Vizirului cum să urmeze cu dânsul. 

Şi dacă este Domnul pârât cu vreo vină mai 
mare, sau dacă voesc Turcii ca să scurgă dela 
dânsul bani mai mulţi, atunci se dă poruncă lui 
Capigi-başa ca să-l străjuiască. Şi aceasta se 
face numai atuncea când voesc Turcii să 
urmeze cu dânsul mai cu milostivire, în casa lui 
Capigi-başa sau a lui Başbachiculi, adică a 
Visternicului. Iară dacă voeşte împăratul ca să 
simţească Domnul mânia lui, apoi îl bagă pre 
dânsul în cele şapte turnuri, unde nimeni nu 
poate să şează la prinsoare fără numai din 
însuşi porunca împăratului, însă măcar să fie el 
ori şi unde la opreală, tot nu poate să fie lesne 
într'alt chip slobod, decât numai prin bani mulţi 
şi daruri mari. 

Şi dacă poate scăpa la urmă trăeşte slobod 
în curtea sa, până când mai găseşte vreme cu 
prilej ca să ia Domniea. 

Şi măcar să se afle scos din Domnie, dar 
când merge la biserica Patriarchiei, şade în 
strana cea Domnească, întru care nimenia altul 
nu poate să şează, fără numai când este la 
Ţarigrad vreunul din ceilalţi Patriarchi. 

Asemenea cinste are şi Doamna lui, având 
în tinda bisericii strană osebită pentru dânsa, 



care este mai înaltă decât celelalte strane. 

Osebit de aceasta şi casă îşi zideşte dupre 
plăcerea sa şi o împodobeşte precât îi este la 
putinţă. Şi are petrecerea sa slobodă cu solii 
curţilor Europei, adică ai Franţezilor, ai En- 
glezilor şi ai Veneţiei şi cu alţii. Pentru că Turcii 
cred, că unul ce se află trăind în Ţarigrad nu 
poate să facă nici o lucrare în potriva Portei 
Otomane şi când merge undeva, ia cu sine 
patru sau şi mai mulţi din slugile sale, şi dacă 
voeşte încalică pe cal împodobit cu cele mai 
frumoase tacâmuri; şi împreună cu toate slugile 
sale, poartă strae ori de care văpsea dupre cum 
voeşte, iară celorlalţi creştini este oprit să poarte 
strae verzi şi ciobote galbene. Şi când merge el 
la curtea Vizirului, descalecă la scară şi i se dă 
titlul Domnesc de către Chiaia şi de la alţii şi i 
se dă cafea şi altele dupre obiceiul turcesc, 
dându-i toată cinstea care obişnuesc Turcii a o 
da Domnilor celor stăpânitori şi mai înainte 
avea, atât Beizadelele Domnilor, cât şi Domnii 
cei maziliţi, dela vistieria împărătească o leafă 
hotărîtă pre toată ziua, dela cinci până la zece 
taleri împărăteşti . însă mai la urmă s'a ridicat 
acest obiceiu. Şi de bir este slobod cu toţi 
oamenii săi până'n vremea de acum; şi poate în 
iveală să-şi facă vin pentru curtea sa, iară să-l 
vânză nu este volnic: însă aceasta nici Domnii 
nu au cerut nici odinioară. Pentru că la 



Moldoveni şi mai ales la obrazele cele mari, tot 
felul de vânzare se socoteşte a fi necinstită, 
osebit de vânzarea pâinei care fac pe moşiile 
lor. 

Şi atuncea are un Domn şi mai mare 
norocire, când nu se vădeşte vina pentru care 
vorsă-l maziliască, ce satură numai lăcomia 
Vizirului. Pentrucă după obiceiul turcesc 
schimbându-se Vizirii foarte des, apoi Vizirul cel 
nou ca să descopere înşelăciunea şi 
vicleşugurile celuilalt, face îndată cercetare 
pentru cele ce a luat cu strâmbătate şi preste 
suma hotărâtă, de la Domnul Moldovei şi al 
Ţării Româneşti. Şi apoi pentru ca să mai 
mărească el vina celuilalt, de multe ori iartă pre 
un Domn cu greşale mai mici şi descoperă 
lăcomia celuilalt, numai ca să dee înţelegere şi 
pentru îndestularea lăcomiei lui. 

CAP. VI. Despre Boieriile Moldovineşti şi 
despre stările lor 

Fiindcă până aici am pomenit de multe ori 
pentru boierii Moldovei, dupre cum şi în 
capetele următoare avem să vorbim încă şi mai 
de multe ori, socotim a fi de folos ca să arătăm 
cetitorului celui iubitor de ştiinţă şi pentru 
boieriile lor. 



Ei se numesc în limba ţării Boieri, care nume 
este împrumutat dela slavoni, prin schimbarea 
cuvântului celui drept slavonesc, boleariu, cu 
care popoarele slavoneşti obişnuia în vremile 
vechi a numi cu acest nume pre toţi magnaţii lor. 

Ivirea boierilor lor este neştiută şi întunecată, 
pentru lenevirea istoricilor Moldoveneşti. 

Numai atâta cât adeverează pildele 
noroadelor celor de prin prejur, a Şerbilor şi a 
Bulgarilor, cumcă slujbele lor sunt cu mult mai 
vechi decât descălecarea Moldovei. 

însă stăpânitorii acei de mult ai Moldovei, nu 
împărţia dregătoriile cele mai de frunte ale curţii, 
pre la boierii lor aşa cum se urmează acum şi 
sunt aşezate de Alexandru I cel bun, după ce a 
primit el dela loan Paleologul, numele de 
Despot şi coroană crăiască, voind ca să-şi 
întocmească toată curtea sa, dupre obiceiurile 
curţii împărăteşti. 

Şi aceasta o va crede fieştecarele prea 
lesne, numai de va alătura cu amăruntul 
boieriile ceste de acum ale Moldovenilor, cu 
acele ce era mai nainte la împăraţii Greceşti, 
pre care le-a scris Curopalat şi Gheorghe Codin 
într'o carte osebită, căci va afla la amândouă tot 
un nume şi tot o slujbă a boierilor celor mari, 
care atât la Divan stau lângă Domn, cât şi prin 



ţinuturi împlinesc poruncile lui şi slujesc curţii. 
Drept aceia ei se împărţesc acum în Moldova, 
ca şi odinioară la Greci, în boieri de sfat şi în 
boieri de Divan. 

Boierii de sfat, adecă aceia cari sunt în 
trebile ţării sfetnicii cei din lăuntru ai Domniei, 
sunt aceşti şeapte. Adecă: 

1 . Logofătul cel mare este înaintea tuturor 
celorlalţi şi la toate sfaturile este Prezident şi 
Director, carele întâi pune înaintea celorlalţi 
sfetnici, pricina aceea pentru care este să facă 
sfat din porunca Domnească. Şi după ce aude 
el hotărîrea fieştecăruia, înştiinţează pre Domn 
pentru hotărîrea ce s'a făcut. Iar când este 
trebuinţă, ca să fie Domnul rugat în numele 
tuturor boierilor pentru oarecare pricină, apoi 
numai singurel poate să facă acea arătare şi 
pentru aceea i s'a şi dat nume Grecesc, 
Logofetis. El mai are şi trebuinţa hotărîtului şi 
desfacerea pricinilor, atât pentru stăpânirea 
ţarinilor, cât şi pentru datoria ce este la munca 
lor şi curtenii încă sunt sub stăpânirea lui, adecă 
aceea cari nu au ajuns în starea boierească; şi 
pentru semnul boieriei lui, poartă la grumazi 
gherdan cu lanţ de aur şi în mâna sa toiag aurit; 
şi când era Moldova încă deplin în floarea sa, 
era sub această boierie şi oblăduirea cetăţii 
Moncastron, ce se zice acum Acherman. însă 



după ce au luat Turcii cetatea dela Moldoveni, i 
s'a datzăciueala din ţinutul Cernăuţului. 

2. Vornicul de ţara de jos, poartă grijă la 
curtea Domnească, pentru toate trebile aceştii 
provinţii şi are sub sineşi toate curţile cele 
dregătoreşti, ce sunt în partea aceasta a ţării şi 
înaintea lui se aduc toate pricinile lor cele de 
judecata politicească. El răspunde la pricinile 
cele de osândire şi poate să hotărască 
pedeapsa morţii la tâlhari, la ucigaşi şi la 
prădătorii de biserici şi la alţi făcători de rele şi 
fără de a întreba pre Domn. Pentru semnul 
boieriei lui, poartă toiag aurit; şi odinioară când 
se ţinea Basarabia de Moldova, era asupra lui 
oblăduirea cetăţii Chilia, iară decând s'a luat 
Basarabia dela Moldoveni, i s'a dat Bârladul 
sub stăpânire, însă pentrucă el trebue să fie 
necontenit la curte, dupre slujba ce are, pune în 
locul său pre alţi doi din boieri. 

3. Vornicul de ţara de sus, are asemenea 
putere în provinţia sa, ca şi vornicul de ţara de 
jos şi încă poartă în mâini toiag aurit, pentru 
cinstea boieriei lui şi sub stăpânirea sa este 
ţinutul Dorohoiului. 

4. Hatmanul sau arhistratigul a toată oastea. 
Această dregătorie o avea în vremile împăraţilor 
Greceşti, ispravnicul cel mare al curţii 
împărăteşti. El este căpiteniea tuturor 



Călăraşilor şi are sub stăpânirea sa toată 
oastea cea cu leafă, atât călări mea cât şi 
pedestrimea. Are oblăduirea asupra ţinutului 
Sucevii şi când merge la curte poartă în mâini 
toiag aurit. 

5. Postelnicul cel mare. El orândueşte toate 
în curtea domnească şi are sub sine pre toate 
slugile cele dinlăuntru ale curţii şi pre călăraşii 
cari sunt orânduiţi pentru poşta farigradului şi a 
Crămului, ce să numesc Beslii. La sfatul cel de 
taină, nu are el nici loc de şidere, nici cuvânt de 
răspuns; însă de multe ori este şi el primit, ori cu 
învoeala celorlalţi, sau din porunca Domnească 
şi atuncea trebue să-l socotească vechil în locul 
Domnului şi are purtare de grijă, ca ceilalţi 
sfetnici cât de curând şi dupre voinţa Domnului 
să hotărască pricinile cele mai pătrunzătoare 
ale ţării. El are oblăduirea laşului şi este cel mai 
ales judecător al locuitorilor lui şi la curte poartă 
toiag de argint. 

6. Spătariul cel mare, este orânduit asupra 
celor purtători de spata Domnească şi are 
stăpânire peste jumătate din ţinutul Cernăuţului 
şi la praznicile cele mari ce se zic Despotice, se 
îmbracă. în haină de fir şi cu un turban cu pietre 
scumpe şi la vremea în care ascultă Domnul 
Dumnezeeasca Liturghie, sau şeade la masă, 
poarta spata Domnească. 



7. Paharnicul cel mare, la praznicile cele 
mari, dă el întâi Domnului paharul cu vin şi are 
suh sineşi pre ceilalţi paharnici, şi toate viile 
domneşti sunt în purtarea sa de grijă, silind ca 
să se lucreze cu rânduială şi să se culeagă la 
vreme, şi pentru aceea toţi vierii stau sub 
stăpânirea lui şi nimeni nu este slobod în toată 
ţara să-şi culeagă viea, până nu va lua voie 
dela dânsul prin oarecare dar mic, care voie să 
dă mai ales la 14 zile ale lunii lui Septembre şi 
aceasta îi aduce lui destul venit; şi osebit de 
acestea are şi stăpânire asupra ţinutului 
Cotnarii. 

8. Cu aceşti şeapte sfetnici se mai socoteşte 
şi Visternicul cel mare. Acesta strânge banii 
venitului Domnesc şi plăteşte acolo unde i se 
porunceşte de Domn şi are sama cheltuelilorşi 
a veniturilor şi toţi scriitorii visteriei ce se zic 
dieaci de visterie, trebue să asculte de 
poruncile lui şi numai pentrucă are la mâna sa, 
cheile dela casa sfatului de taină, pentru aceea 
se socoteşte şi el al optulea între sfetnici, însă 
nu are între dânşii nici loc de şedere nici cuvânt. 
Iară când este la sfat şi vre o pricină de-ale 
visteriei, atuncea şi el şeade dimpreună, însă 
nu pentru ca să fie şi el sfătuitor, ci numai ca să 
asculte poruncile celorlalţi şi să le împlinească. 



După aceşti opt sfetnici, urmează boierii de 



Divan, cari se osebescîn trei stări. Starea întâi, 
ce se numesc boierii mari, sunt aceştiea: 

1 . Stolnicul cel mare. Este orânduit peste 
culmea domnească şi preste oamenii ei, şi 
orândueşte bucatele pentru masa Domnească, 
pre la sărbători şi la alte veselii ale curţii, şi le 
încrede pre dânsele prin gustare şi stă la masă 
până la al treilea pahar, şi osebit de alte băuturi, 
i se mai dă dela cuhnea Domnească, şi cele 
trebuincioase pentru masă. 

2. Comisul cel mare, are în purtarea de grijă 
toate grajdurile şi tacâmurile cailor, slugile lor, 
fierarii şi carăţaşii. Şi este orânduit preste 
Branişte, un şeş pentru fânaţ ce este lângă Prut, 
şi poartă grijă de se coseşte pre dânsul fânul 
pentru grajdiul Domnesc şi de acolea este 
hotărât pentru dânsul, un venit ştiut. Preste 
acestea, mai are încă la câte trei ani, câte 20 
taleri, dela fişte care moară cu dubac, de care 
sunt pe Prut îndestul de multe. 

3. Medelnicerul cel mare, la praznicile şi 
veseliile cele mari, dă Domnului de spălat 
înainte de masă şi are jumătate din venitul dela 
Ştefăneşti. 

4. Clucerul cel mare, carele s'ar putea zice şi 
ispravnic mare al Curţii, este asupra tuturor 
cămărilor domneşti, întru care se păstrează 



legumile, untul, mierea, brânza, sarea şi altele 
ca acestea şi poartă grijă ca să se strângă toate 
la vremea lor şi să se păstreze bine şi dă din 
trânsele când este de trebuinţă şi când îi 
porunceşte Domul. Domnii i-au rânduit lui 
zeciuelele oilor care le ţin locuitorii ţărani de pe 
lângă munte. 

5. Sardarul (Kampiducs) ce se înţelege 
general leitenant, după obişnuirea limbelor 
Europei; este mai mare poruncitor peste 
călărimea din ţinutul Lăpuşnei, a Orheiului şi a 
Sorocii; şi apără ţara care este între Prut şi întru 
Nistru şi intre Basarabia, de năvălirile Tătarilor 
de Krăm şi de Bugeac. 

6. Serdarul cel mare; este asupra casapilor şi 
are datorie ca să aibă purtare de grijă, să fie vite 
de tăiat pentru masa Domnească şi să 
împărţească carnea, pre la cei ce au tain din 
Curte.' 

7. Jitnicerul cel mare; strânge grâul care este 
pentru trebuinţa Domnească şi poartă grijă ca 
să se pue prin jitniţe! 

8. Pitarul cel mare; este asupra pitarilor, şi 
poartă grijă ca să fie făină şi să se facă în toate 
zilele pâine proaspătă, atât pentru masa 
Domnească cât şi pentru ceialalţi tainţii. 



9. Şetrarul cel mare; are purtare de grijă 
pentru corturile Domneşti şi la drum pentru 
armele cele mari şi cele mici, aşază taberile, şi 
are adică slujbă atâta ca un Feldţaig-maister, 
cât şi ca un General cvartir maister. 

10. Armaşul cel mare; este poruncitor 
celorlalţi armăşei care sunt ca la vreo 60. Când 
este cineva judecat la moarte atuncea are el 
datorie, ca să poarte grijă pentru plinirea 
hotărârei Domneşti. Preste aceasta mai are el 
purtare de grijă şi pentru temniţe şi pentru 
tubulhana, adică muzica Enicerilor. 

1 1 . Logofătul al doilea; este în locul 
Logofătului celui mare; şi când are acela 
împiedecare de alte trebi mai mari, atuncea 
orândueşte el pe acesta în locul său, ca să 
hotărască arăturile şi moşiile. 

12. Uşerul sau portarul cel mare; este asupra 
celorlalţi uşeri, şi poartă grijă pentru Capigi- 
başa şi alte Agale, ce se trimit de Vizirul dela 
Curtea împărătească. 

13. Aga; ia aminte pentru străjle din laşi şi 
este poruncitor peste Segbanii de scuteală, cari 
slujesc fără de leafă, numai pentru ca să fie 
slobozi de bir. El hotărăşte pricinile cele mai 
mici ale locuitorilor din laşi şi dacă întâlneşte el 
pe uliţe pe vreun om necuvios, sau beat, îl 



pedepseşte pe unu ca acela pe loc, măcar să 
fie ori unde. Peste acestea săvârşeşte el toate 
acelea ca şi un Enicer Aga la Turci. 

14. Postelnicul al doilea; isprăveşte slujba 
Postelnicului celui mare şi ia aminte peste toată 
curtea. însă slujba lui cea mai aleasă este, ca 
să ducă în lăuntru la Domn pe boierii cei mari, 
cari sunt scoşi din slujbe şi pe ceialalţi dregători 
ai ţării şi când are vreunul dintre dânşii ca să se 
roage pentru ceva la Domn, atuncea el are 
datorie ca să ducă în lăuntru cererea lor, şi să le 
aducă răspuns înapoi. 

15. Logofătul al treilea, sau Secretarul 
Domnesc; pecetlueşte scrisorile Domneşti cu 
pecetea cea mică, le scrie şi le dă la Domn ca 
să le iscălească şi este orânduit peste cămară 
şi peste uricari, adică scriitorii de hrisovuri. 
Isprăveşte pricinile Mănăstirilor şi duce în 
lăuntru la Domn pe Mitropolitul, pe Episcopi şi 
pe ceialalţi bărbaţi bisericeşti. Şi când vin soli 
de pe la alte curţi, atuncea el are purtare de 
grijă pentru dânşii, ca să li să facă ţeremoniile 
după obiceiul curţii şi poartă la sine în lanţ de 
aur pecetea, cu care pecetlueşte el anaforalele, 
sau hotărârile cele de judecată pe care le 
iscăleşte Logofătul cel mare cu mâna sa. 

16. Căpitanul de Darabani, ocârmueşte pe 
darabani, care nume este alcătuit din cuvântul 



cel nemţesc, taraban; şi se înţelege pedestraşi 
cari străjuesc la Curtea Domnească, el cearcă 
străjăle ziua şi noaptea, le rândueşte şi le 
schimbă; şi când lipseşte Aga din oraş, este el 
deplin în locul lui. 

Toţi boierii aceşti de sus pomeniţi sunt starea 
l-a şi se numesc boieri mari. Şi osebit de 
cinstea care le o dă lor oficia sau dregătoria lor, 
mai au încă şi această putere, ca în toată 
Moldova pe unde sunt cu aşezarea, să judece 
pe supuşii lor şi să le hotărască pricinile. însă 
boierii de starea a ll-a şi de starea a 1 1 l-a, nu au 
puterea aceasta. 

Sardarul, Logofătul al ll-lea, şi Logofătul al III- 
lea, Postelnicul al ll-lea, cum şi Căpitanul de 
Darabani, măcar că sunt sub ascultarea altora 
şi au asemenea slujbe ca şi boierii cei mari, cari 
au tot aceleaşi dregătorii şi ar fi mai mult să se 
socotească în starea a doua; însă pentru că 
slujbele lor le dau mai multă cinste, decât ale 
acelora din starea a ll-a şi pentrucă în toate 
zilele sunt mai mult pe lângă Domn, pentru 
aceea au şederea lor între boierii din starea 
dintâi. 

Osebit de aceştia ce am pomenit mai sus, se 
mai socotesc întru această stare şi Vameşul şi 
Căminarul, carele strânge la sine zăciuiala 



Domnească din ţară; însă nici unul dintre dânşii 
nu au loc şti ut în divan, ei trebue să stea la 
acelaşi loc unde le porunceşte lor Domnul, însă 
mai sus de Serdarul nu pot încăpea. 

Iară starea a doua a boierilor de divan, sunt: 

1. Spătarul al ll-lea, poartă spata Domnească 
în sărbătorile cele mai mici şi în lipsa Spătarului 
celui mare, isprăveşte toate slujbele aceluia. 

2. Paharnicul al ll-lea, asemenea urmează în 
slujba Paharnicului celui mare, şi mai ales are 
purtare de grijă pentru viile Domneşti, care sunt 
pe lângă Huşi şi pentru lucrarea şi culegerea lor 
ca să fie la vreme. 

3. Vistiernicul al ll-lea. poartă seama 
cheltuelelor vistieriei, trei luni după Vistiernicul 
al lll-lea, şi le supune Vistiernicului cel mare, 
care orânduială asemenea se urmează cu toţi 
ceialalţi slujbaşi economi. 

4. Stolnicul al ll-lea, are purtare de grijă în 
toate zilele pentru cuhnea Domnească, 
orândueşte bucatele pentru Domn, le aşază pe 
masă şi le încrede întâi prin gustare. 

5. Comisul al ll-lea, face slujba Comisului 
celui mare şi în toate zilele are privighere pentru 
grajdul Domnesc şi când voeşte Domnul să 



meargă undeva călare, atuncea îi pune el şaua 
pe cal şi îl aduce lui înainte. Leafa lui este a 
treia parte din venitul Comisului celui mare. 

6. Medelnicerul al ll-lea. 

7. Clucerul al ll-lea. 

8. Suldgerul al ll-lea. 

9. Jitnicerul al ll-lea şi 

10. Pitarul al ll-lea, asemenea ca şi 
Visternicul al 2-lea, trebue să-şi poarte slujba 
trei luni, după dregătorii ce sunt cu aseminea 
nume în starea a 3-a. 

1 1 . Armaşul al ll-lea, are izvod pentru toţi cei 
ce şed la închisoare şi sunt să se pedepsească 
şi-i arată în toate Sâmbetele seara la Domn şi-l 
întreabă pe dânsul ca să-i poruncească ce să 
urmeze cu robii. Şi când este să se aducă 
cineva înaintea Domnului, pentru vreo greşală, 
atuncea el aduce pe unul ca acela împreună cu 
vre-o câţiva armăsei. 

12. Uşerul al ll-lea, în lipsa uşerului celui 
mare, poartă el toată slujba aceluia. 

Boierii din starea a 3-a, sunt: 



1 . Postelnicul al lll-lea, se află ziua şi 
noaptea, în curtea Domnească împreună cu alţi 
doi postelnicei şi slujba lor este aceasta: când 
are să spună Domnul ceva Postelnicului celui 
mare, atuncea ei aduc porunca aceea la dânsul, 
încă şi pentru alte porunci Domneşti care li se 
spun lor de către slugile Domnului, au purtare 
de grijă ca să se plinească şi să aducă 
răspunsul lor la Domn. Pentru aceea, aceşti trei 
au voie slobodă ca să intre în cabinetul cel 
mare, care la alţi boieri nu este slobod. 

2. Spătarul al lll-lea, în toate zilele poartă 
spata Domnească; şi pentru aceea, osebit de 
boieria lui, mai are şi altă dregătorie între slugile 
Domneşti. 

3. Paharnicul al lll-lea, este asupra viilor 
Domneşti dela Bacău şi dela Trotuş şi 
porunceşte vierilor ca să culeagă poama de 
vreme şi să o calce. 

4. Visternicul al lll-lea, este sub ascultarea 
Visternicului celui mare şi este dator ca să-i 
dei[e] samă pentru slujba dregătoriei sale. Şi 
după ce poartă Visternicul cel mare sama 
cheltuelilor Visteriei trei luni, apoi o dă 
Visternicului al lll-lea şi purtând-o el o lună, o 
iea dela dânsul asupra sa Visternicul al ll-lea. 
Şi acesta precum am zis mai sus, după trecerea 
unui cvert de an, o dă iarăşi Visternicului al III- 



lea, şi acesta iarăşi după 30 de zile, îşi dă sama 
acea încredinţată lui la Visternicul cel mare. Şi 
întru acest chip, necontenit se petrece slujba 
Visteriei prin aceşti trei Visternici; aşa cât 
purtându-o cei doi mai mari câte trei luni, ajunge 
apoi la acest mai mic două luni. Asemenea 
orândueală se păzeşte şi la celelalte dregătorii, 
precum vom arăta mai jos. 

5. Comisul al lll-lea, are asemenea slujbă ca 
şi Comisul al ll-lea. 

6. Sludgerul al lll-lea şi 

7. Jitnicerul al lll-lea, fac slujbele celor mai 
mari cu boieriea aceasta, ca şi Visternicul al lll- 
lea, ajungându-i slujba totdeauna a patra lună. 

8. Cămăraşul de suldgerie, împărţeşte 
carnea după cântar. 

9. Cămăraşul de jitniţă are samă pentru 
pâinea care este în jitniţele Domneşti; şi pentru 
leafa sa, are dela fieştecare car câte 30 aspri. 

10. Patru Vornici de poartă, sunt cu şederea 
dinafară de curte şi desfac acolo pricinile cele 
mai mici, pedepsesc pe curve; şi pe femeile 
care cu sila se necinstesc cu păcatul curviei, 
sau de bună voie se pleacă a fi ţiitoare, le 
împreunează prin cununie cu făcătorul păcatului 



aceluia, dacă sunt de starea proastă; iară când 
este vreo parte cu obraz cinstit, atuncea 
înştiinţează pe Domn. Şi când şade Domnul în 
scaunul cel de judecată, stau şi ei deoparte şi 
zic poporului să tacă şi aduc în divan pe jăluitori 
şi când vre unul dintre aceia zăboveşte şi nu 
vine cu pârâşul său la vadea înaintea 
Domnului, atuncea ei pe acela îl însemnează în 
condica lor, pentru ca cel ce nu se arată la 
vadea, se face prin aceea vinovat neascultărei 
către Domnie şi este rămas din judecată. Şi 
pentru slujbele acestea li se dă lor ca o leafă, 
adetiul din târgul Romanul. 

Pe toţi boierii aceştia de mai sus pomeniţi, îi 
ţine ţara pentru slujbele Domneşti; şi pentru 
aceea rar poate să ajungă cineva la aceste 
dregătorii, de nu va fi neam de boier, măcar de 
şi este la voia Domnească, ca ori şi cui, încă şi 
celor mai proşti, să dea vreo boierie de acestea. 

Jupânesele lor au fiecare loc de şedere după 
starea bărbaţilor în sala Doamnei care este în 
harem (Ghinekion). Osebit de boierii aceştiea 
obişnuiţi ce am zis mai sus, cari slujesc la 
curtea Domnească mai au Domnii şi slugi de 
casă, cari se chiamă boiernaşi, cari nu numai 
din neamul boieresc, ci şi din birnici şi din 
oamenii cei mai de jos, se primesc întru această 
stare, prin care asemenea dobândesc putere şi 



volnicie boierească. 
Aceştia sunt: 

Cămăraşul cel mare este asupra slugilor 
cabinetului celui mare şi asupra vistieriei 
Domneşti, ce este deosebită de cealaltă 
vistierie a ţării; el dă porunci pe la curtenii cei 
dela cămară şi pe la boierii cei din starea cea 
mai mică. Aşează cumpenele şi măsurile 
neguţătorilor după care trebue să-şi vânză 
marfa lor şi iau aminte ca să nu vânză cu alte 
cumpene şi cot viclean şi pedepseşte după 
pravilă pe călcători; încă şi neguţătorii cazaclii 
cari aduc în Moldova negoţuri de prin oraşele 
căzăceşti şi din Rusia, stau sub porunca lui. 

Vatavui de aprozi; este asupra aprozilor de 
Divan, şi are asemenea slujbă ca şi un Ceauş- 
başa la Poarta Otomană. El împlineşte datoriile 
celor jăluitori, cu volniciea judecăţii şi la toţi cei 
ce sunt împreună judecători la Divan, le arată el 
locul lor. Şi pentru semnul dregătoriei lui, poartă 
în mâinile sale biciu cu mănuchiul învălitcu 
argint. 

Vatavui de stolnicei; este mai mare peste 
slugile mesii şi când duc aceştia bucatele din 
cuhnie, la masa Domnească, merge el înaintea 
lor, ţiind în mâinile sale biciu, însă nu legat cu 
argint. 



Vatavul de paharnicei; este poruncitor peste 
paharnicei, adecă aceia ce dau pe la boieri 
paharele cu vinul la masa Domnească, sau pe 
la alte ospeţe. 

Cuparul, dă Domnului în toate zilele paharul 
cu vin când şade la masă şi este mai mare 
peste pivniţa din curte; el dă pe la crăşmari 
măsură dreaptă, însemnată cu pecetea 
Domnească şi când găseşte el pe vre unul 
vânzând vin cu măsură mai mică decât acea 
poruncită, atuncea pe unul ca acela îl 
pedepseşte el după lege. 

Ciohodarul; poartă grijă de ciubote şi de 
papuci pentru Domn şi pentru toată curtea şi 
Domnului îmbracă el ciobotele şi are sub sine 
pe toţi cismarii din laşi. 

Medelnicerii; de aceştiea se obişnueşte să 
fie trei sau patru şi în toate zilele pun masa 
Domnească, aduc apă pentru spălat şi au sub 
paza lor, toate tacâmurile mesii cele de argint, 
blidele, talgirile şi paharele, precum şi feţele 
cele de masă, şervetele şi celelalte podoabe 
pentru masă. 

Cămăraşul din lăuntru; are la mâna sa 
straele, petrile cele scumpe şi alte giuvaeruri 
Domneşti şi este mai mare peste slugile 



cămărilor celor de jos. 

Vatavul de copii; este asupra slugilor dela 
cămara cea cu arme şi din divan şi venitul lui 
curge din slujbele lor; pentrucă aceştia se trimit 
foarte des pe la boierii ce se află la ţară şi sunt 
chemaţi de Domn, şi vatavul lor, are câte un leu, 
din şase lei, care le dau lorfieştecare boier 
chemat după obiceiu. 

Cămăraşul de dulceţi; poartă grijă ca să se 
aducă seara pe masa Domnească mâncările 
cele lucrate în zahăr şi întru alte chipuri şi are 
porţelanul sub mâna lui. 

Cămăraşul de rafturi: are asupra sa, sălile şi 
frâile sau rafturile, cele împodobite cu aur şi cu 
argint şi toate alte podoabe ale cailor. 

Pivnicerul, este mai mare peste slujitorii de 
pe la pivniţi, iară el stă sub ascultarea cuparului 
şi butnarii şi alţi oameni cari lucrează în pivniţi, 
sunt sub mâna lui. Şi pentru leafa sa, are 
drojdiile vinului, din care face rachiu. 

Logofătul de visterie; este poruncitor celorlalţi 
scriitori de visterie şi păstrează catastivele şi stă 
sub ascultarea Visternicului celui mare. 

Cămăraşul de catastive; are la sine toate 
izvoadele şi toate catastivile pentru osebite 



cheltueli Domneşti împreună şi condica 
ostaşilor; şi când se face adunare oştilor pentru 
cercetare, atuncea ceteşte el numele fiecăruia. 
Şi asemenea face şi când li se dă leafa, dând 
după aceea fiecăruia Căpitan condica ostaşilor 
din ceata lui, pe care o scrie el însuşi cu mâna 
lui; şi pentru osteneală, are de flecarele câte un 
taler nemţesc; adecă doi lei, zece parale. 

Cămăraşul de lumini; are sama birului de 
ceară şi de săpun ce se numeşte haimen. Şi îl 
cheltueşte la luminări şi opaiţuri pentru curte. 

Vornicul de târg; strânge dejma din toată 
marfa care se vinde cu măsura şi cu cumpăna, 
ci se numeşte la Moldoveni mortasipie şi ia 
luminări dela Cămăraşul de lumini şi le 
împărţeşte pe la slugile din curte; şi mai are 
datorie ca să poarte grijă şi pentru lemnele de 
foc ce sunt de trebuinţă pentru curte şi la vreme 
trebuincioasă să le împărţească prin odăi şi prin 
cuhne. 

Vatavul de aprozi de târg; este asupra 
slujitorilor divanului, cari strâng birul şi alte dări 
ale orăşenilor şi le aduc la Visterie; cari stau toţi 
sub Visternicul cel mare, împreună cu Vatavul 
lor. 

Vatavul de paici; are supt sine pe cei opt 
paici Domneşti cari sunt încinşi cu brâe de 



argint, cu sabie şi cu lănci cu mănunchele şi 
vârfurele legate cu argint poleite cu aur, iară 
pentru slujba Domnului sunt aceştia. 

Doi Vornici, carii sunt şi mai mari peste 
ţinutul Vasluiului. 

Un comis: carele poartă grijă pentru grajdul 
ei, pentru caretă şi pentru cai. 

Doi Cluceri, cari poartă grijă pentru hrană, de 
orz şi de fân, atât pentru slugi, cât şi pentru 
grajd. 

După aceştia sunt slugile cele de neam 
boieresc cari slujesc la curtea Domnească, 
pentru ca să iasă mai la înalte trepte de boierie: 

Adecă: 

50 Slugi ale divanului, carii stau împrejurul 
Domnului când şede în divan şi chiamă 
înlăuntru pe boieri. 

24 Slugi la cămara cea cu arme. 

12 Slugi la cabinetul cel mare. 

3 Slugi la cabinetul cel mic. 

7 Postelnici mai mari şi 



24 Postelnicei mai mici, sau şi mai mulţi 
după cum voeşte Domnul să aibă. 

50 Aprozi de divan, cari se asemănează cu 
Ceauşii Turceşti, adecă: au datorie să aducă la 
divan, pe pârâţi; cari nu se arată la vadea şi să 
împlinească datoriile de pe la datornicii cei răi 
de plată. 

24 Paharnicei carii slujesc la masă şi dau pe 
la boieri paharele cu vin. 

24 Stolnicei, carii aduc bucatele dela cuhne, 
la masa Domnească. 

60 Armăşei, carii ţin la opreală pe tâlhari şi 
pe boierii carii umblă să fugă, sau fac vreo 
greşală mai mare. 

Uşierii, carii duc la gazdă şi slujesc pe solii 
Turceşti ai Porţii Otomane şi ai Hanului Tătarilor 
de Crăm. 

CAP. VII. Despre oastea Moldovenească 

Fiindcă am vorbit pentru boieriile 
Moldoveneşti şi pentru dregătoriile slugilor din 
curtea Domnească, urmează acum ca să dăm o 
scurtă înştiinţare şi pentru oastea ce ţinea 
Moldova odinioară şi încă tot mai ţine şi până 



acum. 



Hronicile patriei noastre, povestesc, cum că, 
când încă era Moldova slobodă, avea oaste la 
şaptezeci de mii şi de multe ori şi până la o sută 
de mii de oameni. Şi nici va fi necrezut aceasta, 
de vom socoti cu ce megieşi puternici a avut 
Moldova război pe acele vremuri: Adecă cu 
Turcii, Leşii, Cazacii, cu Ungurii şi cu Muntenii. 
Şi cum că îşi apăra slobozenia ei de către 
năvălirile lor, până în vremea lui Bogdan lll-lea, 
ci încă şi hotarele şi le-au lungit. însă această 
putere a Moldovenilor după cum a fost ajuns 
vârful cel mai înalt sub stăpânirea lui Ştefan cel 
Mare, aşa a început după aceea a-şi cădea 
încet, încet; căci stăpânitorii ţării, carii au fost în 
urma lui Bogdan lll-lea (care a închinat Moldova 
la Turci) ne mai având frică de năvălirile 
vecinilor pentru că se afla sub paza Turcilor, au 
părăsit purtarea de grijă de război, dupre cum 
pretutindinea se obişnueşte în vreme de pace. 

Şi pentru că ei socotea a nu mai fi de 
trebuinţă să ţie atâţea oameni, neavând 
trebuinţă de dânşii, au îngăduit bucuroşi de nu 
numai că au căzut cetele ostaşilor din vitejia lor 
cea veche ci încă au scăzut şi din numărul lor. 
însă tot povestesc hronicile Moldoveneşti că 
până în vremile Movileştilor, nu s'au ţinut 
oameni de oaste mai puţini decât patruzeci de 



mii. Iară apoi în urma acestora, atât prin 
turburările cele din lăuntru, cât şi prin sila 
Turcilor, (carii au luat prilej din răscoalele 
Domnilor, de au micşorat puterea Coronii 
Moldoveneşti): atâta a căzut puterea 
Moldovenilor, încât acum de abia sunt vrednici 
să stea împotriva vrăjmaşilor lor, cu şase sau 
opt mii de ostaşi. Şi aceştia se osebesc între 
sine, în ostaşi cu leafă şi ostaşi de scuteală, cari 
slujesc cu cheltueala lor, numai ca să fie scutiţi 
de bir. Preste ostaşii cei cu leafă sunt aceşti 
dregători: 

1 . Baş bulu-başa: acesta porunceşte la zece 
bulu-başi sau căpitani, dintru carii fieştecarele 
are supt mâna sa mai câte o sută de Simeni, ce 
se numesc aşa turceşte şi se înţelege ostaşii 
aceia cari slujesc cu bună leafă dintre Sârbi, 
Bulgari, Arnăuţi şi Greci şi sunt pentru straja 
Domnească din curte, cari necontenit se 
schimbă între sineşi pre rând şi au lăcaşurile lor 
pre lângă zidul curţii. 

2. Patru căpitani nemţeşti, cari aveau mai 
nainte sub porunca lor, preste o mie de oameni; 
iar acum de abia au rămas câte 25 de oameni 
supt steagurile lor. 

3. Patru căpitani căzăceşti, încă avea mai 
nainte asemenea o mie de ostaşi, sau şi mai 
mulţi supt ocârmuirea lor, iară acum de abia au 



rămas cu 40 sau 50 de oameni patrioţi ai lor, 
cari sunt mai ales din Zaporojeni. 

4. Douăzeci de căpitani călăreţi, povăţuesc 
ca la o sută de oameni şi fieştecarele are leafă, 
pe lună 6 lei 30 parale, sau 3 taleri nemţeşti. 

5. Unsprezece Vel căpitani, adecă căpitani 
mari, sunt toţi supt ascultarea Hatmanului. 
Căpitanii Tătarilor Lipcani, adecă ai Schiţilor 
acelora cari au fost locuit în Litvaniea şi acum 
sunt Mohametani: aceşti căpitani sunt patru sau 
şi mai mulţi dupre voinţa domnească. 

6. Beşliagasi, are sub ascultarea sa doi 
căpitani de ai Beşliilor. Aceşti Beşlii sunt Tătari 
sau Turci, pre cari îi ţine Domniea pentru 
împiedecarea răpirilor de către ostile Turceşti şi 
pentru pedepsirea Turcilor, când fac vreo 
necuvinţă, pentrucă muftiii zic că este mare 
greşală ca să bată şi să pedepsească 
necredincioşii (creştinii), pre vre un mohametan; 
aceştia sunt mai sus decât ostaşii cei de 
scuteală. 

7. Bulugbaşii de târguri, sunt în fiecare târg 
câte patru sau cinci, iară în laşi sunt zece şi stau 
sub ascultarea Agăi. Opt căpitani preste 
dărăbani şi asupra lor este vel căpitan de 
dărăbani, carele încă stă sub ascultarea Agăi. 



8. Nouăsprezece căpitani de polcuri, întru 
care polcuri sunt o mie de oameni de prin cele 
19 ţinuturi ale Moldovei şi fieştecare polc era 
mai nainte câte din zece roate, cari se zic la 
Moldoveni şutaşi; însă acum foarte le-au scăzut 
numărul. Aceştia sta mai nainte sub ascultarea 
Vornicilor celor mari, acelui de ţara de jos şi 
acelui de ţara de sus; iară acum toate cetele 
ostaşilor s'au dat supt ocârmuirea Hatmanului. 

Aceia carii se află dintru aceşti căpitani pre 
lângă hotar, păzesc străjile munţilor şi treci rea 
apelor; iară cei ce sunt în mijlocul ţării unde nu 
este frică pentru vrăjmaşi, străjuesc la curtea 
Hatmanului şi se trimet de către dânsul în 
slujbele ţării, şi cumcă ei să fi fost odinioară 
Husari, ne arată numele cetelor acelora, care se 
numesc Hănsari. Hănsarii de ţara de jos şi de 
ţara de sus, sunt ai celor doi vornici mari a 
provinţiilor acestora; şi nu fac slujbă 
ostăşească, ci sunt numai pentru lucrarea 
ţarinilor şi pentru aceia le-au şi stârnit lor 
Moldovenii acest proverb, care zice: dela arme 
la sapă. 

Tot către această stare se socoteşte şi ceata 
vânătorilor Moldoveneşti, care are spre locuire 
cu vatavul ei, un sat mai mare de o sută de 
case, la munte în ţinutul Neamţului, carii au 
datorie la vreme de război, să fie tot pre lângă 



Domn în taberi; iară la vreme de pace se 
zăbovesc numai cu vânatul şi aduc la curte tot 
felul de fiare, cerbi, oi sălbatice şi altele care se 
află prin codri; pre unele vii, pentru desfătarea 
Domnului şi pre altele moarte pentru masa lui şi 
pentru aceea sunt scutiţi de bir; iară pentru 
cheltuiala încărcăturii puştilor, au leafă osebită. 

9. Călăraşii de Ţarigrad sunt 50, cu vatavul 
lor şi toţi vorbesc turceşte şi au datorie să 
meargă la Ţarigrad când este trebuinţă şi pentru 
aceea osebit că sunt slobozi de bir, mai au şi 
dela Visteriea ţării câte 20 de taleri. 

10. Călăraşii de Galaţi, încă au vatavul lor şi 
fac asemenea slujbă ca şi călăraşii de Ţarigrad, 
fiind şi la număr tot 50; însă când se trimit 
undeva, nu li se dă mai mult dela Visterie decât 
câte 10 taleri. 

1 1 . Umblătorii de Hotin sunt 50 şi asemenea 
atâţea umblători de Soroca, şi toţi înţeleg limba 
Leşească şi Rusească; şi când cere trebuinţa, 
se trimit în ţara Leşească şi în Rusia şi 
amândouă cetele au câte un vatav osebit. 

12. 24 de fuştaşi: la vremea de pace 
strejuesc la perdelele Doamnei şi la gvardiea 
curţii în care se închid slugile curţii pentru 
greşele mai mici. Şi când este să se bată cineva 
cu toege din porunca Domnească, atuncea ei 



au datorie ca să isprăvească această slujbă. Şi 
când ese Domnul din oraş cu alai sau la altă 
desfătare, atuncea ei merg pe lângă dânsul pe 
de amândouă părţile cu fuşti lungi în mâini. Şi 
asemenea slujbă fac şi la război şi au un 
căpitan osebit asupra lor care se chiamă vatav 
de fuştaşi. 

Aceste sunt ostile carele ţine ţara cu 
cheltuiala sa pentru Domni. 

Iară când voeşte vreun Domn, să ţie mai 
mulţi ostaşi cu cheltuiala sa, nu are împiedecare 
dela nimenea; însă ei niciodată nu îndrăznesc 
să'şi înmulţească, ostile, fără numai atuncea 
când voiesc să facă vreo răscoală; căci ei 
socotesc a fi mai de folos ca să-şi strângă banii 
în visteriile lor, decât să-i împrăştie pe la ostaşi, 
neavând trebuinţă de dânşii. 

CAP. VIII. Despre obiceiurile şi ţerimoniile 
curţii Domneşti 

Acum credem că va fi un lucru plăcut pentru 
cetitorul cel poftitor de ştiinţă, ca să-i 
descoperim împreună şi pompa şi orânduiala 
care se păzeşte pe la alaiurile cele răsfăţate şi 
ospeţele Domneşti, precum şi la biserică. 

Ori şi când ese Domnul afară din oraş, ca să 



meargă la vreo biserică sau mănăstire sau şi la 
război, atuncea nu se întâmplă mergerea lui 
într'alt chip, decât numai cu cea mai mare 
pompă sub petrecerea a mulţime de ostaşi, 
înainte merg vreo câţiva povăţuitori şi 
îndreptători de drum, care sunt buni pentru 
această treabă dintre ostaşi şi dintre alergători. 

După aceştia urmează călărimea, înaintea 
căreia merge steagul şi căpitanii cetelor, aşa în 
cât între fiecare ceată se lasă loc deşert, ca să 
se poată deosebi una de alta; şi de amândouă 
părţile steagului merg căpitanii cetelor şi iau 
aminte pentru ostaşi ca să meargă toţi cu 
rânduială şi în dreaptă linie. După aceştia 
urmează călăraşii şi umblătorii cu vatavii lor şi 
după dânşii caii domneşti, mergându-le înainte 
două tuiuri care se dau Domnului dela Poarta 
Otomană. După aceştia vin fii Domnului şi ceva 
mai depărtişor de dânşii urmează tatăl lor, drept 
în mijlocul liniei, înconjurat de Paici de pe 
amândouă părţile; pentru a cărora îmbrăcăminte 
şi slujbă am arătat mai sus. Mai depărtişor de-a 
dreapta urmează Comisii şi vatavii slugilor de 
curte, iar de-a stânga Postelnicul cel mare cu 
ceilalţi postelnici. 

în linia de a treia după Domn, merg 
Bulugbaşii patru pe deamândouă părţile şi 
adică cei mai vechi, mai aproape de Domn şi 



mai pe urma cetei aceştii dântâiu, suntSigmenii 
sau ostaşii cei cu leafă pe de amândouă părţile. 
Pentru care iau aminte Căuşeii ce se înţeleg 
căprari după obiceiul Europei, ca să meargă în 
dreaptă linie şi cu pas potrivit. Iară mai aproape 
în urma Domnului este locul Spătarului care 
duce armele domneşti. După aceştia urmează 
boerii cei din lăuntru dupre cum se numesc, 
adică: Vistiernicii, Paharnicii, Ciohodarul, 
Medelnicerii; după aceştia vatavul de copii cu 
slugile, al doilea Paharniceii şi al treilea 
Stol ni cei i. 

După aceştia urmează Singeacul cel mare, 
adică steagul cel mare care are în vârf luna 
jumătate împreună cu alte două steaguri ce se 
dau Domnului când intră în stăpânire dela 
curtea împărătească. După steaguri merge 
Tubulhanaua sau muzica Enicerilor, după care 
merg armaşii pe deamândouă părţile; după 
aceştia, în linia dintâiu, sunt boerii cei mai mari; 
într'a doua cei din starea ll-a şi într'a treia cei din 
starea I ll-a, iară cei fără de slujbe, merg 
flecarele după starea si boeria sa unul după 
altul. 

Sfârşitul tuturor cetelor este o grămădire 
amestecată de slugi boereşti, de orăşeni şi de 
neguţători. 



Iară când este să meargă Domnul la vreun 



război, apoi urmează armele cele mari adică 
tunurile, sub purtarea de grije a Şertrarului celui 
mare şi Căpitanul de Darabani cu puşcaşii sau 
tunarii şi cu toate cele trebuincioase ale unei 
tabere şi zahereaua; iară dacă nu merg la 
război, apoi urmează şi aceştia cu ceilalţi boeri 
după boeria lor. 

Şi cu acest fel de orânduială ajungând 
Domnul la vreo biserică, sau mănăstire, rămâne 
toată călărimea stând la poartă şi se închină la 
Domn când trece, iară pedestrimea câtă poate 
încăpea în ogradă, se tocmeşte în rând în cât 
este prin putinţă şi ajungând Domnul la scară 
descalecă de pe cal strigând Ceauşii, să 
trăiască mulţi ani! După aceia îi iese întru 
întâmpinare Mitropolitul cu sfânta cruce şi cu 
diaconii săi cântând şi sărutând Evanghelia 
intră în biserică cântând cântăreţii: „Cade-sesă 
te fericim". Şi după ce se închină cu evlavie pe 
la sfintele icoane, pe dinaintea analogului pe 
unde numai preoţii şi el pot să treacă, merge în 
mijlocul bisericei şi se însemnează cu semnul 
crucii şi întorcându-să către strana să se sue 
într'însa, şi heretiseşte cu plecarea capului întăi 
pe Mitropolitul şi apoi pe boierii care sunt 
aşezaţi pe la stranele lor. Şi fiindcă facem 
arătarea pentru obiceiurile şi ţerimoniile curţii, 
pentru aceia nu va fi de prisos să arătăm 
oaresce şi pentru orânduială stranelor din 



biserici. 

La stâlpul cel de-a dreapta din biserică este 
scaunul sau strana domnească cu trei scări, 
săpată şi poleită şi amândoi pereţii ei 
împodobiţi cu stema Domnească şi deasupra cu 
o coroană poleită, sub care este icoana 
sfântului aceluia pe care-l are Domnul păzitor. 
De cealaltă parte la stâlpul dela stânga, este 
altă strană pentru fii domnilor, asemenea ca şi 
cea Domnească însă numai cu două scări. 

De-a dreapta lângă Domn stă Spătarul cu 
spata domnească pe umăr şi cu topuzul în 
mână; iar de-a stânga Postelnicul cel mare, şi 
mai un rând de Postelnicei până la scaunul de- 
a stânga, cu toege în mâini. Dinapoia acestora 
sunt celelalte slugi ale curţii, fiecare după starea 
sa. 

De-a dreapta Domnului către altar este 
strana Mitropolitului şi a unuia din Episcopi, 
după care urmează Arhimandriţii şi Egumenii 
mănăstirilor până la strana cântăreţilor; de-a 
stânga în dreptul Mitropolitului stau alţi doi 
Archierei cu Egumeni cu asemenea rânduială, 
de-a dreapta mai întâi după bărbaţii bisericeşti 
este Visternicul cel mare şi ţine la îndemână 
banii pentru Leturghie, pe care obişnueşte 
Domnul a-i da la anaforă şi pentru aceasta are 
şederea sa aşa aproape, pentru ca să nu aibă 



atuncea pricină să-l cheme mai de departe şi 
prin aceia să risipească evlavia ascultătorilor; 
iară dincolo de-a stânga este secretarul sau 
logofătul al lll-lea, pentrucă este purtătorul de 
grije pentru pricinele mănăstirilor şi ale părţei 
bisericeşti. 

în unghiul stranei de-a stânga stau cântăreţii 
Moldoveneşti, iar de-a stânga cântăreţii 
Greceşti care pe rând într'amândouă limbile 
cântă cântările bisericeşti. 

în urma stranei Beizadelelor stau boierii din 
starea l-a în rând până la stâlpul cel din tinda 
bisericei; după aceştia urmează boierii cei fără 
de slujbe, şi după dânşii căpitanii cei mari şi 
ceilalţi căpitani împreună cu toţi ceilalţi câţi pot 
încăpea în biserică. 

Iar în urma stranei Domneşti, sunt jupânesele 
boierilor celor ce sunt în dregătorie fiecare în 
drept cu bărbatul său până la stâlpul cel de pe 
urmă de-a dreapta bisericei. 

La acest stâlp este strana Doamnei 
asemenea cu trei scări, iară Domniţele stau 
între Doamnă şi între jupânesele boierilor. De-a 
dreapta Doamnei, stau jupânesele cele din 
curte care sunt în slujba ei, iar de-a stânga o 
păzesc doi Vornici şi o apără de îmbulzirea 
poporului. în tinda bisericei sunt jupânesele 



boierilor celor fără de dregătorie, fiecare în 
dreptul bărbatului ei. 

Şi măcar că în toate stranele acestea sunt 
scaune, dar nimenea nu cutează să şează pe 
dânsele fără numai la vecernie; şi nimenea nu 
are voie să fie cu capul acoperit, fără numai 
singur Domnul şi numai la părţile cele mai mari 
ale sfintei Liturghii îşi ia de pe cap şi la 
priciastnă merge întâi Mitropolitul şi sărută 
icoanele şi după dânsul merge Domnul; şi când 
se pogoară din strana sa se depărtează şi 
boierii puţin de pe la locurile lor, ca să i se 
închine lui la întoarcere şi săvârşindu-se 
Dumnezeiasca Leturghie dă Mitropolitul anaforă 
Domnului, Doamnei şi Beizadelelor, Domniţelor 
şi împreună şi la toţi boierii cei ce sunt în 
dregătorie; însă acestora le o dă el şezând în 
strana sa. Mai pe urmă dă Logofătul al lll-lea 
prinoasele preoţilor ca să guste dintru dânsele. 

Şi după acestea ies boierii înaintea 
Domnului din biserică şi încălecând pe caii lor 
dinaintea bisericei se întocmesc în rând şi stau 
cu capetele goale până ce trece Domnul şi apoi 
urmează şi ei după dânsul la curte, tot cu 
aceiaşi orânduială precum am zis mai sus. Şi 
ajungând acolo, descalecă la scara cea din 
afară, pentru că nimenea nu cutează să meargă 
călare până la scara cea din lăuntru şi se 



întocmesc rând pedestru şi primesc pe Domn cu 
cinste la descălecarea sa. Şi după ce sue el 
scările se întoarce către dânşii şi le mulţumeşte 
cu capul gol; şi după aceia se duce flecarele la 
casa sa. 

Masa domnească când nu este vreo veselie 
se pune mai totdeauna la amiazi în sofrageria 
cea mică dar de multe ori şi în cea mare sau în 
sala Doamnei Ghinechion. Şi totdeauna se 
opresc la masă doi boieri mari şi alţi doi mai 
mici şi boieri de oaste dacă este loc şi câte 
odată şi ostaşii vechi. 

Iară la masa de seară, nu şade nimeni altul 
fără numai acela care este rudenie cu Domnul, 
sau carele este de către dânsul socotit mai mult 
decât ceilalţi, sau carele îl poate zăbovi pe 
dânsul cu măguliri şi vorbe dulci. 

Uneori şade şi Doamna cu dânsul la masa 
de amiazi; iară alteori se pune pentru dânsa 
masă osebită în Ghinechion sau harem, şi are 
pentru slujba mesei pe unii din slugi şi 
Medelniceri şi pe cupari şi fete alese din neam 
de boier. 

Iară la zile mari de gală, se pune masa în 
divanul cel mic. Sunetul dobilor, a paucelorşi a 
trâmbiţelor dă semn pentru darea bucatelor pe 
care le duc din cuhne la masă stolniceii; 



mergându-le înainte vatavul lor şi Stolnicul al II- 
lea şi le dă Stolnicului celui mare ca să le aşeze 
pe masă şi viind Domnul, zice Mitropolitul 
rugăciunea mesei după obiceiu şi 
blagosloveşte bucatele; iară Medelnicerul cel 
mare dă apă de spălat şi aşezându-se Domnul 
la locul său, se aşează şi ceilalţi flecarele după 
boieriea, sa; iară boierii cei de starea l-a, stau 
împrejurul lor şi-şi fac slujbele sale. 

Stolnicul cel mare încrede întâi bucatele care 
sunt puse pe masă. înaintea Domnului şi când 
începe Domnul a mânca, se slobod tunurile şi 
se bate meterheneaua cea turcească şi cea 
moldovenească. 

Băutura cea dintâiu o dă Domnului 
paharnicul cel mare cu un pahar mic, care se 
zice „credinţa" în limba ţării, turnând vinul 
într'însul din alt vas mai mare. Atuncea 
Mitropolitul şi cu ceilalţi Archierei (cari au 
dinaintea lor bucate de peşte şi de lapte fiindcă 
ei nu mănâncă carne după canoanele sfântului 
Vasile) se scoală pe picioare împreună cu toţi 
boierii şi se închină la Domn când bea, iară 
după aceia nu se mai scoală însă tot se pleacă 
uneori către dânsul când bea, măcar de şi sunt 
beţi. 

Boierii cei mari stau la masă până la paharul 
al 3-lea, iar după aceia Spătarul cel mare dă 



spata la Spătarul al ll-lea, şi Paharnicul al ll-lea 
drege cu paharul împreună, şi ceilalţi boieri din 
starea ll-a fac slujbele celor mai mari. Şi mai pe 
urmă le dă Domnul şi lor la fiecare câte un blid 
cu bucate de pe masă, arătând semn pentru 
mila sa şi sărutându-i mâna îl ia flecarele şi-l 
pune în odaia cea mai deaproape, în care se 
pune osebită masă pentru dânşii. 

Asemenea cinste arată el şi la ceealalţi 
boieri mai mici care sunt de faţă; adecă 
Bulugbaşilorşi Căpitanilor. Şi după ce au 
mâncat cu toţii şi au băut merg iarăşi la masa 
domnească pe la scaunele lor şi poartă grije ca 
să dea paharniceii vin pe la boieri şi stolniceii 
să ridice bucatele de pe masă şi să le ducă şi 
slugile să schimbe talgirile şi să păzească toate 
după orânduială. 

Armaşii stau la coada mesei cu buzdugane 
şi străjuesc pe Domn şi după ce au băut cu toţii 
împrejur de vreo câteva ori, şi au început 
capetele a-şi înfierbânta, mai beau cu toţi câte 
un pahar mare de vin, mulţămită pentru darul şi 
mila Dumnezeiască, al doilea îl beau pentru 
împăratul, însă fără de a mai pomeni vre un 
nume; pentrucă Moldovenilor li se pare a fi un 
lucru necurat şi urât, a bea pentru sănătatea 
Turcilor, dar pentru sănătatea împăraţilor 
creştinii le este cu primejdie ca să închine. 



Paharul al 3-lea îl bea Mitropolitul după ce face 
puţin cuvânt pentru sănătatea Domnului, şi 
când pomeneşte numele lui îndată se scoală 
toţi boierii de pe la locurile sale şi stau în 
mijlocul divanului în rând. 

Şi după săvârşirea rugăciunei, face 
Mitropolitul cruce în faţa Domnului şi-l 
blagosloveşte, şi puind Domnul paharul la gură, 
se slobod toate tunurile împrejur, şi se bat 
meterhenelele. După Domn bea Mitropolitul un 
pahar ca de o sută de dramuri, însă nu se 
depărtează dela locul său, şi numai cât se 
scoală; iară boierii care stau sau şed pe acolo 
deşartă toţi doi câte doi paharele care li se dau. 
Şi după aceia sărutând mâna Domnului, şi 
ţiindu-l Postelnicul cel mare de subţiori se 
aşează iarăşi pe la locurile lor cele de mai 
înainte. 

După această băutură, se mai deşartă 
paharele pentru sănătatea Doamnei, a 
Beizadelelor şi a Domniţelor şi pentru alţii; 
pentrucă Domnii nu obişnuesc a se scula mai 
nainte dela masă până când nu se aduc 
luminările, pe care le aşează pe masă 
Medelnicerul cel mare; şi apoi atuncea se 
scoală toţi dela masă şi se slobozesc de către 
Domn şi când pune şi el şervetul pe masă, este 
semn că s'a sfârşit ospăţul. Şi înţelegând de 



aceasta Postelnicul cel mare, loveşte în pământ 
cu toiagul său cel de argint pe care îl poartă în 
mâini, şi după acest semn îndată se scoală toţi 
cari pot să mai stea pe picioare, iară acei cari 
sunt atâta de beţi de nu se mai pot sluji de 
picioarele lor, îi ridică alţii şi-i duc de acolo. 

Şi sculându-se Domnul, îi aduce 
Medelnicerul apă de spălat şi prosop de şters. 

Şi Mitropolitul săvârşind rugăciunea, îşi face 
Domnul trei închinăciuni, şi se întoarce către 
boieri şi cu capul gol îşi ia seara bună dela 
dânşii; şi întorcându-se după aceia cu dosul 
cătră masă, cu mare grăbire iau slugile curţii 
bucatele de pe masă, fieştecarele ce poate 
apuca; pentrucă ei îşi socotesc loru-şi cinste ca 
să mănânce oareş-ce de pe masa Domnească; 
însă pentru ca să nu lipsească vre un vas de 
argint, le este oprit ca să scoaţă afară vre un vas 
cu bucate; sau dacă sunt câte mulţi la un loc şi 
flecarele voeşte să mănânce deosebi, atuncea 
trebue să arate câte vase a luat, la cel ce este 
peste cămara cea cu arginterii şi să i le aducă 
iarăşi înapoi. 

Iară muzica Domnească petrece pe boieri 
până la casele lor; şi a doua zi să adună iarăşi 
cu toţii în divan şi sărută mâna Domnului, şi-i 
mulţemesc pentru cinstea care au avut-o şi se 
roagă pentru ertare la greşalele care le-au făcut 



la beţie. 



CAP. IX. Despre vânatul Domnilor 

Dupre cum toţi Domnii pământului obişnuesc 
a iubi vânatul, asemenea îl iubesc şi Domnii 
Moldovei foarte. Nu ca să se gândească, că ei, 
ca un popor ce este cu totul plecat la arme 
socotesc mai mult vânatul (pentru că este în 
chip de războiu) decât toate celelalte deprinderi 
trupeşti, ci numai pentru aducerea aminte că le- 
au dat prilej de ş'au aflat patriea lor şi au luat-o 
iarăşi în stăpânire. 

Iară fiindcă Domnii mai în urmă, au păşit 
peste măsură şi întru acest lucru şi bieţilor ţărani 
carii locuea în câmpii şi în pădurele acele care 
era în îndemânare pentru vânat de abea le lăsa 
numai atâta vreme câtă le era de trebuinţă 
pentru agonisirea hrănii lor, şi pentru acea de 
multe ori s'au stârnit răscoale. Si osebit de 
aceasta, au mai luat seama oamenii cei 
înţelepţi, cum că Domnii carii era cu totul plecaţi 
vânatului, lenevia şi trebile ţărei lăsându-le cu 
totul numai asupra sfetnicilor săi; şi vremea care 
era rânduită pentru trebile aceste, o cheltuea 
numai la aceste zburdări. Pentru aceia Domnii 
cei din urmă, au socotit paguba aceasta şi au 
pus măsură şi vreme desfătării aceştia întru 
acest chip, încât nici ţăranul nu este asuprit 



până întru atâta, nici Domnii nu sunt lipsiţi de 
aceasă desfătare. 

Ei au rânduit pentru acest lucru, zilele cele 
ce sunt aproape de posturile cele aşezate de bi- 
serica răsăritului, la care vreme se adună la 
acest vânat Domnesc, toate breslele, boierii, os- 
taşii, mazilii şi neguţătorii împreună şi vreo 
câteva mii de ţărani din satele de prin prejur, 
carii intră prin codrii şi gonesc fiarele; iară de 
către câmp despre toate părţile cuprind margi- 
nile pădurilor vânătorii, unii cu câinii, iară alţii cu 
mreji şi întru acest chip fără de osteneală mare, 
prind fiarele pe care le gonesc ţăranii cu 
chiotele lor. Şi pentru deşteptarea sârguinţii 
vânătorilor au rânduit Domnii câte un bacşiş 
ştiut pentru fieştecare fiară vânată. 

Celui ce vânează un iepure i să dă 25 de 
aspri, pentru o vulpe 60, pentru un râmător 
sălbatic un taler, pentru un urs, un galben şi 
pentru o ciută 80 de aspri. 

După isprăvirea vânatului, se aduc fiarele 
cele curate, o parte în cuhnea Domnească, iară 
cealaltă parte se împărţeşte pe la boieri şi pe la 
dregătorii oştii, iară pe cele necurate, vulpi, lupi, 
urşi, mâţe sălbatice şi alte fiare care mai sunt 
prin codrii Moldovei, le lasă Paicilor, sau 
slugilor Domneşti, carii nu îşi scot loruşi puţin 
folos. 



Osebit de aceste patru vremi ale anului ce 
sunt rânduite pentru vânat, poate Domnul de 
câteori voeşte, să strângă locuitori şi să-i pue la 
vânat, căci niminea nu poate să'l oprească, sau 
să-i stea împotrivă, dupre cum am şi zis mai 
sus, însă îşi pricinueşte prin aceia nume rău şi 
în urmă veşnică defăimare şi nici nu poate să fie 
el bine încredinţat că nu îl vor pârî boierii la 
Poartă pentru nişte asupriri ca aceste. 

Iară când îl îndeamnă pe dânsul o vreme 
frumoasă, sau gustul locului, ca să-şi facă vreo 
desfătare ca aceasta, atuncea îşi orândueşte el 
un vânat din adunarea curtenilor săi şi a os- 
taşilor, carii totdeauna au datorie să'l asculte; 
însă nici aceasta nu o fac aşa des, încât să 
cheltuească vremea la vânat şi să-şi 
lenevească trebile ţărei. 



CAP. X. Despre îngroparea Domnilor când 
mor în scaun 

Moldovenii nu cinstesc pe Domnii săi, numai 
când sunt în viaţă; ci încă şi după ce mor; căci 
îndată după ce moare Domnul, dacă este vară îi 
bălsămuesc trupul şi până atuncea rămâne ne 
îngropat în patul său, până când se adună toţi 
boierii cei mari şi cei mici, Arhiereii, 
Arhimandriţii şi Egumenii tutulor Mănăstirilor, 
cum şi Monahii carii sunt vestiţi pentru vieţuirea 
cea sfântă şi Preoţii cei mai aleşi. 

în vremea aceasta îl îmbracă cu hainele şi 
juvaerurile Domneşti şi boierii cei mari şi cei 
mici şi celelalte slugi stau împrejurul lui, cu 
asemenea smerenie, ca şi în viaţa lui şi tot po- 
porul umblă în oraş cu capetele goale pentru 
jelire şi în toate zilele până când îl îngroapă, 
trag toate clopotele ziua şi noaptea; şi'n ziua 
îngropării, se face alai asemenea ca şi acela pe 
care îl face el în viaţa sa când merge undeva. 

Partea bisericească merge înainte şi cântă 
cântările îngropărei după obiceiul bisericii ră- 
săritului; şi pe amândouă părţile merg ostaşii cu 
puştile şi cu steagurile întoarse, arătând cu toţii 
jelire în feţele şi întru îmbrăcămintea lor, cu care 
împărtăşesc încă şi pe caii lor, făcându-le 



lăcrămarea ochilor cu must de ceapă. 

Năsăliea o ia pe umere boierii din starea 
întâi şi se schimbă pe rând, de cătră tovarăşii lor 
cei din stările cele mai de jos, arătând că stau 
spre ascultarea poruncilor Domnului lor atât în 
viaţă, cât şi după moartea lui. 

Mai în urma alaiului este muzica ostăşească 
amestecată cu dobe, care dau un sunet jalnic, 
fiind slăbănogite. 

Şi cu această rândueală îl duc pe dânsul la 
biserica cea mare şi până când se cântă pro- 
hodul, îl pun jos lângă strana aceea întru care a 
şezutei în viaţă. 

După aceasta se suie cuvântăreţul în anvon 
şi face pentru dânsul cuvânt pre larg, povestind 
faptele şi năravurile lui cele bune şi arătând 
paguba care s'a pricinuit ţării cu moartea lui; 
iară mai pe urmă mângâie pe ascultători pentru 
paguba aceea, dându-le nădejdi că iarăşi vor 
afla faptele acele slăvite la fiiul următorul lui. 

După săvârşirea cuvântului, se apropie de 
năsălie toţi Arhiereii, Egumenii, boierii cei mari 
şi cei mai mici şi toţi aceia carii au fost în sluj- 
bile lui şi îi sărută mâna dreaptă şi crucea care 
este în mâna aceea. 



Şi apoi după ce îi dau lui şi această cinste 
mai de pe urmă; dacă a hotărât el mai dinainte 
să-l îngroape în oraş, îl duc la locul cel de 
îngropare, tot cu aceeaşi petrecere cu care l'au 
adus la biserica cea mare şi boerii din starea 
întâi, îl slobod în mormânt cu năfrămi de mătasă 
şi Mitropolitul aruncă întâi ţărâna peste secriu; şi 
isprăvindu-se aceasta, se slobod tunurile şi se 
bat mehterhenelele, cu care este amestecat 
vuetul clopotelor şi aşa se face un vuet încurcat, 
care nu se sfârşeşte până când este mormântul 
acoperit deplin. 

Iară dacă a poruncit el ca să-l îngroape în 
vreo Mănăstire depărtată de oraş, apoi se orân- 
duesc numai vreo câţiva din boieri cu slugile 
curţii şi cu mare pompă îi duc trupul acolo, 
arătându-i asemenea cinste ca şi în viaţă, căci 
dacă au să treacă prin vreun oraş, sau târg, îl ia 
din carâtă pe umerele lor şi aşa îl duc până ce 
trec de acea parte de oraş. Şi dacă sosesc la 
Mănăstirea aceea care este rânduită pentru 
îngropare, îl îngroapă cu aceeaşi rândueală 
precum am zis mai sus, şi aşează stema 
Domnească în păretele cel mai de aproape al 
bisericei. 

CAP. XI. Despre legile ţării Moldovei 

Ce fel de pravele au fost în Daciea în vre- 



mele vechi, este neştiut, pentru tăcerea 
Istoricilor. 

însă dintru asemănarea obiceiului de pe la 
celelalte popoare barbare putem să prepunem, 
cum că voea Domnilor şi dreptul firesc au avut 
putere ca şi o lege scrisă. 

însă după aceia cu biruirea craiului Decebal, 
de împăratul Nerva Traian, s'au gonit popoarele 
Dace din Daciea şi ţara s'a făcut ţinut 
Romanesc, umplându-se cu popoare 
Romaneşti ş'au primit şi legile Romaneşti dela 
locuitorii ei cei noi şi au ţinut atâta cât a fost ţara 
supt stăpânirea împăraţilor Romaneşti şi Ţari- 
gradeşti. 

Iară după ce a fost ea golită de locuitorii săi 
prin năpădirile barbarilor şi împăraţii Ţa- 
rigradului văzându-să siliţi a o părăsi purtând 
grije numai pentru dânşii; au început apoi şi 
legile Romaneşti între Daci până într'atâta a se 
strica şi a se schimba, încât, după descălecarea 
cea norocoasă a lui Dragoş, mai că nu ştiea 
judecătorii să judece drept. 

Şi pentru aceea Alexandru Despotul cel 
dintâi al Moldovei, pe carele l-au numit locuitorii 
cel bun, pentru faptele lui cele mari; voind să 
vindece rana aceasta, a primit dela împăraţii 
Ţarigradului, cu coroana Crăească împreună şi 



legile Greceşti; care era cuprinse în cărţile lui 
Balsamon^â. 

Şi din cărţile acele prea largi, au scos numai 
aceea ce este acum Legea Moldovei. 

însă obiceiurile cele multe, pe care le-au fost 
luat ei de pe la popoarele cele învecinate cât au 
umblatei rătăciţi prin prejur, nu le-au putut 
aminti; precum la moştenirea în scaun, la obi- 
ceiul dieţilorşi la împărţirea acareturilor de 
moştenire şi a moşiilor, fiecare neam pe pământ 
are osebit obicei. 

Pentru aceea şi la Moldoveni s'a făcut două 
legi una scrisă, care este întemeeată pe canoa- 
nele împăraţilor Romaneşti şi Ţarigradeşti şi pe 
canoanele soboarelor bisericeşti; iară alta 
nescrisă care se poate zice ivirea sau apucare 
a neamului căci să şi zice în limba noastră, 
obicei, cu cuvânt slavonesc. 

însă pentrucă aceste obiceiuri nefiind scrise, 
de multe ori le călca şi le schimonosea 
judecătorii cei strâmbi, pentru aceea Vasile 
Albanitul, carele a fost Domn în Moldova în 
veacul trecut, a pus oameni bine încuviinţaţi şi 
pricepuţi la legi, de au adunat la un loc toate 
Legile ţărei, cele scrise şi cele nescrise, făcând 
dintru dânsele o carte osebită de Legi, cari şi 
până în ziua de astăzi este pentru judecătorii 



Moldovei aţa dreptăţii după care judecă drept. 

CAP. XII. Despre Divanul de judecată al 
Domnilor si al boierilor 

> 

Anul deplin, osebitele zilele postului ce sunt 
oprite de biserică, se face judecată în Divan 
înaintea Domnului, pe toată săptămâna de trei 
sau patru ori. Divanul acesta, care cu cuvânt 
turcesc se înţelege sala cea de judecată, este 
totdeauna în mijlocul palatului Domnesc, 
într'acesta este la peretele cel dinapoia 
scaunului Domnesc şi deasupra lui chipul 
Domnului lisus Hristos, carele se arată de faţă 
la judecată şi dinaintea Sfântului Chip arde 
necontenit o făclie. în partea dea stânga, care şi 
la Moldoveni se socoteşte partea cea mai 
cinstită, după obiceiul Turcesc, este şederea 
Mitropolitului şi după dânsul sunt boierii cei ce 
sunt în slujbă, flecarele după starea sa; iară 
dincolo dea dreapta la păretele Divanului, este 
şederea boierilor celor fără de slujbe. în mijloc 
deadreapta mai aproape de Domn, stă Spătarul 
cu Spata Domnească; şi ceva mai depărtişortot 
de această parte, sta Postelnicul cel mare c'un 
rând lung de postelnicei; iară ceilalţi cari mai 
sunt de trebuinţă la Divan, aprozi şi armaşi, stau 
drept dinaintea Domnului. 



Şi făcând Domnul puţină rugăciune către 



judecătorul Hristos, se aşează în scaun şi po- 
runcindu-se flecarele să tacă, aduc Aprozii în- 
lăuntru după porunca păzitorilor dela perdea, pe 
doi trei dintru poporul cel jeluitor, care se află 
adunaţi la perdea. Şi după isprăvi rea jeluirii şi 
după hotărîrea ce li se face, se slobozesc iarăşi 
afară pe altă uşă a Divanului, dacă nu este să-i 
ducă la temniţă. 

După aceştiea urmează alţii, până când nu 
este nimenea altul să mai jeluească, iară 
bătând ceasul de amiazi, se pune celorlalţi 
jeluitori altă zi cu vadea, ca să vie la Divan. 

Această judecată este atâta de înfricoşată şi 
nefăţarnică, încât însuşi Logofătul cel mare pâ- 
rându-l măcar un ţăran şi auzind că se pome- 
neşte numele său, îndată trebue să se scoale 
de la locul său şi să stea dea stânga pârâşului 
său până când îşi isprăveşte jalova sa. 

Pricinile cele mai mari le hotăreşte însuşi 
Domnul; iară cele mai mici le lasă asupra 
boierilor şi acestea le cercetează pe la casele 
lor şi le hotăresc; şi dacă se împacă cu judecata 
lor amândouă părţile, pârâşul împreună cu cel 
pârât, apoi asemenea se ţine în seamă ca şi 
când s'arfi curmat în Divanul Domnesc. Iară 
când vreunul dintr'amândoi gândeşte că i s'a 
făcut strâmbătate; atuncea poate să mai cerce 
la Divanul Domnesc şi acolo să cerceteze 



pricina de al doilea; şi dovedindu-se vreun boier 
c'a făcut judecată făţarnică, luând mită, sau 
făcând părtinire, sau neavând măcar pricepere 
să judece, atuncea se pedepseşte cumplit; iară 
de va cunoaşte Domnul, că acelui carele a 
jeluit, i s'a fost făcut judecată dreaptă, apoi îl 
pedepseşte pre acela cu bătae, pentru c'a 
defăimat judecata boierului şi pentru că n'a ţinut 
în seamă porunca stăpânească, îl globeşte 
Domniea cu ceeace socoate, plătind el îndoit şi 
cheltueala celuilalt, pre care l'a tras el la 
judecată. 

Când voeşte Domnul să asculte însuşi 
jalovile şi pricinile cele mari; atuncea chiamă 
înaintea sa în Divan pe pârâşul şi pe cel pârât şi 
dă voe la amândoi ca să spue toate ce au, 
pârâşul de pârât şi cel pârât, pentru apărarea 
sa; şi cercetându-se pricina, spune întâi 
Mitropolitul gândul său cu glas şi după dânsul 
ceilalţi boieri judecători, fieştecare precum 
socoteşte măcar de şi ştiu că Domnul are alt 
gând; şi hotărăsc pe cel pârât sau a fi slobod 
sau îl judecă a fi vinovat; iară boierii cei fără de 
slujbe nu cutează să zică nimica, nici să-şi 
arate gândurile lor, fără numai atuncea când 
sunt întrebaţi de Domn. Şi după ce s'au auzit 
gândurile tutulor, cunoscând pe unul a fi 
vinovat, întreabă Domnul pe Mitropolitul, de ce 
pedeapsă e acela vrednic după legile politiceşti 



şi bisericeşti, iară Mitropolitul arată întâi 
hotărîrea legilor şi după aceea, pune înainte 
mila Domnească, căreia nu poate judecata să-i 
pue hotar şi făcând şi boierii asemenea, pe 
urmă arată şi Domnul gândul său şi hotăreşte 
pe cel pârât ori a fi slobod, sau îl judecă la 
moarte, sau la altă pedeapsă. Şi aceia carii sunt 
pârâţi pentru vre-o greşeală mare vrednică de 
chinuit, se dau pe mâna Armaşului celui mare, 
ca să-i pue la prinsoare; iară aceia cari au fost 
aduşi la judecată pentru vre-o datorie, se dau 
pe mâna Vătafului de aprozi. 

Chinurile şi pedepsile sunt de multe feluri pe 
tâlhari îi spânzură; pe prădătorii de biserici îi 
ard; boierilor care omoară pe cineva le tae ca- 
petele; iară pe ţăranii cari fac vre-o ucidere de 
om, îi pun în ţeapă, având moarte mai prelungită 
şi mai cumplită; şi acest fel de greşale, pre rare 
ori poate să aibă pedeapsa mai lină, de către 
stăpânitori, fără numai atuncea când se poate 
învoi ucigaşul cu rudeniile celui ucis, 
împăcându-se de faţă înaintea Domnului, 
zicând, că ei îi iartă lui greşala şi nu cer să se 
răsplătească sânge pentru sânge, sau moarte 
pentru moarte. Şi dacă poate ucigaşul să 
dobândească ertarea aceasta dela dânşii, 
atuncea poate el oareşce să se nădăjduească 
spre mila Domnească; însă pentru aceea tot nu 
poate el să fie bine încredinţat că va rămânea 



cu viaţă; căci având Domnul ştiinţă pentru 
purtările lui cele mai dinainte, că nici c'un fel de 
pedeapsă nu l'a putut face să înceteze dela 
răutăţile sale; sau fiind măcar şi alte pricini, 
pentru care nu voeşte el să-i dăruească viaţa; 
atuncea le dă el răspuns după obicei, zicând: 
că măcar că jăluitorii şi rudeniile celui ucis, pot 
să-i erte greşala lui, însă el nu poate suferi ca 
să trăească în ţara sa ucigaşi de oameni şi 
răpitori de odihnă, ca să umple cu puroile lor şi 
mădulările cele sănătoase ale ţărei; şi cu acest 
cuvânt hotăreşte el pe unii ca aceea să-i 
pedepsească cu moarte, sau să-i trimită la 
ocne. 

Când ascunde vreun boier banii Domneşti, 
sau face vre-o socoteală primejduitoare 
împotriva Domnului său, care de multe ori să şi 
întâmplă, după cugetele cele nestatornice ale 
Moldovenilor; atuncea pe unii ca aceea poate 
Domnul să-i pe depsească cu moarte, fără de a 
se sfătui cu ceilalţi boieri; iară dacă n'are frică 
că va avea pagubă din pricina prelungirii, sau 
n'are de a purta grijă, că vor pune acei sfătuiţi în 
lucrare socoteala lor, văzând nevoea; atuncea 
el ca să-şi arate dreptatea judecăţei sale, şi să 
înspăimânteze pe ceilalţi; aduce pe acel vinovat 
înaintea Divanului şi-l dovedeşte pe dânsul din 
scrisorile lui pe care le-au prins, (dacă are) sau 
cu alte temeiuri deale vicleşugului lui şi îl 



pedepseşte cu moarte sau cu altă pedeapsă şi 
dacă este vinovat de moarte, nu poate să-l 
pedepsească cu altfel de moarte, fără numai cu 
tăerea capului; iară dacă este să-l pedepsească 
cu bătae, atuncea nimeni altul nu poate să-l 
bată, fără numai însuşi Domnul cu mâna sa, 
adecă cu topuzul sau buzduganul care măcar 
că este bătaia cea mai cumplită, dară cinstea nu 
este vătămătoare, sau cu toege şi cu bice, care 
este pedeapsa cea mai de ocară. 

Alte pricini n'au zăbavă la Divan, ci o pricină 
ca aceea de judecată ia sfârşit într'o zi şi mai 
ales în ziua cea dintâiu, sau dacă este prea 
încurcată, se hotăreşte în trei sau patru Diva- 
nuri; şi când nu poate Domnul ca să vie în 
Divan, având împedecare de alte trebi, sau fiind 
bolnav ; atunci toţi boierii se aşează pe la 
locurile lor, şezând asemenea ca şi când ar fi 
Domnul de faţă şi judecă şi hotărăsc pricinele 
jeluitorilor, trimiţând înscris către Domn 
judecăţile lor, împreună cu înştiinţarea pentru 
toată curgerea pricinei. 

Osebit de aceasta, mai este slobod fieştecă- 
ruia ca să dea jalova sa la Domn, când merge 
el la vreo biserică, sau când ese la preumblare 
şi luându-le Spătarul al lll-lea, le pune pe masa 
domnească, când se întorc la curte înapoi, după 
aceia merge Logofătul cel de taină şi le citeşte 



înaintea Domnului şi scrie d'asupra lor hotă- 
rârea domnească. 

Iară jalovele cele mincinoase, sau care 
cuprind vreo cerere fără dreptate le rumpe; şi 
după aceea le dă Spătarul acela iarăşi în 
mâinile jeluitorilor, şi povăţuitorul aprozilor are 
purtare de grijă ca să se plinească hotărîrea 
domnească. 

Niciodată nu s'a auzit povestind să se fi în- 
tors prin daruri judecata vreunui Domn, sau să 
se fi abătut dela dreptate făcând părtinire 
vreunei părţi; măcar de este şi ştiut că la boieri 
s'a întâmplat unele ca acestea câteodată; 
aceasta este orânduiala cu care ajung jalovele 
celor asupriţi la judecătorii cei mai înalţi ai 
Moldovei, adică la Domnii şi cu care se judecă 
de către dânşii. Deci s'arătăm acum oarece şi 
pentru judecăţile cele mici; aceste sunt de două 
feluri, adecă judecăţi de obşte ale ţării şi 
judecăţi deosebi ale unui ţinut. 

Toţi sfetnicii domneşti şi boierii cei de divan 
din starea l-a îndată ce se află afară din laşi au 
putere în toată Moldavia să judece şi să 
hotărască pricinele cele de judecată; însă Vor- 
nicii cei mari au amândoi mai multă putere în 
provinciile lor; căci de judecata lor, nu poate să 
se ferească nici unul carele este de sub stă- 
pânirea lor; însă pe ceilalţi boeri nu-i primesc 



atuncea ca să le fie judecători, ci calcă judecata 
lor şi se întorc la divanul domnesc; dară şi cu 
judecata Vornicului neîmpăcându-se o parte 
sau alta, are voie ca să dea jalovă la divanul 
domnesc şi apoi acolea nu se mai cercetează 
pricina de al doilea, ci se caută numai să vază, 
de este judecata curmată drept după legea 
ţărei, precum scrie în mărturia Vornicului care 
se dă după obiceiu la partea cea învingătoare; 
asemenea numai atuncia se cercetează şi 
judecata altui boier, când nu se mulţumeşte 
vreo parte cu dânsa şi dă jalovă la divan; iar 
când se află nedreaptă judecata vreunui boer, 
care se obişnueşte să fie prea de multe ori, 
atuncea unul ca acela trebue să sufere pedepse 
grele; iar aflându-se la cercetare că s'a judecat 
drept şi jeluitorul numai pentru gâlceavă a 
vătămat cu defăimare cinstea boierului, atunci 
acela se pedepseşte cu bătae, plătind îndoit şi 
cheltuiala aceluia cu care s'a judecat. 

S'a mai îngăduit boerilor din starea l-a ca şi 
în laşi să judece şi să hotărască pricinile; însă 
dacă voesc amândouă părţile cele gâlcevitoare; 
pentrucă nimeni nu poate să fie oprit dela 
divanul domnesc. Când a hotărât vreun boier în 
divanul domnesc o pricină de judecată care a 
fost dată în seama lui, atuncea trebue el ju- 
decata să împreună cu temeiurile hotărârei, să o 
dea la Logofătul cel mare, prin mâna unui Logo- 



făt de divan, şi văzând acesta că s'a făcut 
judecata după legea politicească şi 
bisericească şi după închipuirea pricinei, 
atuncia scrie cu mâna sa dedesubt: „S'a 
cercetat". Şi o dă Logofătului al lll-lea, ca să o 
întărească cu pecetea divanului, făcând-o prin 
aceia neschimbătoare; iară dacă cunoaşte el că 
boerul a făcut judecata nedreaptă, atuncea 
rumpe scrisoarea şi îndreptează pe jeluitorul la 
divanul domnesc; însă afară din curte nu poate 
Logofătul cel mare, să cerceteze judecata altui 
boer, sau să o lepede. 

Un boier de stare mai mică nici într'un chip 
nu poate să poticnească judecata unui boier 
mai mare, iară pentrucă boerii cei mari, trebue 
să fie la curte mai necontenit neputând căuta 
pentru toate pricinile în toată ţara; pentru aceia 
în fiecare oraş şi târg, s'au orânduit osebiţi 
judecători, ca să judece pe locuitori. 

Aceştia în vreo câteva locuri se chiamă Pâr- 
călabi, iarîntr'altele Vornici şi Cămăraşi; Pâr- 
călabii sunt câte doi, la Hotin, la Cernăuţi, la 
Suceava, la Neamţ şi la Soroca; şi pentrucă 
cetăţile acestea sunt cele mai alese, pentru 
aceia se şi zic pe numele dregătoriei aceştia ale 
oblăduitorilor lor; şi mai sunt câte doi şi la Ro- 
man, la Botoşani (Tg. Doamnei), la Orchei, la 
Chişinău, la Lăpuşna, la Fălcii, la Galaţi, la 



Tecuciu, la Tutova şi la Putna; iar la celelalte 
târguri mai mici, precum este Bacăul, Tg. Fru- 
mos, Hârlăul şi Covurluiul, au numai câte un 
Pârcălab; la Bârlad sunt doi vornici judecători, 
în locul Vornicului celui mare de ţara de jos şi 
asemenea sunt doi şi la Dorohoi, în locul Vor- 
nicului de ţara de sus; doi la C.-Lung şi unul la 
Vasluiu; asupra ocnelor sunt osebit doi că- 
măraşi. 

Aceştia toţi, măcar că au putere să caute şi 
să cerceteze toate pricinile, însă de a le hotărî, 
n'au voie, fără numai pe acele mai mici; iară pe 
cele mari, trebuie să le trimită către Vornicul cel 
mare al părţei aceia, sau la divan. La această 
întâmplare, hotărăsc ei celor cu pricina o zi de 
vadea, întru care este să iasă amândoi înaintea 
Domniei; şi aceasta se face într'acestchip, 
adică: Pârcălabul scrie o scrisoare întru care 
arată, că: „(N) şi (N) având gâlceavă unul cu 
altul pentru această pricină, au dat jalovă şi s'au 
apucat că se vor afla la divan în cutare zi", 
asemenea scrisoare se dă de către dânşii la 
amândouă părţile; şi când nu se arată vre-unul 
în divan la vadeaoa însemnată, apoi acela 
trebue să plătească gloabă; un ţăran 25 
galbeni, un mazil 100 şi un boier 600; neputând 
să facă la aceasta nici o îndreptare, fără numai 
atuncea când poate să arăte c'a fost împedecat 
de vreo boală sau de vreo slujbă domnească, 



sau cu altă treabă, poruncită de cei mai mari. 

CAP. XIII. Despre veniturile cele vechi şi cele 
deacum ale Moldovei 

Cum că Moldova, după descălecarea lui Dra- 
goş, a fost moşie moştenitoare, numai câte la un 
Domn singur, arată destul de luminat atât 
hronografiile noastre, cât şi hrisoavele Domnilor 
celor vechi; căci locuitorii cei noi ai Moldaviei, 
n'au putut să-şi aleagă moşiile anume şi să le ia 
în stăpânire; ci după vitejia fiecăruia, le-a dat 
Domnii boierii, dăruindu-le şi sate şi moşii; şi 
adevărul pricinii aceştia îl întăresc toate hri- 
soavele neamurilor celor vechi din Moldova, 
care le au pentru stăpânirea satelor şi ale 
moşiilor lor; dintru care se vede că sunt numai 
danii, pentru care au să mulţămească dărniciei 
Domnilor. 

Şi pentru ca să se vază mai luminat, iată 
c'am adăogita pune aicea şi acest hrisov, pe 
care l'a dat Ştefan-Voevod cel mare, lui Teodor- 
Cantemir strămoşului nostru, care se cuprinde 
într'acest chip: 

„Fiindcă Teodor Cantemir Pârcălabul de la 
Chilia şi de la Smil, s'a arătat întru apărarea 
acestor cetăţi ca o slugă credincioasă, şi ca un 
ostaş viteaz al crucei lui Hs., împotriva năvă- 



litorilor turceşti şi tătărăşti; însă pe urmă cu voia 
lui D-zeu, pustiind şi luând Turcii toate locurile 
acestea şi el prin puterea lor fiind silit ca să-şi 
părăsească moşiile părinteşti, care au fost 
dăruite moşului şi strămoşului său, de Domnii 
care au fost mai înainte de noi, pentru slujbele 
lor cele credincioase; pentru aceia din mila şi 
din dragostea creştinească dăruim mai sus 
numitului Teodor Cantemir, trei sate în ţinutul 
Fălciilor cu toate ale lor, pădure, câmp, ape şi 
pescării; şi-l facem mai mare preste tot codrul 
Tigheciului şi Căpitan mare preste călărimea de 
Tigheciu; (care era pe atuncea la opt mii de 
oameni precum arată istoricii)" . 

Aşijderea tot asemenea zic şi hrisoavele 
care sunt date pe la alte familii. 

Şi pentru aceasta nici un neam boeresc nu 
este în Moldova, care să nu'şi aibă numele său 
împrumutat după numele satului, pe care l-a 
făcut el întâiu, fiindu-i dăruit de domnie, precum 
s'a numit şi Cantemir după aceia Siliştean, 
despre satul lui cel cu aseminea nume; Raco- 
vitză, de pe Racova; şi Ureche depe Urecheşti. 

Iară fiindcă în vremele aceste mai din urmă, 
s'a îmulţit prea tare numărul boerilor, în cât se 
părea că aceste danii vor împresura de tot 
venitul Domniei; pentru aceia Domnii au împărţit 
în osebită vistierie veniturile cele de trebuinţă 



pentru folosul obştei, care era mai înainte pentru 
cheltuelile Domneşti, cât şi pentru cheltuelile 
cele trebuincioase ale obştiei; şi pentru 
cheltuiala curţii lor, ş'au oprit toate oraşele şi 
târgurile din Moldova, împreună şi 12 sate de pe 
aproape, încă şi ocnele, vămile, şi zeciuiala sau 
dajdiea oilor, a râmătorilor şi a stupilor, de pe la 
ţărani şi dela mazili; pentrucă boierii tot au 
rămas slobozi până acum de dările aceste. Iară 
celelalte venituri, pe toate le-au lăsat pentru 
trebuinţele obştei şi pentru boieri; şi au aşezat 
cu întărire, ca fiecare casă ţărănească, care se 
zice fumărit, să dea la vreme de pace, pentru 
trebuinţa republicei, câte 80 de aspri; (adecă 1 
leu), iară la vremea deschiderei vreunui războiu 
să dea o rublă adică 120 de aspri, şi la nevoe 
mai mare câte un galben 200 de aspri; adică 2 
lei şi 20 de parale, iară mărimea sumei care se 
făcea dintre aceştia, poate cetitorul s'o 
cunoască dintru aceasta, căci era cu îndes- 
tulare pentru cheltuială la 40 de mii de ostaşi 
Moldoveni şi 14 mii de streini Nemţi, Cazaci, 
Sârbi, Bulgari, Albaniţi şi Greci. Iară veniturile 
domneşti, era pe an preste 900 de mii de lei şi 
cum că dela C. Lung se aducea câte 24 de mii 
de oi, zăciuială, ştim din catasticele cele de 
socoteală ce se pot vedea. 



Iară acuma, vai! întru atâta sărăcie şi tică- 
loşie s'a acufundat Moldova, încât abia poate să 



iasă a şeasa parte din veniturile cele mai 
dinainte, adică: din vămi ese ca la 45 mii de lei, 
din ocne 15 mii, din oraşe şi din târguri pe unde 
sunt Pârcălabi 22 de mii şi cinci sute, din 
zeciuele 15 mii; iară în anul cel dintâiu la 
inceputul stăpânirei, când dau şi boerii ze- 
ciuială, se cuprinde ca la 30 de mii din zeciuiala 
stupilor şi a râmătorilor, 37 de mii şi cinci sute, 
de pe la curteni, sau boieri din starea cea mai 
mică, 22 de mii şi cinci sute; care socotindu-se 
preste tot, se fac ceva mai mult decât 150 de mii 
de lei. 

Aceste venituri pot Domnii după plăcerea lor 
să le cheltuiască pentru dânşii si pentru curtea 
lor. 

Iară veniturile cele pentru obşte, nu sunt aşe- 
zate după putinţa locuitorilor, ci după măsura 
lăcomiei turceşti; căci aceia ce cer ei, nu se 
poate a nu se primi; şi Domnul nu este silit ca 
să dea şi el din venitul său ajutor locuitorilor 
pentru uşurarea lor. 

Purtarea de grije pentru venitul de obşte, 
este asupra celor dintâiu şapte boieri de sfat; 
aceştia toţi au voe ca să intre în vistierie, adică 
odaia întru care se face sfatul de obşte şi mai 
şade atuncea între dânşii şi Visternicul cel 
mare; pentrucă este asupra visteriei şi are şi 
cheile dela cămara vistieriei. 



Când vine vreo poruncă dela curtea 
turcească sau când este de trebuinţă pentru alte 
pricini ale obştei, atuncea porunceşte Domnul 
prin scrisoare, ca să se adune acolea aceşti 
şapte boieri şi să facă sfat asupra pricinei 
aceştia; şi adunându-se ei în vistierie se 
sfătuesc, şi trimit înştiinţare la Domni cu 
Visternicul cel mare, după cum au socotit că 
cere trebuinţa ca să se urmeze; şi dacă este 
plăcut Domnului sfatul lor, porunceşte ca până 
într'atâtea zile să se pue pricina în lucrare. 

Atuncea se trimit prin ţinuturi doi, trei sau şi 
mai mulţi, după cum cere trebuinţa şi aceştia 
adună banii, sau zahereaua sau şi alta care le 
este lor poruncit şi le dau în seama Visterni- 
cului, luând dela dânsul scrisoare de primire. 

Tot acestora şapte boieri de sfat, are Vister- 
nicul datorie, pe totcvertul anului să le dea 
seama pentru primiri şi pentru cheltueli. 

La vremile liniştite, se găsesc la cămara Vis- 
teriei, câte 45 până şi la 60 mii de lei; iară când 
se trimite Domn nouă dela Poartă sau acel 
vechiu când se înoeşte în Domniea sa, cu vreun 
ferman de înoire; atuncea trebue să se adune 
ca vreo 75 mii de lei; care se iau de pe la bieţii 
locuitori, ori cu ce chip, numai ca să potolească 
nesăţioasa lăcomie de bani a Turcilor. 



Pentru aceia, trebue să privim înaintea 
ochilor apunerea cea mai din afară, înmulţindu- 
se în toate zilele lipsa şi ticăloşia. 

CAP. XIV. Despre birul şi darurile ce dă 
Moldova Porţii Otomane 

Din vremele întru care s'au ivit armele tur- 
ceşti la ţărmurile Dunărei şi până în zilele lui 
Ştefan Voevod cel mare, şi-au apărat Moldove- 
nii tot cu vitejie slobozenia, neplecându-şi gru- 
majii subjug strein, fără ca să înşele nici prin 
măguliri nici prin promisiuni mari, dară nici prin 
pilda megieşilor săi a Muntenilor. 

Iară cum că Domnii Moldovei de multe ori au 
dat bani la Turci, precum arată hronicele Patriei 
noastre, nici noi nu ne dăm în lături; pentrucă 
Domnii noştri cei înţălepţi, când puteau să-şi 
răscumpere cu bani strimtorările şi nevoile lor, 
mai bucuroşi îşi golea punga, decât să-şi 
rănească ţara şi pe locuitori; urmând după pilda 
Senatului Veneţiei, cel slăvit pentru înţe- 
lepciunea ocârmuirei. însă alt bir care să fi fost 
necontenit în toată vremea, nu a putut să li 
s'arunce lordela nime, până după vremea lui 
Ştefan cel mare; căci atuncea fiul său Bogdan 
Chiorul, din porunca tatălui său după cum se 
zice, a închinat ţara sa Turcilor, cu aşezământ 



ca să le dea pe an câte 4 mii de galbeni, 40 de 
cai şi 24 şoimi, însă nu bir, ci numai ca semn de 
închinăciune. Şi când va merge însuşi împăratul 
la războiu, atuncia să trimeată şi el la oastea 
turcească 4 mii de Moldoveni, ca să fie pentru 
deschisul drumurilor şi pentru întocmirea 
podurilor; şi această tocmeală cu aşezământ a 
ţinut mai un an— pentru că Turcii fiind mulţumiţi 
că au pus numai funia în capul boului 
Moldovenesc n'au cutezat s'o scurteze până ce 
l-au înblânzit. 

Iară mai pe urmă după răscoala lui loan 
Armeanul fiind scurse de tot puterile Moldove- 
nilor, au făcut Turcii început ca să ceară dela 
Petru Voevod Şchiopul, următorul lui loan, câte 
12 mii de galbeni ca un bir, sau haraciu şi 
măcar că boierii s'au învoit la aceasta, iară 
Petru nu a voit să primiască, pentru ca să nu-şi 
pricinuiască în urmă defăimare, c'a pricinuitei 
întâiu bir Moldovei; ci părăsindu-şi scaunul, s'a 
dus la Ardeal la moşiile sale şi în locul lui au 
pus Turcii pe lancul Sasul, un om crud (hain) şi 
tiran, Sardanapalul Moldovenilor, carele s'a 
primit şi a învoit Turcilor toate cele ce cerea, 
numai ca să dobândească Domnia, căci el nu 
avea frică că'şi va vătăma numele său cel bun; 
pentrucă nici l-a avut vreodată. 

Iară apoi mai în urmă după aceia, ispitindu- 



se Domnii de multe ori ca să-şi lepede jugul şi 
mai ales când se întâmpla şi alte tulburări în 
ţară, au găsit Turcii vreme cu prilej de au mai 
mărit birul acela, în cât acei 12 mii de galbeni, 
adică 30 de mii de lei s'au suit la 97 de mii şi 
cinci sute de lei, care se plătesc acum la 
Vi steri a curţii turceşti. 

Şi pentru ridicarea banilor acestora, când nu 
sunt Turcii încurcaţi în războiu cu alte stăpâniri 
din Europa, trimit ei la Moldova pe tot anul, câte 

0 slugă de taină de a împăratului, cu nume de 
Hasne-Agasi. Acesta după ce soseşte şi intră în 
oraş cu mare pompă, numără banii aceia ai 
haraciului şi-i dă iarăşi în seama Domniei ca să- 

1 trimeată la Ţarigrad; şi pentru această 
osteneală, i se dăruesc 1 1 .250 lei şi o blană de 
samur şi altele; ori i se dau bani mai mulţi, mai 
ales când se porunceşte în scrisoarea Vizirului, 
sau când este ştiut, că acel Hasne-Agasi are 
mare trecere la împăratul. 

Şi după ce plătesc Capuchihaialele 
Domnului, banii aceia la visteria împărătească; 
primesc scrisoare la mână de la Hasne-Agasi şi 
o dau apoi lui Meden-Calfasi (mai marele 
băilor) şi acesta le mai dă şi altă scrisoare, întru 
care zice: „Că s'a plătit haraciul pentru tot anul 
acesta". Şi după aceia aduc ei hârtiile aceste 
două la Mectubci-Efendi, Logofătul cel întâi u al 



Vizirului, sau la Logofătul Vizirului cel de taină; 
şi luând acesta scrisorile celorlalţi le dă altă 
scrisoare de la sine, „precum că s'au plătit 
banii". 

Şi mergând Capuchihaialele la Vizirul cu 
scrisoarea aceasta mai de pe urmă, îi îmbracă 
el cu câte un caftan şi scrie atât Vizirul, cât şi 
Tefterdarul, o scrisoare către Domn într'acest 
chip. 

„(După titlu), banii cari aveţi să plătiţi pe tot 
anul s'au adus şi s'au plătit drept deplin cu 
trimisul nostru Hasne-Agasi şi prin Chihaialele 
tale, care ne'ncetat slujesc la Poarta Otomană, 
deci foarte bine; să fii preste măsură bine- 
cuvântat întru toate lucrurile tale şi să-ţi fie cu 
pace pânea întru tot prea luminatului nostru 
împărat şi Domnului nostru celui sfânt; eu te 
voiu vedea, urmează tot asemenea şi de acum 
înainte, cheltuindu-ţi la slujbele împăratului 
toată puterea cu poala ridicată şi să te 
înfricoşezi de a face rău sau a te împotrivi 
poruncilor ce ţi se vor trimite, şi umblă în 
credinţă cu picior statornic. Pace ţie". Osebit de 
haraciul acesta de peste an, pentru carele am 
arătat acum, mai dă Moldova încă şi la 
Baeramul sau pastele turceşti ca un peşcheş 
împăratului 8.750 de lei şi două blane una de 
samur preţ de 3.250 de lei şi alta de râs; Validei 



Sultane adecă mumei împăratului 7.500 de lei 
şi o blană de râs; pentru ceară de făclii pentru 
curtea împărătească 9.000 lei; pentru seu de 
uns corăbiile cele de oaste 18.000 de lei; lui 
Chizlar-Agasi (mai mare peste fameni) 2.500 de 
lei şi o blană de samur; Vizirului 7.500 de lei şi 
o blană de mult preţ, lui Chihaia 3.750 de lei şi 
o blană de samur, Tefterdarului 500 lei şi o 
blană de samur, lui Reis-Efendi 750 lei şi o 
blană de samur. Celelalte daruri cari se îm- 
părţesc pe la slugile împăratului şi ale Vizirului, 
postavuri, pânzuri de mătase şi blane de samuri 
mai proaste cari se zic paicea pentru că sunt 
făcute din picioarele samurilor prea rare ori se 
coprind în bani mai puţin de 60.000 de lei. 

Osebit de acestea când se face vre-un ră.z- 
boi cu Leşii, sau cu Ruşii, mai are ţara datorie 
când porunceşte Vizirul, să facă pod peste 
Dunăre, sau să dea cai pentru grajdul împă- 
rătesc sau pentru trăsurile tunurilor şi să dea 
zaherea, însă cheltuiala acestora se scade din 
haraci. 

La punerea Domnilor, nu se plăteşte 
totdeauna sumă potrivită, ci se hotărăşte plata 
aceia, după lăcomia de bani a Vizirului şi după 
ambiţia candidatului adică a celui ce voeşte să 
ia domnia; măcar că obiceiul este ca să dea 
împăratului 37.500 de lei, Validei Sultane 5.700, 



Vizirului 22.500, lui Chihaia 1 1 .250, Tefterda- 
rului 1.500, lui Reis-Efendi 750 de lei. 

Darurile, ce se zic Bairam-peschiş, pentru 
celelalte slugi ale curţii şi boieri se sue la 
60.000 de lei. Lui Sehimne-Agasi, carele aduce 
pe Domn în scaun, i se dă 10.000 de lei şi prea 
de multe ori cuprind toate cheltuelile aceste 
încă şi până la 300.000 de lei. Numai însă nu le 
dă Domnul de la cămara sa, ci numai ţara are 
datorie ca să le plătească pe toate. 

încă şi înoirea sau întărirea Domnilor cere 
cheltuelile sale. 

Aceasta este, ori cea mică, sau cea mare, 
precum am arătat mai sus, cea mică se face 
numai cu hiuchim ferman care se plăteşte nu- 
mai cu 37.500 lei sau şi mai puţin, mai ales 
când este Vizirul voitor de bine Domnului a- 
celuia. 

Iară înoirea cea mare, la care se înoeşte hri- 
sovul Domniei, după trei ani ai stăpânirii, cere 
aseminea cheltuială ca şi la punerea din nou a 
unui Domn. 

Osebit de aceste când se trimite către Domn 
cu vreo poruncă, vreun Capigi-başa sau altă 
slugă împărătească, atuncea nici acela nu 
poate să rămâe ne dăruit. 



CAP. XV. Despre neamul boieresc din 
Moldova 



Cela ce voieşte a cerceta pentru ivirea nea- 
mului boieresc, nu are trebuinţă după pilda altor 
popoare, să crează iscodirile cele neadevărate 
şi întunecoase. Căci Istoricii Greceşti şi 
Latineşti carii de toţi învăţaţii lumii sunt cu- 
noscuţi a fi adevăraţi, ne arată lumina cea mai 
curată la pricina aceasta şi eu nici nu cred că va 
tăgădui cineva că n'au fost ostaşi şi cetăţeni 
Romani popoarele acelea, pe care le-au răsădit 
Traian în Dacia, după ce a biruitei pe Craiul 
Decebal, risipind toată împărăţia Dacilor şi când 
ne-ar lipsi şi mărturiea aceasta, adecă: cum că 
Adrian după moartea lui Traian, dând barbarilor 
multe ţări din Asia, numai pentru aceia s'a oprit 
pe sineşi a nu părăsi şi Daciea, pentru că se 
temea să nu surpe atâtea mii de Romani, ce 
locuia într'însa; atuncea cetitoriul cel ştiutor de 
întâmplările vremilor celor vechi, voind ca să se 
încredinţeze pentru adevărul pricinei aceştia, îi 
va fi din destul ca să-şi aducă aminte numai de 
obiceiul cel necontenit al Romanilor, după care 
le era lor oprit a nu primi pe niminea în vreun 
legion de nu va fi din politic şi de neam. 

Deci socotim că nu va mai fi de trebuinţă să 
facem vreo adeverinţă de mărturie împotriva lui 



Enea Silvie, care zice: că Moldova a fost numai 
un loc de ocrotire pentru Romanii cei isgoniţi, 
pentru că nici odinioară mărturiea unui istoric 
carele a fost pe vremile acelea, nu poate să se 
socotească mai puţin decât închipuirile şi 
presupunerile cele de sine ale altuea, carele a 
fost cu o mie de ani mai târziu. 

Iară chipul cu care s'a sădit înainte şi s'a ţinut 
în Dacia viţa Romană aşa multe sute de ani, de 
la Traian, până în vremile noastre; nu ne este 
voea ca să-l descoperim aşa pre larg— ci numai 
singur adevărul acesta îl punem împotriva celor 
ce sunt cu îndoeală, adecă: limba 
Moldovenească care mai mult decât toate alte 
limbi se asemenează cu limba Romană, ne în- 
dreptează la spiţa neamului nostru destul de 
luminat, încât nimenea nu poate să mai stea 
împotrivă cu nimic. 

însă noi cu toate acestea, tot nu îndrăznim a 
zice cu încredinţare, cumcă neamurile boiereşti 
cele mai de frunte care sunt acum vestite în 
Moldova, a întrecut cu slava pre neamul acesta 
şi mai înainte, supt stăpânirea Romanilor când 
locuia în Daciea; căci prefacerea pământului 
nostru ne este cunoscută îndestul şi ştim prea 
bine, că Dragoş descălecătorul Moldovei, n'a 
dat boierii mai mari celor ce avea nume de 
neam, ci acelor carii întrecea pe alţii cu vitejia şi 



cu credinţa, puindu-i în dregătoriile cele politice 
şi în cele ostăşeşti şi mai ştim încă, că ei prin 
satele cele ce era pustiite de năvălirile Tătarilor, 
au aşezat ţărani goniţi de prin ţara Leşască; şi 
ori că punea numile sale satelor acelora, mai 
ales care erau făcute de dânşii; sau după cum 
se vede a fi mai adevărat, li se da lor satele ca 
un semn pentru că s'au boierit. 

Şi prea ştiut este, că în vremile cele mai 
dincoace, prin puterea turcească răsăpindu-să 
crăiea Şerbilor şi crăiea Bulgarilor, împreună şi 
scaunul Grecilor căzând sub stăpânire streină, 
multe neamuri boiereşti din cele mai de frunte 
ale popoarelor acestora, s'au tras la Moldova ca 
la locul cel de obştie pentru scăpare de pe 
vremea aceea şi prin purtările lor cele cu cre- 
dinţă, au dobândit slavă şi boierie. 

Aseminea s'a întâmplat şi cu vreo câteva 
neamuri boiereşti de ale Tătarilor, care, sau c'au 
căzut în robie prin răsboaele cele necontenite 
ce avea Schiţii cu Moldovenii, sau şi pentru 
neunirile care cumva se întâmpla între dânşii, 
se pleca de bună-voe Domnilor Moldovei şi 
creştini făcându-se se punea la slujbele ţării, 
atât la cele politice cât şi la cele de oaste. 

însă după aceea mai ales în veacul cest 
trecut, începându-se a se trimete de la Ţarigrad 
Domni în Moldova şi aceştia până când era 



ţarigradeni, îşi cumpăra robi Cerchezeşti şi 
Avaseşti şi după ce'i slujea pe dânşii robii 
aceştia multă vreme cu credinţă îi punea pe la 
dregătoriile curţii Domneşti şi după aceea încă 
şi în starea boierească. 

Şi Domnii au mai primit în slujbele boiereşti 
şi vreo câteva neamuri Leşeşti, mai ales care 
era plecate asupra ţării, dupre cum şi din 
Moldoveni, mulţi au primit boerii Leşeşti. 

într'acest chip, înmulţindu-se prea tare nu- 
mărul boierilor, au socotit Domnii şi au deosebit 
boieriile în trei stări. în stare cea dintâi au aşezat 
pe aceia, carii sau că au fost puşi însuşi de 
Domni prin dregătoriile cele mai mari ale ţării, 
sau că era născuţi dintr'acelaşi neam, ei au 
asemenea protie înaintea celor mai mici ca şi 
boierii cei mari în Rusia—. 

în starea a doua, sunt curtenii, sau oamenii 
cei din curte, carii au dobândit un sat şi altul prin 
moştenire. 

în starea a treia sunt Călăraşii, carii pentru 
folosul moşiilor ce le sunt lor dăruite de Domni 
totdeauna merg la război cu cheltuiala lor. 

Cei mai de pe urmă sunt rezeşii, cari se ase- 
menează cu odnodvorţii Ruseşti şi n'au vecini, 
ci locuesc câte mulţi în sate şi îşi lucrează mo- 



şiile lor însuşi ei, sau cu slugile ce le au năimite. 

Neamurile boierilor pe cari le arată dintru 
început istoriea Moldovenească, sunt încă şi 
până acum toate şi este de minune, că nici un 
neam boieresc din cele vechi, nu s'au stins de 
tot fără numai singur neamul lui Vasilie 
Albanitul, Domnul Moldovei, carele era mai mult 
la număr decât toate celelalte; iar acum s'au 
stins de tot şi măcar că oarecare neamuri au 
scăpătat la atâta sărăcie încât, din câte cinci mii 
de case ce avea mai fiecare supt stăpânire, 
deabia au rămas câte cu cinci, însă tot a rămas 
măcar neamul. 

Deci noi voim ca să arătăm aicea neamurile 
acestea flecarele pe numele lor şi fiindcă toate 
sunt deopotrivă încât pentru vrednicie, pentru 
aceea le-am pus după rânduiala alfabetică, 
adecă—: 

• Abazeştii 

• Arbureştii 

• Azanii^ 

• Arăpeşti 

• Bantoşeştii 

• Başoteşti 

• Balşeştii, (două neamuri) 

• Bogdăneştii 

• Bouleştii 



• Buhuşeştii 

• Burgheleştii 

• Buţurenii 

• Vârlăneştii 

• Ganeştii 

• Ghengeştii 

• Goeneşti 

• Darieştii 

• Doniceştii 

• Durăceştii sau Doneştii 

• Dragoşeştii 

• Joreştii 

• Zorileştii 

• Isaceştii 

• Cantacuzenii— 

• Cantimireşti— 

• Carabaşeştii 

• Carpeştii 

• Catargieştii 

• Clucereştii 

• Costăcheşti, sau Gavriliţeştii 

• Costineştii, Şerbi 

• Crupenţscheştii, Leşi 

• Chiriaceştii 

• Micleştii 

• Mi Ieştii 

• Mireştii 

• Mihuleştii 

• Movileştii— 

• Moţoceştii 



• Murgu Ieştii 

• Naculeştii 

• Niculeştii, Greci 

• Paladeştii, Grecii 

• Petralifii, Greci 

• Pilateştii, 

• Pisoscheştii Leşi 

• Prăjeştii 

• Razii, Greci 

• Racoviţeştii 

• Ropceneştii 

• Roseteştii, Greci Sturzeştii 

• Stăvăreştii 

• Stărceştii 

• Tal peştii 

• Tanschii 

• Totoeştii 

• Tudureştii, Greci 

• Turculeţeştii 

• Tălăbeştii 

• Tămăşeştii 

• Tăutu Ieştii 

• Urecheştii 

• Frăticeştii 

• Hinceştii 

• Hăbăşeştii 

• Hăzareştii 

• Hrisorvergi— 

• Ţibăneştii 

• Ţifeştii 



• Cerchezeştii, Cerchezi 

• Ciogoleştii 

• Şepteliceştii 

• Şipoteneştii 

• Şoldăneştii. 

Moldovenii avea[u] mai înainte obiceiu care 
prin lungimea vremei, s'a fost făcut ea şi o lege 
de nu da boierie oamenilor celor tineri, măcar 
de era şi din neamul cel mai de frunte, până 
când nu îşi arăta ei credinţa la alte slujbe mai 
proaste şi se făcea iscusiţi prin deprinderi, 
pentru aceea boierii cei mai mici, îşi da pe copii 
lor îndată după ce trecea anii copilăriei, de 
slujea pe la boierii cei mari; însă nu'i punea la 
altă slujbă fără numai cât slujea la masă şi avea 
privighere pentru stăpânul lor într'altă casă mai 
aproape şi după ce 'nvăţa ei până 'n trei ani, 
obiceiurile curţii şi năravuri împodobite, atuncea 
stăpânul lor îi punea înaintea Domnului şi prin 
rugămintea lui îi aşeza între slugile divanului 
celui mare şi după un an îi schimba în divanul 
cel mic şi de acolea în spătărie şi după ce da 
vreunul acolea probe de cugete bune şi de 
năravuri cinstite, încât putea să aibă cineva vreo 
nădejde, atuncea să primea între slugile cămării 
celei mari şi mai trecând vreo câţiva ani, se 
făcea Postelnicel, prin rugămintea altor boieri, 
pentru că socotea lucru necinstit să vorbească 
însuşi părinţii cu Domnul pentru fii săi. De aceşti 



Postelnicei sunt 12 şi toţi poartă în mâini 
înaintea Domnului toege albe supţi ri, de măsura 
statului lor. 

Şi după ce îşi arăta ei către Domnul şi în 
slujba aceasta credinţa şi iscusinţa sa, apoi îl 
punea şi la alte dregătorii ale curţii, încă şi'n 
slujbile cele de taină; şi aşa după ce îşi 
petrecea tinereţile sale, îl ridica mai întâi în 
starea lll-a a boieriei şi mai pe urmă la starea 
cea dintâi, iară când cunoştea Domnul la 
vreunul o minte prea deosebită şi înţeleaptă, 
atuncea în puţini ani putea să-l ridice la boieriea 
cea mai mare, măcar de ar fi fost şi din starea 
cea mai proastă. 

însă în vremea de acum adăogându-se mân- 
driea şi sărăciea, socotesc boierii, că îşi vor ne- 
cinsti starea lor, dacă vor sluji pre alţi boieri mai 
mari; şi fiindcă nici lăcomia cinstii nu le dă voe 
să trăească prosteşte, ci socotesc numai cu ce 
chipuri ar putea face prin mijlocirile rudeniilor 
sale ca să intre în rândul boierilor celor 
dinlăuntru ce se zic boiernaşi şi să iasă 
deodată. 

Şi pentrucă starea aceasta, este ca şi o ră- 
sadniţă a ocârmuirei, din care obicinueşte a să 
plini numărul boierilor celor mari, pentru aceia 
nici se poate spune ce fel de neoameni ajung la 
cele mai înalte trepte ale boieriei, şi aceasta 



este pricina pentrucare de multe ori se află între 
boierii cei mari oameni trufaşi, sumeţi şi 
mânioşi; şi nu numai fără de nici o ştiinţă pentru 
ocârmuirea trebilor obştiei ci încă cu totul fără 
de năravuri bune şi fără de vieţuire cinstită, la 
carii nimic nu se găseşte vrednic de laudă, fără 
numai acel fel de bunătate, ce este la vreunul 
dăruită din fire, care n'are ajutor pe dinafară nici 
c'un fel de creştere. 

La această întâmplare socotesc că nu va fi 
rău ca să povestesc, în ce chip dau Domnii 
boierii pe la boierii Moldovei. La sfârşitul lui 
Decemvrie ce este ziua înaintea praznicului 
sfântului Vasile, toţi boierii din porunca Spă- 
tarului celui mare îşi lasă semnele boieriilor 
sale în spătărie; sau în postelnicie, a doua zi, 
adecă ziua cea dintâi a lunei lui Ianuarie, cu trei 
sau patru ceasuri mai înainte de răvărsarea zilii 
se adună la curte toţi boierii, atât cei ce sunt în 
slujbă, cât şi cei fără de slujbă şi merg cu 
Domnul la biserică fără de semnele boieriei 
asemenea ca când ar fi scoşi de prin dregătorii; 
şi săvârşindu-să utrenea es din biserică şi se 
întorc la curte şi Domnul se aşează în scaunul 
său în spătărie, iară boierii toţi rămân stând 
afară în divanul cel mic, după aceea Domnul 
prin cămăraşul cel de taină, chiamă la sineşi pe 
Postelnicul cel mare, dacă voeşte să-l mai lase 
în dregătorie; iară dacă nu, apoi chiamă pe 



acela pe carele a socotit să-l pue în locul lui şi 
intrând el înlăuntru, îi vorbeşte Domnul, 
făcându-i aducere aminte pentru slujbile care a 
făcut ţării, însuşi el sau părinţii lui, arătându-i 
pricina pentru care voeşte să-l pue într'această 
dregătorie, sau să-l înoească întru dânsa şi-l 
sfătueşte să fie cu credinţă, dându-i bune 
făgăduinţi şi împreună lăudându-se; şi spuindu-i 
ce are să urmeze; îi dă un toeag de argint, pe 
care luându-l el, sărută mâna Domnului şi poala 
hainei lui; şi păşind înapoi puţin, îl îmbracă 
Cămăraşul cel mare cu un caftan. 

Postelnicul cel mare primeşte întâi semnele 
dregătoriei, nu pentru că el se protimiseşte 
doară înaintea celorlalţi, căci el este al cincilea 
după rând, precum am arătat mai sus; ci pentru 
că el are datorie să chieme înlăuntru pe ceilalţi 
boieri, pentru aceea fiind el întărit desăvârşit, 
îndată chiamă înlăuntru, din porunca Domnului, 
pe acela pe care voeşte Domniea să-l 
cinstească cu dregătoriea Logofeţiei cei mari, 
acestuea după puţină sfătuire, îi dă Domnul un 
toeag aurit; iară Postelnicul cel mare îi pune 
caftan peste umere şi luându-l cu blândeţe de 
subsiori, îl apropie către Domn ca să-i sărute 
mâna şi poala, asemenea slujbă face 
Postelnicul cel mare si celorlalţi sfetnici si 

> i > 

boierii de starea întâi. 



Iară pe boierii de starea a doua, îi chiamă 
înlăuntru Postelnicul ll-a şi îi îmbracă cu caftan, 
iară pe cei din starea I ll-a, îi slujeşte la aceasta 
Postelnicul lll-a, însă pe aceşti de pe urmă nu îi 
îmbracă cu caftan; ci din porunca Domnească 
se întăresc numai prin dregătoriile lor. Şi după 
ce se isprăveşte aceasta, merg toţi cu Domnul 
iarăşi înapoi la biserică, ca să asculte liturghia 
şi boierii cei noi, se aşează în biserică pe la 
locurile celor scoşi din dregătorie, iară aceştia 
rămân în tinda bisericii, cu ceilalţi boieri. 

După săvârşirea liturghiei, chiamă Domnul la 
masă pe care voeşte el; iară mai de către seară, 
trimite darfieştecăruia sfetnic şi boier de starea 
l-a, câte două pahare de argint cari cuprind mai 
două oca. 

Iară boierilor celor din starea ll-a, fieştecăruia 
numai câte un pahar; şi apoi toţi le bea pline cu 
vin înaintea Domnului. Cucoanele boierilor 
celor mari, încă se dăruesc de către Doamnă, 
câte c'un pahar oareşce mai mic. 

A doua zi iarăşi se adună boierii la curte şi 
mulţămesc Domnului pentru facerea de bine 
care i-a întâmpinat, aducându-i fieştecarele dar 
prin Postelnicul cel mare, câte un cal de mult 
preţ, sau alt lucru frumos ce are, asemenea 
cinste arată şi Doamnei, cucoanele boierilor 
întru aceiaşi zi în sala cea mare (Ginechion) 



adecă a haremului. 



în cealaltă vreme a anului, prea rar 
obişnuesc Domnii să facă schimbare boierilor, 
măcar că nimic nu poate să-i împedice, ca ori şi 
în care vreme când vor voi să schimbe pe 
boierii cei vechi şi să pue pre alţii noi. însă 
pentru că s'au fost obişnuit ca să schimbe şi să 
prefacă boieriile numai la începutul anului, 
pentru aceia poate că şi ei urmând obiceiului 
celui vechiu, au ales pentru aceste ţeremonii 
vremea aceia a anului, care obişnuiau şi ceilalţi 
Domni mai înainte de dânşii, a o socoti bună 
pentru treaba aceasta. 

CAP. XVI. Despre ceilalţi locuitori ai Moldovei 

Eu nu cred că mai este altă ţară de potriva 
Moldovei, intru care să se afle locuind aşa multe 
feluri de noroade, căci osebit de Moldoveni, ai 
cărora moşi s'au întors din Maramureş, mai lo- 
cuesc întru dânsa şi Grecii, Albaniţi, Sârbi, Bul- 
gari, Leşi, Cazaci, Ruşi, Unguri, Nemţi, Armeni, 
Evrei şi Ţiganii cei plodoşi. 

Grecii, Albaniţii, Sârbii şi Bulgarii trăiesc întru 
dânsa slobozi şi alţii se îndeletnicesc cu 
neguţătoria, iar alţii slujesc cu leafă la Domnie. 
Nemţi, Leşi şi Cazacii sunt puţini şi unii sunt 
ostaşi, eară alţii slujesc în curte, însă din Leşi 



s'au ridicat vreo câţiva şi în starea boieriei. Iar 
Armenii sunt supuşi ca şi ceilalţi neguţători şi 
târgoveţi şi sunt prin oraşele Moldovei şi plătesc 
asemenea bir la Domnie si bisericile lor sunt ca 
şi ale papistaşilor şi nici sunt mai mici nici mai 
puţin împodobite decât ale pravoslavnicilor şi 
sunt slobozi de a-şi păzi legea lor. Evreii încă 
sunt supuşi şi plătesc pre an mai mare bir decât 
cel de obşte şi cu alt nu se îndeletnicesc, decât 
numai cu neguţătoria şi cu cârciumăritul şi unde 
voesc acolo pot să-şi facă sinagogă însă numai 
de lemn, eară de piatră n'au voe. Ruşi şi Ungurii 
totdeauna au fost ţărani boiereşti ai Moldovei. 
Ţiganii suntîmprăştieţi prin toată Moldova şi nici 
un boier nu este carele să nu aibă robi vreo 
câteva sălaşe de dânşii. Iară de unde şi când a 
venit acest neam în Moldova, nici ei singuri nu 
ştiu şi nici în hronicile noastre nu se găseşte 
nimic pentru dânşi, şi toţi vorbesc un grai 
amestecat cu multe cuvinte greceşti şi 
persieneşti şi nimic alta nu lucrează decât 
meşteşugul zlătăriei şi al ferăriei şi asemenea 
sunt închipuiţi ca şi ceilalţi ţigani de prin alte 
ţări, au asemenea năravuri ca şi aceia; şi 
faptele lor cele mai mari şi semnele cele pentru 
deosebire, le este trândăvi rea şi furtişagul. 

Se mai zăbovesc pentru neguţătorie şi Turci 
mulţi în laşi şi prin alte târguri, însă nu le este 
slobod să-şi cumpere moşii nici într'un loc, cu 



cât mai puţin măcar să-şi facă casă la târg sau 
la vreun sat, sau să-şi zidească moschee adecă 
casă de rugăciune, sau să-şi facă la vedere ru- 
găciunile şi închinăciunile. Măcar că nici Poarta 
n'a silit ca să li se dea voe nici la unile de 
acestea şi măcar de ar da Dumnezeu, ca să 
aibă pentru acest lucru tăcere deapururea. 

Cei ce sunt adevăraţi Moldoveni, osebit de 
stările boiereşti, pentru care am pomenit mai 
sus, unii sunt târgoveţi, eară alţii ţărani; 
târgoveţii sunt aceia, carii se află cu locuinţa 
prin oraşe şi prin târguri, iară ţăranii sunt aceia 
cari locuesc prin sate; cei de pe la târguri, nu 
sunt supuşi nimărui fără numai Domniei la care 
îşi plătesc dăjdiile lor şi se îndeletnicesc la toate 
lucrurile, iară neguţătorii sunt prea puţini din 
Moldoveni; pentrucă Moldovanului din fire este 
născută mândriea, sau să zic mai bine lenea, 
căci ei ori ce neguţătorie, socotesc că este lucru 
de ruşine, osebit numai de neguţătoria cu 
pâinea care o fac ei pe moşiile lor. Şi eu 
socotesc, că aceasta este pricina cea mai mare, 
de se găsesc prea puţini din Moldoveni 
târgoveţi bogaţi şi căci este în ţară necontenit 
lipsă de bani, măcar de şi se trec preste hotar 
afară mai multe lucruri, decât cele ce se aduc în 
lăuntru, căci neguţătorii, cei streini, Turci, Jidovi, 
Armeni şi Greci, carii se zicţeleni, au apucat în 
mâini toată neguţătoria Moldovei, din pricina 



lenevirei patrioţilor noştri şi turme întregi de 
dobitoace mici şi mari, pre care le cumpără din 
Moldova cu puţin preţ, le duc pe la Stambul şi 
pre la alte cetăţi şi acolo le vând cu preţ îndoit şi 
întreit. însă fiindcă aceştia sunt cei mai bogaţi, 
nu au voie să fie cu moşii şi cu case statorniciţi 
în Moldova, pentru aceasta banii cei mai mulţi 
se petrec afară din ţară, iară preste Dunăre 
înapoi vin prea puţini şi de abia sunt cu 
îndestulare pentru plătirea birului şi ale altor 
cheltueli Turceşti. 

Ţăranii nici nu sunt drepţi Moldoveni, ci aceia 
cari se află ţărani, se trag sau din Ruşi, sau din 
Ardeleni cărora le zic Moldovenii Ungureni şi 
adevărat că în veacul cel dintâi după descă- 
lecarea Moldovei, cu totul a împărţit Dragoş 
celor ce venise cu dânsul, toată ţara cea nouă 
care a fost găsită golită de locuitori. Iară mai pre 
urmă văzând ei că nu este bine ca să lucreze şi 
să muncească boieri la boieri, pentru că toţi 
care era din neamul Romanilor se socoteau că 
sunt boieri şi pentrucă neamul acesta fiind 
deprins numai cu armele, se socotea a fi mai 
vrednic, decât a se pune tocma să lucreze 
pământul; pentru aceia următorii lui Dragoş, au 
fost siliţi să-şi caute cu învoeala Domnilor, prin 
alte ţări de prin prejurşi să-şi aducă oamenii 
carii era deprinşi cu munca şi să-i aşeze pre la 
moşiile lor. 



Adevărul la pricina aceasta îl întăreşte singur 
numele ţăranului, care se zice la Moldoveni 
vecin, pentru adeverinţă, precum că aceia au 
fost întâi ţăranii, carii au fost siliţi la această 
muncă de armele cele cu noroc ale 
Moldovenilor. Şi pentru aceia în ţara de sus, 
unde a început Dragoşeşti[i] a locui, sunt mai 
multe sate ţărăneşti, iară în ţara de jos, unde au 
locuitei mai în urmă, nu sunt alţi ţărani, fără nu- 
mai aceia, pre carii i'au cumpărat cu bani boierii 
dela cei din ţara de sus şi i'au pus pe la moşiile 
lor, sau aceia pre carii i'au cumpărat ei dintre 
răzeşii aceia, carii pentru sărăcie ş'au vândut 
moşiile lor cele părinteşti şi i'au silit cu 
strâmbătate ca să primească jugul supunerei. 

Pentru aceea când trage un boier pre vre 
unul ca să-l supue cu judecată, lesne se poate 
veadea din ce stare este, căci dacă poate jă- 
luitorul să adevereze, cum că neamul său ar fi 
stăpânit vreo moşie, (măcar de au şi pierdut-o 
apoi din pricina sărăciei, sau a vremilor celor 
turburate), sau că ar fi fost în ciata călăraşilor, 
sau a curtenilor, sau a aprozilor, atuncea îndată 
îl hotărăşte judecata a fi slobod. Pentrucă la 
slujbele acestea, nimenea nu poate să încapă, 
fără numai oamenii cei slobozi. Iară dacă n'are 
cu ce să adevereze aceasta, apoi unul ca acela 
rămâne subt stăpânirea boierului. 



Cei ce au fost aduşi din ţara Leşească şi au 
fost aşezaţi în mijlocul Moldovei, ş'au uitat limba 
lor, pentru îndelungarea vremii şi au deprins pe 
această Moldovenească. Iară Ungurii, pentru 
c'au rămas nesmintiţi în legea lor cea 
papistăşească, îşi ţin împreună şi limba lor, 
măcar că şi pre această Moldovenească toţi o 
înţeleg. 

Aceşti ţărani toţi ori şi din ce limbă ar fi, sunt 
foarte aspru asupriţi, cu munca stăpânilor lor. 
Căci lucrul nu le este lor aşezat cu hotărâre, ci 
numai singur în voia stăpânului stă câte zile să-i 
lucreze ei. Iară banii sau dobitoacele lor, nu 
poate el să le ieie cu sila şi agonisindu-şi 
ţăranul cât de multă bogăţie, stăpânul său nu 
poate să ieie nici o parte dintr'însa; iară luând-o 
el cu sila, atuncea judecata îl sileşte ca să i-o 
dea înapoi. însă voind el să-i facă strâmbătate, îl 
bate atâta de mult, până când ţăranul de bună 
voia sa îi dă ceeace cere el, iară ca să'l omoare, 
îl opreşte legea şi întâmplăndu-se cu vre un 
chip ca să-l omoare, atuncea nu numai că 
stăpânul acela să judecă la moarte, ci încă şi 
femeia şi copii celui ucis se slobod cu pace. 
Pentrucă nici nu are putere asupra vieţii sau a 
morţii unui Moldovean, fără numai singură 
Domnia. Iară să vânză vreun boier pre ţăranul 
său, are voie, însă nu afară din satul întru care 
s'a născut şi dacă voeşte să-şi vânză toată 



moşia împreună cu ţăranii, i să dă voie. 

Mărimea birului loreate la voia Domniei şi 
n'are nici nume, nici vreme hotărâtă şi într'a- 
devărzic, că eu aşi socoti pre ţăranii Moldo- 
veneşti, că sunt cei mai bicisnici decât toţi lo- 
cuitorii de sub soare, dacă împotriva voinţei lor, 
nu i-ar scoate din sărăcie rodirea pământului şi 
săcerişurile cele bogate. Căci ei sunt foarte 
leneşi şi trândavi pentru lucru, ară puţin, sa- 
mănă puţin şi totuşi seceră mult şi nu se ne- 
voesc ca să-şi agonisească cu munca, aceea 
ce ar putea ei să aibă, şi se mulţumesc ca să 
adune în jătniţele lor, numai atâta cât socotesc 
că le va fi deajuns într'un an pentru hrana lor, 
sau până la pâinea cea nouă, dupre cum 
obişnuesc să şi zică. Pentru aceea când se în- 
tâmplă vreun an neroditor, sau când îi împedică 
dela seceriş vre-o năpădire a protivnicilor, sunt 
în primejdie să moară de foame, şi dacă au vreo 
vacă sau două, socotesc că le este destul 
pentru hrana lor şi a copiilor, pentru că unele 
dintre dânsele dau pe zi câte 40 sau cel mai 
puţin 24 oca— de lapte şi dacă are unul 20 de 
stupi prea lesne poate din venitul lor să-şi 
plătească birul pe tot anul. Căci când este şi 
timpul dupre pofta prisăcarilor, atuncea fieşte 
care stup dă pre an câte şeapte roi. Apoi 
socoteşte, că la retezat din toţi se scoate câte 
două sau şi mai multe oca de miere şi ocaua se 



vinde câte o rublă. 

Cei ce locuesc la munte, au oi, miere şi 
poame cu îndestulare şi cei dela câmp au 
pâine, boi şi cai. Iară la cei ce sunt megieşi cu 
Tătarii, le merge mai rău decât la toţi. Căci 
Tătarii nu numai că fură dela dânşii toate cele 
ce pot să apuce, ci cu chip că merg cu războiu 
asupra Leşilor, răzbat în Moldova şi fac prăzile 
cele mai mari, prind pre toţi locuitorii de prin 
sate şi ducându-i cu dânşii, îi vând la Ţarigrad 
cu chip că sunt Ruşi, măcar că acest fel de 
năpădire de mults'a oprit de multe ori prin 
poruncile împărăteşti, însă la aceasta cine 
poate să se păzească aşa bine, de şeretlicurile 
Tătarilor? Şi pre cei ce îi duce întâmplarea la 
Ţarigrad sunt mai norociţi; căci acolo dacă gă- 
sesc Capuchihaielile Domniei, pre vreun 
Moldovan robit, unde îl găsesc de acolo îl iau 
fără de plată şi îl slobozesc cu pace. 

Cele ce am pomenit mai sus pentru ţăranii 
Moldovei, numai cu locuitorii din trei ţinuturi nu 
se urmează asemenea. Căci ei măcar că nu 
sunt din starea boierească, însă nu sunt supuşi 
nici la un boier şi sunt de sine ca o republică, 
adecă cel dintâiu este: Câmpul lung în ţinutul 
Sucevei şi este ocolit cu cele mai înalte vârfuri 
de munţi şi suntîntr'însul ca vreo cincisprezece 
sate şi fieştecare au obiceiuri şi judecăţi ale lor 



deosebite. Uneori primesc şi dela Domnie doi 
Vornici, însă de multe ori îi şi gonesc afară din 
ţinut, când întărâtă cugetele locuitorilor asupra 
lor şi se lasă în nădejdea cetăţilor ce au făcute 
din fire. Ei nu pricep lucrul pământului, pentru 
că nici au ţarini prin munţii lor, ci tot lucrul lor 
este numai păstoriea oilor şi împreună plătesc 
şi ei bir pre tot anul, însă nu atâta cât li se cere 
lor dela Domnie, ci numai cât făgăduesc ei 
Domnilor la intrarea în scaun şi aşezământul 
acesta totdeauna îl înoesc ei prin trimişii lor, 
când se pune stăpânitor nou în Moldova şi când 
voeşte vre un Domn să urmeze mai aspru cu 
dânşii şi să le arunce alte sarcini noui, atuncea 
ei nu stau îndelung la tocmeală, ci cu toţii nu 
voesc să le primească şi fug prin părţile cele 
nerăsbătute ale munţilor. Pentru aceasta şi 
Domnii, nici odată n'au cerut dela dânşii mai 
mult, fără numai atâta cât s'au îndatorit să dee. 

Uneori prin îndemnările unor capete răscol- 
nice, au eşit ei de supt stăpânirea Domnilor şi 
s'au dat supt paza Leşilor, care întâmplare a şi 
dat pricină unora din istoricii Leşeşti, de au zis, 
că Moldova a plătit dajdie la Leşi. 

însă aceasta este ştiut de fieşte carele: că 
Moldova mai înainte până a nu cădea supt stă- 
pânirea turcească, avea aşezământ de pace cu 
Leşii, după cum mărturiseşte însuşi vlădica Pia- 



ziţius, măcar că'i stă împotrivă Dlugoş, Sarniţius 
şi Oricovius. Iară după aceea începând a plăti 
haraciu la Turci, nici n'au avut Leşii gând ca să 
o silească să fie supt ascultarea lor, ci mai ales 
unii din Craii lor umbla să le dea ajutor, ca să se 
pue iarăşi în slobozenia ce avea mai înainte. 

Al doilea republică mai mică, este Vrancea în 
ţinutul Putnei, la hotarul ţărei Româneşti din 
toate părţile încunjurat cu munţi straşnici şi sunt 
întru dânsul 12 sate cu două mii de case şi nici 
locuitorii aceştia n'au ştiinţă pentru plugărit. 
Pentru că şi ei se îndeletnicesc cu păstoriea 
oilor, ca şi Câmpulungenii, şi plătesc pre an la 
Domnie o dajdie ştiută şi hotărîtă şi se ţin cu 
legile sau obiceiurile lor iară porunci şi 
judecători dela Domnie nu primesc. 

Al treilea, este Tigheciul, în ţinutul Fălciilor 
adică un codru ce este despre hotarul Tătarilor 
de Bugeag şi este pieptul Moldovei cel mai tare 
între Prut şi între Basarabia. Locuitorii plătesc la 
Domnie pre tot anul o dajdie mică şi sunt toţi 
călăreţi şi mai nainte era ei la număr opt mii de 
oameni, iară acum deabia sunt două mii pentru 
oaste şi întrec cu vitejiea pre toţi ceilalţi 
Moldoveni, încât se obişnueşte a se zice pentru 
dânşii acest proverb „Cinci Tătari de Crăm, 
plătesc mai mult decât zece de Bugeag şi cinci 
Moldoveni, biruesc pre zece Tătari de Crăm. 



Iară cinci Codreni adecă, Tigheceni, batpre 
zece Moldoveni". Pentru dânşii am vorbit mai 
mult la partea întâea. 

CAP. XVII. Despre năravurile Moldovenilor 

Fiindcă ne-am apucat să arătăm năravurile 
Moldovenilor, pentru care lucru nici unii din cei 
străini, sau prea puţini au ştiinţă adevărată, 
dragostea ce avem asupra patriei noastre, şi 
neamul dintru care suntem născuţi, ne 
îndeamnă ca să lăudăm şi să închinăm pre 
locuitorii ţării, cărora avem să le mulţămim 
pentru iubirea noastră, ne stă însă şi dragostea 
adevărului în cale, ca să lăudăm aceia, care cu 
dreptate ar fi să se hulească. Căci mai de 
mântuire le va fi lor, când li se vor aşterne 
slobode înaintea ochilor greşalele care le fac, 
decât să fie înşelaţi şi amăgiţi cu vreo măgulire 
mângăioasa şi apărare iscusită şi prin aceia să 
creadă că urmează bine întru greşalele acele, 
pentru care toată lumea cea cu năravuri bune îi 
huleşte. Deci noi din pricina aceasta voim să 
zicem curat, că noi la năravurile Moldovenilor 
nu putem să aflăm nimic lesne ca să putem 
lăuda, osebit de credinţa cea adevărată şi 
primire de oaspeţi. 

Din toate greşalele care sunt obişnuite şi pre 
la alţi oameni, au şi Moldovenii de nu prea 



multe, încă nu prea puţine. 

Năravuri bune sunt rari la dânşii, pentru că 
nu au nici creştere cum se cuvine, nici deprin- 
dere la năravurile cele bune şi pentru aceia cu 
greu se va găsi vreunul mai împodobit cu nă- 
ravuri bune decât alţii, de nu va avea vreo fire 
bună spre ajutor. 

Dârziea şi semeţiea este maica şi sora lor, 
căci dacă are vreunul cal bun şi arme bune, 
atuncea gândeşte că nici un om nu poate să-l 
întreacă şi nu s'arferi, de ar fi cu putinţă însuşi 
cu Dumnezeu să se lupte. Şi toţi de obşte sunt 
îndrăzneţi şi semeţi, foarte înţinaţi de a începe 
gâlceavă, însă prea lesne să liniştesc şi se îm- 
pacă iarăşi. Luptă cu sabia câte doi numai, nu 
obişnuesc; şi ţărănimea încă prea rar se 
întoarce la arme, numai din vorbe, ci cu beţe, cu 
ciomege şi cu pumnii astupă gura cea fără de 
omenire a protivnicului lor şi asemenea fac şi 
ostaşii, rarsărcu sabia unul la altul numai din 
sfadă şi când se întâmpla aceasta vreodată, 
trebue aciea sa sufere pedepsele cele mai cum- 
plite. Ei cu toţii sunt şegalnici şi veseli şi inima 
nu le este departe de gură; însă dupre cum uită 
degrab mânia, asemenea şi prieteşugul nu ţin 
îndelung şi de băutură n'au greaţă prea mare, 
însă şi prea tare plecaţi asupra ei încă nu sunt. 
Desfătarea lor cea mai mare este uneori a pe- 



trece în ospeţe dela 12 ceasuri până la 9 după 
miazănoapte şi alteori şi până la revărsarea 
zilei şi beau până ce varsă. Dar aceasta încă nu 
se obişnueşte în toate zilele, ci numai pe la 
sărbători mari şi earna când este vreme rea, şi 
sileşte frigul pre oameni ca să şează pre la ca- 
sele lor şi să-şi încălzească mădulările cu vin. 
Rachiu nimenea nu iubeşte, fără numai ostaşii, 
iară ceialalţi beau numai câte un pahar înainte 
de masă. Cei ce locuesc în ţara de jos şi pe 
lângă hotarul ţărei româneşti, iubesc vinul mai 
mult decât ceilalţi. 

Odineoară s'au apucat pre rămas un Moldo- 
vean cu un Muntean, să vază carii sunt mai 
beţivi, Moldovenii sau Muntenii, ş'au mers pe 
podul din Focşani, care este hotar între Moldova 
şi între ţara Românească şi atâta sau gâlcevit 
amândoi cu paharele, până când a căzut Mun- 
teanul de multă băutură de vin. Iar pre Mol- 
dovean pentru învingere, l-au dăruit Domnia cu 
boerie. 

Arcul îl întind ei foarte bine, şi se pricep a 
purta şi suliţa. Iar cu sabia totdeauna fac ei mai 
multă izbândă, iarpuşte poartă numai vânătorii, 
pentru că zic că este lucru cu ruşine, să se lupte 
la oaste cu acest fel de arme, cu care nu poate 
să se cunoască nici meşteşugul războiului nici 
vitejia. 



Ei la începutul războiului totdeauna sunt 
foarte vitezi şi de al doilea mai slabi de inimă. 

Iar dacă îi înfrâng protivnicii înapoi, atuncea 
prea rar au bărbăţie să înceapă de a treia oară, 
însă au învăţat dela Tătari de se întorc iarăşi 
înapoi din fugă şi prin această apucare cu meş- 
teşug, au smuls biruinţa de multe ori din mâinile 
protivnicilor. 

Către cei robiţi se arată acum cu blândeţe şi 
acum cu tiranie, după cugetul lor cel nestatornic 
şi să ucigă pre vreun Turc, sau vreun Tătar, 
socotesc drept datorie creştinească şi pre cel ce 
se arată cu blândeţe către aceste neamuri, îl 
socotesc că nu este creştin bun; şi această 
urmare au adeverit-o ei prea cu îndestulare la 
pustiirea aceasta mai de pre urmă a 
Bugeagului, când a năvălit Petriceicu asupra 
Basarabiei, după războiul Austriecesc. 

Ei nu au măsuri în cugetile lor, când le merge 
bine sunt semeţi, iar de le merge rău părăsesc 
bărbăţiea şi la vederea dintâiu nimic nu li se 
pare cu greu. Iar dacă li se întâmplă la aceia cât 
de puţină sminteală împotrivitoare, atuncea cad 
în uimire şi nu ştie ce să facă şi la urmă, dacă 
văd că ostenelile lor sunt zădarnice, se căesc 
că s'au apucat însă prea târziu. 



Deci dar nu putem zice alt nimic, fără numai 



că. din prea osebită şi nemărginită provedinţă a 
lui Dumnezeu, o împărăţie aşa mare şi 
înfricoşată a Otomanilor, biruind cu armele sale 
pre toată puterea romanilor în Asia şi o bucată 
nu prea mică în Europa şi pre Unguri, Sârbi, 
Bulgari şi alte stăpâniri nenumărate, aducând 
cu sila sub stăpânirea sa şi pre Greci norodul 
cel mai înţelept. Iar pre un norod aşa prost şi 
fără de putere, n'a fost vrednică ca să-l silească 
cu război, ca să i se plece sub stăpânire şi mai 
pre urmă umblând de atâtea ori să lepede jugul 
cel primit de bunăvoe, totuşi a rămas neatins şi 
nesmintit, atât la obiceiurile lui cele politiceşti 
cât si la orânduelile cele bisericeşti. 

De alta, nu numai că Moldovenii nu sunt 
iubitori de ştiinţi, ci mai la toţi le sunt şi urâte. Şi 
aşa nici numele ştiinţelor şi ale meşteşugurilor 
frumoase nu le sunt lor cunoscute; şi zic, că 
oamenii cei învăţaţi îşi perd minţea şi când 
voesc să laude învăţătura cuiva zic că este 
nebun de ştiinţa cea multă şi cel mai de ocară 
lucru este pentru că zic, că numai preoţilor se 
cuvine să, înveţe, iar pentru mireni este destul 
să citească şi să scrie şi să-şi iscălească 
numele şi să ştie cum îşi vor pune la isbod boii, 
caii, oile, stupii şi altele de acestea; iarcelealte 
toate sunt netrebuitoare. 

Femeile lor măcar că nu le ascund de bărbaţi 



aşa cu băgare de seamă ca Turcii, însă totuşi 
obişnuesc prea rara se depărta de pe la casele 
lor, dacă sunt măcar de puţină ceva stare. 

Cucoanele boierilor sunt bine închipuite, iar 
pentru frumuseţe cu mult mai în urma celor 
proaste. Căci acestea sunt cu chip mai frumos, 
iar cele mai multe sunt desfrânate unele beau 
pe acasă vin mult, iar la adunare prea rar se 
arată vreuna beată. Pentrucă un obraz femeesc 
se socoteşte a fi mai cinstit cu cât mănâncă şi 
bea mai puţin pe la ospeţe, şi pentru aceia prea 
rar poate cineva să o vază aducând câte o bu- 
căţică la gură, sau să-şi deschiză buzele până 
întru atâta, ca să i se vază dinţii, ci aşa de tăinuit 
vâră bucatele în gură, cu cât îi este prin putinţă, 
şi nimic nu socotesc mai de ruşine, decât a se 
vedea părul capului la vreo femee cu bărbat sau 
văduvă şi este cea mai mare greşală, a 
descoperi la vedere capul vreunei femei. însă 
fecioarele socotesc ruşine să-şi acopere capul 
măcar cu cât de subţire pânză, pentrucă 
goliciunea capului, o înţeleg semn de feciorie. 

Celelalte obiceiuri atâta sunt deosebite, ca şi 
aerul în cele mai multe părţi ale ţării. Locuitorii 
din ţara de jos, care sunt obişnuiţi de mult să 
trăiască în răsboiu cu Tătarii, sunt ostaşi mai 
buni şi oameni mai sălbatici decât ceialalţi şi 
mai mult sunt rescolnici şi nestatornici şi dacă 



n'au niciun protivnic străin să bată războiu, 
atuncea de trândăvire prea lesne se amăgesc şi 
stârnesc zurba asupra mai marilor săi, însă şi 
însuşi asupra Domniei. Pentru Dumnezeiasca 
slujbă au puţină ştiinţă şi mulţi dintre dânşii, mai 
ales oamenii cei proşti, cu toţii zic: că 
fieştecăruea om este hotărâtă dela Dumnezeu 
ziua morţii sale şi mai înainte de ziua aceea nu 
poate nimenea să moară, nici să piară la 
războiu—, şi aceasta le dă lor atât de mare băr- 
băţie, încât, uneori orbeşte se slobod asupra 
protivnicilor lor. A ucide, sau a prăda pre Turci, 
pre Tătari şi pre Evrei, nu socotesc că este 
păcat nici ucidere, şi cei ce locuesc aproape de 
Tătari, fură şi ucig cu sirguinţă şi când fac vreo 
pradă în ţara Tătărască, zic că n'au prădat, ci 
ş'au întors numai al lor înapoi, pentru că zic că 
Tătarii n'ar fi având acum alt nimic, fără numai 
aceia ce au apucat cu sila dela strămoşii lor. 
Prea curviea este rară la dânşii. Iară cei tineri 
nu numai că socotesc a nu fi păcat, ci încă le 
este cinste ca să iubească pre ascuns curviea 
până ce sunt holtei, asemenea ca când ar fi 
slobozi de toate legile. Pentru aceia de multeori 
se aude la dânşii vorba aceasta: 

„Fătul meu! fereşte-te de furtişag şi de 
ucidere, că eu nu te voi putea scăpa de 
spânzurătoare, iară pentru că te vei culca cu 
cineva, n'ai să porţi frică de peire, numai să 



plăteşti banii pezevenchiului". 

Primirea lor de oaspezi, care o arată către cei 
nemernici şi drumeţi este foarte vrednică de 
laudă, căci măcar că sunt prea săraci din 
pricină că se află megieşi cu Tătarii, însă nici- 
odată nu este să nu dee oaspeţului sălaş şi 
mâncare, ţiindu-l în dar trei zile împreună cu do- 
bitocul său şi pre cel nemernic îl primesc cu feţe 
vesele, ca când ar fi frate, sau altă rudenie a lor 
şi unii aşteaptă cu masă până la 7 ceasuri din zi 
şi ca să nu mănânce singuri trimit pre slugi pe la 
căi, ca să cheme la masă pe câţi drumeţi îi vor 
întâmpina. Numai singuri Vasluenii n'au lauda 
aceasta, că ei nu numai că îşi închid casele şi 
cămările de către oaspeţi şi când zăresc pre 
vreunul că vine atuncea se tăinuesc, îmbracă 
haine sparte, şi vin înapoi în chip de calici, şi 
cer milostenie însuşi dela cei străini. 

Locuitorii de ţara de sus, au mai puţină pri- 
cepere la războiu şi nici sunt deprinşi aşa bine 
cu armele, căci ei mai bucuroşi îşi agonisesc 
pâinea în sudoarea feţelor sale ş'o mănâncă cu 
linişte şi în odihnă. 

Asupra religiei sunt plecaţi mai până la Eres 
şi nu numai în ţinutul Sucevei sunt vreo 60 de 
biserici de piatră şi în toată ţara de sus mai mult 
de 200 mănăstiri mari de piatră, ci încă şi munţii 
sunt plini de monahi şi de sahastri, carii acolo în 



linişte îşi jertfesc lui Dumnezeu viaţa cea 
cuvioasă şi singuratecă. 

Furtişag este între dânşii prea puţin, sau nici 
ca cum şi totdeauna s'au aflat buni credincioşi 
Domniei şi măcar de s'a şi întâmplat între dânşii 
vreo turburare, însă şi aceea a fost numai din 
pricina boierilor de ţara de jos şi mai înainte de 
a se căsători sunt curaţi şi sunt oameni prea 
încuviinţaţi cu cari prea rar se află asemenea 
vreunul din ţara de jos. 

în slujbele ţării sunt mai harnici decât ceilalţi 
şi trebile gospodăriei le fac foarte bine şi 
poruncile le plinesc cu cea mai mare râvnă şi la 
primirea oaspeţilor, se îndeletnicesc mai mult 
decât ceilalţi locuitori din ţara de jos. 

Jocurile Moldovenilor au cu totul altă închi- 
puire, decât pre la alte popoare, căci ei nu joacă 
doi cu doi, sau patru cu patru, ca Franţezii, sau 
ca Leşii, ci joacă mai multe obraze deodată, 
împrejur sau în rând şi altădată nu joacă 
bucuroşi, fără numai la nunte, când se ţin toţi de 
mână şi joacă împrejur cu pas potrivit după 
cântare, mergând despre dreapta spre stânga, 
atuncea se chiamă horă, iară când stau în rând 
şi se ţin de mână, însă fruntea şi coada slobodă, 
atuncea se chiamă danţ cu cuvânt Leşesc. 



La nunte sunt obişnuiţi să joace mai înainte 



de cununie în ogradă, sau şi în drum şi adecă 
cu două rânduri, unul de bărbaţi şi altul de femei 
şi la amândouă rândurile pun câte un 
povăţuitor, om bătrân şi cinstit, carele poartă în 
mâini toiag de lemn poleit şi legat la capăt cu 
năframă cusută şi unul dintre dânşii trage după 
sineşi pre ceilalţi din rândul său, despre dreapta 
spre stânga şi iarăşi despre stânga, aşa încât să 
stea faţă în faţă. După aceia îndărăpt spate la 
spate şi apoi se întoarce fieştecare rând cu 
încordare atâta de încet ca să nu se încurce, 
încât abia se poate zări vreo mişcare şi întru 
amândouă rândurile îşi alege loc fieştecarele 
după cinstea sa Cocoanele şi fecioarele 
boierilor, îşi iau loc dupre starea bărbatului, sau 
a tatălui lor, însă locul cel dintâi, este pentru 
povăţuitor, al doilea, pentru Nun şi al treilea 
pentru Mire. Asemenea şi în rândul femeilor 
este întâi povăţuitorul; apoi nuna, după dânsa 
mireasa, măcar de sunt şi de stare mai proastă 
decât ceilalţi iară la urmă se amestecă 
amândouă rândurile şi joacă ocol împrejur, 
avându-şi fieştecarele femeia sa din dreapta, iar 
holteii câte o fată de starea lor si uneori 
obişnueşte hora să se întoarcă în trei părţi sau 
patru, sau şi într'unul, dupre voia şi iscusinţa 
povăţuitorului. 

Osebit de jocurile acestea ce se obicinuese 
pre la veselii, mai sunt şi alte jocuri cu eres, 



alcătuite cu număr nepotrivit adică 7, 9, 1 1 şi 
jucăuşii se chiamă căluşeri şi se adună odată 
într'un an, se îmbracă în haine femeeşti şi pun 
pe cap cunună de pelin împletită şi împodobită 
cu alte flori, vorbesc cu glas femeesc şi ca să nu 
se cunoască, îşi învelesc faţa cu pânză albă şi 
in mâini poartă sabie goală, ca să taie cu dânsa 
ori şi pre cine ar cuteza să le descopere faţa, 
căci puterea aceasta le-au dat-o lor un obiceiu 
vechi, aşa încât nimenea nu-i poate trage la 
judecată când fac vreo ucidere întru acel chip. 

Povăţuitorul cetei se chiamă Stareţă şi cel de 
al doilea Primicerşi are datorie să întrebe ce fel 
de joc pofteşte Stareţa şi apoi să spue celorlalţi 
în taină, ca să nu auză norodul numele jocului, 
până când nu-l va vedea cu ochii, pentrucă ei 
au mai mult de o sută de sărituri şi unele aşa de 
potrivite, încât aceia cari joacă se pare că nu se 
ating de pământ ci se poartă în văzduh şi cu 
acest fel de urmări, cu jocuri şi cu săltări, prin 
toate târgurile şi satele se petrec acele zece 
zile, ce sunt între praznicul înălţărei, şi a 
coborîrei Sfântului Duh, şi într'această vreme nu 
se culcă ei nicăeri, fără numai sub straşinile 
bisericilor şi zic: că de se vor culca la alt loc, ar 
fi căzniţi de strigoaice şi când se întâlnesc pre 
drum două cete de căluşări, bat război una cu 
alta şi ceata cea biruită face loc celeilalte şi 
după ce fac învoiala de pace, apoi ceata cea 



biruită este supusă celeilalte nouă ani şi 
întâmplându-se să se omoare vreunul la acest 
fel de bătălie, atuncea nu se încape judecată şi 
nici judecătorul nu întreabă pre cel ce a făcut 
ucidere şi cel ce intră în vreo ceată de acestea, 
trebue nouă ani în tot anul să se afle adunat 
dimpreună, iar întâmplându-se să nu se arate 
vreodată, atuncea zic ceilalţi că este căznit de 
duhuri rele şi de strigoaice şi prostimea cea ere- 
tică crede, cum că ei au putere să gonească 
acel fel de boale. Căci ei fac vindecare 
într'acest chip, adecă: aştern la pământ pre acel 
bolnav şi încep a sări şi la o notă anume a 
cântării îl calcă fieştecarele dela cap până la 
călcâie şi mai pre urmă îi zic la urechi nişte 
cuvinte alcătuite de dânşii într'adins şi 
poruncesc beteşugului să se depărteze şi după 
ce fac ei aceasta de trei ori în trei zile, apoi 
urmează lucrarea care o nădăjduea ei; şi aşa 
într'acest chip cu prea puţină osteneală se pot 
vindeca boalele cele mai grele cari se 
împotrivesc meşteşugului doftoresc. Asemenea 
lucrare are nădăjduirea şi în farmece. 

CAP. XVIII. Despre obiceiurile logodnelor şi a 
nuntelorîn Moldova 

Fiindcă am arătat pentru purtările şi năra- 
vurile Moldovenilor, socotesc că cititorul cel iu- 
bitor de ştiinţă nu va fi nemulţumitor ca să-i 



descoperim în scurt şi obiceiurile ce au ei pe la 
logodne şi pe la nunţi. 

Ei căsătoresc pre copiii lor la vârsta care este 
hotărâtă de biserică şi este ruşine ca să-şi 
ceară fecioara bărbat, căci obiceiul ţării este ca 
să-şi aleagă holteii loru-şi neveste, iară nu 
părinţii fecioarelor să-şi caute gineri. Drept 
aceia plăcând unui holtei o fecioară, trimite la 
părinţii aceia starosti, cari se chiamă peţitori, cu 
cuvânt Latinesc, care este stricat din cuvântul 
petitores şi aceştia ispitesc pre departe cugetele 
părinţilorfecioarei, ca să nu le fie atuncea ru- 
şine, când n'arvoi părinţii şi cunoscând că le 
este lor voia ca să o deie, apoi merg starostii în 
casa fecioarei cu toate rudeniile mirelui şi cel 
mai de frunte dintre starosti începe să aducă 
cuvânt, pre care l'am pus şi noi aice, pentrucă 
mai în tot locul obişnueşte, să se facă cu aceste 
cuvinte, adecă: 

„Moşii şi strămoşii părinţilor noştri celor mai 
dinainte umblând la vânat prin codrii, au aflat 
această ţară, întru care ne aflăm şi noi acum şi 
ne hrănim şi ne desmierdăm cu mierea şi cu 
laptele dintr'însa. Deci prin pilda aceasta fiind 
îndemnat şi slăvitul boer(N), a mers la vânat 
prin câmpi, prin codrii şi prin munţi şi a dat 
preste o fiară, care fiind ruşinoasă şi cinstită, nu 
a stătut faţă cu dânsul, ci a fugit şi s'a ascuns şi 



viind noi pe urma ei, ne-a adus într'această 
casă. Deci, D-voastră trebue să ne-o daţi sau să 
ne arătaţi unde a fugit fiara aceasta pre care noi 
cu atâta osteneală şi sudoare am gonit-o din 
pustie". Şi mai adaogă încă şi zice şi alte ale- 
gorii şi metafore după cum se pricepe. 

Iară părinţii zic dintâi, cumcă acest fel de 
fiară n'a venit în casa lor, ci poate că ei i-au 
rătăcit urma şi ea se va fi ascuns aiurea, la vre- 
un megieş. însă dacă silesc starostii ca numai 
decât să le-o arate, atuncea scot părinţii 
înaintea lor, o fată urâtă şi bătrână, îmbrăcată cu 
strae sdrenţuroase, şi întreabă ei pe starosti de 
este această fiara aceia pe care o caută ei. 
Atuncea starostii zic, că nu este aceia. „Căci 
fiara lor este cu părul galben ca aurul, cu ochii 
ca de şoim, dinţii săi stau ca mărgeaua, cu bu- 
zele roşii ca cireşile, la trup ca o leoaică şi la 
piept ca o gâscă, cu grumajii ca de lebădă, 
degetele mai gingaşe decât ceara, şi faţa mai 
strălucitoare decât soarele şi luna". Şi dacă tă- 
găduesc părinţii dealdoilea precumcă nu au 
văzut de acel fel de fiară, atuncea starostii dau 
răspuns, zicând: „Că câinii lor atâta sunt de 
adulmecatori încât niciodată nu i-au înşelat şi 
acum le-au dat semnele cele mai adevărate, 
cumcă fiara aceia pe care o caută ei ar fi 
ascunsă acolea". După aceea lăudându-li-se şi 
cu arme şi cu silă scot apoi părinţii pre fiica lor, 



împodobită dupre putinţa şi averea lor şi 
văzând-o starostii zic, că aceasta este fiara pre 
care o caută ei şi atuncea chiamă pre un preot, 
sau dacă acesta este împedicat cu alte trebi, 
apoi chiamă pre cei mai bătrâni din megieşi şi 
înaintea acestora îşi schimbă mirii inelele şi 
după aceea îndată iarăşi tăinuesc părinţii pre 
fiica lor si aşează masă si în vreme când sed la 
masă, hotărăsc ziua aceia întru care va să fie 
nunta. 

Iară dacă sunt mirii feciori de boieri, atuncea 
fără de învoeala Domniei şi fără de mărturia 
arhiereului nu poate să fie nici logodna nici cu- 
nunia, căci cu pecetluitul sau mărturia arhie- 
reului se ia aminte ca să nu se facă vreo nuntă 
în potriva aşezământurilor bisericei, şi cu 
învoiala şi ştirea Domniei, pentru ca să nu se 
unească mai deaproape prin legătura aceasta 
multe neamuri boiereşti fără de voia Domniei. 

Şi după ce se hotărăşte ziua întru care va să 
fie nunta, atuncea în Lunea cea dinainte merg 
rudeniile dimpreună atât la casa mirelui cât şi la 
casa miresei şi aduc muzicanţi, cari rar pot să 
fie alţii de cât numai ţiganii şi se ospetează unii 
cu alţii şi după ce se râdică masa, apoi fetele şi 
alte femei cern făina cară este ca să fie pentru 
nuntă, pentru aceia să şi zice, ziua cernutului, şi 
dacă sunt tot într'un târg sau întru'un sat, sau 



măcar dacă nu sunt tocma cale de 2 sau 3 zile 
depărtate una de alta, apoi atuncea se începe 
veselia nunţei de Joi, la amândouă părţile şi 
ţine până Duminică. Iară Duminică se gătesc 
toţi prietenii şi rudeniile mirelui ca să aducă 
mireasa, şi trimit înainte conăcarii să spue de 
venirea mirelui şi cei ce sunt adunaţi la mireasă, 
străjuesc la drum şi caută să-i prinză până a nu 
sosi ei la casa miresei şi ei pentru ca să nu li se 
întâmple aceasta îşi caută cai foarte ageri, iară 
de se întâmplă să se prinză, apoi la oamenii cei 
proşti îi leagă pre dânşii foarte vârtos şi îi pun 
îndărăpt pre cai, iară la cei mai de frunte, numai 
cât îi încunjiură rudeniile miresei, şi luându-i 
între dânşii îi duc la casa ei ca când i-arfi robit 
şi după ce sosesc acolo, îi întreabă pre dânşii 
ce caută? Iară ei dau răspuns că ar fi trimeşi să 
vestească război şi oastea încă îndată va sosi, 
ca să ia cetatea. Şi după ce zic ei cuvintele 
acestea îi poftesc înlăuntru şi îi silesc de bea 
vreo câteva pahare de vin şi după aceia îi trimet 
earăşi înapoi cu vreo câţiva din oaspeţii miresei 
şi după ce văd oamenii miresei, că se apropie 
mirele, dau drumul conăcarilor cu ocări şi 
degrab să întorc iarăşi înapoi şi dacă pot 
petrecătorii mirelui ca să-i ajungă pre dânşii, 
apoi asemenea îi leagă şi ei şi iau împreună cu 
sine şi după aceia adunându-se amândouă 
părţile de oaspeţi la casa miresei, fac întrecere 
cu alergarea cailor, dându-se bacşiş celui ce se 



arată mai cu vitejie. Adică la cei mai proşti o 
năframă, iară la cei mai cinstiţi postav de bun 
preţ, sau vreo pânză de mătasă, şi după ce se 
trimet oamenii înainte ca să puie semne unde 
să alerge şi dând unul prin chiot semn ca să 
alerge, atuncea cei ce socotesc că au cai mai 
buni dau pinteni şi cela ce ajunge întâi ia acel 
bacşiş singur din mâna miresei şi calului său i 
se pune cunună de flori împodobită. 

Seara după vecernie merg mirii la biserică cu 
toată slava câtă le este lor prin putinţă şi pri- 
mesc cununia. în mijlocul bisericei se aşterne 
un covor, pe care stă mirele deadreapta şi mi- 
reasa deastânga şi sub dânsul pun galbeni, atât 
sub picioarele mirelui cât şi sub ale miresei, iară 
la oameni cei mai proşti pun taleri, un semn 
care se înţelege că ei nu caută la lume, ci toată 
mărirea sa o calcă în picioare. Lângă dânşii 
stau nunii cu două făclii potrivite şi aşa le citeşte 
preotul slujba cununiei şi le schimbă inelele 
câte de trei ori şi împodobindu-i pre amândoi cu 
cununi îi poartă pre la icoane ca un danţ, 
cântând cântăreţii obişnuita cântare. 

în vremea aceasta aruncă rudeniile pre la cei 
ce stau împrejur arginţi mărunţi (parale), nuci şi 
hamei uscat, ca să arate că cer de la Dumnezeu 
dătătorul de viaţă numai timpurile cele roditoare 
de nuci şi de hamei, iară cealaltă bogăţie şi 



însumuţare a lumei aceştia, pre toată trebue să 
o lepede. Pre urmă dă preotul la amândoi tinerii 
pâine întinsă în miere şi gustă de trei ori ca un 
semn de iubire şi de unire nedespărţită. Şi 
pentru ca să dea preotul pricină privitorilor să 
râză la această prăznuire de veselie, îi 
amăgeşte de trei ori cu această îmbucătură, şi 
luând sfârşit şi obiceiurile acestea să întorc apoi 
cu toţii iarăşi la casa miresei cu aceiaşi 
orânduială cu care au venit înhobotând faţa 
miresei cu o pânză prea subţire de mătase 
roşie, priponind-o cu două săgeţi pe care apoi 
le bat în perete la capul tinerilor, fraţii sau 
rudeniile miresei atuncea când este să se 
aducă mireasa la cămară. 

Şi apoi mănâncă şi bea alte ori până la nouă 
ceasuri dimineaţa şi după al noulea ceas să a- 
duce pre masă un cocoş fript cu pene cu tot, 
iară unul dintre oaspeţi intră sub masă şi cân- 
tând ca cocoşul vesteşte revărsarea zilei şi 
după aceia dând toţi oaspeţii câte un bacşiş 
bucătarului, să ridică de la masă, iară mirele cu 
mireasa, ţiindu-se de mână stau în mijlocul ca- 
sei şi un scriitor citeşte cu glas izvodul cel de 
zestre şi apoi zestrea aceasta care era mai 
înainte pusă într'o casă deosebit ca să o vază 
toţi oamenii, se încarcă toată într'un car şi se 
aduce la casa mirelui. După aceia povăţuitorul 
sau vătăşelul miresei cere în numele ei 



ertăciune dela părinţii sei, adică: face pomenire 
pentru naşterea, pentru creşterea şi pentru alte 
faceri de bine care a avut ea de la dânşii si le 
mulţumeşte pentru dânsele şi îşi cere 
blagoslovenie de la dânşii şi această 
blagoslovenie i se dă ei sau însuşi prin gura 
părinţilor săi sau şi prin alţii în numele părinţilor 
şi pentru amândoi rugând pe Dumnezeu şi pe 
îngerul lor cel păzitor ca să-i păzească şi să le 
dee dragoste deplin şi pat nespurcat şi apoi le 
dau la amândoi să bea câte un pahar de vin, 
care se chiamă băutura căii cei înţelepte; şi aşa 
îi slobod dela sine şi când voiesc să iasă pe 
uşa casei, atuncea le stau înainte la uşă cu sa- 
bia scoasă, fraţii miresei sau dacă nu are fraţi 
apoi fraţii părinţilor ei şi îi propesc stând în uşă 
cu sabia curmeziş ; iară mirele se rescumpără 
pe sine dela dânşii cu un cal bun sau cu alt dar 
ce are la îndemână şi eşind să suie mireasa 
numai singură într'o trăsură dimpreună cu maica 
sau o soră a mirelui, pentrucă din casa 
părintească nu poate să ia cu sine nici slugă 
nici slujnică şi aşa merge după bărbatul său 
carele merge înainte. Şi după ce sosesc la casa 
mirelui mai deşartă vreo câteva pahare de vin şi 
după aceia duce nuna pe tineri la cămară iară 
mirele să ia aminte ca să poată înţelege a doua 
zi oarece părinţii nevestii pentru fiica lor, căci ei 
a treia zi după nuntă vin la dânsa cu toate 
rudeniile lor ca să o vază, care se chiamă cale 



prea mare, pentrucă întru acea călătorie, dupre 
cum să întâmplă, sau se împărtăşesc părinţii de 
cinste multă sau de ruşine multă, căci dacă se 
află fiica lor fecioară, atuncea nu numai că sunt 
toate bune, ci încă îi şi ospătează cu masă 
frumoasă, la care se aduce după aceia şi 
cămaşa miresei pe un blid cu semnele fecioriei 
şi o arată pe la toţi, la care obişnueşte să 
arunce fieşte carele câte un bacşiş mic însă 
aceasta se face numai între oamenii cei proşti, 
iară la cei cinstiţi să arată numai la socri. 

Iară dacă fiica lor şi-a fost stricat fecioria mai 
dinnainte, atuncea a doua zi după mâncare, 
chiamă mirele la sine pe toate rudeniile sale şi 
le arată că nu ş'a găsit mireasa fecioară, deci ei 
caută căruţele cele mai rele şi cu curele rupte 
înhamă pe părinţi în loc de cai, după ce vin şi 
Pe fiica lor o pun în căruţă, iară pe dânşii îi 
silesc cu bătăi ca să o tragă singuri până la 
casa lor; şi aşa o ia înapoi ca pe o curvă şi 
nimeni nu poate să le facă sminteală la drum. 
Iară îndrăsnind cineva săi sloboază pe dânşii, 
atuncia unul ca acela osebit de alte bătăi se mai 
pedepseşte şi de către judecătorul locului ca un 
călcător de legile şi de obiceiurile ţării. 

Iar zestrea miresei toată o opreşte bărbatul ei 
şi toată cheltueiala care a făcut-o el la nuntă o 
plineşte cu porunca judecătorilor de la părinţii 



aceia care nu şi-au păzit pre copilul lor. 



Şi aşa urmează între ţărani cu bieţii oameni 
aceia; iară cei mai de frunte îşi păzesc mai de 
aproape pe fetele lor, încât nu poate aşa lesne 
să se întâmple unele ca acelea; iară de se şi în- 
tâmplă să nu fie vre una fecioară, atuncea pli- 
nesc părinţii fecioria prin zestre mai mare, cu 
sate şi cu bani şi nemulţumindu-se ginerele lor 
nici cu aceia, apoi părinţii iau pe fiica lor iarăşi 
înapoi şi lui îi dau voie ca să ia pe alta. 

Când cunună Domniea, atuncea se pune 
masă în curtea domnească şi mirelui se dă 
asemenea gugiuman ca şi cel domnesc, 
împreună şi un cal şi la masă şade deadreapta 
Domnului cu gugiumanul pre cap şi toate 
slugile curţei domneşti îl slujesc asemenea ca 
şi pre Domnul lor şi când merge la biserică, sau 
la casa sa, i se face alai ca şi cel domnesc, cu 
muzica Moldovenească şi Turcească. 

A treia zi merge împreună cu mireasa, cu da- 
ruri la Domn şi la Doamna, şi mulţămesc pentru 
o cinste aşa mare. 

CAP. XIX. Despre obiceiurile îngropărei în 
Moldova 

Moldovenii îngroapă pe morţi cu orânduiala 



aceea care este aşezată de biserică; căci îndată 
după ce moare cineva îl spală cu apă caldă şi 
până a nu amorţi trupul mortului îl îmbracă cu 
hainele cele mai noi şi mai bune pre care le-a 
avut; şi după aceia îl pun pre o năsălie în 
mijlocul casei sau a tinzii. însă nu-l îngroapă 
îndată în ziua aceia dintâi ci aşteaptă până a 
treia zi; ca nu cumva să se întâmple să îngroape 
de viu pre vre un bolnav carele numai a fost 
leşinat. După ce aud clopotele se adună 
megieşii şi se tânguesc şi ei împreună cu rude- 
niile mortului, şi în ziua îngropărei încă vin cu 
toţii şi petrec pe mort la biserică, mergând 
preoţii înainte şi rudeniile în urmă şi după 
săvârşirea prohodului, îl îngroapă în ţintirimul 
bisericei. Iară, când moare vreun boier de oaste, 
atuncia caii lui se îmbracă cu postav negru şi 
deasupra lor pun hainele cele mai de preţ şi 
înaintea năsăliei duc o suliţă, întru care este 
spânzurată o sabie cu mănuchiul în jos; şi 
deamândouă părţile merg vreo câţiva ostaşi 
înzăoaţi şi încoifaţi; şi în ochii cailor pun must de 
ceapă sau praf de puşcă, ca să se arate ca 
când ar plânge şi caii asemenea ca oamenii 
pentru moartea stăpânului lor. 

Trupul unui boier îl petrece însuşi Domnul 
înpreună cu tot alaiul şi dacă a fost el unul din 
cei mai mari, atuncea merg înaintea lui cu 
semnul cel de boierie până la groapă şi după 



aceia duc semnul iarăşi înapoi şi îl pun în spă- 
tărie, sau în divan şi locul boieriei lui rămâne 
deşert cel mai puţin trei zile. 

Jelirea nu este la toţi de o potrivă, când 
moare vreun ţăran, trebue feciorii lui să umble 
şase luni cu capul gol, măcar de este şi la 
mijlocul ernei şi să-şi lase părul şi barba şi cât 
dedeparte să aibă a merge nu cutează să-şi 
învelească capul cu nimica. Asemenea şi cei 
mai de frunte obişnuia mai înainte să urmeze 
patruzeci de zile; iară acum au părăsit acest fel 
de eres şi numai cât îmbracă haine cernite şi-şi 
lasă părul capului să crească. 

Iară când moare fratele vreunei fecioare de 
ţăran atuncea ea după obicei taie din părul ca- 
pului său şi leagă la crucea care se pune la 
mormântul frăţine-său şi ia aminte într'un an ca 
să nu lipsească de acolo sau să cază jos, iară 
întâmplându-se se lipsească atuncea mai pune 
iarăşi deal doilea altă legătură de păr. 

Ei de obşte un an de zile în toate Duminicele 
merg cu toţii la mormânturi şi plâng pe morţii lor 
şi cei mai bogaţi năimesc femei care ştiu a 
cânta osebite versuri de jale, în care arată ele 
mişelia şi ticăloşia vieţei aceştia, dupre cum se 
poate vedea dintr'un acest vers care mai toate 
au începeri asemenea: „Plâng şi mă tâguesc, 
pentru viaţa cea rea a lumii aceştiea ce se 



rumpe ca şi aţa, şi celelalte". 

După aceia, ca când ar fi mortul viu aşa îl 
întreabă pentru multe lucruri şi zic că s'a supărat 
pe lumea aceasta şi nu voeşte să le dea 
răspuns: iar mai pe urmă zic; că pentru atâta 
rugăminte a rudeniilor lui, se umileşte şi începe 
să vorbească, şi învaţă pre dânşii ceeace au să 
facă şi ceea ce trebue să părăsească şi zice cât 
de acum înainte nici va mai vorbi cu dânşii nici 
se va mai întoarce înapoi, pentrucă a început a 
gusta din desfătările raiului, care le-a gătit 
Dumnezeu slugilor sale celor credincioase şi 
alte multe de aceste bârfituri femeeşti. 



Partea eclesiastică si literară 



CAP. I. Despre religiea Moldovenilor 

Lenevirea celor mai nainte de noi, este sin- 
gură pricina, de nu putem să spunem acum, ce 
fel de religie au avut locuitorii Moldovei mai 
nainte până a nu răsări soarele dreptăţii în 
părţile noastre, iară de vom voi să credem cum 
că Dacii cei vechi, s'au tras din Schiţi, dupre 
cum zic împreună şi toţi istoricii cei ce ne sunt 
nouă cunoscuţi; atuncea gândesc că şi 
prepusul acesta, va fi adevărat, adecă cumcă şi 
ei s'au închinat tot la aceiaşi idoli, de cari 
mărturisea hronicile Ruseşti că s'au închinat şi 
Schiţii, adecă la Perun, zeul tunetului; Voios, al 
dobitoacelor; Pohvist, al văzduhului; Lado al 
veseliei; Cupalo, al săcerişului, şi la alţi idoli ca 
aceştia, precum: Osliado, Corza, Daşuba, 
Striba, Semargle şi Mocoza. 

Şi se vede că şi Romanii, pe cari nici un 
popor nu i-au întrecut cu eresurile, nu numai că 
n'au părăsit slujba cea veche a idolilor, ci încă 
au mai înmulţit-o şi cu de ai lor. Şi aceasta va 
crede prea lesne fieştecarele, numai de îşi va 
aduce aminte pentru Romani, cumcă ei ori şi 
când biruia vreo ţară, jertfea atât la idolii 



neamului celui biruit, cât şi la ai lor, ba încă şi 
când au biruitei Egipetul adecă pre Maica cea 
roditoare a idolilor, au şi luat cu sine mulţi idoli 
de acolo şi aducându-i la Roma au jertfit 
împreună şi acelora. 

La aceasta se mai adaugă şi această 
credinţă, care avea toţi cei ce era plecaţi cu totul 
asupra slujbei idoleşti; încât nu numai fiecare 
ţară, ci încă şi flecarele casnic avea idol de 
casă păzitor vieţei sale şi credea că poartă grije 
osebită pentru dânşii şi cela ce nu se înpăca cu 
dânşii nici ţara sa nu putea să şi-o stăpânească 
cu norocire, nici în casa sa nu putea să trăească 
cu pace. 

însă în vremea în care a secat în Moldova 
eresul păgânesc şi s'a primit legea 
creştinească, nu arată istoricii nici c'o mărturie 
luminată; ci se socoteşte cu părere, că întâi sub 
stăpânirea marelui Constantin s'au început în 
Dacia la vedere deprinderea religiei creştineşti; 
pentrucă în vremea lui Constantie fiul marelui 
Constantin, avea amândouă Daciile arhiereii 
săi, după cum adeverează Tipicul soborului de 
la Sardiea. Şi se poate ca şi în vremea de mai 
nainte să vor fi plecat mulţi a urma steagului lui 
Hs.; prin învăţăturile cele sângerate ale 
Mucenicilor. 



Iară acum tot neamul se ţine de biserica ră- 



săritului şi nu are cugete streine nici pentru o 
închietură a credinţii şi nu părăseşte nimic din 
cele ce sunt poruncite de biserică şi nu face 
nimica ce este oprit de dânsa. 

Vre un eres sau vre un eretic nu s'a arătat 
nici odinioară în Moldova, cu cât mai puţin să se 
poată încuiba. Poate că este şi din pricina 
aceasta pentrucă poporul niciodată n'a primit 
teologie sholastică şi meşteşugurile cele 
amăgitoare ale celor îmbolditori; ci a crezut că 
învăţătura Evangheliei şi a sfinţilor părinţi şi fără 
de scoale este îndestul pentru mântuirea 
sufletelor. 

Nici o religie nu este urâtă Moldovenilor ca 
acea papistăşească, măcar de şi ţin de biserica 
apusului mulţime de locuitori Unguri cari au şi 
episcop la Bacău. Ei zic, că toate celelalte 
religii eretice sunt cunoscute şi prea lesne se 
înţelege depărtarea lordela biserica cea 
pravoslavnică; însă papistaşii ascund chipul lor 
cel de lup sub cojoc de oaie, căci ei uneori 
numesc pe pravoslavnici fraţi şi uneori 
shismatici şi achefalon, adecă fără de cap, 
pentrucă nu cinstesc pe Papa ca pe un cap al 
bisericii; iară alteori îi numesc eretici şi pentru 
aceia prostimea nu poate să deosebească 
binele de rău, ca să se poată păzi de veninul 
lor. 



Deci iată că neînduplecarea Moldovenilor la 
nici un fel de erez, se vede c'a fost statornică, 
rămâind dea pururea sub biserica răsăritului, 
căci flecarele ce ştie istoria bisericei, prea bine 
va fi ştiind, că Ungaria şi Ardealul unde au fost 
locuit patrioţii noştri mai înainte de descăle- 
carea lui Dragoş, niciodată n'au fost supuse 
scaunului Ţarigrădesc şi grecesc; ci totdeauna 
au fost sub scaunul Romei; drept aceia şi 
locuitorii lor au fost fii ai bisericii apusului, până 
a nu răzbate într'însele eresurile lui Luter şi ale 
lui Calvin; şi fiindcă următorii lui Dragoş 
totdeauna şi-au ţinut religia care au fost avut-o 
ei mai înainte acolo, căci nicăieri nu se zice c'ar 
fi părăsitei biserica apusului şi s'arfi lipit de 
biserica răsăritului; pentru aceia este vederat că 
tot aceiaşi învăţătură a fost întru acea vreme şi 
la biserica apusului pe care o are acum numai 
biserica răsăritului, pentru aceia se vede că în 
urma apusului au căzut din credinţa cea ade- 
vărată creştinească, însă nu răsăritul. Dar să lă- 
săm aceasta şi să venim la pricina noastră. 

Moldovenii ţin mărturisirea credinţei dupre 
cum au alcătuit-o sfinţii părinţi, la soborul dela 
Niceea şi adăogirea papistăşească o leapădă 
adecă: „Şi dela fiul" şi pentru purcederea sfân- 
tului Duh, cred asemenea, precum zice Hs., la 
evanghelia dela loan; şi dupre cum nu primesc 
purcederea dela fiul, asemenea nu primesc nici 



adăogirea lui Palama, care zice: „Dela Tatăl 
singur". Au şeapte taine şi cina cea de taină o 
ţin dupre aşezarea sfinţilor părinţi, a lui Vasile 
celui mare şi a lui Ion Hrisostomului şi o şi 
săvârşesc cu pâine dospită şi se împărtăşesc 
sub amândouă formele a pâinii şi a vinului. 

Icoanele sfinţilor le cinstesc, însă nu cioplite 
ci numai zugrăvite, dar zic că numai lui 
Dumnezeu singur se cuvine slujbă şi cred că 
drepţii încă n'a[u] ajuns desăvârşit desfătarea 
raiului, ci o aşteaptă până la ziua judecăţii 
împreună cu Pavel; şi au întru sufletele lor 
nădejde fără de îndoiaiă, care le pricinueşte lor 
bucurie nespusă, încât nu le lipseşte nimic 
pentru vredniciile lor. Iară pentru purgatorium, 
nu cred, însă adeverează, că păcatele cele mici 
se pot erta şi după moarte, prin rugăciunile 
bisericei şi prin milostenii. 

Sfânta scriptură o citesc în biserică dupre 
tălmăcirea celor 70 de dascăli; iarVulgatele şi 
toate alte tălmăciri le leapădă. 

Osebit de Miercuri şi de Vineri, postesc de 
două ori într'un an, la vremile orânduite şi în 
postul mare şi în postul prea curatei fecioarei, 
se înfrânează încă şi de peşte; şi mai sunt unii 
carii din eres mare ce au, nici Lunea nu 
mănâncă carne şi singuri ei îşi mai fac încă şi 
alte posturi, precum la praznicul sfântului 



Atanasie, Grigorie şi Dimitrie; şi unele din femei 
măcar de nu se şi îmbracă cu haine mo- 
nahiceşti, se hotărăsc din bunăvoinţă ca să nu 
mănânce carne întru toată viaţa. 

Osebit de acestea, prostimea şi în Moldova 
ca şi întru alte ţări, care încă n'are ştiinţă pentru 
învăţături, este foarte plecată asupra eresurilor 
şi nu este încă desăvârşit spălată de tina sa cea 
veche; încât şi la nunţi, la îngropări şi la alte în 
tâmplări ştiute de dânşii, cinstesc prin versuri şi 
cântări, nişte dumnezeiri necunoscute şi 
duhluitoare de idoli. Deci, adecă: Lado şi 
Mano—, Dzina— , Dragaica— , Doina—, 
Stahiea^, Dracul din tău^, Ursitele^-, 
Frumoasele—, Simzienele— , Joimarţele— , 
Papaluga— , Chiraleica— , Colinda—, Turca—, 
Zburătorul—, Miază-noapte— , Striga—, 
Tricoliciul— , Legătura—, Deslegătura— , Farme- 
cul—, Descântecul—, Vergelatul— . Şi altele de 
acestea. 

CAP. II. Despre stăpânirea Bisericească 

Povăţuirea cea pre dinafară a Bisericii este 
numai a Domniei, care ia aminte cu sârguinţă şi 
cu purtare de grijă, ca urmările şi învăţăturile 
bărbaţilor bisericeşti, să fie întocmai după 
aşezământul credinţei şi ca nici unul dintre 



dânşii să nu se abată din drumul adevărului şi 
să tăinuiască inimă de lup sub cojoc de oaie, 
nici păstorul să nu fie leneş pentru turma sa, 
sau să-i dee vreo sminteală prin pildă rea. Iară 
purtarea de grije cea din lăuntru pentru suflete, 
cum să le îndrepteze pre calea cea cerească, 
este încredinţată Mitropolitului, care ca un 
păstor credincios şi ca o slugă privighetor al 
Domnului, cercetează bisericele sale şi le a- 
şează lor Arhierei carii de şi nu are vreo înţe- 
legere pentru ştiinţă, însă sunt plini de Duh 
sfânt; şi nimic nu părăseşte din cele ce soco- 
teşte el că sunt de trebuinţă pentru păşiunea şi 
pentru mântuirea oilor sale. însă fiindcă după ce 
s'a înmulţit la număr locuitorii Moldovei, s'au 
prea îngreuiat lucrul acesta, încât un om singur 
nu era puternic ca să-l săvârşească, pentru 
aceea spre uşurinţa sa, s'au mai aşezat în 
Moldova încă şi alte trei scaune Arhiereşti, 
adecă: la Roman, la Rădăuţi şi al treilea la 
Huşi, însă celui dela Rădăuţi şi celui dela Huşi, 
numai cât li s'a dat nume de Episcopi, iar cel 
dela Roman este Episcop desăvârşit şi i s'a dat 
voie ca să puie mitră pe cap, însă asupra 
tovarăşilor săi celor doi, nu are el putere, ci 
numai protie înaintea lor. 



Mitropolitul Moldovei a luat blagoslovenie 
sau întărire la hirotonia sa, dela Patriarhul de 
Ţarigrad, de când s'a aşezat în Moldova scaun 



Mitra pol esc şi până pe vremea soborului dela 
Florenţia; iară atuncea la acest sobor, fiind Mi- 
tropolitul acel de atuncea al Moldovei, om prost 
şi puţin învăţat la Sfânta Scriptură, a iscălit şi el 
toate aşezământurile cele mincinoase şi amă- 
gitoare ale soborului, (împotriva solului ce l'a 
fost trimis cu dânsul Alexandru cel bun, Domnul 
Moldovei), numai ca să dobândească scaunul 
al şeaptelea ce i s'a fost făgăduit de către Papa, 
împreună şi alte măriri; însă după ce s'a spart 
soborul nu a cutezat să se întoarcă iarăşi înapoi 
în Moldova. Pentru aceea, Marco Arhiepiscopul 
dela Efes, a trimis Mitropolit în Moldova pe 
Arhidiaconul său, bulgar de neam, care a fost 
foarte vestit pentru cuvioşia şi pentru credinţa 
cea bună şi fiindcă şi Patriarhul de Ţarigrad s'a 
fost plecat în partea celor cu duşmănie, i-a 
poruncit lui ca să-şi caute blagoslovenia sa 
totdeauna la Arhiepiscopul de la Ohrida şi 
dintr'acea vreme, obişnuia Mitropoliţii Moldovei 
să-şi ceară blagoslovenia lor necontenit dela 
Ohrideanul până la începutul veacului trecut. 

Iară apoi după ce a luat Domnia Vasile 
Albanitul şi căutând el ca să puie iar la 
întemeiere lucrurile cele ce ajunsese la 
neorânduială, prin lenevirea Domnilor celor ce 
au fost mai înainte de dânsul şi prin alte 
turburări din lăuntru; pentru aceea i-a scris lui o 
carte Partenie, care era pre atuncea Patriarh la 



Ţarigrad într'acest chip: „Facem înştiinţare 
Măriei tale, ca să ştii, cum că biserica 
moldovenească totdeauna a fost supusă 
bisericii răsăritului la Maica cea adevărată şi 
voitoare de bine tuturor creştinilor şi Mitropoliţii 
săi ca şi toţi ceilalţi primea blagoslovenia lor 
dela scaunul cel de obşte al Ţarigradului şi a 
fost sub această ascultare vreo câteva sute de 
ani, până pe vremea împărăţiei lui loan 
Paleologului, când s'a iscălit la soborul de la 
Florenţia Mitrofan Patriarhul cel rău şi a adus 
prin aceia prepus asupra scaunului celui de 
obşte şi cel mai dintâi al Ţarigradului, la toţi 
iubitorii de credinţa cea adevărată. însă după 
turburările acestea, curăţindu-se îndată din cale 
uneltele şi urzitorii beteşugului celui rău şi 
Biserica cea sfântă a lui Dumnezeu mireasa 
Mielului celui fără de prihană, s'a întemeiat 
iarăşi în odihna sa cea mai dinainte şi în cinstea 
sa cea veche, rădicându-se împreună şi toate 
prilegiurile de vreun prepus rău. 

Deci se vede a fi lucru necinstit şi cu necu- 
viinţă, ca Biserica moldovenească, care 
totdeauna a fost mădularea cea mai aleasă şi 
mai de frunte a Bisericii cei mari, să-şi caute 
blagoslovenia sa, la scaunul cel mai mic şi nu 
la cel mai mare. Pentru aceia te rugăm pre 
Măriea ta, smerenia noastră, împreună cu tot 
sfinţitul sobor, ca să bine voeşti a întrupa iarăşi 



la alt scaun mai vrednic, mădularea această 
cinstită a Bisericii şi să porunceşti ca Mitropoliţii 
Moldovlahiei (aşa numesc grecii Moldova) să-şi 
caute blagoslovenie ca şi mai nainte la scaunul 
nostru cel de obşte al Patriarhiei şi cu adevărat 
va fi spre cinstea lui Dumnezeu şi spre slavă 
maicii noastre a Bisericii şi nouă ne va fi pricină 
de bucurie veşnică." 

Deci Domnul Vasilie, îndemnat fiind cu 
această scrisoare a Patriarhului şi a soborului, a 
poruncit îndată, ca de acolea înainte, să nu-şi 
mai caute Mitropolitul Moldovei blagoslovenie 
aiurea, fără numai la Patriarhul de Ţarigrad. 

Şi mai pe urmă tot sub stăpânirea acestui 
Domn, adunându-se în laşi sobor din ţară 
asupra Iconoclastelor şi alţi eretici din vremea 
aceia, a întărit şi această poruncă împreună cu 
învoiala şi iscălitura tutulor Patriarhilor încă şi 
cu a Ohridianului. 

Mitropolitul Moldovei are cu totul osebită 
cinste la Biserica răsăritului, care alţi Mitropoliţi 
n'au si măcar că n'are nume de Patriarh, dar nu 
este supus nici la unii, căci măcar că-şi caută 
întărire şi blagoslovenie la Patriarhul de 
Ţarigrad; însă acela nici îl poate scoate pre 
dânsul din scaun, nici poate să-l aleagă şi nici 
este el îndatoritca alţi Mitropoliţi, să aştepte 
psiful dela Biserica cea mare a Ţarigradului, ci 



dacă dobândeşte întărire dela Domnie, 
săvârşesc punerea mâinei trei Arhierei din 
Moldova şi trimit scrisoare cătră Patriarhul, cu 
înştiinţare cumcă „s'a ales (N) prin chemarea 
Duhului Sfânt, iară nu din altă pricină 
omenească şi este om învăţat şi cuvios şi 
temător de Dumnezeu". 

Asemenea scrie şi Domniea cătră Patriarhul, 
altă scrisoare osebită şi-l roagă pre dânsul, ca 
şi cu blagosloveniea sa, să întărească pre acel 
nou hirotonit. Iară Patriarhul nu poate cumva să 
nu priimească, ci trebue la toate să urmeze 
dupre cererea Domniei. 

El este slobod şi de dajdiea aceia ce se dă 
Patriarhului cu nume de xoivoTnjoc; xai 
(3or)0£iaţ— şi nicio lege nu-l îndatoreşte pre 
dânsul ca să întrebe pre Patriarhul, ori şi pentru 
care pricină ce este să se facă în Biserica 
Moldovei, căci el are putere asupra Bisericii 
sale asemene ca şi Ohrideanul. însă măcar că 
el este aşa puternic în dregătoriea sa, nu poate 
nici să puie nici să scoată pe vreunul din 
Episcopii săi, căci numai Domniea are să 
cerceteze pentru purtările şi pentru învăţătura 
celor ce se fac Arhierei şi pentru pricinile acele 
pentru care ar fi să-i scoată, avănd putere ca să- 
i şi scoată, pentrucă aceste toate le-au oprit 
Domnii asupra sa şi Mitropoliţilor au lăsat numai 



punerea mâinilor, dupre aşezământul 
Apostolicesc. însă şi Domniea măcar c'are 
stăpânire nemărginită asupra supuşilor săi, fără 
de voia Mitropolitului nu poate nimic să 
schimbe, să adaoge sau să lepede. Dar şi 
legea această opreşte numai pre Domnii cei 
cuvioşi, iară când este vreunul călcător de lege, 
nu poate să-l oprească nicio lege. 

Mai este datoria Mitropolitului, când va hotărî 
Domniea pre cineva ca să-l pedepsească cu 
moarte atuncea să stea înaintea Divanului, sau 
să întărească judecata Domnească, sau să o în- 
drepteze, dupre hotărîrea legilor. Şi Domnii încă 
primesc aceasta ca nişte creştini şi iubitori de 
dreptate. 

Episcopii încă fără de zătihnire îşi săvârşesc 
datoriea chemării lor prin eparhiile lor, şi aşează 
preoţi, pe carii aflăndu-i cu vreo greşală mare, îi 
şi lipsesc pre dânşii de darul preoţiei, fără de 
nicio milostivire şi nimine nu stă la această 
împotriva judecăţii lor, însă ca să puie ei sau să 
scoată pe vreun Egumen, sau vreun Arhi- 
mandrit, nu li s'a dat acest fel de putere; şi 
aceştia stau numai sub Divanul domnesc si 
când fac vreo greşală mai mică, atuncea se pe- 
depseşte fieştecarele, cel mai mic de cătră cel 
mai mare, adică pre Diacon îl pedepseşte 
Preotul său, pre Preot, Protopopul; pre 



Ieromonah sau pre Monah, îl pedepseşte 
Egumenul sau Arhimandritul său; pre Protopop, 
pre Egumen şi pre Arhimandrit, Episcopul; şi 
pre Episcop, Mitropolitul; iară pre Mitropolit îl 
pedepseşte Domniea. însă Domniea se 
pedepseşte numai singură de conştiinţa sa şi 
de Dumnezeu, carele a pus pre Sultan ca să 
îndrepteze şi să pedepsească uneori pre 
Domni. 

Iar la greşalele cele mai mari, care sunt 
vrednice de a se pedepsi cu moartea, sau cu 
lipsirea darului hirotoniei, stau sub judecata 
Episcopilorsăi, numai Preoţii, Ieromonahii şi 
Monahii; iară Egumenii, Arhimandriţii şi Epis- 
copii, se pot pedepsi numai de către Domnie, 
însă şi datoria Episcopilor este, când vre unul 
dintre aceştia face oareşce împotriva 
canoanelor bisericeşti, sau altele, să înştiinţeze 
cu scrisoare pre Mitropolit şi atuncea el arată 
pricina la Domnie. 

Mitropolitul are pe an dela fieştecarele preot 
din Eparhiea sa, câte două sute de aspri şi o 
piele de vulpe, sau de jder, iară alta nu poate să 
mai ieie nimic. Şi dela Episcopi încă n'are nicio 
dajdie, fără numai cele ce îi dăruesc ei lui de 
bună voia lor. Aşijderea şi Episcopii au ase- 
menea venit de prin Eparhiile lor. 



CAP. III. Despre Mănăstirile din Moldova 



Toate mănăstirile din Moldova sunt aşezate 
întocmai şi urmează canoanelor acelora care 
sunt scrise pentru Monahi, de sfântul Vasile. 

Mănăstiri mari cu Arhimandriţi, sunt numai 
patru, iară mai mici cu Egumeni, sunt mai mult 
de două sute şi mai pre atâtea şi schituri, pe 
care le au sub stăpânire mănăstirile acestea. 

Acestea sunt unele închinate şi altele 
slobode. Acelea sunt închinate la Ierusalim, sau 
la Sinai, sau la sfântul Munte. 

Căci, în Moldova s'a făcut obiceiu, când 
cineva din Domni sau din boieri face vreo 
mănăstire, atuncea îşi împărţeşte toată averea 
sa întocmai copiilor săi şi mănăstirii, adecă, pre 
câtă parte la fieştecarele din copii, pre atâta dă 
el şi mănăstirii şi dacă se teme ca nu cumva 
după moartea sa să se strice şi să se 
răsipească mănăstirea, atuncea o închina el la 
o mănăstire mai mare, la care socoteşte el din 
părţile ce am arătat şi atuncea Arhimandriţii 
mănăstirilor acelora, se îndatoresc ca să iee 
asupră-le purtarea de grijă pentru mănăstirea 
aceia şi să privigheze, ca să aibă monahii 
purtări bune şi cinstite, dar şi din venitul 



mănăstirei numai atâta lasă în urmă cât 
socotesc că este de trebuinţă pentru hrana 
fraţilor, iară pre celălalt venit îl ia pentru 
trebuinţa mănăstirei celei mari şi-l trimit acolo 
pre tot anul. 

La mănăstirile cele slobode trebue fraţii 
singuri să-şi are şi să secere şi în ceasurile care 
sunt slobode de trebile cele Duhovniceşti, 
trebue să muncească cu mâinile la cele ce li se 
porunceşte de către Egumenul, adecă la vii, la 
ţarini şi la grădini şi să strângă rodurile acestora 
pentru folosul mănăstirei. 

Toate mănăstirile dau pe an dajdie la 
Domnie, după mărimea moşiilor, ce au sub 
stăpânire, iară Mitropolitul şi Episcopii, nu dau 
nimic şi Monahii toţi atâta sunt de ascultători la 
canoanele sfântului Vasile, încât mai bucuroşi 
ar muri de o sută de ori, decât să bage în gura 
lor carne măcar odată fiind chiar sfătuiţi şi de 
vre-un doctor şi din mănăstire afară nu ies nici 
odinioară, fără numai atuncea când sunttrimeşi 
de Egumenii săi, sau cu altă trebuinţă a sa, însă 
cu blagoslovenie. Economia casii e asupra 
celor mai bătrâni şi mai vechi şi primirea oas- 
peţilor care se păzeşte pre la toate mănăstirile 
este foarte de lăudat, căci nemernicind orice 
strein, creştin, jidov, turc, sau armean, nu numai 
că au datorie să-l primească cu bucurie, ci încă 



şi un an deplin, dacă voeşte să şează, trebue 
să-l hrănească după putinţa mănăstirei, cu 
cinste şi fără de cârtire, împreună şi pre toţi cei 
ce sunt cu dânsul şi dobitoacele sale. 

CAP. IV. Despre limba sau graiul 
Moldovenilor 

Istoricii arată osebite cugete pentru 
alcătuirea limbii Moldoveneşti, mulţi dintre 
dânşii zic că este alcătuită cu schimbare din 
limba latinească, fără de a fi împrumutată şi 
dela alte limbi; iară alţii zic, că este din cea 
italienească. însă noi vom arăta temeiul despre 
amândouă părţile, ca să poată cetitorul să 
înţeleagă adevărul mai cu amăruntul. 

Aceia cari zic că limba Latinească este 
maica cea adevărată a limbei Moldoveneşti, se 
razimă pe aceste temeiuri; adecă zic: 

I. Că bejenarii Romaneşti, au venit în Dacia 
cel mult mai nainte până a nu se strica limba 
Romanilor în Italia, prin năvălirile Goţilor şi ale 
Vandalilor; şi cumcă nici unii din istorici nu 
arată că s'arfi întors ei iarăşi înapoi la Italia în 
vremea când stăpânea barbarii şi pentru aceia 
locuitorii din Dacia n'au avut de unde să-şi 
schimbe limba lor cea veche. 



II. Cumcă Moldovenii nici odinioară nu s'au 
chemat Italieni, precum s'au chemat alţi Romani 
în multe locuri după aceea, ci totdeauna ş'au 
ţinut numele său cel vechiu, pe care îl avea toţi 
Romanii, când era Roma cetatea a toată lumea, 
măcar că aceasta nu stă împotrivă, căci Ungurii 
şi Leşii îi numesc pe dânşii Vlah; care nume 
obişnuesc neamurile acestea să-l dea şi 
Italienilor. 

Iară eu mai bucuros cred, că neamurile 
acestea fiind învecinate şi mai cunoscute cu 
Moldovenii, întâi Moldovenilor au dat acest 
nume Vlah şi apoi mai pe urmă la Italia; însă nu 
l'au luat dela Italia ca să-l dea Moldovenilor. 

III. Că. adeverinţa cea mai cu temeiu pentru 
zisul acesta, sunt cuvintele cele multe curat 
Latineşti, care încă tot se obişnuesc în limba 
Moldovenească, care în cea Italienească nici 
odinioară nu se află; iară cuvintele acelea pe 
care le au adăogit în limba Italienească, Goţii, 
Vandalii şi Longobarzii, nici cum nu se află la 
Moldoveni. 

Şi pentru ca să arătăm mai luminat am pus 
aicea aceste cuvinte: 



Latineşte Italieneşte Moldovineşte 
Incipio Comincio încep 



Albuş 
Civitas 
Dominus 
Mensa 
Verbum 
Caput 
Venatio 



Bianco 

Cita 
Signore 
Tavola 
Parola 
Testa 
Caccia 



Albu 
Cetate 
Domn 

Masa 
Vorba 
Capul 
Vânat 



Iară cei ce mărturisesc cum că limba Moldo- 
venească este alcătuită din cea Italienească zic 
aşa: 

I. Că are tot aceleaşi vorbe ajutătoare am, ai, 
are, ca şi cea Italienească. 

II. Că articulii ei, sunt asemenea ca şi la 
aceea. 

III. Că oarecare cuvinte sunt cu totul Ita- 
lieneşti, adecă: şchiop, italieneşte schiopo; iară 
latineşte claudus, precum şi cerc, italieneşte 
cerco, iară latineşte quaero şi fiindcă cuvintele 
acestea sunt necunoscute în limba latinească, 
pentru aceea, nu pot să fie aiurea, decât din cea 
italienească. 

însă cei ce cugetă precum am arătat dintru 
întâi, zic împotrivă aşa: 



I. Că Moldovenii au adevărat vorbele acelea 
ajutătoare, însă nu italieneşti ce însuşi ale lor. 

II. Că asemenea aceasta este şi cu articulile 
cuvintelor, căci nici cu o parte din graiu, nu se 
depărtează mai mult limba Moldovenească de 
către cea italienească decât cu acestea, 
pentrucă Italianul pune articulul înaintea 
cuvântului, iară Moldoveanul îl pune pe urma 
cuvântului; adecă italieneşte l'uomo, la moglie 
şi moldoveneşte, omul, femeia. 

Şi Italianul are numai un articul bărbătesc 
adecă singuratic; il, şi î[n]mulţit gli sau i şi 
femeesc singuratic la înmulţit le; iară Moldovenii 
au două articule singuratice, ul şi le, pe cel 
dintâi îl pun la cuvintele cele ce se încep cu 
literă glasnică; iară pe celălalt, la cuvintele, ce 
se încep cu literă neglasnică; adecă omul, 
latineşte homo; calul, latineşte equus; scaunul, 
scamnum; vasul, vaso; şarpele, serpens; 
cânele, caniş şi altele. 

Iară la număr înmulţit pun articolul ii, pe urma 
cuvintelor celor ce însemnează lucru viu; 
precum caii, oamenii, latineşte equi, homines; 
iară lucrurile cele moarte se sfârşesc cu 
articulele, precum ca scaunele; vasele, ş. c. I. 



Articule femeeşti încă au două singuratice 
adecă, ea şi a, precum: muerea, găina; latineşte 



mulier, galina, iară cuvintele care se sfârşesc cu 
e, dobândesc la înmulţire articula ile; adecă 
găina, găinile. 

III. Cumcă poate să se prepue cu adevărat, 
că cuvintele acelea, care se asemenează mai 
mult cu limba Italienească decât cu cea veche a 
Romanilor, să fie rămas în limba noastră dela 
Genovezi, din pricina însoţirii cei multe ce avea 
Moldovenii cu dânşii, când stăpânea ei schelile 
mării Negre, căci într'acest chip au împrumutat 
Moldovenii cuvinte şi dela Greci, dela Turci şi 
dela Leşi, după ce au început a face neguţătorie 
cu dânşii, adecă, dela Greci, pedeapsa, 
TraiSojoic;; chivernisirea, xupEpvnoic;; snopire— 
TTpoxoTrrî— ; azima, ă^uuov; drum, 5p6uoţ; 
pizma, TTEÎoua. 

Deci fiind c'am arătat zisele despre 
amândouă părţile, noi nu putem hotărî care 
dintre amândouă să fie mai adevărate, pentrucă 
ne este frică ca nu cumva din dragostea patriei 
să ni se întunece ochii şi să prisosim oarece şi 
apoi să cunoască alţi mai bine; pentru aceia 
lăsăm asupra cititorului, ca să judece însuşi, 
iară noi ne îndestulăm ca să arătăm aicea 
numai zisul lui Cavatie carele zice, adecă: 



„Este de minune că limba Moldovenească 
are mai multe cuvinte Latineşti decât Italieneşti, 



măcar de şi locuiesc acum Italieni, unde au 
locuit mai înainte Romanii", însă poate să nu fie 
până întru atât de mirat, pentrucă Italienii şi-au 
schimbat limba cu mult mai în urmă; după ce a 
venit neamul Moldovenesc în Dacia. 

Şi fiindcă în limba Moldovenească să află 
oarecare cuvinte, care nu sunt nici latineşti nici 
de pe la alte limbi de prin prejur, pentru aceia se 
vede că sunt rămăşiţe de pe la Dacii cei vechi, 
căci nimic nu poate să ne împedice pe noi a nu 
crede cumcă bejenarii Romaneşti după ce au 
venit în Dacia, şi-au năimit loruşi slugi din Daci, 
sau poate că rămâind vreunul fără de femei, s'a 
şi însurat luându-şi femei dela Daci şi cu acest 
chip lesne şi-au putut amesteca în limba lor 
cuvinte streine; precum stejar, pădure, 
hlăşteu— , cărare, grăesc, privesc, nemeresc. 

De alta şi limba Moldovenească are ale sale 
răspicări sau rosturi ca şi toate alte limbi. 

Vorba cea mai împodobită este împrejurul 
laşului în mijlocul ţării; pentrucă oamenii cei ce 
sunt în partea aceasta se mai supţiează, fiindcă 
sunt aproape de curtea Domnească. 

Cei ce locuesc la Nistru, amestecă multe cu- 
vinte leşeşti; şi vasele pentru care au trebuinţă 
în casă, încă le numesc cu nume Leşeşti, încât 
de abia pot să înţeleagă ceilalţi Moldoveni. 



Şi ceice locuescîn partea muntelui despre 
Ardeal obişnuesc adese ori cuvintele Ungureşti. 

Iară Fălcenii amestecă limba cu cea Tătă- 
rească şi Galaţienii cu cea Grecească şi cu cea 
Turcească. 

Iară partea femeească din Moldova are cu 
totul altă vorbă decât partea bărbătească; căci 
ele schimbă silaba bi şi vi în ghi şi hi adică în 
loc de bine, zic ghine; vie, hie şi silaba pi o 
schimbă în chi; precum pizma, chisma, piatră 
chiatră; încă şi un bărbat când se deprinde cu 
vorba aceasta cu greu poate să se desveţe şi se 
vădeşte singur pe sine zicând, c'au şezut prea 
mult în braţele maicăsa; pentru aceia şi ocăresc 
ceilalţi pe unii ca aceia, zicându-le feciori de 
babă. 

Muntenii şi Ardelenii, au tot o limbă cu 
Moldovenii, numai cât le este vorba puţin mai 
groasă, precum giur, Românul jur, Dumnezeu, 
Dumnezău, acum, acuma, acela, ahăla şi mai 
au ei şi alte cuvinte care nici sunt cunoscute 
Moldovenilor, iară la scrisoare nu le obişnuesc 
ci urmează întocmai după ortografia graiului 
Moldovenesc şi cu aceia cunosc ei într'adevăr, 
că vorba Moldovenească este mai curată decât 
a lor, măcar de şi nu o mărturisesc fiind opriţi de 
antipatiea ce este între Moldoveni şi între 



Munteni. 

Şi cu mult mai prost vorbesc Cuţovlahii, care 
locuescîn Rumele pe hotarul Macedoniei, căci 
ei îşi amestecă limba foarte ciudat cu cea gre- 
cească şi albaneză, amestecând în cuvintele 
Româneşti uneori câte un vers întreg grecesc şi 
alteori câte unul arnăuţesc, şi ei înţeleg între 
sine destul de bine limba aceasta încurcată; 
iară un Grec, sau Albanit, sau Moldovean nu 
este puternic să înţeleagă nimic; însă când ar fi 
câte trei aceştia la un loc şi auzind vre un 
Coţovlah vorbind, ar putea să înţeleagă ceeace 
zice el, când îşi vor tălmăci flecarele versul 
limbei sale unul la altul. 

CAP. V. Despre literile Moldovenilor 

Mai nainte de soborul dela Florenţia avea 
Moldovenii litere Latineşti, după pilda tuturor 
celorlalte popoare, a căror limbă încă este alcă- 
tuită din limba cea Romană, iară apoi după 
aceia unindu-să la acest sobor Mitropolitul 
Moldovei cu Latinii; şi diadohul său Teoctist 
Bulgarul, diaconul lui Marco Efesanul, pentruca 
se lipsească aluatul Latinilor din biserica 
moldovenească, ca să rădice prilejul să nu 
poată ceti amăgiturile lor oamenii cei tineri, au 
îndemnat pe Domnul Alexandru cel bun, ca nu 
numai pe oamenii cei ce avea cugete străine la 



credinţa pravoslavnică, ci încă şi literile latine 
să le lipsească din ţara sa şi să primească în 
locul lor pe cele slavone şi cu râvna aceasta 
prea mare şi fără de vreme, s'a făcut el urzitoriul 
cel dintâi al celui dintâi al barbariei întru care se 
află Moldova acum. 

Iară fiindcă literile slavoneşti n'au fost 
deajuns pentru rostul tuturor cuvintelor acelora 
pe care le-au schimbat neamul Moldovenesc 
din limba latină, cât şi pentru acelea pe care le- 
au împrumutat ei de pe la neamurile cele 
învecinate; pentru aceia a fost ei nevoiţi ca să 
mai afle şi alte litere pricinuind cu aceasta limbii 
Moldoveneşti mai multe litere decât la toate 
celelalte limbi din Europa adecă 47 împreună 
cu alte semne prosodiceşti şi ortograficeşti— . — 

Literile capitale ale Moldovenilor, sunt ase- 
menea ca ale Grecilor şi ale Slavonilor şi amân- 
două soiurile obişnuesc ei întocmai. 

în răvaşe şi în catastive se obicinueşte scri- 
soarea Moldovenească; iară în cărţile cele bise- 
riceşti şi în hrisoavele Domneşti în isvoadele 
visteriei şi alte scrisori ale curţii, de două sute 
de ani, nu se obişnueşte altă scrisoare afară 
numai cea Slavonă, pentru aceia şi feciorii 
boierilor, altă limbă nu învăţa fără numai cea 
Slavonă întru care nu poate să înveţe alte ştiinţe 



şi învăţături, ci după ce deprinde a ceti, trebuia 
să înveţe de rost ceaslovul şi psaltirea, şi după 
aceea li se tâlcuea evangheliea, faptele 
apostolilor şi cele cinci cărţi ale lui Moisi; iară 
celelalte scripturi din legea veche prea rar; 
asemenea aceasta învăţa şi fetele boierilor, 
pentru că mai bine să poată a ceti şi a scrie în 
limba sa, iară ca să înveţe gramatica 
Slavonească, prea rar se afla cineva; pentrucă 
în limba aceia era prea puţine gramatici şi mai 
ales numai aceia pe care a făcut-o Macsim dela 
Candiea carele s'a sfinţit şi aceea încă numai 
odată s'a tipărit în Moldova. 

însă în veacul trecut sub stăpânirea Dom- 
nului Vasilie Albanitul, întorcându-se Moldova 
iarăşi sub ascultarea scaunului Ţarigradului, au 
început ei iarăşi să se deştepte şi să vie la 
lumină dintru întunericul cel adânc al barbariei, 
care se lăţise asupra ţării, căci întăiaşi dată prin 
economia Domnului acestuea, s'a aşezat în laşi 
şcoala grecească şi a poruncit ca să se pri- 
mească Monahi greci pe la toate Monastirile 
cele mari, ca să înveţe pe feciorii boierilor ştiinţi 
şi învăţături în limba grecească şi a rânduit ca 
să fie în biserica cea mare o strană de cântăreţi 
greceşti şi Liturghiea să se slujească jumătate 
greceşte şi jumătate slavoneşte, după cum 
urmează şi până acum întocmai. 



Şi au făcut împreună şi tipografie Grecească 
şi Moldovenească şi a poruncit de a tipărit cărţi 
bisericeşti şi legi şi cu acestea a datei prilej de 
s'a obişnuit a se ceti în limba Moldovenească, 
întâi numai Evanghelia şi faptele Apostolilor, 
iară mai pre urmă şi toată liturghiea; iară pe 
urmă după vreo zece ani, a urmat aceştii 
rânduele frumoase şi Şerban Cantacuzino 
Domnul ţării Româneşti şi a aşezat în ţara sa şi 
el scoale greceşti, împreună şi tipografie 
Grecească şi Românească. 

Iară la sfârşitul anului trecut— a început unii 
din Moldoveni să înveţe şi latineşte şi la acest 
lucru vrednic de laudă a făcut întâi început şi 
pildă celorlalţi un Miron Logofăt şi istoric mai 
adevărat al Moldovenilor, trimiţându-şi feciorii 
săi în ţara leşească ca să înveţe limba 
latinească şi meşteşugurile slobode. 

După aceea a adus în Moldova şi Domnul 
Duca, pe un Monah Engal şi pe un tânăr anume 
loan Papie (care după aceea la Moscova i s'a 
dat nume Comnen şi a fost pe urmă şi Mitropolit 
la Drista) şi i'au pus pe dânşii dascăli 
Beizadelelor sale. 

Şi mai pe urmă a adus în Moldova şi tatăl 
nostru Constantin Cantemir, pe un Monah foarte 
iscusit anume leremiea Cacavela născut la 



Candiea şi a învăţat pe fii lui şi pe alţi feciori de 
boieri; şi dintr'acea vreme a început mulţi din 
Moldoveni să înveţe greceşte, latineşte şi ita- 
lieneşte. 



Sfârşit 



Note 



1 . Vezi în istoria lui cea turcească la viaţa lui 
Mohamet II, fata 143 si 144. 

2. Vezi adunarea Istoriilor ruseşti, cartea a III- 
a, faţa 256. 

3. Adică Români albi, în opoziţiune cu Kara 
Iflak (Vlach) Români negri care sunt locuitorii 
ţării româneşti. 

4. Se cheamă rutean, pentrucă odinioară a 
fost al Rutenilor supuşi ai regatului Poloniei. 

5. Şi mai cu seamă: sare, miere, unt, ceară şi 
mult lemn, care se transportă nu numai la 
Constantinopol, dar până şi 'n Egipt şi'n Africa 
Turcilor, pentru a construi năvi şi case. 

6. La Ptolomeu Gerasus, sau Ammiann 
Porota, la Grecii vechi Pyretus. 

7. Ordinioară Tyras, Grecii moderni îi zic 
Dinastris, Turcii Turla. 

8. Pare a se trage din vechiul nume 
Brythologi. (Bonfiniu). 



9. Nu numai Moldovenii, ţin că acest lac se 
numeşte aşa dela poetul Ovidiu. dar şi vecinii 
Poloni sunt de această părere şi anume 
Saroniciu în descrierea Poloniei, zice că, „Lacul 
lui Ovidiu este între Hypanu şi Nistru, aproape 
de gurile acestuia". Acolo se vede un zid legat 
cu plumb, care se întinde până la mare, cale de 
o jumătate milă. (Vezi Cap. IV). 

1 0. Cum că Ovidiu a fost exilat în Sarmaţia şi 
urbea Torni; spune el însuşi când zice: „Ne mea 
Sarmaticum contegatossa solum". Iar în satul 
Isaccea se găseşte o lespede de mormânt pusă 
pesemne de către un leah: 

„Hic situs est vates, quem diri Caesaris ira 
Augusti patria cedere iussithumo. 
Saepe miser voluit patriis occumbere 
terris, 

Sed rustra; hune illi fata dedere locum." 
Sarnicius, Annal. 1. 2. cap. IV şi ultimul. 

1 1 . Se vede urmele unui vechiu târg cu acest 
nume, tot în partea unde se pune Poloda Daciei 
antice. 

12. Textul inscripţiei avea greşeli în edipa din 
1 825 (1851?) aşa încât aici a fost redat după 
originalul în limba latină. 



13. Pe malul apusan al lacului se văd în 
mijlocul pădurilor celor dese urmele unei vechi 
cetăţi, pe oare locuitorii o numesc Orchii. 
Judecând după poziţiunea locului ea 
corespunde cu Petrodava vechei Dacii. 

14. După poziţiunea lacului şi oarecare 
asemănare a numelui, se crede a fi Sandava 
vechei Dacii. 

15. Bugeac se înţelege în limba Turcească 
unghi, şi se numeşte aşa, pentrucă pământul 
între Nistru şi între Dunăre asupra Mării Negre 
se întinde dealungul şi face un unghiu ascuţit; şi 
se vede că această numire ar fi asemenea cu 
numele cel vechiu Besis, care nume l-au pus 
acestui ţinut Istoricii şi Geografii cei vechi, şi 
poate că dintru aceasta s'a şi izvodit numele 
Basarabia după cum se vede dela Ovidiu carele 
zice cu glas trist: Trăesc cu ticlăloşie în părţile 
Besoskai. Şi Ptolomeu scrie zicând: Din sus de 
Dacia locuesc Peucinii şi Bastarnii. Cum că 
Bastarnii sunt una cu Besis, zice între alţii şi 
Matei Pretorul zicând: Sunt o sumă cari cred că 
Bastarnii ar fi tot aceleaşi popoare, cari 
odinioară se chema Besis, şi acum se zic 
Basarabieni. 

16. Moldovenii şi Turcii zic Chilia, Grecii de 
astăzi Lycostomon. Bonfiniu cu unii vrea s'o 
cheme Achillea. 



17. Bielski, p. 239 zice, că Pacinaţii şi 
Comanii ar fi Litvani, cari după ce au eşit din 
părţile Bosforului Cimmerianu mai întâi legară 
amiciţie cu Genuesii cari ţinea Bosforul şi că 
aceştia, împreună cu Moldovenii şi 
Bassarabenii ar fi zidit cetăţile: Mancob, Kerkel 
(notă: acest oraş (Kerci) nu apare în edipa din 

1 825 (1851?) şi a fost adăugat aici potrivit 
textului original în limba latină), Krimu, Azov. 
Caffa, Chilia, Moncastru şi Târgoviştea, ş. c. 

18. Cuvântul apare ca „bordam"în edipa din 
1825 (1851?) şi a fost corectat după textul 
original în limba latină. 

19. Pentru acest domn a mărturisit Dlugoş în 
Istoria Leşeaseă zicând: O, ce domn vrednic de 
minune, întocmai de mare ca şi Voevozii 
Eroiceşti, de care ne minunăm atâta, carele pe 
vremea noastră a fost cel întâi între stăpânitorii 
lumii de a lucrat biruinţe aşa slăvite împotriva 
Turcilor. El, după judecata mea, a fost cel mai 
vrednic să i se fi încredinţat domnia şi 
stăpânirea peste tot pământul; şi mai vârtos 
dregătoria de Voevod şi Arhistratig împotriva 
Turcilor cu sfatul cel de obşte, cu învoiala şi cu 
hotărîrea creştinilor. 



La alt loc anul 1 774, foaea 531 , numeşte el 
pe acest Ştefan luptător şi domn treaz, mare şi 



de frunte. Şi multe alte laude să găsesc pentru 
dânsul la acest scriitor. 

20. Primul cuvânt corectat după originalul în 
limba latină. 

21 . Se numeşte aşa, pentrucă spata 
Domnească este totdeauna pe masa întru 
aceea odaie; şi nimeni nu intră acolo, fără 
numai cei şeapte boieri mari. 

22. Aceasta este o zicere la Turci, care se 
înţelege o gătire spre a face o slujbă cuiva. 

23. Mai corect, „cărple numite Basilice". 

24. Aici este iară o greşală căci acest 
aşezământ s'a păzit o lungă vreme (Ed.). 
Originalul în limba latină spune că „a durat 
aproape un secol întreg". 

25. în editia din 1825 (1851?) lipseşte nota 
pe care o dăm după originalul latin: „Căci 
aceasta avem să o arătăm în Hronicul romano- 
moldovlahilor". 

26. Numiţi Boiarski rod. 

27. Edipa din 1825 a fost tipărită cu litere 
chirilice, şi deci urmăreşte ordinea literelor în 
alfabetul chirilic. 



28. Carii se trag de la Azan un frate al lui 
loan carele a fost Domn în ţara Românească 
pentru carele pomineşte Honieat. 

29. Greci, ce se trag de la loan Cantacuzino 
împăratul Ţarigradului. 

30. Tătari de Crăm. 

31. Din neamul acesta au fost cinci Domni. 

32. Greci, neam de împărat. 

33. în manuscrisul original în limba latină 
este vorba despre „livre". 

34. Fatalismul există şi până astăzi între 
Români (Ed.). 

35. Numele aceste le cântă mai ales la nuntă 
şi pentru aceia se vede că se înţeleg a fi Venera 
şi Cupidon. 

36. Alcătuirea acestui cuvânt, se poate socoti 
că este din numele Diana; însă ei obişnuesc a-l 
numi cu număr înmulţit, adecă: Dzinele, şi 
iscodesc zicând că sunt niscai fecioare 
frumoase şi dăruesc frumuseţe. 

37. Aceasta se înţelege Ceres, cum se vede; 
căci la acea vreme a anului pe când încep a se 



coace semănăturile se adună la un loc toate 
fetele ţăranilor de prin satele ce sunt pre 
aproape şi aleg pe cea mai frumoasă dintre 
dânsele şi-i pun numele Drăgaica şi cu mare 
tovărăşie merg cu dânsa prin ţarini, împodo- 
bind-o cu cunună împletită de spice şi basmale 
multe şi-i dau în mâinile sale cheile de pe la 
şurile (sau grajdurile) lor; şi Dragaica aceasta 
într'acest chip împodobită, cu mâinile întinse şi 
cu basmalele legate asupra vântului ca când ar 
zbura, merge acasă dela ţarini şi umblă prin 
toate satele tovarăşilor săi, cântând şi săltând 
împreună cu toate tovarăşile sale, cari de multe 
ori o numesc pe dânsa soră şi stăpână şi toate 
felele ţăranilor din Moldova cu mare poftă se 
străduesc după cinstea aceasta măcar de şi 
sunt ele obişnuite să cânte totdeauna cumcă 
aceia care se face în chip de Drăgaică, nu 
poate să se mărite până după trei ani. 

38. Se vede că aceasta a fost la Dacia 
numele lui Mars sau Belona, pentrucă se pune 
la începutul cântărilor celor de război. 

39. Zic că este o femeie cu chip de uriaş şi 
străjueşte pe la casele cele vechi părăsite şi 
mai vârtos pe la zidurile cele ce sunt în pământ 
şi pe la comori. 

40. Aşa numesc ei pe duhurile cele ce zic că 
locuescîn apă. 



41 . Zic că sunt două femei care se află de 
faţă la naşterea copiilor şi le împărţesc darurile 
sufleteşti şi trupeşti, precum le este lor vrerea şi 
hotărăsc mai nainte toată norocirea şi nenoro- 
cirea ce este să întâmpine pe copil în toată viaţa 
sa. 

42. Aceste zic ei că sunt neveste de văzduh 
şi îndrăgesc de multe ori pe feciorii cei tineri şi 
frumoşi; şi pentru aceia când loveşte de 
năpraznă pre vre un om tânăr, slăbănogire sau 
dambla, atuncea dau ei vina boalelor acestora 
numai singur frumoaselor acelora şi zic că 
acela schimbându-şi dragostea în urâciune şi 
umblând cu dânsele în pizmuire, îşi răsplătesc 
ele întru acest chip. 

43. Acesta este numele sfântului loan 
Botezătorului şi zic ei că soarele săltează în 
ziua praznicului acestui sfânt; şi pentru aceia 
toţi ţăranii se scoală mai nainte de lumina zilei 
şi privesc la ivirea soarelui cu ochii sticliţi; şi 
fiindcă ochiul nu poate suferi îndelung lumina 
aceasta, ci începe a sălta, pentru aceea ei soco- 
tesc că săltarea aceea este a soarelui. Şi după 
ce fac ispita aceasta, se duc iarăşi pe la casele 
lor cu bucurie. 

44. Aşa numesc ei pre nişte femei, care zic 
că umblă pe la toate casele dimineaţa în joia 



patimilor, la care vreme pe la toate casele se 
face foc; şi zic că aceste femei dacă găsesc 
atuncea pe vreo femee din casă dormind, o fac 
de acilea înainte de este leneşe la tot lucrul 
preste an. 

45. Vara când este secetă cu primejdie 
pentru semănături atuncea îmbracă ţăranii câte 
o copilă mai tânără de 10 ani, cu cămeşi de 
frunze de copaci şi de buruiene şi cu toate 
celelalte copile şi copii de vârsta ei umblă 
jucând şi cântând şi cum sosesc la fiecare casă, 
obişnuesc babele să le toarne pe cap apă rece; 
iară cuvintele pe care le cântă ele sunt mai întru 
acestaş chip adecă: Papalugo sui-te la cerşi 
deschide porţile sale şi ne trimite ploaie de sus, 
ca să crească grâul şi păpuşoiul, mălaiul şi 
altele. 

46. Se asemănează cu rugăciunea creştinilor 
chirie eleison; de unde şi este alcătuită, căci 
fiecare casnic obişnueşte la botezul Domnului, 
de face o cruce de lemn şi o împodobeşte 
fiecare după putinţa sa, cu pânză albă, sau cu o 
materie de mătase; şi după vecernie o poartă ca 
o Litanie, prin toate casele în tovărăşie de o 
mulţime de copii, care de multe ori strigă 
cuvântul acesta: Chiraleica. 

47. Aceasta se potriveşte cu cuvântul 
Calenda al Romanilor şi se obişnueşte în multe 



chipuri, la începutul fiecăruia an nou, atât la 
prostime cât şi la cei mari. 

48. Este o joacă, care s'a iscodit în vremile 
cele bătrâne din pricina urâciunei ce avea 
Moldovenii asupra Turcilor; adecă în ziua de 
Crăciun, îmbracă pe unul c'un sac de pânză la 
care leagă un cap de bou şi preste acela 
încalecă altul, însă tocmit ca când ar fi ghebos 
şi aşa merg pe la toate casele şi uliţele, cu 
jocuri şi cu cântări. 

49. Zic şi cred, c'arfi o nălucă de om tânăr şi 
frumos şi se apropie noaptea de fecioare, mai 
vârtos de neveste tinere şi toată noaptea face 
cu dânsele lucru necuviincios şi nu se poate 
vedea de către cei ce'l pândesc. Iară noi am 
auzit, că oare carii bărbaţi mai cu inimă au prins 
zburători de aceştia şi aflându-i cu trup ca şi alte 
făpturi, i-au pedepsit precum li s'au căzut. 

50. Zic că este o nălucă, care umblă pe la 
răspântiile căilor dela apunerea soarelui şi 
până la miazănoapte şi se preface în tot chipul. 

51 . Aceasta este alcătuită din cuvântul 
grecesc „strigli" şi la Moldoveni încă are 
asemenea înţelegere ca şi la Romani, adecă zic 
c'arfi o babă bătrână şi omoară pe copiii cei de 
curând născuţi, cu meşteşug diavolesc. însă 
acest eres stăpâneşte mai mult pe Ardeleni; 



pentrucă ei zic, când începe a umbla striga, gă- 
sesc atunci pe copii morţi în leagăn, fără de a fi 
ei ceva bolnavi şi pentru aceia având ei prepus 
preo femeie bătrână, o leagă de mâini şi de 
picioare şi o aruncă în apă; şi dacă se afundă 
zic că este nevinovată iară dacă pluteşte pe 
deasupra apei apoi zic că este vinovată şi 
scoţând-o din apă o ard de vie fără de a mai 
face cercetare, măcar de şi strigă ea în zadar 
până la sfârşitul său, cum că nu este vinovată. 

52. Se înţelege asemenea ca şi la Franţezi, 
lugaru [loup garou] şi zic că cu vrăji se pot 
preface oamenii în chip de lup şi de altă feară 
stricătoare şi pot să le ia firea lor întocmai şi 
cum că dau năvălire asupra oamenilor şi asupra 
dobitoacelor şi fac vătămare. 

53. Aceasta zic ei, că ar fi un fel de vrajă, cu 
care se poate zătihni mirele de a se împreuna 
cu mireasa şi mai zic că pot să oprească cu 
dânsa şi pe lupi şi pe alte fiare sălbatice ca să 
nu poată face stricăciune la oi şi la alte 
dobitoace. 

54. Este vindecarea de mai sus, care poate 
să se facă prin alte mijlociri de acestea mai 
puternice precum zic ei. 

55. Se obişnueşte la prostime şi zic că 
femeile pot cu această mijlocire să facă pe ai 



săi iubiţi ca să fie plecaţi asupra lor; sau pe cei 
ce le sunt lor urâţi, să-i facă să î[n]nebunească. 

56. Acesta este un fel de vraje, cu care zic ei, 
că se pot vindeca de toate boalele care nu sunt 
de moarte şi eu voesc despre această pricină 
să povestesc oarece aice, precum am văzut în- 
sumi în patria mea, adică: Cămăraşul cel mare 
al tatălui meu avea un cal foarte scump şi fiind 
muşcat de un şarpe la câmp, atâta s'a umflat în 
cât se zicea că nu este prin putinţă, ca să se 
poată vindeca; şi chemând el pe o femee 
bătrână ca să vază pe cal, i'a zis lui femeia ca 
să caute un izvor şi să aducă apă negustată de 
nimenea cât de îngrabă, şi umblând el ca să-şi 
trimită pe sluga sa ca să aducă apă, i'a zis lui 
bătrâna ca să meargă însuşi el, dacă voeşte să- 
i trăiască calul; atuncea a ascultat-o pe dânsa 
boerul şi i'a adus un vas cu apă, pe care a 
descântat-o ea cu nişte cuvinte vrăjeşti şi apai 
i'a dat-o lui ca să o bea; şi după ce a băut-o cam 
cu greu, pentrucă a fost adus prea multă apă, 
îndată a văzut că a început calul să-şi vie în fire, 
carele zăcea la pământ mai mort; iar el a 
început a se umfla şi a dobândit dureri 
nesuferite şi mai descântând baba de al doilea, 
s'a făcut calul sănătos până într'un sfert de 
ceas; iar boierul a vărsat apa din sine fără a-i 
rămânea lui înnapoi vreo durere, sau vreo bubă 
din pricina aceia. Şi altă babă iarăşi, un grajd 



plin de cai cu râie, asemenea cu descântec în 
puţine zile i'a vindecat desăvîrşit, măcar de au 
şi fost caii cale de trei zile depărtaţi de dânsa şi 
numai cât a zis cuvintele acele vrăjeşti preste 
păr de cal, şi aceasta încă o ştiu însumi. 

57. Aceasta zic Moldovenii, că este un fel de 
minune, cu care pot ei să-şi cunoască mai 
înnainte tot norocul şi nenorocul, care îi va 
întâmpina peste an, că ei în noaptea care este 
spre ziua cea dintâi a lui Ianuarie, pun vergi, 
dupre cum ştiu ei, la care mai au trebuinţă şi de 
linte şi de bob, şi de oale, pe care le aşează 
între o laltă după obiceiul lor. 

58. Adică, de împărtăşire şi ajutor. 

59. în manuscrisul original în limba latină 
este vorba despre „procopie", nu „snopi re". 

60. în edipa din 1825 (1851?) lipseşte 
exemplul „blestem, flAaocpnpu)". 

61. Halesteu este corupt din ungureşte, 
halasto, cuvânt compus din hal peşte şi to lac, 
adecă lac de peşte, baltă cu peşte (Nota Trad. 
rom.). 

62. Cu încetul toate aceste adaosuri şi 
iznoave s'au alungat (Ed.). 



63. în manuscrisul original în limba latină 
sunt enumerate şi literele, după cum urmează: 



A "7 

i rera 


Ducni 


i 

uc 


veae 

Liude 


Ferta 


Dobro 


Mislete 


Cit** 

rlta 


lest 


Naş 


L>nier 


t 


un 


nier 


Jivete 


Pokoi 


iar 
ier 


Dzealo 


Râţi 


Ieri 


Zemle 


Slovo 


Ier [mic] 



„acest ier era mereu la coada cuvintelor care 
se sfârşeau în consoană, 
astăzi însă Moldovenii pun în locul lui un semn 
deasupra, ca în cuvântul iert' 



Of Ştea Iu 

O lat Xi 

Ţi le Psi 

Cerv înea Titla 

Şa lako Ge 



64. în manuscrisul original în limba latină 
este vorba despre „secolul trecut", adică al XVII- 
lea. 



